19.7.2006
RESOLUTSIOONI ETTEPANEK
vastavalt kodukorra artiklile 113
Esitaja(d): Cristiana Muscardini
Maksusoodustused elektroonikaseadmete ringlussevõtu edendamiseks
Euroopa Parlamendi resolutsiooni ettepanek, mis käsitleb maksusoodustusi elektroonikaseadmete ringlussevõtu edendamiseks
Euroopa Parlament ,
A.
arvestades, et elektroonikaseadmete (riistvara, kontoriseadmed jne) tootjad toovad turule pidevalt uuenduslikke tooteid, pakkudes väikestes kogustes varuosasid ja väljastades ebapiisavalt litsentse parandustöökodadele, sundides seeläbi tarbijaid rikkis seadmeid pigem välja vahetama kui parandama;
B.
arvestades, et vähenenud käibega parandustöökojad on sunnitud piirama oma tegevust, koondades töötajaid ning äärmuslikel juhtudel lõpetades tegevuse;
C.
arvestades, et seadmed, mida ei ole võimalik parandada on automaatselt jäätmed, mida ei ole kerge taaskasutusele võtta, kuna need koosnevad erinevatest materjalidest, mida tuleb kõrvaldada erinevate kriteeriumide alusel;
D.
arvestades, et kõnealune aspekt on tihti kulukas ja mitte alati teostatav,
1.
kutsub komisjoni üles esitama elektroonikaseadmete ringlussevõtu programmi, mis uute sätete ja rahaliste soodustuste kaudu ergutab ettevõtteid, kes on valmis ümber arvestama oma tegevust, toetades seeläbi parandustöökodade muutumist ringlussevõtu ettevõteteks, kaitstes seega keskkonda;
2.
kutsub komisjoni üles toetama parandustöökodasid, kaitstes ohus olevaid töökohti, mis ringlussevõtu ja kõrvaldamise toimingute arenguga võivad tegelikult luua uusi töökohti.
