Gaasivarustuse mitmekesistamine: kulukas, kuid vajalik
Energeetika
2009-01-26 - 18:15
Ukraina gaasikompanii Ukrtransgazi kaart näitab, kuidas gaas läbi maa-alalt suurima Euroopa riigi liigub või siis ei liigu. ©BELGA_EPA_SERGEY DOLZHENKO Vene gaasitarnete katkemine jaanuari alguses andis ELile selgelt märku, et vaja on leida ja kasutusele võtta alternatiivsed energiakanalid.
Gaasivarustuse mitmekesistamise teeb keeruliseks projektide kulukus ning võimalike tarnijate ebastabiilsus.
Kust peaks EL saama gaasi? 19. jaanuaril oli see küsimus Euroopa Parlamendi väliskomisjonis terava vaatluse all.
Nädal varem toimunud istungijärgul jõudsid EP saadikud ühisarvamusele, et Venemaad ja Ukrainat ei saa enam pidada usaldusväärseteks energiatarnijateks.
"Mitmekesistamine ei ole ainult enam energiavaldkonna probleem, vaid välispoliitika probleem," ütles väliskomisjoni esimees, Poola konservatiiv Jacek Saryusz-Wolski.
Suurbritannia konservatiiv Charles Tannocki hinnangul tuleb gaasijulgeoleku tulevikust rääkides silmas pidada kahte olulist aspekti.
"Kaubanduspartnerite usaldusväärsus ja ELi liikmesmaade vaheline solidaarsus."
Tannock lisas, et oluline on küsimus, kas Venemaal õnnestub luua midagi, mis on gaasi-OPECi sarnane.
Võimalikud alternatiivid
Venelaste ehk Gazpromi poolt välja pakutud South Streami torujuhe jookseks Musta mere kaudu Bulgaariasse ja sealt edasi ELi.
Väliskomisjoni seminaril osalenud Londoni Linna Ülikooli professor Alan Riley arvates osutuks see projekt liiga kalliks.
"Ainuke, mida see projekt kaasa tooks, oleks gaasi hinna tõus tarbijatele."
Kaspia merest läbi Gruusia ja Türgi kulgev Nabucco torujuhe ulatuks välja Austriani ja sealt saaks gaasi ELi liikmesriikidele edasi jaotada.
Antud alternatiivi kahjuks räägib võimalike tarnijate nagu Iraan, Aserbaidžaan ja Türkmenistan ebastabiilsus.
Lisaks on Kaspia mere õiguslik staatus lahendamata.
Lihtsam ja lühem Nabucco torujuhe alustaks samast kohast, kuid suunduks Türgist Kreeka kaudu Itaaliasse ning sellise lahenduse puhul saaks kasutada juba osaliselt olemasolevaid torustikke.
Lisaks aitaks energiavarustust mitmekesistada naturaalse vedelgaasi suurem tarvitusele võtt.
Selleks tuleks Türgis Ceyhanis välja arendada gaasi vedeldamise tehas ja sealt vedelgaas laevadega Euroopasse tuua.
Professor Riley arvates oleks selle projekti teostamine kallim, kui Nabucco torujuhtme väljaehitamine.
Sõltuvust Venemaast tuleb vähendada
Rumeeniat esindava Ioan Mircea Paşcu sõnul on energiaturvalisus võtmeküsimus geostrateegilistes mängudes eesoleva 50 aasta jooksul.
"Venemaa tahab ümber kirjutada reeglid ja kujundada uued jooned.
Me peame ühiselt reageerima, mitte kaitsma egoistlikult riiklike eesmärke," rääkis sotsiaaldemokraat.
Poolat esindav liberaal Janusz Onyszkiewicz peab samuti oluliseks mängijaks Venemaad ja soovib vältida sõltuvust sealsest võimust.
Onyszkiewicz rõhutas vajadust omada Venemaal Euroopa gaasijuhet, mis ei oleks Gazpromi ehk riigi kontrolli all.
Taani konservatiiv Christian Rovsing tõstis esile potentsiaalsete gaasivarude olemasolu Arktilise jääkihi all.
"Arktikas oleva gaasi ja nafta ärakasutamist tuleb pidada täiendavaks allikaks."
Kellele sealsed varud aga kuuluvad, on endiselt vaidluse all.
Oma jagu tahavad saada Taani, Kanada, USA, Norra ja Venemaa.
Lahenduse peab leidma Rahvusvaheline Kohus.
ELi energiastrateegia tulevikuks
Energeetikakomisjon kiitis 21. jaanuaril heaks Anne Laperrouze'i raporti "Teine strateegiline energiaülevaade".
Prantsusmaa liberaali raport jõuab ELi Nõukogusse 19.-21. märtsil, mil viimane arutab ELi energiastrateegiat tulevikuks.
Raport keskendub tegevuskavadele hädaolukorras, tihedamale liikmesriikide vahelisele võrgustikule ja vastastikusele seosele ning 2050. aastaks seatud kliimaeesmärkidele, mis soovivad taaskasutatava energia osakaalu tõsta 60%-le.
Energeetikakomisjoni kuuluvad saadikud toetavad Nabucco, Türgi-Kreeka-Itaalia ja South Streami projekte.
Samuti tunnistavad nad naturaalse vedelgaasi varude omamise olulisust.
20090126STO47091 Kas EL suudab Venemaad mõjutada?
Ütle oma sõna.
Venemaa-Ukraina gaasitarnete vaidlus Venemaa-Ukraina gaasitülile otsiti parlamendis lahendust Hääletus energeetikakomisjonis (inglise keeles)
ET
1
PHOTO
20090120PHT46686.jpg
-//EP//TEXT IM-PRESS 20090115STO46440 0 NOT XML V0//ET
-//EP//TEXT IM-PRESS 20090113IPR46101 0 NOT XML V0//ET
-//EP//TEXT IM-PRESS 20090109STO45753 0 NOT XML V0//ET
-//EP//TEXT IM-PRESS 20090119IPR46612 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
