Ühtne luba: võõrtööjõule võrdsed õigused ja võrdne kohtlemine
Sisseränne
Täiskogu istungid
2011-03-24 - 14:28
Väljastpoolt ELi pärit töötajatel peaks olema töötingimuste vallas ELi kodanikega võrdsed õigused - seda vastavalt ühtse elamis- ja tööloa ettepanekule, mille parlament neljapäeval heaks kiitis.
Eelnõu eesmärk on lihtsustada olukorda sisserändajate ning nende tööandjate jaoks, viies sisse ühtse elamis- ja tööloa.
Nn ühtse loa direktiiv vähendab bürokraatiat ning lihtsustab võimalike sisserändajate jaoks töö- ja elamisloa taotlemise korda, sest eelnõu kohaselt on elamis- ja tööloa saamiseks vaja vaid ühte menetlust.
Eelnõu poolt hääletas 311, vastu 216 ja erapooletuks jäi 216 saadikut.
Väljastpoolt ELi pärit töötajatel oleks ELi kodanikega võrreldavad õigused palga, töötervishoiu ja -ohutuse, tööaja ja puhkuste osas.
See, kas ja kui palju väljastpoolt ELi pärit töötajaid riiki lubada, jääb ka edaspidi iga liikmesriigi enda otsustada.
Liikmesriigid peaksid elamisloale kandma teabe töötamise õiguse kohta ning nad ei tohiks välja anda lisadokumente.
Keda eelnõu puudutab?
ELi uued reeglid peaksid hõlmama kolmandate riikide kodanikke, kes soovivad elada ja töötada ELi liikmesriigis või kes juba elavad seaduslikult ELi liikmesriigis.
Need reeglid ei peaks hõlmama äriühingusiseselt üleviidavaid isikuid ega hooajatöölisi.
Samuti ei puuduta need reeglid pikaajalisi elanikke ega põgenikke.
Direktiiv ei puudutaks ka lähetatud võõrtööjõudu.
Samas ei tohiks takistada kohtlemast kolmandate riikide kodanikke, kes elavad ja töötavad seaduslikult liikmesriigis ja keda lähetatakse teise liikmesriiki, võrdsena liikmesriigi kodanikega kogu lähetuse kestel.
Võrdne kohtlemine, vähem piiranguid
Liikmesriigid võivad piirata ligipääsu sotsiaalkindlustusele, v.a nende isikute puhul, kellel on töökoht või kes on töötanud vähemalt kuus kuud ja on registreeritud t öötutena.
Perehüvitiste puhul võib liikmesriik otsustada, et neid antakse vaid isikutele, kellel on luba töötada liikmesriigi territooriumil rohkem kui kuus kuud.
Töötajad võivad elukohaliikmesriigis taotleda maksusoodustusi, ent nende perekonnaliikmed saavad soodustust ainult juhul kui nad elavad samas riigis.
Väljastpoolt ELi pärit töötajatel on õigus saada pensionit kui nad pöörduvad tagasi oma koduriiki ja seda samadel tingimustel nagu teise liikmesriigi kodanikud seda saaksid.
Liikmesriigid võivad otsustada, et õigus teatud avalikele teenustele, nt eluasemele, on ainult nendel kolmandatest riikidest pärit töötajatel, kellel on töökoht.
Järgmised sammud
Saadikute poolt vastu võetud muudatusettepanekuid arutavad järgmisena ELi sise- ja justiitsministrid.
Ühendkuningriik, Iirimaa ning Taani ei osale käesoleva direktiivi vastu võtmises.
20110323IPR16161 Vastu võetud tekstid leiate alates 25. märtsist siit (valida kuupäev 24. märts 2011) Vaadake arutelu videot (valida kuupäev 24. märts 2011) Raportöör Véronique MATHIEU (EPP, Prantsusmaa) isikuandmed
ET
1
LINK
/activities/plenary/ta/calendar.do?language=ET
ET
2
LINK
/wps-europarl-internet/frd/vod/research-by-date?language=et
ET
3
LINK
/members/public/yourMep/view.do?language=ET&partNumber=1&name=mathieu&id=4412
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
