A6-0366/2007
8.10.2007
***II
SOOVITUS TEISELE LUGEMISELE
Nõukogu ühine seisukoht eesmärgiga võtta vastu Euroopa Parlamendi ja nõukogu määrus tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta („dokumentide kätteandmine”) ja nõukogu määruse (EÜ) nr 1348/2000 kehtetuks tunnistamise kohta
(8703/5/2007 – C6‑0217/2007 – 2005/0126(COD))
Õiguskomisjon
Raportöör:
Jean-Paul Gauzès
PE 392.291v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
MENETLUS................................................................................................................................8
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
seoses nõukogu ühise seisukohaga eesmärgiga võtta vastu Euroopa Parlamendi ja nõukogu määrus tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta („dokumentide kätteandmine”) ja nõukogu määruse (EÜ) nr 1348/2000 kehtetuks tunnistamise kohta
(8703/5/2007 – C6‑0217/2007 – 2005/0126(COD) )
(Kaasotsustamismenetlus: teine lugemine)
Euroopa Parlament ,
– võttes arvesse nõukogu ühist seisukohta (8703/5/2007 – C6‑0217/2007 );
– võttes arvesse oma esimese lugemise seisukohta
4. juuli 2006 vastuvõetud tekstid, P6_TA(2006)0288 .
Euroopa Parlamendile ja nõukogule esitatud komisjoni ettepaneku ( KOM(2005)0305 )
ELTs seni avaldamata. kohta;
– võttes arvesse EÜ asutamislepingu artikli 251 lõiget 2;
– võttes arvesse kodukorra artiklit 67;
– võttes arvesse õiguskomisjoni soovitust teisele lugemisele ( A6‑0366/2007 ),
1. kiidab ühise seisukoha heaks;
2. märgib, et õigusakt võetakse vastu kooskõlas ühise seisukohaga;
3. teeb presidendile ülesandeks allkirjastada õigusakt koos nõukogu eesistujaga vastavalt EÜ asutamislepingu artikli 254 lõikele 1;
4. teeb peasekretärile ülesandeks allkirjastada õigusakt pärast kõikide menetluste nõuetekohase läbiviimise kontrollimist ja korraldada kokkuleppel nõukogu peasekretäriga selle avaldamine Euroopa Liidu Teatajas;
5. teeb presidendile ülesandeks edastada Euroopa Parlamendi seisukoht nõukogule ja komisjonile.
SELETUSKIRI
Komisjon esitas 2005. aasta juulis Euroopa Parlamendi ja nõukogu määruse ettepaneku nõukogu määruse (EÜ) nr 1348/2000 muutmise kohta.
Nõukoguga Austria eesistumise ajal sõlmitud kokkuleppe järel võttis Euroopa Parlament 2006. aasta juulis vastu teatud arvu muudatusettepanekuid, mis vastasid nõukoguga kokku lepitud muudatustele, ja kutsus ametlikult komisjoni esitama muudetud ettepaneku vormis määruse nr 1348/2000 kodifitseeritud versiooni.
2006. aasta detsembris esitas komisjon muudetud ettepaneku võtta vastu määrus, millega viiakse sisse muudatusettepanekud Euroopa Parlamendi ja nõukogu poolt vastu võetud määrusesse nr 1348/2000 ja tunnistatakse nimetatud määrus kehtetuks.
Nimetatud teksti kergelt muudetud versioon kiideti ühehäälselt heaks nõukogu 19. ja 20. aprilli 2007. aasta kohtumisel, misjärel nõukogu koostas ühise seisukoha.
Nõukogu võttis ühise seisukoha ametlikult ühehäälselt vastu 28. juunil 2007.
Tuleb märkida, et olgugi, et parlament ja nõukogu märkisid oma muudetud ettepanekus nõusolekut uue artikli 15 a lisamisega (parlamendi muudatusettepanek 25), nõustus komisjon nimetatud muudatusettepaneku sisuga, kuid valis lahendusena lisada kaks uut lõiget artiklile 8 ning ühe uue lõike artiklile 9, selle asemel et lisada erisäte.
Nõukogu oli arvamusel, et nimetatud lahendus on täielikult kooskõlas parema õigusloome taotlusega ja lisas selle oma ühisesse seisukohta.
Raportöör tervitas parlamendi muudatuste vastuvõtmist ühises seisukohas ja soovitas ühise seisukoha vastuvõtmist ilma muudatusettepanekuteta.
Võttes arvesse, et kuna parlamendi president teatas ametlikult ühise seisukoha vastuvõtmisest 12. juulil 2007, siis algab parlamendile eraldatud kolmekuuline tähtaeg oma seisukoha väljendamiseks alates 13. juulist.
Seetõttu tuleks paluda asutamislepingus sätestatud ühekuulist pikendust.
I. Määruse (EÜ) nr 1348/2000 kehtetuks tunnistamine
Kuna nõukogu ja Euroopa Parlament palusid määruse (EÜ) nr 1348/2000 kodifitseerimist, lisas komisjon oma muudetud ettepanekusse vajalikud sätted nimetatud määruse kehtetuks tunnistamiseks (põhjendus 27, artikkel 25 ja vastavuse tabel III lisas).
Parema õigusloome tagamiseks integreeris nõukogu nimetatud sätted ja vastavuse tabeli oma ühisesse seisukohta.
II.
Nõukogu muudatused
Kui määrus (EÜ) nr 1348/2000 võeti vastu 2000. aasta mais, ei olnud veel sätestatud, kuidas lahendada olukorda, kus vastavalt Taani seisukohta käsitlevale protokollile ei osale Taani Euroopa Ühenduse asutamislepingu IV jaotises sätestatud meetmete võtmisel, ning kus need meetmed ei ole Taani suhtes siduvad ega kohaldatavad.
Määrus (EÜ) nr 1348/2000 ei sisaldanud seega edaspidi tavapärast määratlust „liikmesriik” reguleerivat sätet.
Selleks et kõrvaldada nimetatud puudus, lisas nõukogu oma ühise seisukoha artiklile 1 uue lõike 3.
Seoses Taani mitteosalemisega kohandas nõukogu samuti vastavalt lisasid.
III.
Järeldus
Nõukogu on arvamusel, et tema ühine seisukoht seoses määrusega dokumentide kätteandmise kohta on täielikult kooskõlas Euroopa Parlamendi ja nõukogu soovitud muudatustega ning vastavuses nimetatud muudatusi hõlmava komisjoni muudetud ettepanekuga.
MENETLUS
Pealkiri
Tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmine
Viited
08703/5/2007 - C6-0217/2007 - 2005/0126(COD)
EP 1. lugemise kuupäev – P-number
4.7.2006 T6-0288/2006
Komisjoni ettepanek
KOM(2005)0305 - C6-0232/2005
Komisjoni muudetud ettepanek
KOM(2006)0751
Ühise seisukoha kättesaamisest istungil teada andmise kuupäev
12.7.2007
Vastutav komisjon
istungil teada andmise kuupäev
JURI
12.7.2007
Raportöör(id)
nimetamise kuupäev
Jean-Paul Gauzès
10.7.2007
Arutamine parlamendikomisjonis
10.9.2007
Vastuvõtmise kuupäev
4.10.2007
Lõpphääletuse tulemused
+:
–:
0:
22
Lõpphääletuse ajal kohal olnud liikmed
Carlo Casini, Bert Doorn, Giuseppe Gargani, Lidia Joanna Geringer de Oedenberg, Katalin Lévai, Hans-Peter Mayer, Manuel Medina Ortega, Aloyzas Sakalas, Francesco Enrico Speroni, Gary Titley, Diana Wallis, Rainer Wieland, Jaroslav Zvěřina, Tadeusz Zwiefka
Lõpphääletuse ajal kohal olnud asendusliige/asendusliikmed
Charlotte Cederschiöld, Kurt Lechner, Marie Panayotopoulos-Cassiotou, József Szájer
Lõpphääletuse ajal kohal olnud asendusliige/asendusliikmed (kodukorra art 178 lg 2)
Genowefa Grabowska, Michael Cashman, Iles Braghetto, Lily Jacobs
