7.12.2011 B7-0620/2011 ETTEPANEK VÕTTA VASTU OTSUS vastavalt kodukorra artiklile 198
Parlamentidevaheliste delegatsioonide, parlamentaarsetes ühiskomisjonides osalevate delegatsioonide ning parlamentaarsetes koostöökomisjonides ja mitmepoolsetes parlamentaarsetes assambleedes osalevate delegatsioonide liikmete arv ( 2011/2839(RSO) )
Esimeeste konverents
PE472.843v01-00 B7‑0620/2011 Euroopa Parlamendi otsus parlamentidevaheliste delegatsioonide, parlamentaarsetes ühiskomisjonides osalevate delegatsioonide ning parlamentaarsetes koostöökomisjonides ja mitmepoolsetes parlamentaarsetes assambleedes osalevate delegatsioonide liikmete arvu kohta ( 2011/2839(RSO) )
Euroopa Parlament,
– võttes arvesse esimeeste konverentsi ettepanekut,
– võttes arvesse oma 14. septembri 2009. aasta otsust parlamentidevaheliste delegatsioonide, parlamentaarsetes ühiskomisjonides osalevate delegatsioonide ning parlamentaarsetes koostöökomisjonides ja mitmepoolsete parlamentaarsetes assambleedes osalevate delegatsioonide liikmete arvu kohta,
– võttes arvesse kodukorra artiklit 198,
A. arvestades vajadust tagada oma tegevuse järjepidevus;
B. arvestades, et Lissaboni lepingu juurde kuuluva protokolli nr 36 jõustumisest tulenevalt on uutel liikmetel õigus täieõiguslikult osaleda Euroopa Parlamendi ja selle organite tegevuses;
1. otsustab muuta parlamentidevaheliste delegatsioonide liikmete arvu järgmiselt:
D13 – delegatsioon Araabia poolsaare riikidega suhtlemiseks (18 liiget)
D23 – delegatsioon Indiaga suhtlemiseks (28 liiget)
D27 – delegatsioon Korea poolsaare riikidega suhtlemiseks (17 liiget)
D29 – delegatsioon Lõuna-Aafrika Vabariigiga suhtlemiseks (17 liiget)
2. teeb presidendile ülesandeks edastada käesolev otsus teavitamise eesmärgil nõukogule ja komisjonile.
