A6-0401/2007
19.10.2007
RAPORT
Euroopa Liidu 2007. eelarveaasta paranduseelarve nr 6/2007 projekt
(13851/2007 – C6‑0351/2007 – 2007/2178(BUD))
III jagu – komisjon
Eelarvekomisjon
Raportöör:
James Elles
PE 396.476v01-00
SISUKORD
EUROOPA PARLAMENDI RESOLUTSIOONI ETTEPANEK................................................3
SELETUSKIRI............................................................................................................................5
MENETLUS................................................................................................................................8
EUROOPA PARLAMENDI RESOLUTSIOONI ETTEPANEK
Euroopa Liidu 2007. eelarveaasta paranduseelarve nr 6/2007 projekti kohta , III jagu – komisjon
(13851/2007 – C6‑0351/2007 – 2007/2178((BUD))
Euroopa Parlament ,
– võttes arvesse EÜ asutamislepingu artiklit 272 ja Euratomi asutamislepingu artiklit 177;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,
EÜT L 248, 16.9.2002, lk 1.
Määrust on muudetud määrusega (EÜ, Euratom) nr 1995/2006 (ELT L 390, 30.12.2006, lk 1). eriti selle artikleid 37 ja 38;
– võttes arvesse Euroopa Liidu 2007. eelarveaasta üldeelarvet, mis võeti lõplikult vastu 14. detsembril 2006;
ELT L 77, 16.3.2007, lk 1.
– võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta
ELT C 139, 14.6.2006, lk 1. ;
– võttes arvesse komisjoni 13. septembril 2007. aastal esitatud Euroopa Liidu 2007. eelarveaasta paranduseelarve nr 6/2007 esialgset projekti ( KOM(2007)0527 );
– võttes arvesse nõukogu 17. oktoobril 2007. aastal koostatud paranduseelarve nr 6/2007 projekti(13851/2007 – C6‑0351/2007 );
– võttes arvesse kodukorra artiklit 69 ja IV lisa;
– võttes arvesse eelarvekomisjoni raportit ( A6‑0401/2007 ),
A. arvestades, et 2007. aasta üldeelarve paranduseelarve nr 6 esialgne projekt hõlmab järgmisi punkte:
– ELi solidaarsusfondist 172,2 miljoni euro suuruse summa kasutuselevõtt kulukohustuste assigneeringutena seoses 2007. aasta jaanuaris Saksamaad tabanud tugeva tormiga ja Prantsusmaad (La Réunioni) 2007. aasta veebruaris tabanud troopilise keeristormiga.
– Uue eelarverea 14 03 03 loomine rahaliste kohustuste katmiseks, mis tulenevad Euroopa ühenduste liitumisest Maailma Tolliorganisatsiooniga.
– Uute 35,5 miljoni euro suuruste rahaliste vahendite kasutuselevõtt kulukohustuste assigneeringutena eelarvereal 26 01 50 07, et maksta hagejatele hüvitist tulenevalt Esimese Astme Kohtu 12. juuli 2007. aasta lõplikust otsusest kohtuasjades T-45/01 ja T-144/02, Sanders jt ja Eagle jt versus komisjon.
Vastavad maksete assigneeringud paigutatakse ümber.
– Vajalike tehniliste kohanduste tegemine 2007. aasta eelarvesse seoses nõukogu poolt 5. märtsil 2007. aastal otsuse 2007/162/EÜ vastuvõtmisega kodanikukaitse rahastamisvahendi kehtestamise kohta perioodiks 2007–2013
ELT L 71, 10.3.2007, lk 9. ning Euroopa Parlamendi ja nõukogu poolt 25. mail 2007. aastal määruse (EÜ) nr 614/2007 vastuvõtmisega keskkonna rahastamisvahendi (LIFE+) kohta
ELT L 149, 9.6.2007, lk 1. .
B. arvestades, et paranduseelarve nr 6 projekti eesmärk on ametlikult kirjendada need eelarvevahendid ja tehnilised kohandused 2007. aasta eelarves,
1. võtab teadmiseks paranduseelarve nr 6/2007 esialgse projekti;
2. kiidab paranduseelarve nr 6/2007 projekti muutmata kujul heaks;
3. teeb presidendile ülesandeks edastada käesolev resolutsioon nõukogule ja komisjonile.
SELETUSKIRI
2007. aasta üldeelarve paranduseelarve nr 6 esialgne projekt hõlmab järgmisi punkte, mille jaoks on vaja 207,7 miljoni euro suuruses täiendavaid kulukohustusi:
– ELi solidaarsusfondist 172,2 miljoni euro suuruse summa kasutuselevõtt kulukohustuste assigneeringutena seoses 2007. aasta jaanuaris Saksamaad tabanud tugeva tormiga ja Prantsusmaad (La Réunioni) 2007. aasta veebruaris tabanud troopilise keeristormiga.
– Uue eelarverea 14 03 03 loomine rahaliste kohustuste katmiseks, mis tulenevad Euroopa ühenduste liitumisest Maailma Tolliorganisatsiooniga.
– Uute 35,5 miljoni euro suuruste rahaliste vahendite kasutuselevõtt kulukohustuste assigneeringutena eelarvereal 26 01 50 07, et maksta hagejatele hüvitist tulenevalt Esimese Astme Kohtu 12. juuli 2007. aasta lõplikust otsusest kohtuasjades T-45/01 ja T-144/02, Sanders jt ja Eagle jt versus komisjon.
Vastavad maksete assigneeringud paigutatakse ümber.
– Vajalike tehniliste kohanduste tegemine 2007. aasta eelarvesse seoses nõukogu poolt otsuse 2007/162/EÜ vastuvõtmisega kodanikukaitse rahastamisvahendi kehtestamise kohta perioodiks 2007–2013 ning Euroopa Parlamendi ja nõukogu poolt määruse (EÜ) nr 614/2007 vastuvõtmisega keskkonna rahastamisvahendi (LIFE+) kohta.
Paranduseelarve 6/2007 esialgses projektis lisakulukohustustena taotletav kogusumma ulatub 207,7 miljoni euroni samal ajal kui vastavaid 207,7 miljoni euro suuruseid maksete assigneeringuid taotletakse ümberpaigutuste kaudu.
Uue eelarverea 03 03 02 „Konkurentsipoliitika valdkonnas komisjoni tehtud otsuste vastu algatatud õiguslikest menetlustest tulenevad kahjunõuded” loomine on nõukogu poolt paranduseelarve projektis tagasi lükatud.
1.
Vahendite kasutuselevõtt ELi solidaarsusfondist
Saksamaa ja Prantsusmaa taotlesid fondist abi pärast looduskatastroofe, mis vastavalt selle aasta jaanuaris ja veebruaris põhjustasid suurt kahju.
Komisjon teeb ettepaneku kasutada ELi solidaarsusfondist vahendeid 172 195 985 euro ulatuses, mis tuleb eraldada finantsraamistiku rubriigi 3b raames.
Kahjude ning komisjoni pakutud abi suurus oli järgmine:
Otsesed kahjud
Pakutud abi
Saksamaa,
torm Kyrill
4 687 300 000
166 905 985
Prantsusmaa / La Réunion, troopiline keeristorm Gamede
211 600 000
5 290 000
4 898 900 000
172 195 985
Regionaalarengukomisjon, kellelt küsiti asjakohast arvamust, otsustas 3. oktoobril selle ettepaneku suhtes seisukohta mitte võtta, et mitte aeglustada rahaliste vahendite eraldamise menetlust.
2.
Maailma Tolliorganisatsioon
Euroopa Liidu Nõukogu otsustas 13. märtsil 2001. aastal, et Euroopa Ühendus peaks taotlema Maailma Tolliorganisatsiooni liikmeks saamist.
Euroopa Ühendus esitas sellele nõukogu otsusele tuginedes Maailma Tolliorganisatsioonile taotluse täieõiguslikuks liikmeks saamiseks aprillis 2001.
Maailma Tolliorganisatsiooni nõukogu iga-aastane koosolek võttis 29. juunil 2007. aastal vastu otsuse Tollikoostöö Nõukogu asutamiskonventsiooni muutmiseks, et võimaldada tolli- ja majandusliitude, sealhulgas Euroopa Ühenduse ühinemist.
Seetõttu tehakse nüüd ettepanek luua uus eelarverida 14 03 03 „Liikmelisus rahvusvahelistes tolli- ja maksuorganisatsioonides” ja teha sellesse märge „p.m”.
Prognooside kohaselt on Maailma Tolliorganisatsiooniga liitumisest tulenevad Euroopa Ühenduse rahalised kohustused 1. juuli 2007. aasta seisuga poolaasta kohta 0,5 miljoni euro suurused.
See summa eraldatakse siseste ülekannetena.
3.
Kohtu määratud hüvitis: Esimese Astme Kohtu otsus
12. juulil 2007. aastal langetas Esimese Astme Kohus lõplikud otsused kohtuasjades T-45/01 ja T-144/02, Sanders jt ja Eagle jt versus komisjon, millest tulenevalt kohustub komisjon maksma märkimisväärseid summasid hüvitistena rohkem kui sajale hagejale, kes nõudsid kahjutasu selle eest, et neid ei võetud tööle Euratomi töötajateks.
Kuigi komisjon võib otsuse edasi kaevata, ei oleks sellel siiski otsuse täitmist peatavat toimet ja komisjon oleks jätkuvalt kohustatud maksma Esimese Astme Kohtu poolt määratud summasid.
Nimetatud kahe kohtuasja hüvitiste kogusumma on 47 805 000 eurot, juhul kui hüvitis makstakse 31. oktoobril 2007. aastal, ja 47 951 000 eurot, kui hüvitis makstakse 30. novembril 2007. aastal.
Arvestades, et nimetatud kohtuotsused puudutavad personali- ja haldusmenetlusi, teeb komisjon ettepaneku hüvitiste maksmiseks finantsraamistiku rubriiki 5 kuuluvalt eelarverealt 26 01 50 07 „Kahjutasud”.
2007. aasta eelarves on eelarvereal „Kahjutasud” assigneeringuteks ette nähtud vaid 250 000 eurot.
Seega piisab 48 miljoni euro suuruse vajaliku summa leidmiseks sellest, kui taotleda eelarvepunkti 26 01 50 07 täiendavaid kulukohustuste assigneeringuid 35,5 miljoni euro ulatuses.
Mitmeaastase finantsraamistiku rubriigi 5 ülempiirini on 2007. aastal 172,6 miljoni euro suurune varu.
Kogu vajatav summa seotakse kulukohustustega ja makstakse välja 2007. aastal.
Maksete assigneeringud tehakse kättesaadavaks vahendite ümberpaigutamise teel eelarvepunktidest 02 04 01 01 „Kosmosealane uurimistegevus” ja 02 04 01 02 „Julgeolekualane uurimistegevus”.
Eelarverea „Turvalisuse- ja kosmosealane uurimistegevus” raames toimuva tegevuse rahastamiseks vajatakse esialgu arvatust vähem maksete assigneeringuid, sest seitsmenda raamprogrammi õigusliku aluse vastuvõtmine hilines.
4.
Keskkonnapoliitikaalaste õigusaktide vastuvõtmine
Vaja on kohandada eelarve selgitusi, et lisada 2007. aasta eelarvesse sellised tehnilised kohandused, mis tulenevad nõukogu poolt otsuse 2007/162/EÜ vastuvõtmisest kodanikukaitse rahastamisvahendi kehtestamise kohta perioodiks 2007–2013.
Muudatused on seotud eelarveridadega 07 01 04 02, 07 04 01 ja 19 06.
Tehnilised kohandused on samuti vajalikud seoses sellega, et Euroopa Parlament ja nõukogu on võtnud vastu määruse (EÜ) nr 614/2007 keskkonna rahastamisvahendi (LIFE+) kohta ning eelarvepädevad institutsioonid on kiitnud 2007. aasta eelarvemenetluse raames vastu võetud ühisavaldusega heaks ajutised meetmed.
Muudatused on seotud eelarveridadega 07 01 04 01 ja 07 03 07.
MENETLUS
Pealkiri
Euroopa Liidu 2007. eelarveaasta paranduseelarve nr 6/2007 projekt, III jagu – komisjon
Viited
13851/2007 – C6-0351/2007 – 2007/2178(BUD)
Vastutav komisjon istungil teada andmise kuupäev
BUDG 23.10.2007
Arvamuse esitaja(d) istungil teada andmise kuupäev
Raportöör(id) nimetamise kuupäev
James Elles 11.1.2006
Endine raportöör / Endised raportöörid
Giovanni Pittella
Paranduseelarve projekti nõukogu poolt koostamise kuupäev
18.10.2007
Paranduseelarve projekti nõukogu poolt edastamise kuupäev
17.10.2007
Arutamine parlamendikomisjonis
9.10.2007
Vastuvõtmise kuupäev
9.10.2007
Lõpphääletuse tulemused
+:
–:
0:
23
1
Lõpphääletuse ajal kohal olnud liikmed
Richard James Ashworth, Reimer Böge, Herbert Bösch, Joan Calabuig Rull, Gérard Deprez, Valdis Dombrovskis, Brigitte Douay, James Elles, Ingeborg Gräßle, Louis Grech, Catherine Guy-Quint, Anne E. Jensen, Wiesław Stefan Kuc, Nils Lundgren, Vladimír Maňka, Mario Mauro, Rovana Plumb, Nina Škottová, László Surján, Kyösti Virrankoski, Ralf Walter
Lõpphääletuse ajal kohal olnud asendusliige/asendusliikmed
Thijs Berman, Richard Corbett, Marusya Ivanova Lyubcheva
Lõpphääletuse ajal kohal olnud asendusliige/asendusliikmed (kodukorra art 178 lg 2)
Esitamise kuupäev
19.10.2007
Märkused (andmed on kättesaadavad ainult ühes keeles)
...
