Salih Mahmoud Osman on tänavune Sahharovi auhinna laureaat
Inimõigused
2007-10-25 - 13:29
Salih Mahmoud Osman
Sahharovi auhinna tänavune laureaat on Sudaani jurist Salih Mahmoud Osman.
Ta töötab piinamise vastu võitlevas organisatsioonis, pakkudes tasuta õigusabi paljudele Sudaani kodusõja ja inimõiguste rikkumiste ohvritele.
Laureaadi valis kolme finalisti hulgas välja esimeeste konverents.
Auhind antakse laureaadile pidulikult üle 11. detsembril Strasbourgis.
President Pöttering märkis otsust teatavaks tehes: "Sudaani inimõiguste jurist Salih Mahmoud Osman on juba 20 aastat võidelnud nende inimeste eest, kes on meelevaldselt vahistatud ja keda hoitakse vangistuses ning keda piinatakse.
Salih Mahmoud Osman on võidelnud dialoogi ja õigluse eest, ilma milleta ei ole demokraatiat.
Auhinna andmisega talle toetab parlament seda vaprat meest, kellest on saanud Darfuri hääl, ning läbi tema õigusriigi loomist Sudaanis".
Esimeeste konverents leidis samas, et ka teisele finalistile, Vene ajakirjanikule Anna Politkovskajale, tuleks anda parlamendi auhind.
Võimalikku auhinna andmist arutatakse järgmisel nädalal.
Kolmandaks finalistiks olid Hiina inimõiguste aktivistid Zeng Jinyan ja Hu Jia .
Euroopa Parlament annab Sahharovi auhinda välja 1988. aastast.
Sahharovi auhind on mõeldud isikutele või rühmadele, kes on ennastsalgavalt kaitsnud inimõigusi või demokraatiat.
Auhinnaga kaasnev rahaline preemia on 50 000 eurot.
Auhind antakse laureaadile üle 11. detsembril, päev pärast ÜRO inimõiguste deklaratsiooni 59. aastapäeva.
20071024IPR12329 Sahharovi auhinna veebileht (ingliskeelne) Audio, 01:56, inglise keeles Audio, 03:07, inglise keeles
ET
1
PHOTO
20071025PHT12493.jpg
ET
2
LINK
/comparl/afet/droi/sakharov/default.htm
ET
3
MULTIMEDIA
20071025MLT12503.asf
ET
4
MULTIMEDIA
20071025MLT12507.mp3
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
