SUULINE KÜSIMUS ARUTELUGA O-0097/06
vastavalt kodukorra artiklile 108
esitaja:
Hiltrud Breyer
,
Claude Turmes
,
Margrete Auken
,
Friedrich-Wilhelm Graefe zu Baringdorf
ja
Bart Staes
Verts/ALE fraktsiooni nimel
Euroopa Komisjonile
Teema: Riknenud liha / toiduohutusalaste õigusaktide rakendamine
Hiljutised korduvad skandaalid Saksamaal seoses inimtoiduks kõlbmatu (riknenud) lihaga ja selle eksportimisega mitmetesse liikmesriikidesse , samuti turustamisloata geneetiliselt muundatud riisisortide laialdane esinemine kogu ELis müüdavas riisis on tõstnud tõsiselt päevakorda küsimuse toiduainete ametliku kontrolli toimimisest liikmesriikides.
ELi määruse (EÜ) nr 882/2004 kohaselt on liikmesriigid kohustatud oma toiduainete ja loomasööda ametlikud kontrollid ümber korraldama nii, et neid tehakse riskidest lähtuvalt ja asjakohase sagedusega.
Ilmselt ei ole seda määrust mõnedes liikmesriikides (veel) nõuetekohaselt rakendatud.
Milliseid meetmeid soovitab komisjon võtta, et tagada liikmesriikides riskipõhine ja sõltumatu kontroll, ennetada söögiks kõlbmatu lihaga seotud terviseriske ja vältida selliste jäätmete sattumist toiduahelasse?
Kas komisjon on valmis koostama ELi direktiivi tarbijate teavitamise kohta (sarnaselt direktiivile 2003/4/EÜ keskkonnateabele avaliku juurdepääsu kohta), mis hõlbustaks juurdepääsu teabele firmadest, kes on seotud sellise pettuse ja inimtoiduks kõlbmatu tooraine toiduahelasse suunamisega?
Kas komisjon on valmis esinema algatusega vastavate õigusaktide täimisest kõrvalehoidvate toiduainekäitlejate nimede avaldamiseks avalikus ja läbipaistvas ELi registris?
Kas kogu ELis tuleks kohaldada mõnes liikmesriigis kasutusele võetud naeratava näo ("naerunäo") tähistega märgistamist?
Vähemalt Austriasse, Belgiasse, Itaaliasse, Luksemburgi, Madalmaadesse ja Tšehhi Vabariiki.
ELT L 165, 30.4.2004, lk.
1.
ELT L 41, 14.2.2003, lk.
26.
