Täiskogu kokkuvõte - Strasbourg 18.-21.juuni 2007
2007-06-25 - 15:55
Nädala tähtsündmused:
Teisipäev, 19. juuni:
Parlamendi president Hans-Gert Pöttering tegi avalduse olukorra kohta Palestiinas .
Oma sõnavõtus avaldas ta toetust Palestiina ajutisele valitsusele ning tervitas nõukogu otsust hakata uuesti andma otseabi Palestiinale.
Samuti võtsid sel teemal sõna fraktsioonide esindajad.
Parlament leppis kokku sellises viina definitsioonis, mis võimaldab viina toota mistahes toidutoormest tingimusel, et see vastavalt märgistatakse.
Ilma toormemärgistuseta võib toota vaid teraviljast ja kartulist valmistatud viina.
Käsitletud määrus puudutab piiritusjookide määratlemist, kirjeldamist, esitlemist ja märgistamist ning kuna nõukoguga jõuti kokkuleppele, siis lõpeb menetlus esimese lugemisega.
Parlament keelustab vastu võetud raportis kassi- ja koeranahaga kauplemise Euroopa Liidus.
Lubatud on ainult piiratud erandi tegemine hariduslikul või taksidermia eesmärgil eksporditavatele või imporditavatele nahkadele.
Keeld jõustub 31. detsembril 2008. aastal.
Vastu võetud raportis leiavad parlamendiliikmed, et Venemaa on Euroopa Liidu jaoks väga oluline partner - ELi ja Venemaa vahelise kaubanduse kogumaht ulatus 2005. aastal üle 166 miljardi euro.
Venemaa on tähtsuselt kolmas ELi kaubanduspartner, kellega toimub 7,3% liidu kaubavahetusest ja EL on Venemaa tähtsaim kaubanduspartner, kelle osakaal Venemaa kaubavahetuses ulatub 52,9%.
2007. aasta detsembris partnerlus- ja koostöölepingu kehtivus aga lõpeb ning seetõttu on ELi ja Venemaa vahelistele majandussuhetele vaja uut alust.
Euroopa Parlament avaldas toetust Equitable Life Assurance Society kriisi uurimiskomisjoni lõppraportile, milles leiti, et Ühendkuningriigi valitsus peaks kindlustusseltsi kriisi ohvrite abistamiseks nägema ette hüvitussüsteemi.
Saadikud leidsid samuti, et Euroopa Liidu seadusandlust selles vallas tuleb parandada, et ennetada sarnaseid kriise ning tagada Euroopa pensioni- ning kindlustusturu elujõulisus.
Raporti poolt oli 602, vastu 13 ja erapooletuks jäi 64 saadikut.
Euroopa Parlament leiab vastu võetud raportis, et perekondlike kohustustega õppuritele tuleks teha maksusoodustusi, võimaldada neile nende vajadustele vastav eluase ja piisavad lastehoiuvõimalused.
Samuti tuleks neile võimaldada õpingute paindlikumat organiseerimist.
Lisaks on saadikute arvates vaja kehtestada riiklikud sertifitseerimissüsteemid peresõbralikele kõrg- või kutseharidusasutustele.
Kolmapäev, 20. juuni:
Parlament kiitis muudatustega heaks komisjoni ettepaneku ühtse elamisloavormi kohta.
Komisjoni ettepaneku kohaselt on tegemist eraldi dokumendiga, mis peab olema masinloetav, sisaldama biomeetrilisi tunnuseid nagu näokujutis ja sõrmejäljed, ning võib sisaldada kontaktkiipi lisateabe salvestamiseks.
Saadikud tegid muudatusettepanekuid, et tagada andmete autentsus ja konfidentsiaalsus.
Parlamendiliikmed ei nõustunud seejuures kontaktkiibi lisamisega elamisloale.
Demograafiliste muutuste ning elanikkonna vananemise tõttu on täiendava pensioni kogumine vanaduspõlve kindlustamiseks aina olulisem.
20. juunil vastu võetud direktiivi eelnõu eesmärgiks on lihtsustada töötajate liikuvust liikmesriikides ning liikmesriikide vahel, sätestades miinimumstandardid täiendavate pensioniõiguste omandamisele, säilitamisele ning üle kandmisele.
Parlament võttis vastu kaks euroala laienemist puudutavat raportit, milles saadikud annavad oma heakskiidu Küprose ja Malta ühinemisele euroalaga 1. jaanuaril 2008. aastal.
Lisaks võeti vastu resolutsioon selle kohta, kuidas parandada euroala laienemisega seotud konsulteerimist Euroopa Parlamendiga.
Saadikud soovivad, et komisjon ja nõukogu konsulteeriks parlamendiga rohkem kui seda seni on tehtud.
Euroopa Parlament võttis vastu Galileo programmi puudutava resolutsiooni, milles saadikud leiavad, et Galileo programmi tuleks täielikult rahastada liidu eelarvest.
Neljapäev, 21. juuni:
Parlament võttis vastu raporti, milles lahatakse MEDA programmi edukust ning rahalise abi andmist Palestiinale .
Saadikud leiavad, et hoolimata teatud probleemidest on MEDA programm õigeks vahendiks Vahemere piirkonna poliitikale, samas on poliitikat võimalik parandada.
Saadikud avaldavad kahetsust selle üle, et hoolimata toetustest Palestiinale ei suudetud olukorra halvenemist ära hoida.
Euroopa Parlament toetab komisjoni ettepanekut, mis käsitleb liikmesriikide karistusregistrite andmete vahetamist .
Ettepaneku kohaselt edastatakse tulevikus teise riigi kodakondsusega isiku kohta tehtud süüdimõistev otsus automaatselt selle riigi asjakohasele ametile ning see sisestatakse kodakondsusjärgse liikmesriigi karistusregistrisse.
Parlamendis vastu võetud raportis rõhutavad saadikud, et alaealiste kuritegevuse vastu saab tõhusalt võidelda ainult siis, kui liikmesriikide ja Euroopa tasandil võetakse vastu integreeritud strateegia, milles on seotud kolm juhtpõhimõtet: ennetus, kohtulikud ja kohtuvälised meetmed ning kõigi noorte sotsiaalne kaasamine.
Saadikud soovivad, et Euroopa Komisjon teeks alaealiste kuritegevusega võitlemiseks ettepaneku luua vastav ühenduse integreeritud raamprogramm.
Euroopa Parlamendi täiskogu võttis vastu raporti, milles saadikud küll tervitavad vabadusel, turvalisusel ja õigusel rajaneva ala (AFSJ) välispoliitilise mõõtme ühtset strateegiat , ent teevad samas ka omapoolseid soovitusi strateegia tõhustamiseks.
Parlamendiliikmed panevad erilist rõhku aruandekohustusele, inimõigustele ning terrorismi- ja organiseeritud kuritegevuse vastasele võitlusele.
Nad nõuavad muuhulgas intensiivsemat dialoogi Venemaaga, kus on probleeme põhiõiguste kaitsega.
Hoolimata internetikaubanduse potentsiaalist osaleb vaid 6% tarbijatest piiriüleses internetikaubanduses ning Eurobaromeetri andmetel ei julge 45% tarbijatest teha oste välismaal asuvatest ettevõtetest Interneti kaudu.
Lisaks keelduvad ettevõtted sagedasti kaupu müümast kui tarbija ei ela samas riigis.
Nii ongi tarbijate üldine usaldus e-kaubanduse vastu madal ning selle tõstmiseks on tarvis e-usalduse strateegiat ning Euroopa kasutajaõiguste hartat, ütleb parlament vastu võetud raportis.
20070615BRI07879
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-001-ET DOC XML V0//ET
Institutsioonid
Osaistungjärgu avamine:
2007-06-25 - 15:55
Osaistungjärgu avas Euroopa Parlamendi president Hans-Gert PÖTTERING.
Muudatused päevakorras:
Teisipäev:
Sotsiaaldemokraadid soovisid, et EP president teeks avalduse olukorra kohta Palestiinas ning et fraktsioonide esindajad saaksid samuti sõna.
Ettepanek kiideti heaks ning arutelu leidis aset teisipäeval kell 09.00 .
Palve osaleda esitati ka nõukogule ja komisjonile.
President andis teada, et G8 arutelul nõukogu esindaja ei osale .
Neljapäev:
Tehti ettepanek, et Lähis-Ida resolutsiooni hääletus lükataks uute arengute valguses edasi juulisse .
Ettepanek kiideti heaks.
EPP-ED fraktsioon soovis, et Iraagi teema asemel arutataks olukorda Kuubal .
Palve kiideti heaks.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-COVER-ET DOC XML V0//ET
-//EP//TEXT IM-PRESS 20070615BRI07879 ITEM-002-ET DOC XML V0//ET
Eelarve
Europarlament: Galileod peab rahastama Euroopa Liit
2007-06-25 - 15:55
Euroopa Parlament võttis 20. juunil vastu Galileo programmi puudutava resolutsiooni, milles saadikud leiavad, et Galileo programmi tuleks täielikult rahastada liidu eelarvest.
Saadikud avaldavad vastuvõetud resolutsioonis muret selle üle, et avaliku ja erasektori partnerluse ebaõnnestumisest tekkinud tühimiku täitmiseks vajaliku täiendava rahastamise osas võidakse kokku leppida valitsuste tasandil.
Saadikud rõhutavad, et kuna Galileo programmil on väga suur Euroopa lisaväärtus, on nad " vastu igasugusele lahendusele, milles ühendatakse ühenduse rahastamine ja valitsustevaheline täiendav rahastamine ".
Parlamendiliikmed nõuavad seetõttu, et Galileo programmiga jätkataks ELi vastutusel ning et Galileo programmi rahastataks täielikult liidu eelarvest.
Komisjonil palutakse seepärast esitada uus rahastamisettepanek kaasotsustusmenetluse raames.
Saadikud avaldavad ka arvamust, et kui avalik sektor võtab endale kohustuse projekti rahastada, siis tuleks selle asjaoluga arvestada ka tulevases kontsessioonilepingus, eelkõige selles osas, mis on seotud riigi rahaliste toetuste hüvitusmehhanismi ja teenuste hindadega.
Galileo programm läheb esialgsetel andmetel maksma 3,5 miljardit eurot.
Mitmeaastane finantsraamistik sisaldab umbes 1 miljardi euro suurust summat, mis on ette nähtud Galileo tegevuskuludeks ajavahemikul 2007–2013.
Dokument: B6-0238/2007
Hääletus: 20.06.2007 Euroopa Parlamendi 20. juuni 2007. aasta resolutsioon Euroopa satelliitraadionavigatsiooni programmi (Galileo) rahastamise kohta 17. mai 2006. aasta institutsioonidevahelise kokkuleppe ja mitmeaastase finantsraamistiku 2007–2013 alusel
-//EP//TEXT TA P6-TA-2007-0272 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-001-ET DOC XML V0//ET
-//EP//TEXT IM-PRESS 20070615BRI07879 ITEM-003-ET DOC XML V0//ET
Euro
Parlament toetab Küprose ja Malta euroalaga liitumist
2007-06-25 - 15:55
Parlament võttis 20. juunil vastu kaks euroala laienemist puudutavat raportit, milles saadikud annavad oma heakskiidu Küprose ja Malta ühinemisele euroalaga 1. jaanuaril 2008. aastal.
Lisaks võeti vastu resolutsioon selle kohta, kuidas parandada euroala laienemisega seotud konsulteerimist Euroopa Parlamendiga.
Saadikud soovivad, et komisjon ja nõukogu konsulteeriks parlamendiga rohkem kui seda seni on tehtud.
Küprost puudutava raporti poolt hääletas 585, vastu 14 ja erapooletuks jäi 90 saadikut.
Malta raporti poolt hääletas 610, vastu 12 ja erapooletuks jäi 74 saadikut.
Parlamendiga konsulteerimist puudutava resolutsiooni poolt hääletas 552, vastu 37 ja erapooletuks jäi 43 saadikut.
Saadikud leiavad resolutsioonis, et vaja on institutsioonidevahelist kokkulepet selle osas, milline peaks olema koostöö teiste euroalaga ühineda soovivate riikidega.
Kokkulepe peaks saadikute arvates sisaldama järgmist:
dialoogi parlamendiga varases järgus, et kindlustada vähemalt kahekuune parlamendiga konsulteerimise periood;
kandidaatriikide kohustust teha oma kavatsus esitada ametlik taotlus teatavaks sügiseks aasta varem enne ametliku taotluse esitamist, ja võtta varakult ühendust Euroopa Parlamendi majandus- ja rahanduskomisjoniga, selleks et hõlbustada ühisraha kasutuselevõtu üldist protsessi;
Euroopa Komisjoni esialgset lähenemisaruannet, mis koostatakse ühineva riigi eelteate esitamise järgselt järgmise aasta alguses.
Saadikud leiavad lisaks, et komisjonile kättesaadavad statistilised andmed riikide kohta on jätkuvalt puudulikud ja et komisjonile tuleks anda lisavolitusi andmete kontrollimiseks.
Nad soovitavad seetõttu komisjonil võrrelda riikide keskpankade esitatud andmeid valitsemissektori kvartaliaruannete raames saadud andmetega, et ülekontrollimisega suurendada statistika usaldusväärsust.
Lisaks leiavad parlamendiliikmed, et kõik liikmesriiki puudutavad eelarvepuudujäägi menetlused peavad olema lõpetatud enne Maastrichti kriteeriumidele vastavuse hindamist.
Ühisraha kasutuselevõtt Küprosel 1. jaanuaril 2008
Werner LANGEN (EPP-ED, DE)
Dokument: A6-0244/2007
Menetlus: Nõuandemenetlus (*)
Arutelu: 20.06.2007
Hääletus: 20.06.2007
Ühisraha kasutuselevõtt Maltal 1. jaanuaril 2008
Werner LANGEN (EPP-ED, DE)
Dokument: A6-0243/2007
Menetlus: Nõuandemenetlus (*)
Arutelu: 20.06.2007
Hääletus: 20.06.2007 Euroopa Parlamendi 20. juuni 2007. aasta õigusloomega seotud resolutsioon ettepaneku kohta võtta vastu nõukogu otsus vastavalt asutamislepingu artikli 122 lõikele 2 ühisraha kasutuselevõtu kohta Küprosel 1. jaanuaril 2008. aastal Euroopa Parlamendi 20. juuni 2007. aasta õigusloomega seotud resolutsioon ettepaneku kohta võtta vastu nõukogu otsus vastavalt asutamislepingu artikli 122 lõikele 2 ühisraha kasutuselevõtu kohta Maltal 1. jaanuaril 2008. aastal Euroopa Parlamendi 20. juuni 2007. aasta resolutsioon Euroopa Parlamendiga konsulteerimise meetodi parandamise kohta euroala laienemisega seotud menetlustes
-//EP//TEXT TA P6-TA-2007-0270 0 NOT XML V0//ET
-//EP//TEXT TA P6-TA-2007-0271 0 NOT XML V0//ET
-//EP//TEXT TA P6-TA-2007-0276 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-002-ET DOC XML V0//ET
-//EP//TEXT IM-PRESS 20070615BRI07879 ITEM-004-ET DOC XML V0//ET
Justiits- ja siseküsimused
Vabadusel, turvalisusel ja õigusel rajaneva ala välispoliitilise mõõtme tugevdamine
2007-06-25 - 15:55
Euroopa Parlamendi täiskogu võttis 21. juunil vastu raporti, milles saadikud küll tervitavad vabadusel, turvalisusel ja õigusel rajaneva ala (AFSJ) välispoliitilise mõõtme ühtset strateegiat, ent teevad samas ka omapoolseid soovitusi strateegia tõhustamiseks.
Parlamendiliikmed panevad erilist rõhku aruandekohustusele, inimõigustele ning terrorismi- ja organiseeritud kuritegevuse vastasele võitlusele.
Nad nõuavad muuhulgas intensiivsemat dialoogi Venemaaga, kus on probleeme põhiõiguste kaitsega.
Bogdan Adam KLICH i (EPP-ED, PL) raporti aluseks on nõukogus 4.–5. detsembril 2006 vastu võetud justiits- ja siseküsimuste välispoliitilise mõõtme strateegia.
Saadikud tervitavad strateegias sätestatud põhimõtteid, eriti vajadust partnerluse järele kolmandate riikidega ühiste probleemide vastu võitlemiseks ja ühiste poliitiliste eesmärkide saavutamiseks.
Samas rõhutavad saadikud, et demokraatlike standardite, inimõiguste, poliitiliste vabaduste ja tugevate institutsioonide edendamine peab olema ELi ja kolmandate riikide suhete lahutamatuks mõõtmeks.
Inimõiguste kaitse ja turvalisus
Parlamendiliikmed väljendavad muret põhiõigustele pühendumise puudumise üle mõnedes kolmandates riikides, millega ELil on tihedad sidemed, eelkõige riikides mida hõlmab ELi naabruspoliitika ja Venemaa Föderatsioonis - seal esineb eelkõige ajakirjandusvabaduse ja sõnavabaduse rikkumist.
ELi kutsutakse üles nende riikidega selles küsimuses intensiivsemat dialoogi pidama.
Lisaks on parlamendiliikmete arvates võimalik parandada ELi ja Venemaa vahelist teabevahetust organiseeritud kuritegevuse ja terrorismi vallas.
Saadikud märgivad samuti, et Euroopa Liidu ja Venemaa koostöö peab märgatavalt paranema, et vähendada ebastabiilsuse allikaid Euroopa Liidus ja Euroopa naabruspoliitika alal, nagu näiteks külmutatud konfliktid Moldovas ja Gruusias ning vene vähemuse radikaalsed liikumised Euroopa Liidu liikmesriikides.
Ühtlasi on saadikud mures inimõigusstandardite järgimise pärast ELis endas, tuues näiteks hiljutised LKA juhitud üleviimisprogrammid ja kõik sellega seotud küsitavad toimingud mitmes liikmesriigis.
Viisavabadus USAga
Raportis kutsutakse lisaks USAd ja kõiki muid riike, kes nõuavad teatud ELi liikmesriikide kodanikelt sissesõiduviisasid, viivitamatult viisanõudeid kaotama ja kõiki ELi liikmesriikide kodanikke võrdselt kohtlema.
Saadikud avaldavad ka kahetsust teabe avaldamise klausli lisamise üle USA viisanõudest loobumise programmi muutmise kavasse.
Demokraatliku aruandekohustuse parandamine
Raportis leitakse, et politseikoostöö ja õigusalane koostöö kriminaalasjades peaks toodama ühenduse pädevusse (esimesse sambasse), sest nii suurendataks tõhusust, läbipaistvust ja aruandekohustust.
Samuti on oluline parandada sammastevahelist koordineerimist ja vältida ühenduse erinevate meetmete (EJKP, ÜVJP, AFSJ) dubleerimist.
Saadikud nõuavad, et nõukogu ja komisjon konsulteeriksid parlamendiga seoses kõigi rahvusvaheliste lepingutega ja teavitaks parlamenti AFSJ puudutavate lepingute üle peetavate läbirääkimiste käigust.
Bogdan Adam KLICH (EPP-ED, PL)
Dokument: A6-0223/2007
Menetlus: Omaalgatuslik raport
Arutelu: 20.06.2007
Hääletus: 21.06.2007 Euroopa Parlamendi 21. juuni 2007. aasta resolutsioon vabadusel, turvalisusel ja õigusel rajaneva ala välispoliitilise mõõtme strateegia kohta - Haagi programmi rakendamist käsitlev tegevuskava
-//EP//TEXT TA P6-TA-2007-0284 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-003-ET DOC XML V0//ET
-//EP//TEXT IM-PRESS 20070615BRI07879 ITEM-005-ET DOC XML V0//ET
Justiits- ja siseküsimused
Kodakondsusjärgse riigi teavitamine teises riigis tehtud süüdimõistvatest otsustest
2007-06-25 - 15:55
Euroopa Parlament toetab komisjoni ettepanekut, mis käsitleb liikmesriikide karistusregistrite andmete vahetamist.
Ettepaneku kohaselt edastatakse tulevikus teise riigi kodakondsusega isiku kohta tehtud süüdimõistev otsus automaatselt selle riigi asjakohasele ametile ning see sisestatakse kodakondsusjärgse liikmesriigi karistusregistrisse.
Piirideta Euroopas on inimeste jaoks üha tavalisem saada süüdimõistvaid kohtuotsuseid väljaspool kodakondsusjärgset riiki.
Senini edastatakse andmeid süüdimõistvate kohtuotsuste kohta liikmesriikide vahel 1959. aasta vastastikuse õigusabi andmist kriminaalasjades käsitleva Euroopa konventsiooni mehhanismide alusel, mis on aga väga keerulised ja aeganõudvad.
Seetõttu esitas Euroopa Komisjon ettepaneku, mis näeb ette standardvormi, mille alusel edastatakse informatsiooni mittekodanike süüdimõistvate kohtuotsuste kohta.
Tänu sellele saab kodakondsusjärgne liikmesriik ajakohastada iga kodaniku karistusregistrit ning anda päringu puhul korrektset ning ammendavat informatsiooni.
Teavet süüdimõistvate kohtuotsuste kohta tuleb jagada regulaarselt ning võimalikult kiiresti pärast süüdimõistvat otsust.
Parlamendiliikmed tervitasid ettepanekut, ent viisid sisse mitmeid omapoolseid muudatusi, et tagada isikuandmete piisav kaitse ning täpsustada riikide kohustusi.
Nii vastutab kodakondsusjärgne liikmesriik oma kodanike süüdimõistvate kohtuotsuste alaste andmete säilitamise eest.
Seetõttu tuleb süüdimõistva kohtuotsuse teinud liikmesriigi karistusregistri mis tahes ajakohastamisest või muutmisest viivitamata teatada kodakondsusjärgsele liikmesriigile, et tagada tema karistusregistris olevate andmete ajakohasus.
Saadikud leiavad ka, et õiguskindlusetuse vältimiseks peaks kohtuotsuse teinud liikmesriik olema oma territooriumil teiste liikmesriikide kodanikele määratud kriminaalkaristusi puudutava teabe omanik.
Sellest tulenevalt peab süüdimõistetud isiku kodakondsusjärgne liikmesriik, kellele andmed edastati, tagama nende ajakohasuse, võttes arvesse kohtuotsuse teinud liikmesriigi muudatusi või kustutamisi.
Kodakondsusjärgses liikmesriigis riigisiseselt või teisele liikmesriigile või kolmandale riigile edastamiseks tuleks kasutada üksnes selliselt ajakohastatud teavet.
Lisaks tuleb süüdimõistetud isikut teavitada sellest, et teda puudutavaid isikuandmeid töödeldakse.
Isikul on õigus saada põhjendamatu viivituseta temale mõistetavas keeles teavet selle kohta, milliseid andmeid töödeldakse ning tal on vajaduse korral võimalus töödeldud andmeid parandada või kustutada.
Kuna tegemist on nõuandemenetlusega, ei ole parlamendi muudatused nõukogule siduvad.
Augustín DÍAZ DE MERA GARCÍA CONSUEGRA (EPP-ED, ES)
Dokument: A6-0170/2007
Menetlus: Nõuandemenetlus (*)
Arutelu: 20.06.2007
Hääletus: 21.06.2007 Euroopa Parlamendi 21. juuni 2007. aasta õigusloomega seotud resolutsioon ettepaneku kohta võtta vastu nõukogu raamotsus, mis käsitleb liikmesriikide karistusregistrite andmete vahetamise liikmesriikidevahelist korraldust ja nende andmete sisu
-//EP//TEXT TA P6-TA-2007-0279 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-004-ET DOC XML V0//ET
-//EP//TEXT IM-PRESS 20070615BRI07879 ITEM-006-ET DOC XML V0//ET
Naiste õigused / Võrdsed võimalused
EP: Perekondlike kohustustega üliõpilastele tuleb anda nende vajadustele vastavat abi
2007-06-25 - 15:55
Euroopa Parlament leiab 19. juunil vastu võetud raportis, et perekondlike kohustustega õppuritele tuleks teha maksusoodustusi, võimaldada neile nende vajadustele vastav eluase ja piisavad lastehoiuvõimalused.
Samuti tuleks neile võimaldada õpingute paindlikumat organiseerimist.
Lisaks on saadikute arvates vaja kehtestada riiklikud sertifitseerimissüsteemid peresõbralikele kõrg- või kutseharidusasutustele.
Parlamendiliikmed märgivad Maria PANAYOTOPOULOS-CASSIOTOU (EPP-ED, EL) omaalgatuslikus raportis, et vastavalt rohelise raamatu järeldustele demograafia kohta tuleneb Euroopa demograafiline puudujääk muu hulgas erinevate eluetappide (õpingud, töö, perekond) hilisemast läbimisest.
Teisalt tähendab see ka seda, et aina suuremal arvul õppuritest on perekondlikud kohustused - Rootsis saavad oma esimese lapse enne õpingute lõppu 41%, Soomes 31%, Itaalias 13%, Saksamaal ja Austrias 12% ning Hispaanias 11% naistest.
Saadikud julgustavad seetõttu komisjoni ja liikmesriike " edendama õpingute, koolituse ja perekonnaelu ühitamist lihtsustavat poliitikat, mis toetab noori tasakaalustatud viisil perekondliku vastutuse võtmisel ilma mis tahes diskrimineerimiseta, ja mis võimaldab noortel optimeerida oma panust Euroopa majanduskasvu ja konkurentsivõimelisusse ".
Toetus peab vastama vajadustele
Saadikud julgustavad liikmesriike võtma rohkem arvesse noorte meeste ja naiste olukorda, kellel on õpingute või koolituse ajal lisaks perekondlikud kohustused, ja tegema neile eelkõige kättesaadavaks nende vajadustele kohandatud vahendid.
Nii võiks liikmesriigid pakkuda üliõpilaste jaoks mõeldud taskukohaseid kindlustusi, eelkõige sotsiaal- ja tervisekindlustust, mida saaks laiendada ka üliõpilaste hoolealustele.
Samuti võiks liikmesriigid vähendada või tühistada nende noorte meeste ja naiste tulumaksukohustust, kes õppimise ja töötamise ajal kannavad perekondlikke kohustusi või hoolitsevad ülalpeetavate eest.
Lisaks soovitavad parlamendiliikmed liikmesriikidel ja krediidiasutustel lihtsustada ning kergendada laenude andmist soodsatel tingimustel noortele meestele ja naistele, kellel on õpingute või koolituse ajal perekondlikud kohustused.
Kõrg- ja kutseharidusasutusi kutsutakse üles arvestama perekondlike kohustustega noorte meeste ja naiste rahalist olukorda koolituskulude arvestamisel ning julgustatakse neid andma asjakohast abi.
Raportis leitakse ka, et tegeliku soolise võrdõiguslikkuse eesmärgi täielikuks saavutamiseks tuleks kaasata õpinguteaegne emadus- ja vanemapuhkus naiste üldise tööaja arvestuse ning vanaduspensioni saamisel arvessemineva perioodi hulka.
Sobiv eluase ning lastehoid
Liikmesriike koostöös kohalike ametiasutuste ja kõrg- või kutseharidusasutustega julgustatakse võtma vajalikke meetmeid, et lapsevanematest üliõpilastel võiksid olla nende vajadustele vastavad eluasemed ning nad võiksid kasutada piisavaid ja sobivaid lastehoiuteenuseid samadel tingimustel nagu töötavad vanemad.
Ka julgustatakse raportis kõrg- või kutseharidusasutusi looma lastehoiuteenuseid nende infrastruktuuride sees ning kutsutakse liikmesriike üles toetama sellist tüüpi algatusi.
Paindlikud õppetingimused
Saadikute arvates peaksid liikmesriigid koos kõrg- ja kutseharidusasutustega pakkuma õpingute paindlikumat organiseerimist, näiteks suurendades kaugõppe pakkumist ja osalise õppeajaga õppimise võimalusi ning võimaldades suuremal arvul täiskasvanutel jätkata enese koolitamist elukestva õppe raames.
Lisaks võiksid liikmesriigid kehtestada riikliku sertifitseerimissüsteemi, mis võimaldaks kindlaks teha kõrg- või kutseharidusasutused, kes pakuvad õpingute ja pereelu ühitamise võimalusi, et hõlbustada ja julgustada perekondlike kohustustega inimeste õpingute jätkamist või nendega uuesti alustamist.
Muud
Saadikud võtsid lisaks vastu muudatusettepaneku milles nad leiavad, et " jagatud vanemliku vastutuse põhimõtet võiks kohaldada ka nende noorte naiste ja meeste suhtes, kes elavad koos igale riigile eriomasel muul alusel kui ametlik abielu ".
Maria PANAYOTOPOULOS-CASSIOTOU (EPP-ED, EL)
Dokument: A6-0209/2007
Menetlus: Omaalgatuslik raport
Arutelu: 19.06.2007
Hääletus: 19.06.2007 Euroopa Parlamendi 19. juuni 2007. aasta resolutsioon Euroopa Liidu noorte naiste pereelu ja õpingute ühitamist võimaldavate meetmete reguleeriva raamistiku kohta
-//EP//TEXT TA P6-TA-2007-0265 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-005-ET DOC XML V0//ET
-//EP//TEXT IM-PRESS 20070615BRI07879 ITEM-007-ET DOC XML V0//ET
Naiste õigused / Võrdsed võimalused
Alaealiste kuritegevusega võitlemiseks on vaja riiklikku ning Euroopa strateegiat
2007-06-25 - 15:55
Parlamendis 21. juunil vastu võetud raportis rõhutavad saadikud, et alaealiste kuritegevuse vastu saab tõhusalt võidelda ainult siis, kui liikmesriikide ja Euroopa tasandil võetakse vastu integreeritud strateegia, milles on seotud kolm juhtpõhimõtet: ennetus, kohtulikud ja kohtuvälised meetmed ning kõigi noorte sotsiaalne kaasamine.
Saadikud soovivad, et Euroopa Komisjon teeks alaealiste kuritegevusega võitlemiseks ettepaneku luua vastav ühenduse integreeritud raamprogramm.
Katerina BATZELI (PSE, EL) raporti poolt hääletas 440, vastu 64 ja erapooletuks jäi 71 saadikut.
Raportis märgivad saadikud, et alaealiste kuritegevuse muudab murettekitavaks selle praegune massiline iseloom seoses kuritegevusega alustamise ea vähenemise ning alla 13aastaste laste poolt toime pandud kuritegude arvu suurenemisega, samuti seoses asjaoluga, et nende tegudes peegeldub üha suurem julmus.
Parlamendiliikmed leiavad, et selle nähtusega saab võidelda vaid liikmesriikide ja Euroopa tasandi integreeritud strateegia abil.
Riikliku tasandi poliitika
Raportis rõhutatakse, et tõhus võitlus alaealiste kuritegevuse vastu eeldab integreeritud ja tõhusat kooli-, sotsiaal-, pere- ja hariduspoliitikat, mis aitab kaasa sotsiaalsete ja kodanikuväärtuste edasiandmisele ja noorte varajasele sotsialiseerumisele.
Lisaks on vaja koostada majandusliku ja sotsiaalse ühtekuuluvuse parandamise poliitika, eesmärgiga vähendada sotsiaalset ebavõrdsust ja võidelda sotsiaalse tõrjutuse ja vaesuse vastu, pöörates erilist tähelepanu laste vaesusele.
Saadikud leiavad, et mistahes poliitika peab põhinema kolmele juhtpõhimõttele: ennetus, kohtulikud ja kohtuvälised meetmed ning kõigi noorte sotsiaalne kaasamine.
Raportis rõhutatakse perekonna erilist rolli alaealiste kuritegevuse vastase võitluse kõigis etappides ning palutakse liikmesriikidel korraldada vanemate asjakohane toetamine.
Saadikud märgivad, et teatud juhtudel on vaja, et vanemad oleksid paremini kaasatud ning et nad oleksid teadlikumad oma kohustustest.
Raportis tehakse ettepanek mitmete võimalike meetmete jaoks, sh üheaastase vanemapuhkuse kehtestamine, konfliktide lahendamise suunised koolidele, erikoolitus õpetajatele, et nad oleksid võimelised toime tulema klasside mitmekesise iseloomuga ning tegevuskava meediale, mis sisaldaks keeldu levitada eriti vägivaldseid stseene teatud kellaaegadel.
Euroopa strateegia suunas
Raportis soovitatakse liikmesriikidel koostöös komisjoniga koheselt koostada ja vastu võtta kõigi liikmesriikide jaoks ühised alaealiste kuritegevust käsitlevad miinimumstandardid ja juhtpõhimõtted.
Ühise Euroopa lähenemise eesmärk peaks seejuures olema alaealiste kuritegevusega tegelemise ja selle ohjamise kohtuvälise sekkumise mudelite kindlaksmääramine, kusjuures vabaduskaotuslikud meetmed ja karistused peaksid jääma viimaseks abinõuks, mida kohaldatakse ainult siis, kui see on absoluutselt vajalik.
Euroopa Komisjon peaks olemasolevate ühenduse programmide raames rahastama ennetavaid meetmeid ja peaks looma uue eelarverubriigi alaealiste kuritegevuse vastu võitlemise integreeritud tegevuste ja võrgustike jaoks.
Samuti palutakse komisjonil luua üleeuroopaline liin kadunud laste jaoks ning julgustada probleemidega laste ja noorte jaoks üleeuroopalise tasuta telefoninumbri kasutuselevõttu.
Pärast vajalike uuringute lõpuleviimist peaks komisjon tegema ettepaneku ühenduse integreeritud raamprogrammi kohta, mis sisaldaks ühenduse ennetavaid meetmeid, valitsusväliste organisatsioonide algatuste ja piiriülese koostöö toetamist ning katseprogrammide rahastamist piirkondlikul ja kohalikul tasandil ja põhineks riikide headel tavadel, püüaks neid tavasid kogu Euroopas levitada ja hõlmaks ka koolituse ning sotsiaalse ja pedagoogilise infrastruktuuri nõudeid.
Katerina BATZELI (PSE, EL)
Dokument: A6-0212/2007
Menetlus: Omaalgatuslik raport
Arutelu: 20.06.2007
Hääletus: 21.06.2007 Euroopa Parlamendi 21. juuni 2007. aasta resolutsioon alaealiste kuritegevuse ning naiste, perekonna ja ühiskonna rolli kohta
-//EP//TEXT TA P6-TA-2007-0283 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-006-ET DOC XML V0//ET
-//EP//TEXT IM-PRESS 20070615BRI07879 ITEM-008-ET DOC XML V0//ET
Petitsioonid
EP: Equitable Life kindlustusfondi kriisi ohvritele tuleb anda hüvitist
2007-06-25 - 15:55
Euroopa Parlament avaldas 19. juunil toetust Equitable Life Assurance Society kriisi uurimiskomisjoni lõppraportile, milles leiti, et Ühendkuningriigi valitsus peaks kindlustusseltsi kriisi ohvrite abistamiseks nägema ette hüvitussüsteemi.
Saadikud leidsid samuti, et Euroopa Liidu seadusandlust selles vallas tuleb parandada, et ennetada sarnaseid kriise ning tagada Euroopa pensioni- ning kindlustusturu elujõulisus.
Raporti poolt oli 602, vastu 13 ja erapooletuks jäi 64 saadikut.
18. jaanuaril 2006 otsustas Euroopa Parlament luua 22liikmelise uurimiskomisjoni, et uurida väidetavaid rikkumisi või halduslikku omavoli ühenduse õiguse kohaldamisel seoses Equitable Life Assurance Society kriisiga.
Kriisi tagajärjel kannatas üle miljoni inimese põhiliselt Ühendkuningriigis, aga ka Saksamaal, Iirimaal ja teistes riikides.
Diana WALLIS e (ALDE, UK) raportis, mis on uurimiskomisjoni lõppraport, keskendutakse järgmistele aspektidele:
väidetavate rikkumiste või haldusliku omavoli uurimine direktiivi 92/96/EMÜ kohaldamisel Ühendkuningriigis;
Ühendkuningriigi reguleeriva korra hindamine seoses Equitable Life’iga;
kindlustusvõtjate nõuete staatus ja neile õigusaktide kohaselt kättesaadavate heastamisvahendite piisavus;
komisjoni rakendamisalase kontrolli hindamine.
Saadikud leiavad raportis, et Euroopa Liidu vastavat direktiivi 92/96/EMÜ ei kohaldatud Ühendkuningriigis piisavalt.
Parlamendiliikmed leiavad ka, et Ühendkuningriigi regulatsioonisüsteem oli vähese sekkumisega ning liiga salliv Equitable Life'i suhtes.
Raportis tuuakse ka välja, et ohvritele ei antud informatsiooni selle kohta, kuidas hüvitist oleks võimalik saada ning et selles osas valitses suur segadus.
Väljaspool Ühendkuningriiki elanud kindlustusvõtjad olid eriti raskes olukorras, sest ei olnud selge, millise riigi ametivõimud olid vastutavad.
Saadikud leiavad seetõttu, et " kolmandas elukindlustusdirektiivis pole piisavalt selgelt määratletud päritolu ja asukoha liikmesriikide ametivõimude volitused, ülesanded ja vastutusalad ".
Uurimiskomisjoni soovitused
Saadikud leiavad, et arvestades sellega, et Ühendkuningriik ei suutnud kolmanda elukindlustusdirektiivi nõudeid täita ning et puudub nii juurdepääsetav võimalus hüvitamise taotlemiseks kohtu kaudu kui ka tõhusad alternatiivsed hüvitamisvahendid, on Ühendkuningriigi valitsus kohustatud vastutuse enda peale võtma.
Saadikud soovitavad tungivalt, et Ühendkuningriigi valitsus koostaks ja rakendaks asjakohase skeemi Equitable Life'i kindlustusvõtjate kahjude kompenseerimiseks nii Ühendkuningriigis, Iirimaal, Saksamaal kui ka teistes riikides.
Parlamendiliikmed soovivad ka, et finantsteenuste puhul kaitstaks piisavalt tarbijaid, et tarbijate õigused oleks selgelt määratletud ning et neid teavitataks nende õigustest.
Lisaks peaks Euroopa Komisjon paremini seirama liidu seadusandluse rakendamist ning ka Euroopa Parlamendi komisjonid peaksid jälgima seadusandluse rakendamist, nt raportööride kaudu.
Saadikud avaldavad lisaks rahulolematust mitmete tunnistajate käitumisega, kes ei teinud uurimiskomisjoniga koostööd ning ei ilmunud uurimiskomisjoni ette.
Saadikud nõuavad seetõttu, et Euroopa Parlamendi uurimiskomisjonidele antaks ulatuslikumad õigused, et neil oleks õigus nõuda Euroopa Liidus elavate või alaliselt asuvate tunnistajate kohalviibimist ning nõuda, et nad oleksid kohustatud vastama abivalmilt, täies ulatuses ja tõeselt komisjoni liikmete küsimustele.
Diana WALLIS (ALDE, UK)
Dokument: A6-0203/2007
Menetlus: Omaalgatuslik raport
Arutelu: 19.06.2007
Hääletus: 19.06.2007 Euroopa Parlamendi 19. juuni 2007. aasta soovitus seoses Equitable Life Assurance Society kriisi uurimiskomisjoni raportiga
-//EP//TEXT TA P6-TA-2007-0264 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-007-ET DOC XML V0//ET
-//EP//TEXT IM-PRESS 20070615BRI07879 ITEM-009-ET DOC XML V0//ET
Tarbijad
Parlament keelustab kassi- ja koeranahaga kauplemise
2007-06-25 - 15:55
Parlament keelustab 19. juunil vastu võetud raportis kassi- ja koeranahaga kauplemise Euroopa Liidus.
Lubatud on ainult piiratud erandi tegemine hariduslikul või taksidermia eesmärgil eksporditavatele või imporditavatele nahkadele.
Keeld jõustub 31. detsembril 2008. aastal.
Parlament palus 2003. aasta detsembris, et Euroopa Komisjon esitaks määruse eelnõu kassi- ja koeranahkadega kauplemise keelustamiseks.
Kolm aastat hiljem ning pärast arvukaid tarbijate ja kodanike petitsioone ning murelikke avaldusi kogu Euroopa Liidus, esitaski komisjon sellise ettepaneku.
Määruse ettepanekus kehtestatakse kassi- ja koeranahkade ning neid nahku sisaldavate toodete (nt rõivaste voodrimaterjalide ja kaunistuste või mänguasjade) turuleviimise, ühendusse importimise ja ühendusest eksportimise keeld alates 31. detsembrist 2008.
Parlament toetab Euroopa Komisjoni ettepanekut, ent ütleb lisaks, et keelatud on ka " kassi- ja koeranahkade ning neid nahku sisaldavate toodete müük, tootmine, müügiks pakkumine ja turustamine ."
Parlamendiliikmed ei toetanud Euroopa Komisjoni ettepanekus sisaldunud erandi tegemist sellise karusnaha või sellist karusnahka sisaldavate toodete puhul " millel on märgis, et need pärinevad kassidelt või koertelt, keda pole kasvatatud ega tapetud karusnaha saamiseks " või " mis on ühendusse toodavad või sealt välja viidavad isiklikud esemed või majatarbed ".
Läbirääkimistel nõukoguga nõustusid saadikud siiski sellega, et erakorraliselt võib piiratud erandeid teha kassi ja koera nahale, mida imporditakse või eksporditakse hariduslikul või taksidermia eesmärgil.
Raportöör Eva-Britt SVENSSON (GUE/NGL, SE) leiab raportis lisaks, et liikmesriigid peaksid tihendama nii tolli- kui ka halduskontrolle, samuti võimaluse korral karmistama kriminaalkaristusi, et luua tõeliselt hoiatav raamistik kassi- ja koeranahkadega kaubitsemise kaotamiseks.
Tänu kokkuleppele nõukoguga lõpeb menetlus esimese lugemisega ning keeld jõustub 31. detsembril 2008. aastal.
Eva-Britt SVENSSON (GUE/NGL, SE)
Dokument: A6-0157/2007
Menetlus: Kaasotsustamismenetlus (***I)
Arutelu: 18.06.2007
Hääletus: 19.06.2007 Euroopa Parlamendi 19. juuni 2007. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu määrus, millega keelatakse kassi- ja koeranahkade ning neid nahku sisaldavate toodete turuleviimine, ühendusse importimine ja ühendusest eksportimine
-//EP//TEXT TA P6-TA-2007-0260 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-008-ET DOC XML V0//ET
-//EP//TEXT IM-PRESS 20070615BRI07879 ITEM-010-ET DOC XML V0//ET
Tarbijad
Tarbijate usaldust e-kaubanduse vastu tuleb tõsta
2007-06-25 - 15:55
Hoolimata internetikaubanduse potentsiaalist osaleb vaid 6% tarbijatest piiriüleses internetikaubanduses ja Eurobaromeetri andmetel ei julge 45% tarbijatest teha oste välismaal asuvatest ettevõtetest Interneti kaudu.
Lisaks keelduvad ettevõtted sagedasti kaupu müümast kui tarbija ei ela samas riigis.
Nii ongi tarbijate üldine usaldus e-kaubanduse vastu madal ning selle tõstmiseks on tarvis e-usalduse strateegiat ja Euroopa kasutajaõiguste hartat, ütleb parlament 21. juunil vastu võetud raportis.
Raportis märgitakse, et tarbijausalduse puudumine internetikaubanduse vastu ning vähene õiguskindlus on peamised põhjused, miks Euroopa on jäänud Ameerika Ühendriikidest ja Aasiast e-kaubanduses maha.
Saadikute meelest on kahetsusväärne, et ELil puudub praegu oma strateegia, mis aitaks sellist olukorda lahendada.
Nad soovivad seetõttu, et Euroopa Komisjon võtaks vastu e-usalduse strateegia, et suurendada tarbijausaldust, luua atraktiivne ärikeskkond piiriülese elektroonilise kaubanduse jaoks ning lõpetada siseturu killustatus digitaalses keskkonnas.
Parlamendi arvates peaks Euroopa Komisjoni tulevane e-usalduse strateegia sisaldama muuhulgas järgmist:
toetusprogramm projektidele, mille eesmärk on suurendada tarbijate usaldust digitaalse keskkonna vastu, ning online-teenuseid praktikas kontrollivate projektide (nagu näiteks ostjatena esinevate kontrollijate kasutamine) jaoks;
elektroonilise õppemooduli väljatöötamine, mis on otseselt seotud tarbijakaitsega ja kasutajate õigustega digitaalses keskkonnas;
toetus haridus- ja infoprojektidele, et tõsta väikeste ja keskmise suurusega ettevõtete teadlikkust oma kohustustest, kui nad pakuvad või tarnivad kaupu, teenuseid või infosisu üle piiri digitaalses keskkonnas;
piiriüleselt digitaalses keskkonnas tegutsevate ettevõtjate ees seisvate takistuste kõrvaldamine, nt piiriülest elektronarvete esitamist käsitlevate ELi eeskirjade standardimise teel;
kõige turvalisema maksetehnoloogia kasutamise toetamine online-maksete puhul;
varajase hoiatamise süsteemi, sealhulgas andmebaasi loomine, et võidelda pettuste vastu digitaalses keskkonnas.
See andmebaas peaks sisaldama tarbijate jaoks võimalust teatada lihtsat online-vormi kasutades pettusest.
Zuzana ROITHOVÁ (EPP-ED, CZ) raportis leitakse, et vaja oleks ka selgemat ja paremat ühenduse tarbijaõigustikku, mis oleks suunatud horisontaalsetele õigusaktidele.
Lisaks oleks vaja ühtlustada tarbijalepinguõiguse teatavaid aspekte ning lisada sellesse muid direktiive, nt finantsteenuste kaugmüüki ja elektroonilist kaubandust käsitlevad direktiivid.
Ka palutakse komisjonil kiiresti kaaluda kollektiivsete hüvitusmeetmete mehhanismide kasutuselevõttu piiriüleste ettevõtjate ja tarbijate vaheliste vaidluste puhul digitaalses keskkonnas.
Tarbijate õigused e-kaubanduses
Saadikud paluvad komisjonil esitada pärast tarbijaorganisatsioonidega konsulteerimist Euroopa kasutajaõiguste harta, milles selgitataks infoühiskonna osalejate õigusi ja kohustusi.
Samuti nõuavad nad Euroopa e-tarbija teabesüsteemi asutamist, mis pakuks kõigile Euroopa e-tarbijatele üksikasjalikke juhiseid ja teavet tarbijate ning ettevõtete õiguste ja kohustuste kohta digitaalses keskkonnas.
Ka palutakse komisjonil lihtsustada ja ühtlustada elektroonilises kaubanduses müüja poolt ostjale esitatava kohustusliku teabe alaseid nõudeid.
Parlamendiliikmed peavad samuti vajalikuks muuta turustusahel digitaalses keskkonnas läbipaistvamaks nii, et tarbija saaks tarnija isiku alati kindlaks teha ja teaks, kas tegemist on vahendaja või lõpptarnijaga.
Lisaks paluvad saadikud komisjonil algatada pärast seda, kui jaemüügi aspektide integreerimisega seotud takistused siseturul on kõrvaldatud, hinnata Euroopa usaldusmärgi tingimuste ja logo määratlemise võimalusi, et tagada suurem kindlus piiriülese elektroonilise kaubanduse valdkonnas.
Zuzana ROITHOVÁ (EPP-ED, CZ)
Dokument: A6-0191/2007
Menetlus: Omaalgatuslik raport
Arutelu: 21.06.2007
Hääletus: 21.06.2007 Euroopa Parlamendi 21. juuni 2007. aasta resolutsioon tarbijate usalduse kohta digitaalse keskkonna vastu
-//EP//TEXT TA P6-TA-2007-0287 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-009-ET DOC XML V0//ET
-//EP//TEXT IM-PRESS 20070615BRI07879 ITEM-011-ET DOC XML V0//ET
Toiduohutus
Parlament toetab viina märgistamist vastavalt toormele
2007-06-25 - 15:55
Parlament leppis 19. juunil kokku sellises viina definitsioonis, mis võimaldab viina toota mistahes toidutoormest tingimusel, et see vastavalt märgistatakse.
Ilma toormemärgistuseta võib toota vaid teraviljast ja kartulist valmistatud viina.
Käsitletud määrus puudutab piiritusjookide määratlemist, kirjeldamist, esitlemist ja märgistamist ning kuna nõukoguga jõuti kokkuleppele, siis lõpeb menetlus esimese lugemisega.
Viina märgistamine
Parlament võttis vastu muudatusettepaneku, vastavalt millele on viin kas teraviljast või kartulitest valmistatud piiritusjook või muust toormest valmistatud piiritusjook, ent et viimasel juhul tuleb sildile märkida "viin valmistatud..." ning toorme nimetus.
Kompromissettepanekus ei sätestata tingimusi tähesuurusele.
Ettepaneku poolt hääletas 522, vastu 148 ja erapooletuks jäi 15 saadikut.
Seega muutis täiskogu veidi keskkonnakomisjoni ettepanekut, kes Horst SCHNELLHARDT i (EPP-ED, DE) raportis ütles, et ainult siis, kui jook on valmistatud teraviljast, kartulitest või melassist, võib seda märgistada kui traditsiooniliselt valmistatud viina.
Muust toormest valmistatud joogid oleks tulnud vastavalt märgistada, seejuures oleks tähesuurus pidanud olema vähemalt kaks kolmandikku müüginimetuses kasutatavast tähesuurusest.
Traditsioonilised viinatootjariigid Euroopas (nt Eesti, Leedu, Läti, Poola, Rootsi ja Soome) oleks soovinud, et viina nimetust oleks lubatud kasutada vaid teraviljast, kartulitest või suhkrupeedimelassist toodetud piiritusjoogi kohta.
Vastav muudatusettepanek täiskogul siiski toetust ei leidnud.
Muud
Kui Euroopa Komisjon oli välja pakkunud piiritusjookide jagamise kolme kategooriasse (kanged alkohoolsed joogid, erilised piiritusjoogid ja muud piiritusjoogid), siis täiskogu järgis keskkonnakomisjoni arvamust pooldades vaid ühe kategooria kasutamist.
Nõukoguga jõuti selles osas ka kokkuleppele.
Erinevalt Euroopa Komisjoni ettepanekust otsustas parlament keelata piiritusjookide maitsestamise ning seda otsust toetab ka nõukogu.
Samas ei nõustunud nõukogu keskkonnakomisjoni sooviga, et piiritusjookide mõiste defineerimiseks kasutataks kaasotsustusmenetlust.
Seetõttu kasutatakse piiritusjookide definitsiooni muutmisel tulevikus komitoloogia menetlust.
Lisaks otsustati, et määrus rakendub kolm kuud pärast määruse jõustumist, ehkki keskkonnakomisjon oli soovinud kaheaastast üleminekuperioodi.
Ülemaailmse viinaturu väärtus on 9,2 miljardit eurot aastas.
Eurooplased joovad 11% maailmas toodetavast viinast, venelased 57%.
Suurimad viinajoojad Euroopas on eestlased, lätlased, leedukad, skandinaavlased ning poolakad.
Samad riigid on ka Euroopa suurimad viinatootjad (64%).
Horst SCHNELLHARDT (EPP-ED, DE)
Dokument: A6-0035/2007
Menetlus: Kaasotsustamismenetlus (***I)
Arutelu: 18.06.2007
Hääletus: 19.06.2007 Euroopa Parlamendi 19. juuni 2007. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu määrus piiritusjookide määratlemise, kirjeldamise, esitlemise ja märgistamise kohta
-//EP//TEXT TA P6-TA-2007-0259 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-010-ET DOC XML V0//ET
-//EP//TEXT IM-PRESS 20070615BRI07879 ITEM-012-ET DOC XML V0//ET
Tööhõivepoliitika
Miinimumstandardid täiendavatele pensioniõigustele
2007-06-25 - 15:55
Demograafiliste muutuste ning elanikkonna vananemise tõttu on täiendava pensioni kogumine vanaduspõlve kindlustamiseks aina olulisem.
20. juunil vastu võetud direktiivi eelnõu eesmärgiks on lihtsustada töötajate liikuvust liikmesriikides ning liikmesriikide vahel, sätestades miinimumstandardid täiendavate pensioniõiguste omandamisele, säilitamisele ning üle kandmisele.
Parlament kiitis heaks Ria OOMEN-RUIJTEN i (EPP-ED, NL) raporti, mille kohaselt kohaldatakse direktiivi siseriiklike õigusaktide ja tavade kohaselt asutatud kõigi täiendavate pensioniskeemide suhtes, mis kindlustavad töötajatele täiendava pensioni, näiteks grupikindlustuslepingud või ühe või mitme tegevusala või sektori raames kokkulepitud põlvkondadevahelised ümberjaotusskeemid või kapitaliseeritud skeemid.
Seejuures mõjutab direktiiv erinevaid liikmesriike erinevalt - teatud liikmesriikides, nt Poolas ei ole selliseid täiendavaid pensioniskeeme; teistes, nt Rootsis, Saksamaal ja Hollandis, on enamik töötajatest selliste skeemide osalised.
Pensioniõiguste omandamine
Parlament soovib, et täiendava pensioniõiguse omandamisel kehtiksid teatud miinimumstandardid.
Kui täiendavas pensioniskeemis on ette nähtud tagatud õiguste omandamisperiood, siis ei tohi see periood parlamendiliikmete arvates ületada viit aastat.
Hetkel tuleb näiteks Prantsusmaal ja Portugalis sageli ettevõttes töötada pensionini, et täiendavad pensioniõigused välja makstaks.
Lisaks ei tohi tagatud õiguste omandamise tingimust täiendava pensioniskeemi liikme suhtes kohaldada pärast seda, kui kõnealune liige on saanud 25aastaseks.
Saksamaal on hetkel miinimumvanuseks 30 aastat.
Saadikud märgivad ka, et kui lahkuv töötaja ei ole töösuhte lõppemise ajaks veel omandanud tagatud pensioniõigusi, siis peab täiendav pensioniskeem maksma tagasi lahkuva töötaja tehtud sissemaksed või ka tööandja poolt vastavalt õigusaktidele või kollektiivkokkulepetele või -lepingutele tehtud sissemaksed või kui lahkuv töötaja kannab investeerimisriski, neist sissemaksetest tuleneva investeeringute väärtuse.
Seisvate pensioniõiguste säilitamine ning õiglane kohtlemine
Parlamendiliikmed tahavad esiteks tagada, et lahkuvate töötajate juba omandatud pensioniõigused säilitataks.
Teiseks nõuavad saadikud, et tagatud oleks ka seisvate pensioniõiguste väärtuse õiglane kohtlemine ning et neid kaitstaks ettevõtja maksujõuetuse eest.
Õiglaseks kohtlemiseks on vaja tagada, et seisvate pensioniõiguste väärtus areneb suures osas samamoodi nagu aktiivsete liikmete pensioniõiguste väärtus.
Seega tuleks seisvate pensioniõiguste väärtust kohandada vastavalt inflatsioonile, palgatasemele või jooksvatele pensionimaksetele.
Hetkel kohandatakse seisvaid pensioniõiguseid vaid Iirimaal ning Ühendkuningriigis.
Raportis öeldakse samas, et liikmesriigid võivad täiendavatel pensioniskeemidel lubada mitte säilitada tagatud pensioniõigusi, vaid maksta lahkuvatele töötajatele välja kapital, mis vastab tagatud pensioniõiguste väärtusele, kui tagatud pensioniõiguste väärtus ei ületa asjaomase liikmesriigi kehtestatud ülempiiri.
Pensioniõiguste ülekantavus
Kui Euroopa Komisjon soovis ka pensioniõiguste ülekantavuse nõude direktiivi lisada, siis saadikud seda ettepanekut ei toetanud.
Teatud riikides, nt Hispaanias ja Soomes, ei saa pensioniõiguseid üldse üle kanda.
Teistes riikides, nt Taanis, Iirimaal ja Itaalias, on pensioniõiguste ülekandmine võimalik riigisiseselt, ent mitte rahvusvaheliselt.
Saadikud märgivad samas, et töötajate liikumisvabaduse edendamiseks peaksid liikmesriigid püüdma võimaluste piires ning eelkõige uute täiendavate pensioniskeemide loomise teel järk-järgult parandada tagatud pensioniõiguste ülekantavust.
Parlamendiliikmed soovivad ka, et hiljemalt viis aastat pärast direktiivi rakendamist koostaks Euroopa Komisjon aruande töötajate täiendavatele pensioniõigustele vastava kapitali ülekandmise tingimuste kohta.
Selle aruande alusel esitaks komisjon ka ettepanekud käesoleva direktiivi muutmiseks.
Liikmesriigid peavad direktiivi hakkama rakendama 1. juulil 2008. aastal.
Vajaduse korral võivad liikmesriigid saada 5 aastat ajapikendust.
Ria G.H.C. OOMEN-RUIJTEN (EPP-ED, NL)
Dokument: A6-0080/2007
Menetlus: Kaasotsustamismenetlus (***I)
Arutelu: 20.06.2007
Hääletus: 20.06.2007 Euroopa Parlamendi 20. juuni 2007. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu direktiiv täiendavate pensioniõiguste kaasaskantavuse parandamise kohta
-//EP//TEXT TA P6-TA-2007-0269 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-011-ET DOC XML V0//ET
-//EP//TEXT IM-PRESS 20070615BRI07879 ITEM-013-ET DOC XML V0//ET
Viisapoliitika
Ühtne elamisloavorm kolmandate riikide kodanike jaoks
2007-06-25 - 15:55
Parlament kiitis 20. juunil muudatustega heaks komisjoni ettepaneku ühtse elamisloavormi kohta.
Komisjoni ettepaneku kohaselt on tegemist eraldi dokumendiga, mis peab olema masinloetav, sisaldama biomeetrilisi tunnuseid nagu näokujutis ja sõrmejäljed, ning võib sisaldada kontaktkiipi lisateabe salvestamiseks.
Saadikud tegid muudatusettepanekuid, et tagada andmete autentsus ja konfidentsiaalsus.
Parlamendiliikmed ei nõustunud seejuures kontaktkiibi lisamisega elamisloale.
Selleks, et ühtlustada liikmesriikides kolmandate riikide kodanikele väljastatavad elamisloavormid, võttis nõukogu 2002. aastal vastu määruse, millega kehtestatakse ühtne elamisloavorm kolmandate riikide kodanike jaoks.
Kuid tehniliste üksikasjadega tegeledes ilmnesid mitmed probleemid seoses kiipidega ja sellega, kas elamisload pidanuks olema kleebised või eraldiseisvad kaardid.
Komisjon esitas lõpuks 2006. aasta märtsis uue ettepaneku, milles nähakse ette eraldiseisev kaart, mis peab olema masinloetav ning sisaldama biomeetrilisi tunnuseid.
Parlament võttis konsultatsioonimenetluse raames vastu Carlos COELHO (EPP-ED, PT) raporti, milles saadikud on nõus sellega, et biomeetriliste tunnuste kasutuselevõtmine on oluline samm dokumentide turvalisuse poole.
Samas leiavad saadikud, et sama rangeid turvanõudeid, nagu on kehtestatud liikmesriikide isikutunnistustele, tuleks kohaldada ka elamislubade suhtes.
Parlamendiliikmed rõhutavad, et ühtse elamisloa biomeetrilisi tunnuseid tohib kasutada ainult dokumendi autentsuse tõendamiseks ja selle omaniku isiku tuvastamiseks.
Valitsused peavad seejuures tagama andmete terviklikkuse, autentsuse ja konfidentsiaalsuse ning peavad ära hoidma andmete volitamata kasutamise.
Komisjoni ettepanekus nähakse liikmesriikidele ette võimalus lisada selliste e-teenuste nagu e-valitsuse ja e-äri jaoks elamisloale täiendav kontaktkiip.
Ehkki saadikud on seisukohal, et elamisloa uute kasutusotstarvete ja rakendusvõimaluste tekkimine e-teenuste lisakiibi lisamise tulemusel on tervitatav, on nad mures tundlike andmete turvalisuse pärast ning nad kustutasid seetõttu komisjoni ettepaneku vastava lõigu.
Carlos COELHO (EPP-ED, PT)
Dokument: A6-0211/2007
Menetlus: Omaalgatuslik raport
Hääletus: 20.06.2007 Euroopa Parlamendi 20. juuni 2007. aasta õigusloomega seotud resolutsioon muudetud ettepaneku kohta võtta vastu nõukogu määrus, millega muudetakse määrust (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks
-//EP//TEXT TA P6-TA-2007-0266 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-012-ET DOC XML V0//ET
-//EP//TEXT IM-PRESS 20070615BRI07879 ITEM-014-ET DOC XML V0//ET
Väliskaubandus / Rahvusvaheline kaubandus
ELi majandus- ja kaubandussuhted Venemaaga
2007-06-25 - 15:55
Venemaa on Euroopa Liidu jaoks väga oluline partner - ELi ja Venemaa vahelise kaubanduse kogumaht ulatus 2005. aastal üle 166 miljardi euro.
Venemaa on tähtsuselt kolmas ELi kaubanduspartner, kellega toimub 7,3% liidu kaubavahetusest ja EL on Venemaa tähtsaim kaubanduspartner, kelle osakaal Venemaa kaubavahetuses ulatub 52,9%.
2007. aasta detsembris partnerlus- ja koostöölepingu kehtivus aga lõpeb ning seetõttu on ELi ja Venemaa vahelistele majandussuhetele vaja uut alust.
Godelieve QUISTHOUDT-ROWOHL i (EPP-ED, DE) 19. juunil vastu võetud raportis leiavad saadikud, et " ELi ja Venemaa suhted on kriitilises seisus " ning nad nõuavad seetõttu " konstruktiivseid ja tulemusele orienteeritud suhteid Venemaa ja ELi vahel, kuid mitte iga hinna eest ".
Saadikud toovad välja, et ehkki Venemaa on loonud üldiselt positiivse makromajandusliku keskkonna, on sellegi poolest vaja edasisi struktuurireforme eelkõige tervishoiu, hariduse, gaasisektori, pangasüsteemi ja üldisemalt õigusriigi kehtestamise valdkonnas.
Parlamendiliikmed kutsuvad Venemaad üles reforme läbi viima, mis tuleks ühtemoodi kasuks nii venelastele endale kui ka Euroopa kodanikele ning võimaldaks ühtlasi suurendada Venemaa atraktiivsust rahvusvaheliste investorite silmis.
Venemaad kutsutakse samuti üles võitlema aktiivsemalt korruptsiooni vastu.
Õiguslik raamistik
Parlamendiliikmed märgivad, et Venemaa WTOga ühinemine on tähtis ka ELi jaoks ning nad rõhutavad selle tähendust kaubanduse liberaliseerimisele.
Saadikud kutsuvad samas Venemaad üles lahendama tollitariifide probleemid puidu eksportimisel Skandinaaviasse, kaotama erinevused Venemaa sisehindade ja maailmaturuhindade vahel ning lahendama sõltuvalt saabumiskohast kehtestatud erinevate raudteetariifide probleemid, mis puudutab eelkõige Baltimaid.
Raportis märgitakse, et Venemaa käitumist Baltimaade suhtes peetakse diskrimineerivaks.
Komisjonil palutakse kaaluda võimaliku vabakaubanduslepingu alaseid läbirääkimisi pärast Venemaa ühinemist WTOga.
Lisaks tuleb samal ajal jätkata uue partnerlus- ja koostöölepingu alaste läbirääkimistega ning arengutest selles osas tuleb teavitada ka parlamenti.
Juhul kui uue partnerlus- ja koostöölepingu alastel läbirääkimistel Venemaaga ei saavutata konkreetseid tulemusi, siis tuleks saadikute meelest kaaluda alternatiivset lähenemisviisi, mis põhineb käimasoleva töö hoogustamisel nelja ühisruumi raames kokkulepitud tegevuskavade rakendamiseks ning ühise lähenemisviisi väljatöötamisel poliitiliseks koostööks.
Kaubandus, turulepääs ja investeeringud
Raportis rõhutatakse investeerimiskeskkonna parandamise tähtsust Venemaal.
Parlamendiliikmed märgivad, et EL on avatud investeeringutele Venemaalt ning nad nõuavad seetõttu Venemaal loodusvarade sektoris tegutsevatele välisettevõtetele samaväärse juurdepääsu võimaldamist.
Ka avaldavad saadikud muret hiljuti Venemaal väljatöötatud eelnõu üle, mis võimaldab valitsusel tagasi lükata välispakkumisi enamusosaluse omandamiseks Venemaa ettevõtetes, keelates seega enam kui 49% välisomanduse 39 strateegilises majandusvaldkonnas tegutsevas ettevõttes.
Saadikud avaldavad rahulolematust selle üle, et Venemaa kasutab kaubanduspoliitilisi vahendeid välispoliitilistel eesmärkidel, mis on WTO eeskirjadega vastuolus.
Ka rõhutavad nad, et Venemaa WTOga ühinemise tulemuseks ei tohi olla tollimaksude kõrgem tase ja tugevam protektsionism võrreldes ühinemisele eelnenud aastatega.
Raportis juhitakse tähelepanu juba kaks aastat kestnud õigustamata lihaimpordikeelule Poolast ja soovitatakse leida sellele WTO eeskirjadega vastuolus olevale probleemile lahendus nii kiiresti kui võimalik.
Intellektuaalomandi õigused
Parlamendiliikmed rõhutavad raportis vajadust paranduste järele õigusaktides ja õiguskaitses seoses intellektuaal-, tööstus- ja kaubandusomandi õiguste kaitsega ning vajadust kohandada kohtusüsteemi intellektuaalomandi õiguste tõhusaks kaitsmiseks.
Saadikud on ka tõsiselt mures võltsitud toodete tootmise ja müügiga seotud spetsiifiliste probleemide pärast, eriti mis puudutab ravimeid.
Energia
Raportis korratakse, et vaja on Euroopa sidusat energiapoliitikat, mille peamine eesmärk ei tohiks siiski olla üksnes jätkuva energiasõltuvuse vältimine Venemaast (30% ELi naftaimpordist ja 50% gaasiimpordist tuleb Venemaalt).
Saadikud soovivad ELi ja Venemaa energiaalast dialoogi, mille raames keskendutaks ühelt poolt energiatõhususe ning varustuskindluse jätkusuutlikkuse ja usaldusväärsuse küsimustele ja teiselt poolt koostööle, mis edendaks investeeringuid taastuvatesse energiaallikatesse ning ergutaks tehnoloogiate ühist kasutamist ja õigusaktide lähendamist.
Venemaad kutsutakse ka üles kohtlema kõiki partnereid õiglaselt ja mittediskrimineerivalt.
Saadikud on " veendunud, et EL peaks lisaks nõudele, et Venemaa ratifitseerib Euroopa energiaharta, kaaluma võimalust võtta uue partnerlus- ja koostöölepingu raames vastu ametlik raamdokument, millel energiasuhted Venemaaga võiksid tugineda ".
Nad soovitavad ka Euroopa energiaharta lepingu osad uude dokumenti üle võtta, " kuna praegune olukord, kus puudub ametlik kokkulepe, on vastuvõetamatu ".
Parlamendiliikmed väljendavad ka muret " natsionalistlike ja monopolistlike arengusuundade pärast Venemaa energiavarude majandamises " ning nad kutsuvad Venemaad üles võtma omaks liberaalsema lähenemisviisi.
Venemaad kutsutakse üles energiaallikate suhtes paralleelset hinnasüsteemi mitte kohaldama, sest see on vastuolus muuhulgas WTO eeskirjadega.
Lisaks peaks Venemaa rohkem investeerima oma tuumaelektrijaamade moderniseerimisse.
Komisjoni ja liikmesriike kutsutakse üles võtma tõsiselt puudujäägi ohtu Venemaa gaasitarnes pärast 2010. aastat seoses ebapiisavate investeeringutega Venemaa energiainfrastruktuuri.
Baltimaad
Saadikud nõuavad raportis, et lõpetataks Balti riikide suhtes praegu kehtivate diskrimineerivate raudteetariifide kohaldamine impordile ja ekspordile.
Samuti juhivad nad tähelepanu " tungivale vajadusele lahendada probleemid, mis on tekkinud seoses Lätit ja Venemaad (samuti teisi ELi ja Venemaa piiririike) ühendava infrastruktuuri parandamisega ning hoolitseda selle eest, et Euroopa Liit ja Venemaa toetaksid rahaliselt kahe olemasoleva piiriületuskoha ja ühe uue piiriületuskoha avamist ".
Godelieve QUISTHOUDT-ROWOHL (EPP-ED, DE)
Dokument: A6-0206/2007
Menetlus: Omaalgatuslik raport
Arutelu: 18.06.2007
Hääletus: 19.06.2007 Euroopa Parlamendi 19. juuni 2007. aasta resolutsioon ELi majandus- ja kaubandussuhete kohta Venemaaga
-//EP//TEXT TA P6-TA-2007-0262 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-013-ET DOC XML V0//ET
-//EP//TEXT IM-PRESS 20070615BRI07879 ITEM-015-ET DOC XML V0//ET
Välissuhted
Euroopa Parlamendi presidendi avaldus - Olukord Palestiinas
2007-06-25 - 15:55
Parlamendi president Hans-Gert Pöttering tegi istungit avades 19. juunil avalduse olukorra kohta Palestiinas.
Oma sõnavõtus avaldas ta toetust Palestiina ajutisele valitsusele ning tervitas nõukogu otsust hakata uuesti andma otseabi Palestiinale.
Samuti võtsid sel teemal sõna fraktsioonide esindajad.
Parlamendi president Hans-Gert PÖTTERING märkis oma sõnavõtus, et tema esimene välisreis presidendina oli Lähis-Itta, kus ta käis Gaza sektoris.
Pöttering kinnitas, et ta mõistab hukka Hamasi rünnakud demokraatlikult valitud Palestiina valitsuse vastu.
Ta avaldas toetust Palestiina presidendile ning solidaarsust temaga.
Ta märkis, et toetab eriolukorra väljakuulutamist ja ajutise valitsuse moodustamist rahu taastamiseks.
Pöttering väljendas usaldust Salam Fayyadi vastu ning ütles, et uue valitsuse moodustamine on keeruline ning et uuele peaministrile peab seejuures igakülgsest abi osutama.
Pöttering avaldas rahulolu välisministrite nõukogu otsuse üle taastada normaalsed suhted Palestiina valitsusega ning luua vajalikud tingimused otseabi andmiseks.
Ta lisas, et palestiinlasi tuleb veenda dialoogi vajalikkuses ning et Iisrael peab andma Palestiina valitsusele üle kogutud maksud.
Pöttering märkis veel, et täiskogu otsus hääletada Lähis-Ida resolutsiooni juulis oli muutunud olukorda arvestades õige.
Fraktsioonide kõnevoor
José Ignacio SALAFRANCA SÁNCHEZ-NEYRA (EPP-ED, ES) tõdes, et 40 aastat pärast Kuuepäevast sõda oleme ikka veel ummikseisus ning piirkonnas on tõsine kriis.
Ta märkis, et EPP-ED fraktsioon tervitab otseabi andmise otsust.
Ta rõhutas, et ühtsus on poliitikas olulisim, ilma milleta ei ole võimalik saavutada iseseisvat ja tugevat Palestiinat.
Salafranca sõnul peavad kvarteti liikmed ja Araabia Liiga tegema koostööd, et saavutataks kestev rahu.
Martin SCHULZ (PSE, DE) esitas küsimuse, et miks otsustati rahalist abi anda alles nüüd kui olukord on nii pingeline?
Ehk oleme jäänud hiljaks?
Ta märkis, et jällegi on nii, et rahvas on endale valinud valitsuse, aga meile see miskipärast ei sobi.
Schulz leidis, et kõikide osapoolte ja huvigruppidega tuleb dialoogi pidada ning et EL peab hakkama andma ka humanitaarabi.
Graham R. WATSON (ALDE, UK) leidis, et kui Euroopa Liit poleks keeldunud dialoogist ja lõpetanud otsetoetusi, siis poleks olukord nii halb kui praegu.
Finantssanktsioonid muutsid Hamasi tema meelest meeleheitlikumaks ning halvendasid seega olukorda veelgi.
Watson rõhutas, et õigusriik ja demokraatia peavad saama keskseks küsimuseks ning et rahu peab olema tagatud.
Brian CROWLEY (UEN, IE) tõi esile, et eelkõige on kaalul inimeste elu.
Ta märkis ka, et olukord Palestiinas ei ole tekkinud Hamasi pärast ega läbirääkimiste puudumise tõttu, vaid et see sai alguse 40 aastat tagasi.
Ta kinnitas, et eelkõige tuleb lahendada tüli põhjus.
Daniel Marc COHN-BENDIT (Verts/ALE, DE) leidis, et vigu on teinud kõik osapooled ja et selle eest peame nüüd kõrget hinda maksma.
Ta nõudis, et Euroopa Liit võtaks endale Lähis-Ida rahuprotsessis juhtrolli.
Francis WURTZ (GUE/NGL, FR) ütles, et katsed vägivalla lõpetamiseks on mõttetud kui me ei vaata põhjuseid - 40 aastat okupatsiooni, Iisraeli juhtide karistamatus, lootusetus jne.
Ta märkis, et kui me ei taha olla kaasosalised olukorra halvenemises, siis peame olukorra rahvusvahelise õiguse valguses läbi vaatama.
Bastiaan BELDER (IND/DEM, NL) nentis, et rahvusliku ühtsuse valitsus Palestiinas lagunes veristes konfliktides.
Ta kinnitas, et toetab ajutist valitsust ja avaldas rahulolu selle üle, et ka nõukogu on otsustanud seda teha.
Andreas MÖLZER (ITS, AT) leidis, et Gaza sektor on vangla, kus inimesi peetakse kohutavates tingimustes.
Tema sõnul on kõik süüdlased.
EL sellepärast, et ta ei tunnustanud Palestiina valitsust, sest see ei meeldinud talle.
Mölzer märkis, et tingimusi Palestiinas tuleb parandada, hoolimata sellest, et meile ei meeldi valitsus.
Arutelu: 19.06.2007 President Pötteringi avaldus olukorra kohta Palestiinas (ingliskeelne)
ET
1
LINK
/president/press_releases/en/files/cp0074.htm
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-014-ET DOC XML V0//ET
-//EP//TEXT IM-PRESS 20070615BRI07879 ITEM-016-ET DOC XML V0//ET
Välissuhted
MEDA programm ja rahaline toetus Palestiinale
2007-06-25 - 15:55
Parlament võttis 21. juunil vastu raporti, milles lahatakse MEDA programmi edukust ning rahalise abi andmist Palestiinale.
Saadikud leiavad, et hoolimata teatud probleemidest on MEDA programm õigeks vahendiks Vahemere piirkonna poliitikale, samas on poliitikat võimalik parandada.
Saadikud avaldavad kahetsust selle üle, et hoolimata toetustest Palestiinale ei suudetud olukorra halvenemist ära hoida.
Rodi KRATSA-TSAGAROPOULOU (EPP-ED, EL) raportis kinnitatakse, et isegi kui Euroopa-Vahemere piirkonna partnerlus ei ole veel andnud loodetud kasu ega andnud oma täielikku panust pingete maandamisse piirkonnas, saab parandusi siiski veel teha ja seega on Barcelona protsess jätkuvalt sobiv raamistik Vahemere piirkonna poliitikale.
Samas rõhutatakse, et ehkki MEDA juhtimis- ja rakenduskorra mõjusus ja tõhusus on paranenud, pole see veel täielikult rahuldav.
Abi Palestiinale
2006. aasta juunis lõi nelik ajutise rahvusvahelise mehhanismi (TIM), et aidata vältida suuremahulist humanitaarkriisi Palestiina aladel.
Raportis rõhutatakse, et ajutise rahvusvahelise mehhanismi alusel sooritatavaid makseid ei tehtud Palestiina omavalitsuse presidendi büroo ega rahandusministeeriumi kaudu, vaid need tehti otsemaksetena arvete alusel või sularahamaksetena konkreetsetele rahaeraldiste saajatele.
Lisaks ei nähtud eraldisi ette julgeolekujõudude ega poliitilise tasandi jaoks.
2006. aastal eraldas komisjon kolmele TIMi programmile kokku 107, 5 miljonit eurot abi:
10 miljonit eurot haiglate ja tervishoiukeskuste põhivarustusele ja jooksvate kulude katteks Maailmapanga hädaabiteenistuste toetusprogrammi kaudu;
40 miljonit eurot katkestamatu energiaga, sealhulgas kütusega varustamise tagamiseks, ajutise hädaabitoetuse kaudu;
54,5 miljonit eurot sotsiaalselt kaitsetute palestiinlaste toetamiseks sotsiaaltoetuste maksmise kaudu kõige vaesemale osale elanikkonnast ja olulise tähtsusega töötajatele, kes osutavad olulise tähtsusega avalikke teenuseid.
Saadikud kahetsevad, et see finantsabi ei neutraliseerinud traagilist olukorda Palestiinas ning et viimastel kuudel halvenesid tingimused kõikides majanduslikes, sotsiaalsetes ja inimõiguste alastes aspektides.
Saadikud tervitavad teisest küljest nõukogu 18. juuni otsust taastada viivitamatult normaalsed suhted Palestiina Omavalitsusega ning luua tingimused praktilise ja finantsabi andmiseks, sealhulgas otsese rahalise abi andmine uuele valitsusele ning häda- ja humanitaarabi andmine Gaza sektori elanikkonnale.
Iisrael peab maksutulud üle kandma
Saadikud kordavad oma üleskutset Iisraelile järgida oma õiguslikku kohustust jätkata kinnipeetud Palestiina maksu- ja tollitulude ülekandmist.
Kui Iisrael keeldub seda tegemast, siis palutakse tal vähemalt kaaluda kinnipeetud maksude suunamist TIMi, et sel teel võimaldada Palestiina rahval rahuldada oma põhivajadusi.
Rodi KRATSA-TSAGAROPOULOU (EPP-ED, EL)
Dokument: A6-0210/2007
Menetlus: Omaalgatuslik raport
Arutelu: 20.06.2007
Hääletus: 21.06.2007 Euroopa Parlamendi 21. juuni 2007. aasta resolutsioon MEDA programmi ja rahalise toetuse kohta Palestiinale – hindamine, rakendamine ja järelevalve
-//EP//TEXT TA P6-TA-2007-0277 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-015-ET DOC XML V0//ET
-//EP//TEXT IM-PRESS 20070615BRI07879 ITEM-017-ET DOC XML V0//ET
Institutsioonid
Ülejäänud hääletustulemused:
2007-06-25 - 15:55
Euroopa Parlamendi resolutsioonid ja vastu võetud tekstid.
Teisipäev, 19. juuni 2007
Vastavalt kodukorra artiklile 80:
Töötajate kaitse tööandja maksejõuetuse korral (kodifitseeritud versioon)
Diana WALLIS (ALDE, UK)
Dokument: A6-0042/2007
Menetlus: Kaasotsustamismenetlus (***I)
Hääletus: 19.06.2007
Diana WALLISe (ALDE, UK) raport võeti vastu.
Saastuse kompleksne vältimine ja kontroll (kodifitseeritud versioon)
Diana WALLIS (ALDE, UK)
Dokument: A6-0043/2007
Menetlus: Kaasotsustamismenetlus (***I)
Hääletus: 19.06.2007
Diana WALLISe (ALDE, UK) raport võeti vastu.
Kahe- või kolmerattaliste mootorsõidukite juhtnuppude, märgulampide ja näidikute määratlemine (kodifitseeritud versioon)
Diana WALLIS (ALDE, UK)
Dokument: A6-0045/2007
Menetlus: Kaasotsustamismenetlus (***I)
Hääletus: 19.06.2007
Diana WALLISe (ALDE, UK) raport võeti vastu.
Tarbijate huve kaitsvad ettekirjutused (kodifitseeritud versioon)
Diana WALLIS (ALDE, UK)
Dokument: A6-0046/2007
Menetlus: Kaasotsustamismenetlus (***I)
Hääletus: 19.06.2007
Diana WALLISe (ALDE, UK) raport võeti vastu.
Põllu- või metsamajanduslike ratastraktorite roolisüsteem (kodifitseeritud versioon)
Diana WALLIS (ALDE, UK)
Dokument: A6-0047/2007
Menetlus: Kaasotsustamismenetlus (***I)
Hääletus: 19.06.2007
Diana WALLISe (ALDE, UK) raport võeti vastu.
Põllu- või metsamajanduslike ratastraktorite maksimaalne valmistajakiirus ja koormaplatvormid (kodifitseeritud versioon)
Diana WALLIS (ALDE, UK)
Dokument: A6-0048/2007
Menetlus: Kaasotsustamismenetlus (***I)
Hääletus: 19.06.2007
Diana WALLISe (ALDE, UK) raport võeti vastu.
Põllu- või metsamajanduslike ratastraktorite teatavad osad ja omadused (kodifitseeritud versioon)
Diana WALLIS (ALDE, UK)
Dokument: A6-0049/2007
Menetlus: Kaasotsustamismenetlus (***I)
Hääletus: 19.06.2007
Diana WALLISe (ALDE, UK) raport võeti vastu.
Põllu- või metsamajanduslike ratastraktorite vaateväli ja klaasipuhastid (kodifitseeritud versioon)
Diana WALLIS (ALDE, UK)
Dokument: A6-0050/2007
Menetlus: Kaasotsustamismenetlus (***I)
Hääletus: 19.06.2007
Diana WALLISe (ALDE, UK) raport võeti vastu.
Töövahenditele esitatavad ohutuse ja tervishoiu miinimumnõuded (kodifitseeritud versioon)
Hans-Peter MAYER (EPP-ED, DE)
Dokument: A6-0132/2007
Menetlus: Kaasotsustamismenetlus (***I)
Hääletus: 19.06.2007
Hans-Peter MAYERi (EPP-ED, DE) raport võeti vastu.
Kaubamärke käsitlevate õigusaktide ühtlustamine (kodifitseeritud versioon)
Hans-Peter MAYER (EPP-ED, DE)
Dokument: A6-0167/2007
Menetlus: Kaasotsustamismenetlus (***I)
Hääletus: 19.06.2007
Hans-Peter MAYERi (EPP-ED, DE) raport võeti vastu.
Töötajate kaitse asbesti eest (kodifitseeritud versioon)
Hans-Peter MAYER (EPP-ED, DE)
Dokument: A6-0201/2007
Menetlus: Kaasotsustamismenetlus (***I)
Hääletus: 19.06.2007
Hans-Peter MAYERi (EPP-ED, DE) raport võeti vastu.
Ühenduse garantii EIP-le (ühendusevälised projektid) (kodifitseeritud versioon)
Diana WALLIS (ALDE, UK)
Dokument: A6-0040/2007
Menetlus: Nõuandemenetlus (*)
Hääletus: 19.06.2007
Diana WALLISe (ALDE, UK) raport võeti vastu 645 poolt- ja 17 vastuhäälega.
Sigade kaitse miinimumnõuded (kodifitseeritud versioon)
Diana WALLIS (ALDE, UK)
Dokument: A6-0041/2007
Menetlus: Nõuandemenetlus (*)
Hääletus: 19.06.2007
Diana WALLISe (ALDE, UK) raport võeti vastu.
Tõupuhtad aretusveised (kodifitseeritud versioon)
Hans-Peter MAYER (EPP-ED, DE)
Dokument: A6-0164/2007
Menetlus: Nõuandemenetlus (*)
Hääletus: 19.06.2007
Hans-Peter MAYERi (EPP-ED, DE) raport võeti vastu 626 poolt-, 12 vastu- ja 14 erapooletu häälega.
Ühenduse kaubamärk (kodifitseeritud versioon)
Hans-Peter MAYER (EPP-ED, DE)
Dokument: A6-0165/2007
Menetlus: Nõuandemenetlus (*)
Hääletus: 19.06.2007
Hans-Peter MAYERi (EPP-ED, DE) raport võeti vastu.
Haudemunade ja kodulindude tibude tootmine ja turustamine (kodifitseeritud versioon)
Hans-Peter MAYER (EPP-ED, DE)
Dokument: A6-0166/2007
Menetlus: Nõuandemenetlus (*)
Hääletus: 19.06.2007
Hans-Peter MAYERi (EPP-ED, DE) raport võeti vastu.
Euroopa Põllumajanduse Tagatisfondi rahastamissüsteemi kuuluvate toimingute kontrollimine (kodifitseeritud versioon)
Hans-Peter MAYER (EPP-ED, DE)
Dokument: A6-0168/2007
Menetlus: Nõuandemenetlus (*)
Hääletus: 19.06.2007
Hans-Peter MAYERi (EPP-ED, DE) raport võeti vastu.
Vastastikune abi nõuete sissenõudmisel (kodifitseeritud versioon)
Hans-Peter MAYER (EPP-ED, DE)
Dokument: A6-0200/2007
Menetlus: Nõuandemenetlus (*)
Hääletus: 19.06.2007
Hans-Peter MAYERi (EPP-ED, DE) raport võeti vastu.
Vastavalt kodukorra artiklile 131:
São Tomé ja Príncipe ning EÜ vaheline kalandusalane partnerlusleping
Luís CAPOULAS SANTOS (PSE, PT)
Dokument: A6-0231/2007
Menetlus: Nõuandemenetlus (*)
Hääletus: 19.06.2007
Luís CAPOULAS SANTOSe (PSE, PT) raport võeti vastu 514 poolt- 69 vastu- ja 98 erapooletu häälega.
EÜ-Kiribati vaheline kalandusalane partnerlusleping
Philippe MORILLON (ALDE, FR)
Dokument: A6-0228/2007
Menetlus: Nõuandemenetlus (*)
Hääletus: 19.06.2007
Philippe MORILLONi (ALDE, FR) raport võeti vastu 511 poolt-, 69 vastu- ja 104 erapooletu häälega.
Vastavalt kodukorra artikli 131 lõikele 3:
Mario Borghezio puutumatuse ja eesõiguste kaitsmise taotlus
Giuseppe GARGANI (EPP-ED, IT)
Dokument: A6-0233/2007
Menetlus: Omaalgatuslik raport
Hääletus: 19.06.2007
Giuseppe GARGANI (EPP-ED, IT) omaalgatuslik raport võeti vastu 463 poolt-, 185 vastu- ja 19 erapooletu häälega.
Seega parlament toetab M. Borghezio puutumatust.
Euroopa lairibaühenduse poliitika väljatöötamine
Gunnar HÖKMARK (EPP-ED, SE)
Dokument: A6-0193/2007
Menetlus: Omaalgatuslik raport
Arutelu: 18.06.2007
Hääletus: 19.06.2007
Gunnar HÖKMARKi (EPP-ED, SE) omaalgatuslik raport võeti vastu.
Konkurentsipoliitika 2005
Elisa FERREIRA (PSE, PT)
Dokument: A6-0176/2007
Menetlus: Omaalgatuslik raport
Arutelu: 18.06.2007
Hääletus: 19.06.2007
Elisa FERREIRA (PSE, PT) omaalgatuslik raport võeti vastu.
Kolmapäev, 20. juuni 2007
Metallilise elavhõbeda ekspordi keelustamine ja turvaline ladustamine
Dimitrios PAPADIMOULIS (GUE/NGL, EL)
Dokument: A6-0227/2007
Menetlus: Kaasotsustamismenetlus (***I)
Arutelu: 19.06.2007
Hääletus: 20.06.2007
Dimitrios PAPADIMOULISe (GUE/NGL, EL) raport võeti vastu 673 poolt-, 14 vastu- ja 9 erapooletu häälega.
Maksustamissüsteemide toimimine - Fiscalis 2013
Hans-Peter MARTIN (NI, AT)
Dokument: A6-0117/2007
Menetlus: Kaasotsustamismenetlus (***I)
Hääletus: 20.06.2007
Hans-Peter MARTINi (NI, AT) raport võeti vastu.
Eriprobleemid riigihankeid käsitlevate õigusaktide ülevõtmisel ja rakendamisel ning nende õigusaktide seos Lissaboni kavaga
Arlene McCARTHY (PSE, UK)
Dokument: A6-0226/2007
Menetlus: Omaalgatuslik raport
Arutelu: 19.06.2007
Hääletus: 20.06.2007
Arlene McCARTHY (PSE, UK) omaalgatuslik raport võeti vastu.
Aastatuhande arengueesmärgid - vahekokkuvõte
Glenys KINNOCK (PSE, UK)
Dokument: A6-0220/2007
Menetlus: Omaalgatuslik raport
Arutelu: 19.06.2007
Hääletus: 20.06.2007
Glenys KINNOCKi (PSE, UK) omaalgatuslik raport võeti vastu 507 poolt-, 64 vastu- ja 119 erapooletu häälega.
AKV-ELi parlamentaarse ühisassamblee töö (2006)
Thierry CORNILLET (ALDE, FR)
Dokument: A6-0208/2007
Menetlus: Omaalgatuslik raport
Arutelu: 19.06.2007
Hääletus: 20.06.2007
Thierry CORNILLETi (ALDE, FR) omaalgatuslik raport võeti vastu.
Neljapäev, 21. juuni 2007
Riigihankelepingute sõlmimise läbivaatamise korra tõhustamine
Jean-Claude FRUTEAU (PSE, FR)
Dokument: A6-0172/2007
Menetlus: Kaasotsustamismenetlus (***I)
Arutelu: 21.06.2007
Hääletus: 21.06.2007
Jean-Claude FRUTEAU (PSE, FR) raport võeti vastu.
Resolutsiooni ettepanek - Aasia piirkonnastrateegia ja mitmeaastane näidisprogramm
Dokument: B6-0265/2007
Hääletus: 21.06.2007
Resolutsiooni ettepanek võeti vastu.
Resolutsiooni ettepanek - Andmete kogumise külastus Andaluusia, Valencia ja Madriidi piirkondadesse
Dokument: B6-0251/2007
Hääletus: 21.06.2007
Resolutsiooni ettepanek võeti vastu 327 poolt-, 222 vastu- ja 35 erapooletu häälega.
Resolutsiooni ettepanek - Relvakaubanduse lepingu suunas
Dokument:
Arutelu: 20.06.2007
Hääletus: 21.06.2007
Resolutsiooni ettepanek võeti vastu.
Vabadusel, turvalisusel ja õigusel rajaneva ala välispoliitilise mõõtme strateegia
Bogdan Adam KLICH (EPP-ED, PL)
Dokument: A6-0223/2007
Menetlus: Omaalgatuslik raport
Arutelu: 20.06.2007
Hääletus: 21.06.2007
Bogdan Adam KLICHi (EPP-ED, PL) omaalgatuslik raport võeti vastu.
Rassismi ja ksenofoobia vastu võitlemist käsitlevat raamotsust puudutavate läbirääkimiste edenemine
Martine ROURE (PSE, FR)
Dokument: A6-0151/2007
Menetlus: Omaalgatuslik raport
Arutelu: 20.06.2007
Hääletus: 21.06.2007
Martine ROURE (PSE, FR) omaalgatuslik raport võeti vastu.
Euroopa ühise varjupaigasüsteemi otsustusprotsessi kvaliteet
Hubert PIRKER (EPP-ED, AT)
Dokument: A6-00182/2007
Menetlus: Omaalgatuslik raport
Arutelu: 20.06.2007
Hääletus: 21.06.2007
Hubert PIRKERi (EPP-ED, AT) omaalgatuslik raport võeti vastu 460 poolt-, 63 vastu- ja 5 erapooletu häälega.
Euroopa Parlamendi resolutsioonid ja vastu võetud tekstid
ET
1
LINK
/activities/expert/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070615BRI07879 FULL-TEXT DOC XML V0//ET
-//EP//TEXT IM-PRESS 20070615BRI07879 ITEM-016-ET DOC XML V0//ET
-//EP//TEXT IM-PRESS 20070615BRI07879 ITEM-COVER-ET DOC XML V0//ET
-//EP//TEXT IM-PRESS 20070615BRI07879 ITEM-001-ET DOC XML V0//ET
-//EP//TEXT IM-PRESS 20070615BRI07879 ITEM-002-ET DOC XML V0//ET
-//EP//TEXT IM-PRESS 20070615BRI07879 ITEM-003-ET DOC XML V0//ET
-//EP//TEXT IM-PRESS 20070615BRI07879 ITEM-004-ET DOC XML V0//ET
-//EP//TEXT IM-PRESS 20070615BRI07879 ITEM-005-ET DOC XML V0//ET
-//EP//TEXT IM-PRESS 20070615BRI07879 ITEM-006-ET DOC XML V0//ET
-//EP//TEXT IM-PRESS 20070615BRI07879 ITEM-007-ET DOC XML V0//ET
-//EP//TEXT IM-PRESS 20070615BRI07879 ITEM-008-ET DOC XML V0//ET
-//EP//TEXT IM-PRESS 20070615BRI07879 ITEM-009-ET DOC XML V0//ET
-//EP//TEXT IM-PRESS 20070615BRI07879 ITEM-010-ET DOC XML V0//ET
-//EP//TEXT IM-PRESS 20070615BRI07879 ITEM-011-ET DOC XML V0//ET
-//EP//TEXT IM-PRESS 20070615BRI07879 ITEM-012-ET DOC XML V0//ET
-//EP//TEXT IM-PRESS 20070615BRI07879 ITEM-013-ET DOC XML V0//ET
-//EP//TEXT IM-PRESS 20070615BRI07879 ITEM-014-ET DOC XML V0//ET
-//EP//TEXT IM-PRESS 20070615BRI07879 ITEM-015-ET DOC XML V0//ET
-//EP//TEXT IM-PRESS 20070615BRI07879 ITEM-016-ET DOC XML V0//ET
-//EP//TEXT IM-PRESS 20070615BRI07879 ITEM-017-ET DOC XML V0//ET
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20070615BRI07879 ITEM-COVER-ET DOC XML V0//ET
-//EP//TEXT IM-PRESS 20070615BRI07879 ITEM-001-ET DOC XML V0//ET
-//EP//TEXT IM-PRESS 20070615BRI07879 ITEM-002-ET DOC XML V0//ET
-//EP//TEXT IM-PRESS 20070615BRI07879 ITEM-003-ET DOC XML V0//ET
-//EP//TEXT IM-PRESS 20070615BRI07879 ITEM-004-ET DOC XML V0//ET
-//EP//TEXT IM-PRESS 20070615BRI07879 ITEM-005-ET DOC XML V0//ET
-//EP//TEXT IM-PRESS 20070615BRI07879 ITEM-006-ET DOC XML V0//ET
-//EP//TEXT IM-PRESS 20070615BRI07879 ITEM-007-ET DOC XML V0//ET
-//EP//TEXT IM-PRESS 20070615BRI07879 ITEM-008-ET DOC XML V0//ET
-//EP//TEXT IM-PRESS 20070615BRI07879 ITEM-009-ET DOC XML V0//ET
-//EP//TEXT IM-PRESS 20070615BRI07879 ITEM-010-ET DOC XML V0//ET
-//EP//TEXT IM-PRESS 20070615BRI07879 ITEM-011-ET DOC XML V0//ET
-//EP//TEXT IM-PRESS 20070615BRI07879 ITEM-012-ET DOC XML V0//ET
-//EP//TEXT IM-PRESS 20070615BRI07879 ITEM-013-ET DOC XML V0//ET
-//EP//TEXT IM-PRESS 20070615BRI07879 ITEM-014-ET DOC XML V0//ET
-//EP//TEXT IM-PRESS 20070615BRI07879 ITEM-015-ET DOC XML V0//ET
-//EP//TEXT IM-PRESS 20070615BRI07879 ITEM-016-ET DOC XML V0//ET
-//EP//TEXT IM-PRESS 20070615BRI07879 ITEM-017-ET DOC XML V0//ET
