LÕPLIK
A6-0396/2005
Par1
6.12.2005
RAPORT
Euroopa Liidu 2006. eelarveaasta üldeelarve nõukogu muudatustega (kõik jaod) projekt
(14864/2005 – C6‑0415/2005 – 2005/2001(BUD))
ja Euroopa Liidu 2006. eelarveaasta üldeelarve projekti kirjalikud muutmisettepanekud nr 1/2005 (14862/2005 – C6‑0413/2005), 2/2005 (14863/2005 – C6‑0414/2005) ning 3/2005 (00000/2005 – C6‑0000/2005)
I jagu – Euroopa Parlament
II jagu – Euroopa Liidu Nõukogu
III jagu – Komisjon
IV jagu – Euroopa Kohus
V jagu – Kontrollikoda
VI jagu – Euroopa Majandus- ja Sotsiaalkomitee
VII jagu – Regioonide Komitee
VIII (A) jagu – Euroopa Ombudsman
VIII (B) jagu – Euroopa andmekaitseinspektor
1. osa: resolutsiooni ettepanek
Eelarvekomisjon
Raportöörid:
Giovanni Pittella (III jagu – komisjon)
Valdis Dombrovskis (muud jaod)
PE 365.033v02-00
SISUKORD
EUROOPA PARLAMENDI RESOLUTSIOONI ETTEPANEK................................................3
LISA............................................................................................................................................9
MENETLUS..............................................................................................................................10
Eraldi avaldatud:
Eelarvekomisjoni otsused
muudatusettepaneku projektide ja parandusettepanekute kohta 2. osa – A6-0396/2005
EUROOPA PARLAMENDI RESOLUTSIOONI ETTEPANEK
Euroopa Liidu 2006. eelarveaasta üldeelarve nõukogu muudatustega (kõik jaod) projekti (14864/2005 – C6‑0415/2005 – 2005/2001(BUD) ) ja Euroopa Liidu 2006. eelarveaasta üldeelarve projekti kirjalike muutmisettepanekute nr 1/2005 (14862/2005 – C6‑0413/2005 ), 2/2005 (14863/2005 – C6‑0414/2005 ) ning 3/2005 (00000/2005 – C6‑0000/2005) kohta
Euroopa Parlament ,
– võttes arvesse Euroopa Ühenduse asutamislepingut ja eelkõige selle artikli 272 lõike 4 eelviimast lõiku;
– võttes arvesse Euroopa Aatomienergiaühenduse asutamislepingut ja eelkõige selle artiklit 177;
– võttes arvesse nõukogu 29. septembri 2000. aasta otsust 2000/597/EÜ Euratom Euroopa ühenduste omavahendite süsteemi kohta
EÜT L 253, 7.10.2000, lk 42. ;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002 Euroopa ühenduste üldeelarve suhtes kohaldatava finantsmääruse kohta
EÜT L 248, 16.9.2002, lk 1. ;
– võttes arvesse 6. mail 1999. aastal Euroopa Parlamendi, nõukogu ja komisjoni vahel sõlmitud institutsioonidevahelist kokkulepet eelarvedistsipliini ja eelarvemenetluse parandamise kohta
EÜT C 172, 18.6.1999, lk 1.
Kokkulepet muudeti viimati Euroopa Parlamendi ja nõukogu otsusega 2005/708/EÜ (ELT L 269, 14.10.2005, lk 24). , Euroopa Parlamendi ja nõukogu 19. mai 2003. aasta otsust nr 2003/429/EÜ finantsperspektiivi korrigeerimise kohta seoses Euroopa Liidu laienemisega
ELT L 147, 14.6.2003, lk 25. ning Euroopa Parlamendi ja nõukogu 19. mai 2003. aasta otsust nr 2003/430 finantsperspektiivi läbivaatamise kohta
ELT L 147, 14.6.2003, lk 31. ;
– võttes arvesse nõukogu poolt 15. juulil 2005. aastal koostatud Euroopa Liidu 2006. eelarveaasta üldeelarve esialgset projekti ( C6‑0299/2005 );
– võttes arvesse oma 27. oktoobri 2005. aasta resolutsiooni Euroopa Liidu 2006. eelarveaasta üldeelarve projekti III jao – komisjon (C6 0299/2005) kohta
Sellel kuupäeval vastuvõetud tekstid , P6_TA(2005)0409 . ;
– võttes arvesse oma 27. oktoobri 2005. aasta resolutsiooni Euroopa Liidu 2006. eelarveaasta üldeelarve projekti I jao – Euroopa Parlament, II jao – Euroopa Liidu Nõukogu, IV jao – Euroopa Kohus, V jao – Kontrollikoda, VI jao – Euroopa Majandus- ja Sotsiaalkomitee, VII jao – Regioonide Komitee, VIII (A) jao – Euroopa Ombudsman, VIII (B) jao – Euroopa andmekaitseinspektor ( C6-0300/2005 ) kohta
Sellel kuupäeval vastuvõetud tekstid , P6_TA(2005)0410 . ;
– võttes arvesse 27. oktoobril 2005.aastal üldeelarve projekti kohta esitatud muudatus- ja parandusettepanekuid
Sellel kuupäeval vastuvõetud tekstid , lisa. ;
– võttes arvesse nõukogu parandusi Euroopa Parlamendi poolt vastuvõetud üldeelarve projekti muudatus- ja parandusettepanekutesse (14864/2005 – C6 0415/2005);
– võttes arvesse 24. novembril 2005. aastal alustatud eelarve lepitusnõupidamist, mis lõpetati 30. novembri 2005. aasta kolmepoolsel kohtumisel;
– võttes arvesse oma ..... otsust
Sellel kuupäeval vastuvõetud tekstid , P6_TA(2005)0000. võtta Euroopa Liidu välistegevuseks (tsunamijärgseks ülesehitusprogrammiks, Iraagi ülesehitusprogrammiks, suhkrureformi järgseteks toetusmeetmeteks ja ühise välis- ja julgeolekupoliitika jaoks) kasutusele 6. mai 1999. aasta institutsioonidevahelise kokkuleppe lõikes 24
EÜT C 172, 18.6.1999, lk 1.
Kokkulepet muudeti viimati Euroopa Parlamendi ja nõukogu otsusega 2005/708/EÜ (ELT L 269, 14.10.2005, lk 24). ette nähtud paindlikkusinstrument;
– võttes arvesse kodukorra artiklit 69 ja IV lisa;
– võttes arvesse eelarvekomisjoni raportit ( A6‑0396/2005 ),
A. arvestades, et sotsiaalne ühtekuuluvus, majanduskasv, töökohtade loomine, Euroopa tegevuspõhimõtete lisandväärtus ning ühtekuuluvustunne nii Euroopas kui väljaspool Euroopat peavad olema 2006. aasta eelarve aluseks, toetades praeguseid väljakutseid ning taastades Euroopa Liidu usaldusväärsuse;
B. arvestades, et Lissaboni ja Göteborgi strateegia elluviimiseks tuleb teha suuri jõupingutusi ka eelarveliste kulukohustuste osas ja pidades silmas võimalikku uut rahanduskokkulepet järgnevateks aastateks;
C. arvestades, et väga oluline on euroopaüleselt ja ELi programmides noorte kaasamine ja toetamine ning arvestades, et 2006. aasta eelarve peaks eriti toetama seda valdkonda,
1. kordab veel kord 2006. aasta eelarve põhiprioriteete ning rõhutab Lissaboni ja Göteborgi strateegia, kodanikega seotud ELi teabepoliitika ning oluliste rahvusvaheliste kohustuste toetamist; usub samuti, et 2006. aasta eelarve tähistab üleminekut uuele (võimalikule) keskpika tähtajaga ning järgnevaid aastaid hõlmavale eelarvekokkuleppele;
2. rõhutab piisavate maksete assigneeringute tagamise suurt tähtsust täitmata kulukohustuste kuhjumise vältimisel; näeb 2006. aasta eelarves ette maksed 1,01% tasemel ühenduse RKTst, võrreldes 1,00% 2005. aasta eelarves; on pettunud, et nõukogu ei olnud valmis nõustuma suurema summaga, kuid on valmis nõustuma selle maksete tasemega 2006. aasta eelarve üldise kompromissi raames;
3. rõhutab 2006. aasta prioriteeti – noored – ning sellega seoses erilisi eelarvelisi jõupingutusi oluliste Euroopa programmide kindlustamiseks;
4. märgib, et komisjon esitab iga aasta oktoobris Euroopa Parlamendile esialgse eelarveprojekti kohta kirjaliku muutmisettepaneku, milles prognoositakse rubriigi 1 kulutuste vajalikku taset järgmise aasta eelarves; palub komisjonil esitada sarnased dokumendid Euroopa Parlamendile kõikide teiste eelarverubriikide kohta, mis annaks Euroopa Parlamendile võimaluse järgmise aasta eelarve koostamise ajal olla täielikult kursis;
Rubriik 1: Põllumajandus
5. avaldab kahetsust seoses selles sektoris nõukogu poolt mitmete eelarveridade kärpimisega vastavalt oma eesõigusele kohustuslike kulude osas, kuid tervitab samas puudustkannatavate isikute toiduprogrammi rahastamise kindlustamist; märgib, et nõukogu kiitis heaks komisjoni kirjaliku muutmisettepaneku nr 2/2005;
6. tervitab parlamendi ja nõukogu vahelist kokkulepet vaadata läbi selle rubriigi vaheülemmäärad, et muuta võimalikuks ÜPP reformiga seotud ümberpaigutamismeetmed;
Rubriik 2: Struktuurimeetmed
7. tervitab 2005. aastal jätkunud tugevat struktuurimeetmete rakendamist paljudes riikides ning võtab teadmiseks komisjoni prognoosi, mille kohaselt peaks see positiivne areng jätkuma ka 2006. aastal;
8. on siiski pettunud, et vastupidiselt selle aasta alguse positiivsetele ootustele pole struktuurimeetmete rakendamine uutes liikmesriikides edenenud nii hästi kui loodeti; usub, et see on suuresti tingitud uute programmide ning eriti uute menetluste raskest käivitusperioodist liikmeriikides; tuletab meelde, et käesoleva finantsperspektiivi kehtivusaja alguses juhtus samamoodi 15-liikmelise ELi riikides; rõhutab seetõttu, et neid kasutuselevõtuprobleeme ei või mingil juhul tõlgendada abi vastuvõtmise suutlikkuse üldiste probleemidena uutes liikmesriikides; usub, et 2006. aastal suudavad need riigid komisjoni toel tugevdada märgatavalt oma struktuurimeetmete rakendamist;
9. on otsustanud tagada struktuurimeetmete tõhusa rakendamise ning vajalikud eelarvevahendid; on seisukohal, et struktuurimeetmete rakendamise ootamatu aeglustumise tõttu annavad komisjoni eelarveprojektis ette nähtud maksete assigneeringud 2006. aasta vajaduste täpseima eelarvestuse ning tagavad struktuurimeetmete rakendamise piisava algtaseme;
10. kiidab heaks käesolevale resolutsioonile lisatud ühisdeklaratsiooni projekti, eeskätt tagamaks, et 2006. aastal eraldatakse vajadusel paranduseelarvega täiendavad maksete assigneeringud;
Rubriik 3: Sisepoliitika
11. rõhutab Lissaboni ja Göteborgi strateegia tähtsust säästvale arengule, konkurentsivõimele, töökohtade loomisele ja sotsiaalsele ühtekuuluvusele ning peab oluliseks eraldada piisavad eelarvevahendid selle rakendamiseks; suurendas seetõttu 2006. aastaks nende poliitikavaldkondade rahastamist ning otsustas taastada mitmed Lissaboni strateegiaga seotud muudatusettepanekud umbes 130 miljoni euro väärtuses;
12. tervitab poliitilist kokkulepet nõukoguga, et kindlustada selles valdkonnas mitmed kaasotsustatud programmid, mis ületavad vastava finantsraamistiku jaoks ette nähtud summa; rõhutab, et see kokkulepe sõlmiti institutsioonidevahelises kokkuleppes toodud meetodite kohaselt ning et komisjon kinnitas võimalust võtta kasutusele täiendavad rahalised vahendid;
13. rõhutab sellega seoses täiendavate rahaliste vahendite eraldamist VKEdele, teaduspoliitikale, programmidele Socrates, LIFE III ja Noored ning Euroopa ideed edendavatele kultuuriorganisatsioonidele;
14. peab programmi Erasmus peamiseks prioriteediks ja on otsustanud kindlustada üliõpilasvahetuste rahastamist, ja mis on väga oluline, tagada tudengite toetuste suurenemine, tehes programmi juurdepääsetavamaks ja õiglasemaks, parandades erineva taustaga tudengite osalemisvõimalusi;
15. on kiitnud heaks mitmeid katseprojekte, teiste seas keskkooli viimaste klasside õpilaste liikuvusmeetmete (külastused ja vahetused) rakendamise edendamiseks ja kiirendamiseks, mis peaks tegelikult käivituma programmi Comenius raames alates 1. jaanuarist 2007, piiriülese koostöö kohta võitluses loodusõnnetustega, üleeuroopalise teedevõrgu turvalisuse kohta ja terrorismivastase võitluse katseprojekti jätkamise kohta; kutsub komisjoni üles pakkuma konstruktiivseid ja uuenduslikke viise projektide elluviimiseks koostöös Euroopa Parlamendiga;
16. on otsustanud kindlustada mitmeid teabepoliitika eelarveridu, toetades nende meetmete taaskasutuselevõttu pärast teavitamise ja demokraatia valge raamatu esitlemist komisjoni poolt; rõhutab vajadust teha uue strateegia osas tihedat koostööd parlamendiga; on otsustanud võtta teisel lugemisel osa reservvahendeid kasutusele;
17. rõhutab, et ELi rahalisi vahendeid saavate inimeste ja organisatsioonide heaks saab palju ära teha menetluste lihtsustamise ning bürokraatia vähendamise valdkonnas; on seepärast otsustanud säilitada mõned lihtsustamise muudatusettepanekuid, tunnistades samas, et mõningast edu on juba saavutatud, eriti seoses finantsmäärusega seotud tööga;
18. kinnitab veel kord tavapärast toetust ametitele ja agentuuridele, eriti uutele ametitele ja agentuuridele; tuletab siiski meelde, et nende ametikohtade loetelusid ei saa aasta-aastalt suurendada, kinnitamata eelarvepädevatele institutsioonidele, et kõikidele institutsioonidele kehtivatest töölevõtmise ja edutamise üldeeskirjadest peetakse kinni;
19. loodab, et komisjon saab 2006. aasta märtsi lõpuks valmis personalipoliitika suunised ja edastab need eelarvepädevatele institutsioonidele;
Rubriik 4: Välispoliitika
20. rõhutab, et tegelike vajaduste katmiseks tuleb välisprogramme piisavalt rahastada, ja et ELi suurenenud kohustused, eriti ülesehitusabi ja humanitaarküsimuste valdkonnas on hõlmatud 1999. aastal kokku lepitud finantsraamistikuga, mis on osutunud ebapiisavaks uute vajaduste lisandumise tõttu;
21. kinnitab oma otsustavust toetada ELi uusi meetmeid ja kohustusi, kindlustades samas, et see ei toimuks tavapäraste prioriteetide, milleks on käimasolevad koostööprogrammid, aastatuhande arengueesmärkidega seotud meetmed ja olulised temaatilised programmid nagu inimõiguste programm, arvelt;
22. tervitab seetõttu otsust võtta tsunamijärgseks ülesehitusprogrammiks, Iraagi ülesehitusprogrammiks, uuteks suhkrureformi järgseteks AKV riikide toetusmeetmeteks ning ühise välis- ja julgeolekupoliitika tarbeks kasutusele paindlikkusinstrument kokku 275 miljoni euro ulatuses;
23. nõustub ÜVJP meetmete olulise laiendamisega, et reageerida rahvusvahelisele olukorrale, eriti konfliktiennetuse ja -lahendamise vajadusele ning veenduda, et liit saab aidata kaasa selles valdkonnas; kiidab heaks lisatud ühisavalduse projekti, milles nõukogu ja Euroopa Parlament leppisid kokku, et ÜVJP märgatavalt suurema rahastamisega ühenduse eelarvest kaasnevad täiustatud teabe- ja konsultatsioonimeetmed; tunneb heameelt, et nõukogu võttis endale kohustuse olla selles poliitilise konsultatsiooni protsessis esindatud suursaadiku tasemel;
Rubriik 5
24. otsustab kinnitada oma esimese lugemise seisukoha seoses halduskuludega; rõhutab tasakaalu saavutamise olulisust eelarvelise ranguse rakendamise ning institutsioonide tõrgeteta toimimiseks vajalike eelarvevahenditega varustamise vahel; kinnitab esimesel lugemisel vastu võetud otsust taastada kõik nõukogu poolt heakskiitmata ametikohad, kuid jätta 16 miljonit eurot halduskulude reservi kuni kõikide tingimuste täitmiseni;
25. on otsustanud vabastada osa komiteemenetlusega seotud reservist, kuni on olemas Euroopa Parlamendi ja komisjoni vaheliste uurimuslike kontaktide tulemused komiteemenetlust käsitleva otsuse läbivaatamise kohta;
26. tervitab otsust suurendada kultuuriorganisatsioonidele (15 04 01 03) võimaldatavaid rahalisi vahendeid 1 miljoni euro võrra, mida hääletati seoses eelarvereaga 15 06 01 07; tuletab meelde oma 27. oktoobri 2005. aasta resolutsiooni 2006. aasta eelarve esimese lugemise kohta, eriti selle lõiget 33;
27. palub institutsioonidel esitada 15. veebruariks 2006 ühisaruanne laienemisega seotud töölevõtmise kohta, mis kajastab 15. jaanuari 2006. aasta seisuga statistikat alaliste töötajatega täidetud ametikohtade (rahvuste kaupa), ajutiste töötajatega täidetud ametikohtade ning täitmata ametikohtade arvu ja palgaastme kohta; palub institutsioonidel lisada aruandesse täiendava töölevõtmise meetmetega tegevuskava ja tegelema teatavate liikmesriikide teatavate kategooriate kandidaatide olemasolu probleemiga;
Rubriik 7: Ühinemiseelne strateegia
28. kinnitab oma otsust tagada suurem eelarvealane läbipaistvus seoses ühenduse abiga kandidaat- või potentsiaalsetele kandidaatriikidele, eriti pidades silmas uue ühinemiseelse rahastamisvahendi jõustumist, mis koondab ühte dokumenti erinevad geograafilised ja temaatilised programmid;
*
* *
29. teeb presidendile ülesandeks kuulutada eelarve lõplikult vastu võetuks ja korraldada selle avaldamine Euroopa Liidu Teatajas ;
30. teeb presidendile ülesandeks edastada käesolev resolutsioon nõukogule, komisjonile, Euroopa Kohtule, kontrollikojale, Euroopa Majandus- ja Sotsiaalkomiteele, Regioonide Komiteele, Euroopa ombudsmanile, Euroopa andmekaitseinspektorile ning teistele asjaomastele institutsioonidele ja organitele.
LISA
ÜHISAVALDUSED
1.
Maksete assigneeringud
Kui struktuurifondide maksete assigneeringute täitmine ületab 2006. aasta juuli lõpuks 40% või kui Euroopa Komisjon jõuab muul viisil veendumusele maksete assigneeringute ebapiisavuses, esitab Euroopa Komisjon, olles läbi vaadanud maksete assigneeringute ümberpaigutamise võimalused kogu eelarve ulatuses, sh rubriigis 2, ning olles hinnanud võimalikke täiendavate tulude allikaid, eelarvepädevatele institutsioonidele hiljemalt oktoobriks esialgse paranduseelarve projekti.
Euroopa Parlament ja nõukog u võtavad otsuse esialgse paranduseelarve projekti kohta vastu ühel lugemisel, et vajalikke täiendavaid assigneeringuid saaks kasutada hiljemalt 2006. aasta novembri alguses.
2.
ÜVJP
Euroopa Parlament ja nõukogu peavad jätkuvalt kinni ühisavaldusest ÜVJP kohta, mis võeti vastu 2002. aasta novembris eelarve lepitusmenetluse käigus, ning sellele 5. detsembril 2003 järgnenud kirjavahetusest ja nende täielikust rakendamisest.
Nad kinnitavad, et alates 2006. aastast näeb ühisnõupidamistest (mis peavad toimuma vähemalt neli korda aastas, et vahetada aegsasti teavet nii hiljutiste kui ka tulevaste arengute kohta ning selle kohta, kuidas need eelarvet mõjutavad) osavõtt välja järgmiselt:
Euroopa Parlament: liikmed
Nõukogu: suursaadik (poliitika- ja julgeolekukomitee esimees).
3.
ÜVJP ja kaasotsustamismenetluse teel otsustatavad programmid
Euroopa Parlament ja nõukogu kutsuvad komisjoni üles võtma vajalikud meetmed asjakohaste ümberpaigutuste tegemiseks 2006. aastal niipea kui võimalik, et ÜJVP ja kaasotsustamismenetluse teel otsustatavate programmide suhtes saavutatud kokkulepe jõustada.
________________________
MENETLUS
Pealkiri
Euroopa Liidu 2006. eelarveaasta üldeelarve nõukogu muudatustega (kõik jaod) projekt
Viited
(14864/2005 – C6‑0415/2005 – 2005/2001(BUD) )
Õiguslik alus
art 272 (EÜ) ja 177 (Euratom)
Menetlusalus
art 69 ja IV lisa
Vastutav komisjon menetlusse andmise kuupäev
BUDG
Raportöör(id)
nimetamise kuupäev
Giovanni Pittella (III jagu) 6.12.2004
Valdis Dombrovskis
(muud jaod)
6.12.2004
Endine raportöör
EP 1. lugemise kuupäev
27.10.2005
Nõukogu nõupidamiste kuupäevad
otsuse edastamise kuupäev
1.12.2005
0.0.0000
Kirjalikud muutmisettepanekud
1/2005
2/2005
3/2005
Lepituskoosolekud
Arutamine komisjonis
1.12.2005
5.12.2005
Vastuvõtmise kuupäev
5.12.2005
Lõpphääletuse tulemused
poolt: ühehäälselt
vastu:
erapooletuid:
Lõpphääletuse ajal kohal olnud liikmed
Laima Liucija Andrikienė, Richard James Ashworth, Herbert Bösch, Gérard Deprez, Valdis Dombrovskis, James Elles, Szabolcs Fazakas, Salvador Garriga Polledo, Neena Gill, Ingeborg Gräßle, Catherine Guy-Quint, Jutta D. Haug, Ville Itälä, Anne E. Jensen, Janusz Lewandowski, Jan Mulder, Gérard Onesta, Giovanni Pittella, Antonis Samaras, Ralf Walter
Lõpphääletuse ajal kohal olnud asendusliikmed
Maria Badia I Cutchet, Constanze Angela Krehl, Paul Rübig, Peter Šťastný
Lõpphääletuse ajal kohal olnud asendusliikmed (kodukorra art 178 lg 2)
Esitamise kuupäev – A6
6.12.2005
A6-0396/2005
Märkused
