LÕPLIK
A6-0421/2006
27.11.2006
RAPORT
Rumeenia ühinemine Euroopa Liiduga
(2006/2115(INI))
Väliskomisjon
Raportöör:
Pierre Moscovici
PE 374.160v02-00
SISUKORD
EUROOPA PARLAMENDI RESOLUTSIOONI ETTEPANEK................................................3
KODANIKUVABADUSTE, JUSTIITS- JA SISEASJADE KOMISJONI ARVAMUS.............8
NAISTE ÕIGUSTE JA SOOLISE VÕRDÕIGUSLIKKUSE KOMISJONI ARVAMUS.........12
MENETLUS..............................................................................................................................15
EUROOPA PARLAMENDI RESOLUTSIOONI ETTEPANEK
Rumeenia ühinemise kohta Euroopa Liiduga
( 2006/2115(INI) )
Euroopa Parlament ,
– võttes arvesse 25. aprillil 2005. aastal allkirjastatud Bulgaaria Vabariigi ja Rumeenia ühinemislepingut Euroopa Liiduga
ELT L 157, 21.6.2005, lk 11. ;
– võttes arvesse kõiki oma varasemaid resolutsioone ja raporteid laienemisprotsessi algusest tänaseni, eelkõige oma viimast, 14. juuni 2006. aasta resolutsiooni Bulgaaria ja Rumeenia ELiga ühinemise kohta
Vastuvõetud tekstid , P6_TA(2006)0262 . ;
– võttes arvesse 15. ja 16. juunil 2006. aastal Brüsselis kokku tulnud Euroopa Ülemkogu eesistujariigi järeldusi;
– võttes arvesse üldasjade ja välissuhete nõukogu17. oktoobri 2006. aasta järeldusi laienemise kohta;
– võttes arvesse komisjoni 26. septembri 2006. aasta seirearuannet Rumeenia kohta ( KOM(2006)0549 ) ja varaseimaid seirearuandeid;
– võttes arvesse Euroopa Parlamendi presidendi ja komisjoni presidendi kirjavahetust, milles käsitletakse Euroopa Parlamendi täielikku kaasamist ühinemislepingu mõne kaitseklausli võimaliku kasutamise küsimuse kõigisse läbivaatamisse;
– võttes arvesse kodukorra artiklit 45;
– võttes arvesse väliskomisjoni raportit ja kodanikuvabaduste, justiits- ja siseasjade komisjoni ning naiste õiguste ja soolise võrdõiguslikkuse komisjoni arvamusi ( A6-0421/2006 ),
A. arvestades, et Rumeenia ühinemine Euroopa Liiduga on oluline ajalooline samm, mis toob kaasa sügavad muudatused riigi majanduses, sotsiaalsfääris ja ühiskonnas, ning ühinemisel on soodne mõju Rumeenia elanikkonnale, samuti Euroopa Liidu arengule ja ühtekuuluvusele;
B. arvestades, et Rumeenia integreerumine Euroopa Liiduga toetab Kagu-Euroopa stabiilsust ja õitsengut;
C. arvestades, et Rumeenia liitumine Euroopa Liiduga tugevdab Euroopa integratsiooniprotsessi poliitilist ja kultuurilist mõõdet;
D. arvestades, et viienda laienemise esimene etapp 2004. aastal avaldas soodsat mõju nii vanadele kui uutele liikmesriikidele ning kahtlemata kehtib see ka käimasoleva laienemise suhtes, millega viiakse lõpule viies laienemisvoor;
E. arvestades, et komisjoni 2006. aasta maikuu raportist alates võib taas täheldada olulist paranemist, nagu näitab 26. septembri 2006. aasta viimane seirearuanne;
F. arvestades, et Rumeenia jätkab jõupingutusi, mille eesmärk on ühinemislepingus toodud tingimuste täitmine, et saada Euroopa Liidu liikmeks 1. jaanuaril 2007. aastal koos Bulgaariaga, ning et parlament on pidevalt väljendanud oma toetust kahe riigi samaaegsele ühinemisele,
1. avaldab tunnustust Euroopa Komisjoni tõsisele ja järjekindlale tööle Rumeenias tehtavate reformide seirel;
2. õnnitleb Rumeeniat ja tervitab tema ühinemist ELiga 1. jaanuaril 2007, ootab Rumeenia 35 Euroopa Parlamendi liikme saabumist, samuti tema volinikku ja ametnikke ELi institutsioonides ning tunnustab Rumeenia vaatlejate antud suurepärast panust Euroopa Parlamendis alates septembrist 2005;
3. tõstab esile asjaolu, et Euroopa Liidu käesolev laienemine, nagu ka eelmisedki, kinnitab Euroopa ühtsuse ja solidaarsuse põhimõtet, mis on kasulik kõigile osapooltele ja võimaldab edendada demokraatlikke väärtusi, võrdõiguslikkust, pluralismi ja diskrimineerimisest hoidumist;
4. tervitab asjaolu, et komisjon soovitab oma 26. septembri 2006. aasta raportis Bulgaaria ja Rumeenia samaaegset ühinemist;
5. tervitab olulisi edusamme, mida riik on teinud alates viimasest raportist 2006. aasta mais, ning kiidab seetõttu heaks ettepaneku määrata Rumeenia ühinemise päevaks 1. jaanuari 2007, kuid tuletab Rumeenia ametivõimudele meelde, et neil tuleb pärast ühinemist reformidega sammu pidada;
6. tervitab Rumeenia jõupingutusi suure hulga ühinemiseks vajalike reformide läbiviimise tagamisel ning õnnitleb Rumeenia ametivõime lühikese aja jooksul tehtud arvukate edusammude puhul;
7. tuletab meelde, et reformiprotsess on Rumeeniale kasulik Euroopa Liiduga ühinemise seisukohast ning see aitab kaasa riigi majandusliku õitsengu ja julgeoleku kindlustamisele;
8. märgib, et komisjoni 2006. aasta maikuu raportis viidatud viivitamatut meetmete võtmist vajavates valdkondades, nagu kohtusüsteemi reform, võitlus korruptsiooniga, makseasutuste ning ühtse haldus- ja kontrollisüsteemi loomine, transmissiivne spongioosne entsefalopaatia (TSE), maksude kogumise süsteemi koostalitusvõime, on saavutatud olulist edu;
9. märgib rahuloluga, et Rumeenias on elujõuline turumajandus, kusjuures majanduskasv moodustab peaaegu 7% SKTst ning tööpuudus on ligikaudu 5,5%;
10. julgustab liikmesriike avama oma tööturud Rumeenia töötajatele alates 1. jaanuarist 2007 kooskõlas ühenduse tagatud vaba liikumise õiguse tõelise tähendusega;
11. pidades silmas ELi rahalisi ülekandeid ja Rumeenia-poolset kaasrahastamise vajadust, rõhutab, et eelarve oodatav ümberjaotamine ei tohi toimuda eranditult sotsiaalkulutuste arvel ega kaasa tuua sotsiaalkulutuste vähendamist;
12. innustab Rumeenia valitsust tugevdama alustatud reforme ja nõuab tungivalt, et Rumeenia ametivõimud kiirendaksid jõupingutusi, eriti sellistes valdkondades nagu lastekaitse, vähemuste, eelkõige romi ja ungari vähemuste integratsioon ning vaimse puudega isikute kohtlemine; sellega seoses kutsub Rumeeniat üles astuma viivitamatuid samme, et komisjoni 2005. ja 2006. aasta kõikehõlmavate seirearuannete ning parlamendi 2004. ja 2005. aastal vastu võetud resolutsioonide nõuete täitmisega heastada puudujääke;
13. märgib, et alates komisjoni 2006. aasta mai aruandest on vähemuse küsimuses tehtud edusamme; tuletab meelde, et parlamendi seisukoht Rumeenia vähemuste osas põhineb austuse, tunnustamise ja vähemuste toetamise põhimõtetel ning vähemustevastase vägivalla ja diskrimineerimise kõikide vormide kaotamisel; soovib vähemusi käsitlevate õigusaktide heakskiitmist võimalikult kiiresti ja austades poliitilisi kriteeriume; märgib, et Euroopa Rassismi ja Ksenofoobia Järelevalvekeskus jätkab järelevalvet rassismivastase võitluse ja rassismiga seotud diskrimineerimise üle pärast ühinemist, nagu see toimub kõikides liikmesriikides;
14. romi vähemuse olukorra osas: kutsub Rumeenia võime üles ühendama reforme, mis on algatatud institutsionaalse vägivalla vastase kaitse, elu- ja majutustingimuste parandamise ning tööhõivele ja tervishoiusüsteemile juurdepääsu alal, tagades asjakohase rahastamise;
15. ungari vähemuse osas on : kutsub Rumeenia võime üles võtma arvesse ungari vähemuse ootusi vastavalt subsidiaarsuse ja kultuurilise omavalitsuse põhimõtetele, eriti tagades asjakohase rahastamise haridusstandardite parandamiseks;
16. soovitab, et kodanikuvabaduste, justiits- ja siseasjade komisjon teostaks alates 1. jaanuarist 2007 järelevalvet Rumeenias adopteerimise ja lastekaitse alal läbiviidavate reformide üle;
17. väljendab muret tõsise ja jätkuva naistevastase vägivalla suhtes, mis ilmneb ulatuslikus naistega kaubitsemises ja nende seksuaalses ekspluateerimises (justiits- ja siseministeeriumi statistika kohaselt 800 000 ohvrit aastas) riigis endas ja väljaspool, ja üldises koduvägivallas, ning kutsub valitsust üles võtma selle probleemi lahendamiseks otsustavaid meetmeid, et naiste ärakasutamist ennetada ja tõrjuda ning sellest teavitada koostöös üldsuse, asjaomaste valitsusväliste organisatsioonide, kohtuasutuste ja politseiga piirkondlikul, riiklikul ja rahvusvahelisel tasandil;
18. märgib, et Rumeenial on vaja kiirendada kommunistliku korra poolt konfiskeeritud varade tagastamisega seotud nõuete menetlemist, pidades eriti silmas kiriku ja kogukonna varasid, et õigusaktide tasemel mitte toppama jääda; rõhutab, et selleks on vaja asutada toimiv varade fond;
19. palub Rumeenia ametivõimudel teha täiendavaid jõupingutusi keskkonnakaitsealase seadustiku rakendamisel ning nõuab konsulteerimist naaberriikidega ja standardite jõulist kohaldamist asjakohaste ELi õigusaktide tähenduses (nt Euroopa Parlamendi ja nõukogu 15. märtsi 2006. aasta direktiiv 2006/21/EÜ kaevandustööstuse jäätmete käitlemise kohta
ELT L 102, 11.4.2006, lk 15. ), pöörates erilist tähelepanu ulatuslikele märkimisväärse keskkonnamõjuga kaevandusprojektidele, nagu nt Rosia Montana;
20. märgib, et komisjon on teinud kindlaks kolm valdkonda, kus alates maikuu raportist on saavutatud olulist edu, ent kus on vaja teha veel rohkem pingutusi:
– kohtusüsteemi reform ning võitlus korruptsiooniga;
– suutlikkus võtta vastu ja hallata Euroopa Liidu abi põllumajanduse ja struktuurifondide osas;
– ühenduse õigustiku kohaldamine teatavates toiduohutuse valdkondades;
21. rõhutab, et kõnesolevast kolmest valdkonnast on eriti olulised kohtusüsteemi reformi lõpuleviimine ja võitlus korruptsiooniga ning sellele tuleb Rumeenia ametivõimudel pöörata erilist tähelepanu;
22. toetab komisjoni kontrolli- ja toetusmehhanisme, mis on kehtestatud nendes valdkondades edu saavutamiseks ja mis põhinevad eelkõige konkreetsete kriteeriumide kindlakstegemisel, ning nõuab tungivalt, et Rumeenia valitsus võtaks kõik vajalikud meetmed oodatud tulemuste saavutamiseks, et vältida kaitseklauslite kasutuselevõttu;
23. juhib tähelepanu sellele, et kuigi ühinemisele järgneva kolme esimese aasta jooksul võib võtta ajutisi meetmeid, on eelmise laienemisprotsessi ajal kõigi asjaomaste osapoolte huvides kohaldatud samaväärseid meetmeid; loodab, et neid mehhanisme kohaldatakse vaid väga konkreetsetes Euroopa Komisjoni poolt soovitatud valdkondades ja seda tehakse lühiajaliselt; juhib tähelepanu sellele, et asjakohastest meetmetest, mis tagavad ELi poliitika nõuetekohase toimimise, on võimalik loobuda vaid siis, kui komisjoni kehtestatud eesmärgid on täielikult täidetud;
24. jääb ootama komisjoni 2007. aasta juuni raportit riigi edusammude kohta kohtusüsteemi reformimisel ja võitluses korruptsiooniga; kutsub Rumeeniat tegema kõiki jõupingutusi asjakohaste meetmete võtmiseks;
25. nõuab tungivalt, et komisjon annaks parlamendile süstemaatiliselt aru Rumeenias lähikuudel saavutatavatest edusammudest ja et parlament osaleks (lähedalt) seireprotsessis, mille pakub komisjon ühinemist;
26. rõhutab, et Rumeenia valitsus on kindlasti teadlik vajadusest kasutada täielikult jäänud aega, et jätkata jõupingutusi saavutatud tulemuste kindlustamiseks;
27. nõuab tungivalt ühinemislepingu kiiret ratifitseerimist kahe järelejäänud liikmesriigi poolt, kes peavad seda veel tegema;
28. kutsub komisjoni üles eraldama teavituskampaaniate jaoks asjakohased vahendid, et tõsta üldsuse Rumeenia (ja Bulgaaria) ühinemisega seotud teadmiste taset;
29. teeb presidendile ülesandeks edastada käesolev resolutsioon nõukogule ja komisjonile, samuti liikmesriikide ja Rumeenia valitsustele ja parlamentidele.
22.11.2006
KODANIKUVABADUSTE, JUSTIITS- JA SISEASJADE KOMISJONI ARVAMUS
Saaja: väliskomisjon
Rumeenia ühinemine
( 2006/2115(INI) )
Arvamuse koostaja:
Kinga Gál
ETTEPANEKUD
Kodanikuvabaduste, justiits- ja siseasjade komisjon palub vastutaval väliskomisjonil lisada oma resolutsiooni ettepanekusse järgmised ettepanekud:
1. võtab rahuloluga teadmiseks Rumeenia märkimisväärsed edusammud justiits- ja siseküsimuste valdkonnas pärast komisjoni üksikasjaliku seirearuande avaldamist (2006. aasta mais) Bulgaaria ja Rumeenia valmisoleku kohta ELiga ühinemiseks;
2. märgib, et hoolimata Rumeenia viimaste kuude tõsistest jõupingutustest ELiga ühinemise kriteeriumite täitmiseks ei ole edasiminek mõningates valdkondades siiski veel päriselt rahuldav, ja nõuab tungivalt, et Rumeenia astuks viivitamatult samme puudujääkide kõrvaldamiseks; arvab, et on vähe üksnes õigusliku raamistiku vastuvõtmisest, kui seda kõigil tasanditel asjakohaselt ei rakendata;
3. kutsub Rumeenia valitsust ja ametivõime üles täiel määral kasutama ühinemiseni jäänud kuid kõigi võetud kohustuste viivitamatuks täitmiseks ning jätkama vastavaid pingutusi ka ühinemise järel, et saavutada konkreetseid tulemusi eelkõige järgmistes valdkondades:
– Rumeenial on vaja jätkata kohtusüsteemi reformimist praeguses tempos, tagamaks kohtumenetluste vallas edasised sisulised saavutused, läbipaistvuse ja tulemuslikkuse, suurendades eeskätt kohtunike ülemkogu võimekust ja vastutust; on vaja edasiminekut, et tagada õigusaktide täiesti ühtne tõlgendamine ja rakendamine kõigis kohtutes; jälgida tuleks uute tsiviil- ja kriminaalmenetluse koodeksite mõju; tuleb tegeleda puudustega prokuratuuri eest vastutava ministeeriumi juhtimises;
– riigihalduses tuleks erakorralisi määrusi kasutada üksnes eriolukordades; muudel juhtudel tuleks kasutada seadusi, et säilitada parlamendi seadusandja ja järelevalvaja roll ning tagada valimisseaduste mittediskrimineeriv iseloom;
– Rumeenial on, eelkõige kohalikul tasandil, vaja jätkata jõupingutusi võitluses korruptsiooniga, et näidata juba saavutatud edu järjepidevust ja pöördumatust;
– tuleb teha jätkuvalt pingutusi ühtse piirikontrollisüsteemi töölerakendamiseks, jätkata rahapesu vastast võitlust reguleeriva õigusliku raamistiku rakendamist ning soodustada inimkaubanduse ohvrite ühiskonda tagasi toomist; samuti on vaja võidelda vahialuste ja vangide väärkohtlemise vastu ning jälgida rangelt õigusliku raamistiku, sealhulgas uue kriminaalkoodeksi ja kriminaalmenetluse koodeksi rakendamist;
– lastekaitse, puuetega inimeste kohtlemise ja psühhiaatria korralduse valdkonnas tuleb esmatähtsaks pidada kvaliteetsete teenuste edendamist ning hariduse ja tööhõive kättesaadavuse parandamist, et parandada laste ja muude elanike erikategooriate kohtlemist ning nende igapäevaelu tingimusi;
– kommunistliku režiimi poolt konfiskeeritud varade tagastamisel tuleb Rumeenial kiirendada taotluste läbivaatamist; varade tagastamisel, eriti kirikute ja kogukondade vara osas, on vaja rohkem poliitilist tahet, et mitte jääda pidama pelgalt õigusaktide tasandile; sel eesmärgil tuleb luua toimiv omandifond;
4. tunnustab Rumeenia märkimisväärset edu lastekaitse valdkonnas, kuid väljendab taas muret igal aastal hüljatavate laste suure arvu pärast, kellest paljud jäetakse maha lastekliinikutesse, kus nad jäävad väljapoole õigussüsteemi ning võivad seetõttu väga kergesti muutuda inimkaubanduse objektideks; nõuab Rumeenia ametivõimudelt tungivalt vajalike meetmete võtmist, et tagada korrapärane sündide registreerimine; arvab, et kõigil hüljatud lastel on õigus leida endale pere ning palub Rumeenia ametivõimudel vajaduse korral lubada lapsendamist välisriikidesse vastavalt lastekaitse ja välisriikidesse lapsendamisel tehtava koostöö Haagi konventsioonile; kordab taas Euroopa Parlamendi varasemaid üleskutseid, et nende 1092 hüljatud lapse puhul, kelle lapsendamist on taotletud, toimitaks laste huve silmas pidades ning võetaks arvesse laste ja nende tulevaste kasuvanemate vahel kujunenud suhteid;
5. kutsub Rumeenia valitsust üles astuma edasisi samme vähemuskogukondade kaitse valdkonnas, kuna komisjoni 2006. aasta septembri järelevalveraporti kohaselt on selles vallas saavutatud vaid tagasihoidlikku edu ja vastav rakendamine ei ole täiesti rahuldav; võtab teadmiseks komisjoni raportis toodud märkuse, et Rassismi ja Ksenofoobia Euroopa Järelevalvekeskus (tulevane Euroopa Põhiõiguste Amet) jätkab pärast Bulgaaria ja Rumeenia ELiga ühinemist järelevalvet rassismivastase võitluse ja rassismiga seotud diskrimineerimise, samuti vähemuskogukondade positiivsele integreerimisele antava toetuse üle; sellega seoses:
– praegu Rumeenia parlamendis arutatav rahvusvähemuste seaduse eelnõu tuleb võimalikult kiiresti vastu võtta kooskõlas Euroopa vastava valdkonna standarditega ning sellisel kujul, mis on rahvusvähemustele vastuvõetav ja tagab nende etnilise, kultuurilise, keelelise ja usulise identiteedi väljendamise võimaluse, kaitse ja arengu;
– tuleb teha edasisi jõupingutusi romi vähemuse elutingimuste parandamiseks, romi asulate eraldatuse kaotamiseks ja võrdse kohtlemise edendamiseks töölevõtmisel, rakendades rangelt mittediskrimineerimispoliitikat, et parandada romide pääsu tööturule; mõned kuud enne Rumeenia ühinemist ELiga saadi jätkuvalt teateid romidevastasest institutsioonilisest vägivallast ning nende vastastest rünnetest, näiteks politseireididest, mida pädevatel asutustel tuleks uurida; täiendavaid pingutusi tuleb teha ka kõigile avatud kvaliteetse hariduse ja tervishoiu võrdse kättesaadavuse parandamiseks;
– ungari vähemusega seoses tuleb võtta Euroopa Parlamendi varasemates resolutsioonides nõutavaid lisameetmeid, et tagada selle vähemuse kaitse vastavalt subsidiaarsuse, kultuurilise ja haldusomavalitsuse põhimõtetele, kusjuures viimast kohaldatakse kõigi kodanike ja kohalike kogukondade suhtes sõltumata nende etnilisest kuuluvusest; Rumeenia ametivõimud peaksid täiel määral toetama ungari vähemusele mõeldud kõrgharidust, eraldades selleks vajalikud rahalised vahendid;
6. kutsub komisjoni üles enne ja pärast ühinemist hoolikalt jälgima Rumeenia vähemuste kaitsega seonduvate kohustuste täitmist;
7. tervitab komisjoni algatust jälgida hoolikalt Rumeenia võetud kohustuste täitmist; kutsub komisjoni üles teavitama Euroopa Parlamenti koostöö- ja kontrollimehhanismi toimimisest õigusküsimuste ja korruptsioonivastase võitluse valdkonnas ning Rumeenia edenemisest vastava valdkonna ja kõigi komisjoni vaatluse all olevate valdkondade kontrollnäitajate osas;
8. kutsub komisjoni üles kaasama täiel määral Euroopa Parlamenti ja asjaomaseid parlamendikomisjone arutelusse küsimuse üle, kas rakendada ühinemistingimusi käsitleva õigusakti artiklis 38 sätestatud kaitseklauslit, mis puudutab vastastikust tunnustamist kriminaalõiguse küsimustes vastavalt Euroopa Liidu lepingu VI jaotisele ja tsiviilküsimustes vastavalt Euroopa Ühenduse asutamislepingu IV jaotisele.
MENETLUS
Pealkiri
Rumeenia ühinemine
Menetluse number
2006/2115(INI)
Vastutav komisjon
AFET
Arvamuse esitaja(d) istungil teada andmise kuupäev
LIBE 18.5.2006
Tõhustatud koostöö – istungil teada andmise kuupäev
Arvamuse koostaja nimetamise kuupäev
Kinga Gál 20.6.2006
Endine arvamuse koostaja
Arutamine parlamendikomisjonis
12.9.2006
5.10.2006
6.11.2006
22.11.2006
Vastuvõtmise kuupäev
22.11.2006
Lõpphääletuse tulemused
+:
–:
0:
39
Lõpphääletuse ajal kohal olnud liikmed
Roberta Angelilli, Edit Bauer, Johannes Blokland, Mihael Brejc, Giusto Catania, Carlos Coelho, Fausto Correia, Panayiotis Demetriou, Agustín Díaz de Mera García Consuegra, Kinga Gál, Elly de Groen-Kouwenhoven, Lilli Gruber, Lívia Járóka, Timothy Kirkhope, Ewa Klamt, Magda Kósáné Kovács, Barbara Kudrycka, Stavros Lambrinidis, Claude Moraes, Inger Segelström, Ioannis Varvitsiotis, Donato Tommaso Veraldi, Stefano Zappalà, Tatjana Ždanoka
Lõpphääletuse ajal kohal olnud asendusliige/asendusliikmed
Ignasi Guardans Cambó, Bárbara Dührkop Dührkop, Sophia in 't Veld, Sylvia-Yvonne Kaufmann, Vincent Peillon, Marie-Line Reynaud
Lõpphääletuse ajal kohal olnud asendusliige/asendusliikmed (kodukorra art 178 lg 2)
Pilar Ayuso, Iratxe García Pérez, Esther Herranz García, Mary Honeyball, Antonio López-Istúriz White, Ana Mato Adrover, Manolis Mavrommatis, María Isabel Salinas García, Alejo Vidal-Quadras
Märkused (andmed on kättesaadavad ainult ühes keeles)
9.10.2006
NAISTE ÕIGUSTE JA SOOLISE VÕRDÕIGUSLIKKUSE KOMISJONI ARVAMUS
Saaja: väliskomisjon
Rumeenia ühinemine
( 2006/2115(INI) )
Arvamuse koostaja:
Rodi Kratsa-Tsagaropoulou
ETTEPANEKUD
Naiste õiguste ja soolise võrdõiguslikkuse komisjon palub vastutaval väliskomisjonil lisada oma resolutsiooni ettepanekusse järgmised ettepanekud:
– võttes arvesse oma 5. septembri 2006. aasta deklaratsiooni rahvusvahelise lapsendamise kohta Rumeenias
Vastuvõetud tekstid, P6_TA(2006)0336 . ,
1. väljendab muret soolise võrdõiguslikkuse olukorra halvenemise pärast, mille komisjon tõstis esile oma 2006. aasta mai aruandes Rumeenia edusammude kohta;
2. tervitab Rumeenia parlamendi võrdsete võimaluste komisjoni asutamist (otsus 39/2004), mille eesmärk on rakendada võrdõiguslikkuse põhimõtet ja jälgida selle kohaldamist Rumeenia õiguse raames ning edendada seda kõikides valitsuse poliitika valdkondades;
3. tervitab hiljutisi positiivseid samme Euroopa Parlamendi ja nõukogu 23. septembri 2002. aasta direktiivi 2002/73/EÜ (millega muudetakse nõukogu direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega)
EÜT L 269, 5.10.2002, lk 15. ülevõtmise suunas ning nõuab tungivalt, et riigiasutused kiirendaksid kogu ühenduse võrdse kohtlemisega seotud õigustiku vastuvõtmise protsessi ja rakendaksid seda tõhusalt ja täielikult;
4. märgib, et Rumeenia on ratifitseerinud Haagi konventsiooni teise riiki lapsendamise kohta, milles nähakse ette põhitagatised lastega kaubitsemisega võitlemiseks ning seatakse esikohale lapse õigused ja rõhutab, et juunis 2001 kehtestasid Rumeenia ametiasutused teise riiki lapsendamiste suhtes moratooriumi (tagasiulatuvalt alates 1. detsembrist 2000), mis alates 1. jaanuarist 2005 on asendatud lapsepõlve kaitse seadusega ning mille tulemusena katkestati äkitselt mitme tuhande lapsendamistaotluse menetlemine;
5 . juhib Rumeenia ametiasutuste tähelepanu sellele, et
1. oma Rumeenia Euroopa Liiduga ühinemiseks valmisoleku ulatust käsitleva 15. detsembri 2005. aasta resolutsiooni lõikes 23 nõudis Euroopa Parlament tungivalt, et Rumeenia valitsus lahendaks juhtumid, mis on seotud 2001. aasta juunis kehtestatud moratooriumi ajal esitatud teise riiki lapsendamistaotlustega;
2.
Euroopa Parlament on võtnud vastu 408 allkirjaga kirjaliku deklaratsiooni, millega kutsutakse Rumeenia ametiasutusi üles viivitamata jätkama pooleliolevate juhtumite arutamist laste parimates huvides;
nõuab tungivalt, et Rumeenia ametiasutused võtaksid Euroopa Parlamendi arvamusi nõuetekohaselt arvesse;
6. tunneb heameelt jõupingutuste üle kaasata naised avalikku ellu nii Rumeenia valitsuses kui ka Euroopa Parlamenti lähetatud vaatlejate seas, kuid nõuab, et selles valdkonnas tehtaks suuremaid jõupingutusi, rõhutades vajadust parandada naiste esindatust kõigil poliitilistel tasanditel (ainult 10,66% viimastel parlamendivalimistel valitutest olid naised) ning nõuab tungivalt, et kõik parteid, haldus- ja riiklikud organisatsioonid ja sotsiaalpartnerid edendaksid naiste kaasamist kõikidesse otsustamismenetlustesse ja -organisatsioonidesse;
7. väljendab muret tõsise ja jätkuva naistevastase vägivalla suhtes, mis ilmneb ulatuslikus naistega kaubitsemises ja nende seksuaalse ekspluateerimises (justiits- ja siseministeeriumi statistika kohaselt 800 000 ohvrit aastas) riigis endas ja väljaspool, ja üldises koduvägivallas, ning kutsub valitsust üles võtma selle probleemi lahendamiseks otsustavaid meetmeid, et naiste ärakasutamist ennetada ja tõrjuda ning sellest teavitada koostöös üldsuse, asjaomaste valitsusväliste organisatsioonide, kohtuasutuste ja politseiga piirkondlikul, riiklikul ja rahvusvahelisel tasandil;
8. rõhutab olulist rolli, mille täitmist riiklikult võrdsete võimaluste ametilt nõutakse, ja vajadust tagada selle eelarve ja tegevuse sõltumatus, võtta tööle piisaval arvul töötajad ja parandada ameti ja muude asjaomaste asutuste vahelist koordineerimist;
9 . rõhutab vajadust teha soolist statistikat, kogudes kõikides tegevusvaldkondades laialipillutatud andmeid, et töötada välja riiklik soolise võrdõiguslikkuse poliitika;
10 . rõhutab vajadust muuta romi naiste ja tütarlaste olukorda, vähendades nende tõrjutust ja haavatavust, eelkõige arstiabi, tööhõive, eluaseme, hariduse ning poliitilises ja avalikus elus osalemise küsimustes.
MENETLUS
Pealkiri
Rumeenia ühinemine
Menetluse number
2006/2115(INI)
Vastutav komisjon
AFET
Arvamuse esitaja(d) istungil teada andmise kuupäev
FEMM 18.5.2006
Tõhustatud koostöö – istungil teada andmise kuupäev
0.0.0000
Arvamuse koostaja nimetamise kuupäev
Rodi Kratsa-Tsagaropoulou 22.6.2006
Endine arvamuse koostaja
Arutamine parlamendikomisjonis
12.9.2006
4.10.2006
Vastuvõtmise kuupäev
4.10.2006
Lõpphääletuse tulemused
+:17
–:0
0:0
Lõpphääletuse ajal kohal olnud liikmed
Emine Bozkurt, Hiltrud Breyer, Edite Estrela, Věra Flasarová, Lissy Gröner, Zita Gurmai, Rodi Kratsa-Tsagaropoulou, Urszula Krupa, Siiri Oviir, Marie Panayotopoulos-Cassiotou, Amalia Sartori, Eva-Britt Svensson, Corien Wortmann-Kool, Anna Záborská
Lõpphääletuse ajal kohal olnud asendusliige/asendusliikmed
Lidia Joanna Geringer de Oedenberg, Anna Hedh, Bernadette Vergnaud
Lõpphääletuse ajal kohal olnud asendusliige/asendusliikmed (kodukorra art 178 lg 2)
Märkused (andmed on kättesaadavad ainult ühes keeles)
...
MENETLUS
Pealkiri
Rumeenia ühinemine Euroopa Liiduga
Menetluse number
2006/2115(INI)
Vastutav komisjon loa kinnitamisest istungil teada andmise kuupäev
AFET 18.05.2006
Arvamuse esitaja(d) istungil teada andmise kuupäev
LIBE 18.05.2006
FEMM 18.05.2006
Arvamuse esitamisest loobumine otsuse kuupäev
PETI
20.11.2006
AFCO
18.5.2006
JURI
21.6.2006
CULT
29.5.2006
PECH
13.6.2006
AGRI
30.5.2006
REGI 30.5.2006
TRAN
15.5.2006
IMCO
12.7.2006
ITRE
30.5.2006
ENVI
16.5.2006
EMPL
21.6.2006
ECON
15.5.2006
CONT
20.6.2006
BUDG
05.7.2006
INTA
30.5.2006
DEVE
28.8.2006
Raportöör(id) nimetamise kuupäev
Pierre Moscovici 18.01.2005
Endine raportöör / Endised raportöörid
-
Arutamine parlamendikomisjonis
13.11.2006
22.11.2006
Vastuvõtmise kuupäev
23.11.2006
Lõpphääletuse tulemused
+
-
51
1
Lõpphääletuse ajal kohal olnud liikmed
Panagiotis Beglitis, Bastiaan Belder, André Brie, Elmar Brok, Philip Claeys, Véronique De Keyser, Giorgos Dimitrakopoulos, Alfred Gomolka, Klaus Hänsch, Richard Howitt, Anna Ibrisagic, Georgios Karatzaferis, Helmut Kuhne, Vytautas Landsbergis, Francisco José Millán Mon, Pierre Moscovici, Pasqualina Napoletano, Baroness Nicholson of Winterbourne, Tobias Pflüger, Paweł Bartłomiej Piskorski, Mirosław Mariusz Piotrowski, Bernd Posselt, Raül Romeva i Rueda, Jacek Emil Saryusz-Wolski, György Schöpflin, Gitte Seeberg, Marek Siwiec, István Szent-Iványi, Charles Tannock, Paavo Väyrynen, Jan Marinus Wiersma, Luis Yañez-Barnuevo García, Josef Zieleniec
Lõpphääletuse ajal kohal olnud asendusliige/asendusliikmed
Laima Liucija Andrikienė, Francisco Assis, Alexandra Dobolyi, Árpád Duka-Zólyomi, Kinga Gál, Milan Horáček, Tunne Kelam, Jaromír Kohlíček, Alexander Lambsdorff, Doris Pack, Aloyzas Sakalas, Csaba Sándor Tabajdi
Lõpphääletuse ajal kohal olnud asendusliige/asendusliikmed (kodukorra art 178 lg 2)
Adamos Adamou, Panayiotis Demetriou, Antonio López-Istúriz White, Marios Matsakis, Neil Parish, Luisa Fernanda Rudi Ubeda, Kyriacos Triantaphyllides
Esitamise kuupäev
27.11.2006
Märkused (andmed on kättesaadavad ainult ühes keeles)
