8.11.2011 B7-0573/2011 RESOLUTSIOONI ETTEPANEK vastavalt kodukorra artiklile 120
Maakorraldus, hüdrogeoloogilise katastroofi ohuga alade jälgimine, jõgede ja nende lisajõgede sängide puhastamiseks fondi loomine ning andmete kogumise Euroopa keskus
Cristiana Muscardini
PE472.778v01-00 B7‑0573/2011 Euroopa Parlamendi resolutsiooni ettepanek maakorralduse, hüdrogeoloogilise katastroofi ohuga alade jälgimise, jõgede ja nende lisajõgede sängide puhastamiseks fondi loomise ning andmete kogumise Euroopa keskuse kohta
Euroopa Parlament ,
– võttes arvesse kodukorra artiklit 120,
A. arvestades, et järjest sagedamini esineb üleujutusi, mis tekitavad Euroopas tohutut kahju, põhjustades surmajuhtumeid ja vigastusi ning tuues kaasa suuri looduskatastroofe ja tõsise majandusliku kahju;
B. arvestades, et hiljutised üleujutused Ligurias ja Toscanas on rikkunud maailma kultuuripärliks peetud maastiku, nõudnud inimelusid ning hävitanud lisaks sellele kinnisvara, tekitades hindamatut kahju;
C. arvestades, et üleujutuste tagajärjed on järjest rängemad ning tulenevad suures osas pinnase halvenemisest ja kontrollimatust betoneerimisest, nagu on ilmnenud mitmes Euroopa riigis;
D. arvestades seega, et tegu on maakorralduse keerulise, murettekitava ja ohtliku probleemiga;
E. arvestades, et katastroofide ennetamiseks tuleb pidevalt jälgida hüdrogeoloogilise katastroofi ohuga alasid ja pinnase praegust tegelikku olukorda ning asutada andmete kogumise Euroopa keskus;
1. kutsub nõukogu ja komisjoni üles paluma liikmesriikidel kaardistada hüdrogeoloogilise katastroofi ohuga alad ning kaaluda seejärel võimalust võtta viivitamata meetmeid, et hoida ära kõige hullem ja hallata pinnase tervendamist;
2. kutsub nõukogu ja komisjoni üles kaaluma võimalust luua fond, et toetada jõgede ja nende lisajõgede sängide puhastamist.
