LÕPLIK
A6-0317/2007
12.9.2007
*
RAPORT
Ettepanek võtta vastu nõukogu määrus, millega muudetakse määrust (EÜ) nr 1543/2000, millega kehtestatakse ühenduse raamistik ühise kalanduspoliitika elluviimiseks vajalike andmete kogumiseks ja haldamiseks
(KOM(2007)0369 – C6‑0235/2007 – 2007/0127(CNS))
Kalanduskomisjon
Raportöör:
Paulo Casaca
PE 392.268v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
MENETLUS................................................................................................................................7
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu määrus, millega muudetakse määrust (EÜ) nr 1543/2000, millega kehtestatakse ühenduse raamistik ühise kalanduspoliitika elluviimiseks vajalike andmete kogumiseks ja haldamiseks
( KOM(2007)0369 – C6‑0235/2007 – 2007/0127(CNS) )
(Nõuandemenetlus)
Euroopa Parlament ,
– võttes arvesse komisjoni ettepanekut nõukogule ( KOM(2007)0369 );
– võttes arvesse EÜ asutamislepingu artiklit 37, mille alusel nõukogu konsulteeris Euroopa Parlamendiga ( C6‑0235/2007 );
– võttes arvesse kodukorra artiklit 51;
– võttes arvesse kalanduskomisjoni raportit ( A6‑0317/2007 ),
1. kiidab komisjoni ettepaneku heaks;
2. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
3. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
4. teeb presidendile ülesandeks edastada Euroopa Parlamendi seisukoht nõukogule ja komisjonile.
SELETUSKIRI
Merega seotud tegevuse kohta kogutud andmete ja teabe ühtlustamine ja usaldusväärsus on kalandussektori jaoks äärmiselt oluline ning kõiki selle kvaliteedi parandamiseks tehtavaid jõupingutusi tuleks toetada.
Selles suhtes moodustas nõukogu määrus nr 1543/2000 esimese ühenduse raamistiku, mille eesmärk oli kooskõlastada ühise kalanduspoliitika elluviimiseks vajalike andmete kogumist ja haldamist liikmesriikide poolt.
Kuid arvestades uut mõtlemist kalanduse korraldamisel ning eriti soovi rakendada ökosüsteemil põhinevat lähenemisviisi ja valmistada ette liidu merenduspoliitikat, tegi komisjon ettepaneku nõukogu määrus (EÜ) nr 1543/2000 kehtetuks tunnistada ja asendada see uue laiahaardelisema andmekogumismäärusega, mis sobib paremini praeguste ja tulevaste nõuete täitmiseks.
KOM(2007) 196 lõplik, 2007/0070(CNS) : ettepanek võtta vastu nõukogu määrus kalandussektori andmete kogumist, haldamist ja kasutamist käsitleva ühenduse raamistiku loomise ning ühise kalanduspoliitikaga seotud teadusliku nõustamise toetamise kohta, Brüssel, 18.4.2007.
Selles kontekstis konsulteeriti parlamendiga ametlikult EÜ asutamislepingu artikli 37 kohaselt ja raportöör koostab praegu kõnealuse küsimuse kohta raporti projekti.
Uued määrused peaksid jõustuma eeldatavasti 2008. aastal.
Vahepeal tuleb aga muuta kehtivat nõukogu määrust nr 1543/2000, et vältida vanade ja uute määruste osalist kattumist ning liikmesriikidele ja komisjonile tarbetu halduskoormuse tekitamist.
Nii kõrvaldatakse määrusest nr 1543/2000 tulenev liikmesriikide praegune õiguslik kohustus esitada kuueaastased siseriiklikud andmete kogumise ja haldamise programmid aastateks 2007–2012 vastavalt eeskirjadele, mis tunnistatakse varsti kehtetuks.
Selle asemel tuleb koostada aastateks 2007–2008 üleminekuprogrammid.
Komisjoni ettepanekus tehakse need vajalikud ja loogilised muudatused, mistõttu raportöör toetab seda ilma muudatusettepanekuteta.
MENETLUS
Pealkiri
Ühise kalanduspoliitika kohta andmete kogumine ja haldamine
Viited
KOM(2007)0369 - C6-0235/2007 - 2007/0127(CNS)
EPga konsulteerimise kuupäev
16.7.2007
Vastutav komisjon
istungil teada andmise kuupäev
PECH
3.9.2007
Raportöör(id)
nimetamise kuupäev
Paulo Casaca
17.7.2007
Vastuvõtmise kuupäev
11.9.2007
Lõpphääletuse tulemused
+:
–:
0:
18
Lõpphääletuse ajal kohal olnud liikmed
Elspeth Attwooll, Marie-Hélène Aubert, Luis Manuel Capoulas Santos, David Casa, Paulo Casaca, Zdzisław Kazimierz Chmielewski, Avril Doyle, Emanuel Jardim Fernandes, Carmen Fraga Estévez, Pedro Guerreiro, Ian Hudghton, Heinz Kindermann, Philippe Morillon, Seán Ó Neachtain, Luca Romagnoli, Struan Stevenson, Catherine Stihler, Daniel Varela Suanzes-Carpegna
Lõpphääletuse ajal kohal olnud asendusliige/asendusliikmed
Jan Mulder
