Teadus- ja arendustegevuses osalevate VKEde toetamine
Teadusuuringud ja innovatsioon
2008-04-10 - 14:52
Täiskogu kiitis heaks raporti, milles käsitletakse ühenduse osalemist programmis EUROSTARS, mille eesmärk on teadus- ja arendustegevuses osalevate VKEde toetamine.
Ühenduse eelarves nähakse programmi toetamiseks aastatel 2008-2013 ette 100 miljonit eurot.
Parlament saavutas nõukoguga kokkuleppe, mistõttu menetlus lõpeb esimese lugemisega.
Raporti poolt hääletas 626, vastu 14 ja erapooletuks jäi 6 saadikut.
Paul RÜBIG i (EPP-ED, AT) raportis käsitletakse ühenduse osalemist 23 liikmesriigi ja 7 assotsieerunud riigi algatatud ühises teadus- ja arendustegevuse programmis EUROSTARS.
Programm hakkab rahastama teaduse ja tehnoloogia kõikide valdkondade riikidevahelisi partnerlusprojekte, mille on algatanud ja mida teostavad teadus- ja arendustegevuses osalevad VKEd, kuid mis on avatud muudele osalejatele (ülikoolid, teadusorganisatsioonid, suured äriühingud), ehkki peamist osa peaks projektis etendama VKEd.
Teadusuuringud peaksid olema turule suunatud ja püüdlema lühikese kuni keskpika kestusega kaubanduslike tulemuste poole.
Projektis osalevad 23 liikmesriiki (sh Eesti) ja 7 assotsieerunud riiki on projektile eraldanud 300 miljonit eurot ja Euroopa Komisjon rahastab projekti 100 miljoni euroga seitsmenda raamprogrammi raames.
Projektide valimine ja rahastamine
Projektiettepanekute hindamine ja väljavalimine toimub tsentraalselt abikõlblikkus- ja hindamiskriteeriumide alusel sõltumatute ekspertide abil.
Ettepanekute pingerea koostab sõltumatutest ekspertidest koosnev rahvusvaheline hindamiskomisjon.
Iga välja valitud projekti puhul peaksid projektis osalevad VKEd viima ühiselt ellu vähemalt 50% kõnealuse projekti kogu teadus- ja arendustegevusest.
Ühendusepoolne rahalise toetuse andmine peab raporti kohaselt olema "läbipaistev ja bürokraatiavaba" ning see makstakse välja ühekordse kindlasummalise väljamaksena.
Parlamendiliikmed ütlevad veel raportis, et järelevalve ühisprogrammi rakendamise üle "peaks olema kulusäästlik ega tohiks liigselt koormata programmis osalevaid VKEsid".
Kehtestatud nõuded peaksid omakorda "olema selged ja asjakohased".
Otsuse jõustumine
Otsus jõustub kolmandal päeval pärast Euroopa Liidu Teatajas avaldamist.
Paul RÜBIG (EPP-ED, AT)
Dokument: A6-0064/2008
Menetlus: Kaasotsustamismenetlus (***I)
Arutelu: 09.04.2008
Hääletus: 10.04.2008
20080408IPR26047 Euroopa Parlamendi resolutsiooni leiate alates 11. aprillist siit
ET
1
LINK
/activities/plenary/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
