Infotunni küsimus H-0562/2010
komisjonile
2010 november osaistungjärk
Kodukorra artikkel 116
Radvilė Morkūnaitė-Mikulėnienė
(PPE) Teema: Kultuuriprogrammide rahastamine
Euroopa Liidus rahastatakse praegu kultuuri eri finantsmehhanismide kaudu, mis on pühendatud kultuurialasele suhtlemisele ja koostööle, kultuuride dialoogile ja kultuuri valdkonna toetamisele.
Euroopa Liidu strateegias „Euroopa 2020” räägitakse majanduskasvust, mis põhineb teadmusühiskonnal, keskkonnasõbralikul tööstusel jms.
Osad inimesed on avaldanud kartust, et nimetatud strateegias suhtutakse kultuuri kui majanduskasvu tegurisse.
Kultuuriline identiteet on üks Euroopa Liidu põhiväärtusi ja seetõttu on mõeldamatu selle mõõtmine kvantitatiivsete näitajate abil.
Praeguste finantsmehhanismide ühendamise eelnõud tekitavad muret, kuna tegemist on väga erinevate programmidega, kuigi nad on kõik kultuuriga seotud.
Veel üks murettekitav suund on katse ühendada kultuuriprogrammid kodanikuprogrammiga, kuna sellest tulenevad projektid oleksid vähese kunstilise väärtusega.
Kas komisjoni eelnõud kultuuriprogrammide rahastamiskorra kohta uuel programmitöö perioodil on juba teada?
Kas kultuuriprogramm jääb praegusel kujul alles?
Kas kultuurialast suhtlemist ja koostööd toetatakse?
