11.11.2004
RESOLUTSIOONI ETTEPANEK
Euroopa Komisjoni deklaratsiooni alusel
vastavalt kodukorra artikli 103 lõikele 2
Esitajad: João de Deus Pinheiro, Jaime Mayor Oreja, José Ignacio Salafranca Sánchez-Neyra, José Ribeiro e Castro ja Camiel Eurlings
fraktsiooni PPE-DE nimel
Esitaja: Cecilia Malmström
fraktsiooni ALDE nimel
Esitajad: Michał Tomasz Kamiński, Cristiana Muscardini ja Konrad Szymański
fraktsiooni UEN nimel
Teema: Kuuba
Euroopa Parlamendi resolutsioon Kuuba kohta
Euroopa Parlament ,
–
võttes arvesse varasemaid resolutsioone Kuuba olukorra kohta, eriti 21. aprilli 2004. a resolutsiooni;
–
võttes arvesse juhatuse 26. märtsi ja 5. juuni 2003. a seisukohti teisitimõtlejate ja opositsiooni liikmete kinnipidamise kohta Kuubal ning Euroopa Liidus ühehäälselt vastu võetud asjakohaseid meetmeid;
–
võttes arvesse üldasjade nõukogu 16. juuni 2003. a järeldusi;
–
võttes arvesse ELi 2. detsembri 1996. a ühist seisukohta 96/697/PESC Kuuba kohta, mida on korrapäraselt uuendatud;
–
võttes arvesse 28. oktoobri 2004. a resolutsiooni Guantanamo kohta;
–
võttes arvesse kodukorra artikli 103 lõiget 2;
A.
arvestades, et inimõiguste (sealhulgas kodanikõigused, poliitilised, majanduslikud, sotsiaalsed ja kultuurilised õigused) universaalsuse ja jagamatuse kaitse on siiani Euroopa Liidu üks peamisi eesmärke;
B.
arvestades, et vanglates on ebainimlikes tingimustes ikka veel kümneid sõltumatuid ajakirjanikke, rahumeelseid teisitimõtlejaid ja inimõiguste kaitsjaid (kes kuuluvad demokraatliku opositsiooni ning enamus juhtudel on seotud Varela projektiga), ja arvestades, et mõned neist on tõsiselt haiged;
C.
meenutab, et Euroopa Liit otsustas eelmise aasta juunis, pärast aprillis toimunud 75 teisitimõtleja arreteerimist ja vangistamist ning järgnenud kolme kaaperdaja kiiret hukkamist, rakendada Kuuba suhtes sanktsioone;
D.
arvestades, et sõnavabadus ja ühinemisvabadus on isiku põhiõigused;
E.
arvestades, et Euroopa Parlamendi 2002. aasta Sahharovi auhinna pälvinud Oswaldo Payá Sardiñaselt on korduvalt ära võetud õigus Kuubalt lahkuda ja ta ei ole seega saanud vastata parlamendi ega teiste Euroopa Liidu institutsioonide kutsetele;
F.
arvestades, et viimastel nädalatel on Kuuba võimud, rikkudes seega põhiõigust ühinemisvabadusele, välja saatnud mitmeid Euroopa Liidu liikmesriikide parlamendiliikmeid, samuti humanitaarorganisatsioonide töötajaid, kes soovisid riiki siseneda demokraatliku opositsiooni liikmete ja Varela projektis osalejate küsitlemiseks, et seeläbi näidata oma solidaarsust demokraatlike väärtuste toetamisele;
G.
meenutab, et Guantanamo mereväebaasis hoitakse ikka veel sadu vange, mis tähendab kõige esmasemate inimõigusstandardite rikkumist, ja võttes arvesse Euroopa Parlamendi väljendatud seisukohti;
1.
kutsub üles koheselt vabastama kõiki riigis olevaid poliitvange ja neid, keda on vangistatud veendumuste pärast, ja mõistab veel kord hukka sellised kinnipidamised, mis rikuvad kõige esmasemaid inimõigusi, eriti aga sõnavabadust ja poliitilist ühinemisvabadust;
2.
soovitab nõukogul ja Euroopa Komisjonil jätkata kõigi vajalike algatuste tegemist nende isikute vabastamise nõudmiseks;
3.
kordab, et Euroopa Liidu Kuuba poliitika eesmärgiks on endiselt inimõiguste ja põhivabaduste austamine, samuti pluralistlikule demokraatiale ülemineku toetamine ja püsiva majandusliku taastamise edendamine, mille eesmärgiks on Kuuba rahvastiku elamistingimuste parandamine;
4.
mõistab jäigalt hukka asjaolu, et Kuuba võimud saatsid kolm ELi liikmesriikide parlamendiliiget ja kaks valitsusväliste organisatsioonide esindajat riigist välja ja avaldab neile ning demokraatliku opositsiooni liikmetele oma toetust;
5.
kordab kutset Euroopa Parlamendi 2002. aasta Sahharovi auhinna võitja Oswaldo Payá Sardiñasele ja nõuab, et Kuuba võimud annaksid talle vajaliku loa ühenduse institutsioonide külastamiseks;
6.
on seisukohal, et praeguses olukorras on kõikide poliitvangide vabastamine, hr Payá Sardiñasele loa andmine ja märgatav progress saarel demokraatia ja inimõiguste ning põhivabaduste suunas põhitingimusteks, et Euroopa Liit vaataks üle 5. juunil 2003. a Kuuba kohta ühehäälselt vastu võetud ühise seisukoha ning meetmed;
7.
rõhutab, et praegusel USA Kuubale kehtestatud embargol on kahjustav mõju ja see tuleks seega tühistada;
8.
rõhutab, et Kuuba poliitiline tulevik peab põhinema vaid selle kodanike tahtel;
9.
teeb parlamendi presidendile ülesandeks edastada käesolev resolutsioon nõukogule ja Euroopa Komisjonile, Kuuba valitsusele ning Kuuba Rahvaassambleele, samuti Euroopa Parlamendi 2002. aasta Sahharovi auhinna võitjale Oswaldo Payá Sardiñasele.
