Kokkuvõte 7.-8. oktoobrini toimunud istungist
Institutsioonid
2009-10-06 - 16:00
Vaade Brüsseli parlamendihoone istungisaali 7.-8. oktoobri istungil arutasid saadikud Iirimaa Lissaboni lepingu referendumi tulemusi, milles enamik kõnelejad tervitasid iiri valijate otsust.
Samuti otsustasid saadikud moodustada majandus- ja finantskriisi erikomisjoni, mis hindab kriisi ulatust ja selle mõju liikmesriikidele ning teeb ettepanekud stabiilse finantsturu taastamiseks.
Lisaks toimus ulatuslik arutelu meediavabaduse olukorra üle Itaalias, mille lahendamise üle jäid erinevad poliitilised tiivad erimeelele.
Lugege kõikide ülalmainitud istungiteemade kohta pikemalt, klõpsates allpool asuvatele viitadele.
20091002FCS61743
Istungi olulisemad teemad
Keldi tiiger möirgas heakskiitvalt Saadikud arutavad Iirimaa Lissaboni lepingu referendumi tulemusi
Iirimaal 2. oktoobril korraldatud Lissaboni lepingu referendumi tulemusi lahatakse parlamendis kolmapäeva pärastlõunal.
Arutelul osalevad kõik fraktsioonid, Euroopa Komisjoni president José Manuel Barroso ja Rootsi peaminister Fredrik Reinfeldt nõukogu esindajana.
Rahandus- ja majanduskriisi erikomisjoni moodustamine
Saadikud analüüsivad finantskriisi mõju ning soovitavad uusi meetmeid kriisiga võitlemiseks.
Infovabadus Itaalias - arutelu
Saadikud arutavad komisjoni esindajaga infovabaduse olukorda Itaalias.
Hääletus samateemalise resolutsiooni osas toimub järgmisel osaistungjärgul Strasbourgis (19.-22. oktoober).
Käesolevat Fookust uuendatakse pidevalt, kui ülalpool toodud teemade osas tekib istungilt uudiseid.
Saadikud arutasid iiri referendumi tulemust
President Buzek kuulamas president Barrosot Täna Brüsselis alanud istungil arutasid parlamendiliikmed Iirimaa rahvahääletuse tulemusi Lissaboni lepingu üle.
Enamik kõnelejad tervitasid iiri valijate otsust.
Arutelu puudutas ka lepingu ratifitseerimist Tšehhi Vabariigis ja Lissaboni lepingu loodavaid kolme tulevast ELi tippametikohta.
Reaktsioonid iiri referendumi osas "Iirlased andsid selge sõnumi, et nad soovivad jääda ühinenud Euroopa südamesse," ütles istungil parlamendi president Jerzy Buzek.
"Me ei tohi unustada neid, kes hääletasid "ei".
Need, kes hääletasid "ei", üritavad meile midagi öelda, (...) nad tahavad meid millegagi hoiatada.
Me võtame seda arvesse."
Euroopa Rahvapartei fraktsiooni esimees Joseph Dauli sõnul ütlesid valdav enamik "jah" mitte ainult Lissaboni lepingule, vaid ka Euroopa kui piirkonna turvalisusele ja jagatud väärtustele.
Vaba ja Demokraatliku fraktsiooni esindaja Nigel Farage'i hinnangul peaks tulema kolmas rahvahääletus, kuid seekord "vaba ja õiglane".
"Töötame selle nimel, et Ühendkuningriik lahkub (EList - toim.) ja nii kiiresti kui võimalik."
Lothar Bisky fraktsioonist GUE/NGL ütles, et eelistab "siduvaid referendumeid", sest "vaid vähestel riikidel on olnud võimalus oma arvamust avaldada sellisel viisil".
"Kui on toimunud referendum, siis peab nõustuma selle tulemusega, isegi kui see ei meeldi."
Märkused Tšehhi presidendi kohta Joseph Daul kutsus Vaclav Klausi üles "käituma vastutustundlikult".
Viimane ei nõustu alla kirjutama Lissaboni lepingule, kuigi Tšehhi parlament on selle juba ratifitseerinud.
Sotsiaaldemokraatide esimees Martin Schulzi sõnul "ei ole küsimus selles, et "liikmesriigid peaksid olema tugevamad vis-à-vis ELi suhtes", vaid selles, et "liikmesriigid muutuvad maailmas läbi ELi tugevamaks".
"Kui Klaus otsustab mitte ratifitseerida, vaatamata 67%-le Iirimaal, siis on ta täiesti teadlik, et sellel mandril seisab ees otsustav aeg?"
Edasistest sammudest
Liberaalide esimees Guy Verhofstadt palus Rootsi peaministril Reinfeldtil (ELi president) algatada võimalikult kiiresti komisjoni määramise kord ja mitte oodata aega, mil ratifitseerimisprotsess lõpule jõuab.
Arutelus osalenud Euroopa Komisjoni president José Manuel Barroso ütles, et tema on valmis alustama uue komisjoni loomisega nii pea, kui on olemas nõukogupoolne "õiguslik selgus".
Rootsi peaminister Fredrik Reinfeldt märkis, et tema eelistaks oodata ratifitseerimisprotsessi täieliku lõpuni.
Kommenteerides tippametikohtade jagamist, märkis roheliste kaasesimees Daniel Cohn-Bendit, et "Euroopa väärib avalikku arutelu (...)
Seda ei tohiks teha viimasel hetkel suletud uste taga."
Timothy Kirkhope Euroopa Konservatiivide ja Reformistide fraktsioonist kritiseeris Lissaboni lepingut, sest see "sarnaneb dramaatiliselt üliriigile, mida paljud kardavad".
Iirlaste "jah" sillutab tee Lissaboni lepingu jõustumiseks Lissaboni leping tähendab kodanikele uusi volitusi Lissaboni leping Lissaboni lepingu terviktekst
Parlament sai majandus - ja finantskriisi erikomisjoni
Erikomisjon teeb ettepanekud stabiilse finantsturu taastamiseks©BELGA_AFP PHOTO_Emmanuel Dunand Saadikud otsustasid kolmapäeval, 7. oktoobril moodustada majandus- ja finantskriisi erikomisjoni, kuhu kuulub 45 saadikut ning mille mandaat kestab 12 kuud.
Erikomisjon hindab kriisi ulatust ja selle mõju liikmesriikidele ning teeb ettepanekud stabiilse finantsturu taastamiseks.
President Jerzy Buzek ütles: "Me peame õppima majandus- ja finantskriisist, et tagada, et see ei kordu.
Euroopa Parlamendi liikmed peavad hindama ELi ning liikmesriikide poolt kriisi leevendamiseks võetud meetmete tõhusust.
Uus Euroopa Parlamendi komisjon on seejuures oluliseks foorumiks."
Erikomisjoni mandaat algab 8. oktoobril 2009.
Erikomisjoni töö tulemused esitatakse kahes raportis: vahearuanne ning lõpparuanne, milles esitatakse soovitused edasisteks sammudeks.
Erikomisjon korraldab ka seminare sotsiaalpartnerite ning ekspertidega ja valitsuste ning rahvusparlamentide esindajatega.
Samuti osaleb ta arvamusi koostades alaliste komisjonide seadusandlikus töös.
Parlament kinnitas neljapäeval, 8. oktoobril komisjoni liikmete nimekirja, mille leiate allpool asuva viida alt.
Liikmete nimekiri
Infovabadus Itaalias: siseküsimus või vajadus üle-euroopaliseks meediapluralismi õigusaktiks?
Volinik Reding kutsus saadikuid üles mitte lahendama ELi institutsioonide kaudu probleeme, mis tuleb lahendada riiklikul tasandil Arutades infovabaduse olukorda Itaalias, leidsid parempoolsesse poliitilisse suunda kuuluvate fraktsioonide esindajad, et Euroopa Liitu ei tohiks kasutada siseriiklike poliitiliste küsimuste lahendamise foorumina, sotsiaaldemokraadid, liberaalid ning ühendatud vasakpoolsete ja Põhjamaade roheliste vasakpoolsete fraktsiooni esindajad kutsusid omalt poolt Euroopa Komisjoni üles koostama üle-euroopalist meediapluralismi õigusakti.
Meediavolinik Viviane Reding märkis, et ELil on piiratud pädevus kirjutava pressi osas, kuid et kõikidel liikmesriikidel on oma sobivad asutused, mis saavad lahendada võimalikke põhiõigustega seoses tekkivaid probleeme.
Ta kutsus saadikuid üles mitte lahendama ELi institutsioonide kaudu probleeme, mis tuleb lahendada riiklikul tasandil.
Daul: EP pole rahvuslik foorum
Euroopa Rahvapartei fraktsiooni esimees Joseph Daul mõistis hukka parlamendi kasutamise rahvusliku arutelu foorumina ning ta rõhutas, et Itaalia on demokraatlik riik, kus austatakse õigusriigi põhimõtteid.
Parlamendil ei ole selle teema osas pädevust ning teda ei tohiks kasutada arvete klaarimiseks.
Itaalia sotsiaaldemokraat David-Maria Sassoli ütles, et Itaalia on demokraatlik riik, mida tõestab eilne konstitutsioonikohtu otsus.
Samas leidis ta, et õigus teabele peaks kõikides ELi riikides olema garanteeritud ühiste standarditega.
Sassoli soovis, et vastu võetaks Euroopa direktiiv, mis sätestaks kõikidele kehtivad näitajad.
Verhofstadt: probleemi ei saa eitada
Belgiast pärit liberaalide esimees Guy Verhofstadt ütles, et ei tohiks eitada seda, et probleem on olemas.
Fakt, et Freedom House on kolm ELi riiki paigutanud kategooriasse, mille meedia on vaid "osaliselt vaba", pani teda muretsema, ning komisjonilt peab seetõttu paluma meediapluralismi tagamist.
Hollandist pärit roheliste fraktsiooni liige Judith Sargentini ütles, et katse arutelu päevakorrast maha võtta oli häbiväärne.
Surve tõttu kasutavad Itaalia ajakirjanikud tsensuuri iseenda suhtes ning Itaalia demokraatia on haavatavaks muutunud.
Praegused liikmesriigid peaksid Kopenhaageni kriteeriumeid täitma sama moodi nagu kandidaatriigid.
Ryszard Czarnecki Euroopa Konservatoiivide ja Reformistide fraktsioonist ütles, et sarnased olukorrad on tekkinud teistes ELi riikides, sh tema koduriigis Poolas, ilma et teemat oleks EPs arutatud.
Itaallased peavad ise lahendama Itaalia probleemid, leidis ta.
Le Hyaric: mõjuvõim meedia üle ei sobi kokku demokraatiaga
Prantsuse parlamendiliige Patrick Le Hyaric (EUL/NGL) kritiseeris Itaalia peaministri mõjuvõimu meedia üle, sest see ei sobi tema sõnul tänapäevase demokraatiaga kokku.
Le Hyaric kutsus üles looma pressivabaduse Euroopa seirekeskust.
Francesco Speroni Vaba ja Demokraatliku Euroopa fraktsioonist rõhutas, et Itaalias on opositsioonil meedias piisavalt ruumi.
Kui parlament tõesti leiab, et Itaalias ei ole meediavabadust, siis tuleks ELi lepingu artikli 7 alusel algatada põhiõiguste rikkumise menetlus, ent selleks ei ole faktilist alust.
Oma vastuses debati lõpus ütles volinik Reding saadikutele, et meediapluralismi osas saab õigusakti algatada ainult siis, kui tegu on siseturu probleemidega, mille selline seadusandlus lahendaks.
Parlament hääletab infovabaduse resolutsiooni 19.-22. oktoobri osaistungjärgul Strasbourgis.
Istungi fotod Flickris
10 asja, mida peab teadma möödunud istungilt
Kuhu istuda?
Saadikud uurivad istekohtade plaani President teeb Iirimaa referendumi tulemuse kohta avaldust Arutelu iiri rahvahääletuse tulemuse üle Prantsuse saadik José Bové Anna Politkovskaja fotoga Rootsi peaminister Fredrik Reinfeldt arutab oma töötajatega asja Tõlkekabiin Itaalia meediavabaduse arutelu (vasakult paremale): volinik Viviane Reding, Joseph Daul, David-Maria Sassoli, Guy Verhofstadt, Judith Sargentini, Ryszard Czarnecki, Patrick Le Hyaric, Francesco Speroni ja EP president Jerzy Buzek Hääletus Tahate teada, mis toimus Euroopa Parlamendi oktoobrikuu lühikesel istungil Brüsselis?
Klõpsake siia ja me toome teine kümme kõige olulisemat sündmust või otsust.
Avage ka kõrvalolev fotogalerii, milles parlamendi veebitoimetuse fotograaf toob teieni parimad pildid läinud istungist.
Head nädala algust!
Rünnatud saadik paraneb : parlamendiliikmed said teada, et Brüsseli parlamendihoone läheduses rünnatud saksa kristlikust demokraadist parlamendisaadik Angelika Niebler on paranemas.
Lissaboni leping : enamik parlamendiliikmeid tervitasid iirlaste otsustavat "jah-sõna" Lissaboni lepingu toetuseks.
Euroopa Rahvapartei fraktsiooni esimees Joseph Dauli sõnul ütlesid iirlased "jah" ka Euroopa kui piirkonna turvalisusele ja jagatud väärtustele.
Tšehhi president : Lissaboni lepingu allkirjastada mitte soovivat Tšehhi presidendi Vaclav Klausi nime mainiti istungil korduvalt.
Sotsiaaldemokraatide esimees Martin Schulz ütles, et "kui Klaus otsustab mitte ratifitseerida, vaatamata 67%-le Iirimaal, siis on ta täiesti teadlik, et sellel mandril seisab ees otsustav aeg?"
Torm Brüsselis : siis, kui arutelu iiri hääletuse üle käis, algas Brüsselis üks suurimaid välgutorme viimaste aastate jooksul, ujutades üle mitmed linnaosad.
Kas tegu oli poliitilise tähisega, et Lissaboni torm on nüüd möödas?
Meediavabadus Itaalias : pingelises arutelus meediavabaduse üle tekkis saalis kaks leeri, millest esimene arvas, et tegu on Itaalia siseküsimusega, teine, et vajadus on üle-euroopaliseks meediapluralismi õigusaktiks.
Lennufirmade pankrotid : parlamendiliikmed palusid transpordivolinik Tajanit avada arutelu selle kohta, kuidas parandada reisijate õigusi puudutavaid õigusakte ja luua hüvitusfond pankrotistunud lennufirmade "ohvritele".
Maavärin Abruzzos : 493 miljonit eurot on suurim Euroopa Liidu solidaarsusfondist eales ühele maakonnale välja makstud summa.
Parlament andis sellele oma toetuse.
Finantskriis ning vaeseimad riigid : parlamendiliikmed nõudsid uue määruste loomist, et likvideerida maksuparadiisid, mis tegelevad maksupettustega ja ebaseadusliku kapitali väljavooluga arengumaadest.
Sahharovi auhinna finalistid valitud : palestiina arst Dr Izzeldin Abuelaish, poliitvangis olev Eritrea päritolu Rootsi ajakirjanik Dawit Isaak ning rühmituse Memorial nimel Ludmilla Aleksejeva, Oleg Orlov ja Sergei Kovaljov kõik inimõiguste kaitsjad Venemaal on tänavused Sahharovi auhinna finalistid.
Sahharovi auhinna veebileht Saadikud arutasid iiri referendumi tulemust Infovabadus Itaalias: siseküsimus või vajadus üle-euroopaliseks meediapluralismi õigusaktiks?
ET
1
PHOTO
20091001PHT61652.jpg
ET
2
PHOTO
20091001PHT61670.jpg
ET
3
PHOTO
20091006PHT61975.jpg
ET
6
LINK
http://europa.eu/lisbon_treaty/index_et.htm
ET
7
LINK
http://europa.eu/lisbon_treaty/full_text/index_et.htm
ET
8
PHOTO
20091006PHT61965.jpg
ET
9
LINK
/activities/committees/membersCom.do;jsessionid=31810B5F7BD6FA367D29468B710606F5.node2?language=ET&body=CRIS
ET
10
PHOTO
20091006PHT61977.jpg
ET
11
LINK
http://www.flickr.com/photos/european_parliament/sets/72157622529412412/show/
ET
12
DIAPOPHOTO
20091009PHT62225.jpg
ET
13
DIAPOPHOTO
20091009PHT62231.jpg
ET
14
DIAPOPHOTO
20091009PHT62217.jpg
ET
15
DIAPOPHOTO
20091009PHT62229.jpg
ET
16
DIAPOPHOTO
20091009PHT62223.jpg
ET
17
DIAPOPHOTO
20091009PHT62221.jpg
ET
18
DIAPOPHOTO
20091009PHT62219.jpg
ET
19
DIAPOPHOTO
20091009PHT62227.jpg
ET
20
LINK
/sakharov/default_et.htm
-//EP//TEXT IM-PRESS 20091002STO61726 0 NOT XML V0//ET
-//EP//TEXT IM-PRESS 20071213STO15246 0 NOT XML V0//ET
-//EP//TEXT IM-PRESS 20091002FCS61743 0 NOT XML V0//ET
-//EP//TEXT IM-PRESS 20091002FCS61743 0 NOT XML V0//ET
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
