Infotunni küsimus H-0263/2010
komisjonile
2010 juuni osaistungjärk
Kodukorra artikkel 116
Czesław Adam Siekierski
(PPE) Teema: Komisjoni meetmed väikeste ja keskmise suurusega ettevõtete (VKEd) heaks
VKEde sektor on Euroopa majanduse äärmiselt tähtis, kuid sageli alahinnatud osa.
Statistikaandmete kohaselt moodustavad VKEd ligikaudu 99% ettevõtetest, annavad tööd rohkem kui poolele töötajaskonnast ning loovad ligikaudu 60% kogukäibest.
Ühtlasi on VKEd majandusele oluline investeeringute allikas.
VKEd tagavad harmoonilise kohaliku ja piirkondliku arengu ning neile on iseloomulik suur paindlikkus muutuvate turutingimustega kohanemisel.
See on majanduskriisi negatiivsete sotsiaalsete tagajärgede leevendamisele Euroopas suuresti kaasa aidanud.
Ilma igasuguse kahtluseta on VKEd Euroopa tööstuse konkurentsivõime tagamise juhtiv jõud.
Palun sellega seoses komisjonilt vastust järgmisele küsimusele: Milliseid meetmeid komisjon võtab ja kavatseb lähitulevikus võtta ELi VKEde sektori heaks?
