A7-0399/2011
24.11.2011
RAPORT
Euroopa Parlamendi kodukorra artikli 48 lõike 2 (algatusraportid) muutmine
(2011/2168(REG))
Põhiseaduskomisjon
Raportöör:
Stanimir Ilchev
PE 467.221v02-00
SISUKORD
ETTEPANEK VÕTTA VASTU EUROOPA PARLAMENDI OTSUS.......................................3
SELETUSKIRI............................................................................................................................5
PARLAMENDIKOMISJONIS TOIMUNUD LÕPPHÄÄLETUSE TULEMUS.........................6
ETTEPANEK VÕTTA VASTU EUROOPA PARLAMENDI OTSUS
Euroopa Parlamendi kodukorra artikli 48 lõike 2 (algatusraportid) muutmise kohta
( 2011/2168(REG) )
Euroopa Parlament ,
– võttes arvesse esimeeste konverentsi 7. aprilli 2011. aasta otsust algatusraportite kohta,
– võttes arvesse Euroopa Parlamendi presidendi 26. aprilli 2011. aasta kirja põhiseaduskomisjoni esimehele,
– võttes arvesse kodukorra artikleid 211 ja 212,
– võttes arvesse põhiseaduskomisjoni raportit ( A7-0399/2011 ),
1. võtab teadmiseks esimeeste konverentsi 7. aprilli 2011. aasta otsuse, mille kohaselt tuleb parlamendi kodukorra XVIII lisas sisalduva esimeeste konverentsi 12. detsembri 2002. aasta otsuse (edaspidi „2002. aasta otsus”) 1. ja 2. lisas loetletud iga-aastaste seire- ja tegevusraportite põhjal koostatud algatusraporteid pidada strateegiaraportiteks kodukorra artikli 48 lõike 2 viimase lause tähenduses, ning teeb peasekretärile ülesandeks lisada kõnealune otsus XVIII lisasse;
2. on seisukohal, et 2002. aasta otsuse artikli 2 lõige 4 on Euroopa Parlamendi 13. novembri 2007. aasta otsuse (Euroopa Parlamendi kodukorra muutmise kohta parlamendiliikmete põhimäärust silmas pidades)
ELT C 282 E, 6.11.2008, lk 106. tõttu aegunud, ja teeb peasekretärile ülesandeks teha XVIII lisas vastavad muudatused;
3. otsustab teha kodukorras järgmised muudatused;
4. tuletab meelde, et nimetatud muudatused jõustuvad järgmise osaistungjärgu esimesel päeval;
5. teeb presidendile ülesandeks edastada käesolev otsus teavitamise eesmärgil nõukogule ja komisjonile.
Muudatusettepanek
1
Euroopa Parlamendi kodukord
Artikkel 48 – lõige 2
Kehtiv tekst
Muudatusettepanek
2.
Parlament vaatab algatusraportites sisalduvad resolutsiooni ettepanekud läbi vastavalt artiklis 139 sätestatud lühiettekandega menetlusele.
Selliste resolutsiooni ettepanekute muudatusettepanekud on täiskogul arutamiseks vastuvõetavad ainult siis, kui raportöör esitab need uue teabe arvessevõtmise eesmärgil või kui need esitab vähemalt kümnendik parlamendiliikmetest.
Fraktsioonid võivad esitada alternatiivseid resolutsiooni ettepanekuid vastavalt artikli 157 lõikele 4.
Käesolevat lõiget ei kohaldata, kui raporti teema kuulub täiskogul arutatavate olulise tähtsusega küsimuste hulka, kui raport koostatakse artiklis 41 või 42 osutatud algatusõiguse kohaselt või kui raportit saab esimeeste konverentsi poolt kindlaks määratud kriteeriumite alusel pidada strateegiaraportiks .
2.
Parlament vaatab algatusraportites sisalduvad resolutsiooni ettepanekud läbi vastavalt artiklis 139 sätestatud lühiettekandega menetlusele.
Selliste resolutsiooni ettepanekute muudatusettepanekud on täiskogul arutamiseks vastuvõetavad ainult siis, kui raportöör esitab need uue teabe arvessevõtmise eesmärgil või kui need esitab vähemalt kümnendik parlamendiliikmetest.
Fraktsioonid võivad esitada alternatiivseid resolutsiooni ettepanekuid vastavalt artikli 157 lõikele 4.
Käesolevat lõiget ei kohaldata, kui raporti teema kuulub täiskogul arutatavate olulise tähtsusega küsimuste hulka, kui raport koostatakse artiklis 41 või 42 osutatud algatusõiguse kohaselt või kui on antud luba koostada raport strateegiaraportina .
Muudatusettepanek
2
Euroopa Parlamendi kodukord
Artikkel 163 – lõige 2 a (uus)
Kehtiv tekst
Muudatusettepanek
2 a.
Käesolevat artiklit ei kohaldata algatusraportite suhtes, välja arvatud artikli 48 lõike 2 viimases lauses osutatud algatusraportid.
Muudatusettepanek
3
Euroopa Parlamendi kodukord
Artikkel 167 – lõige 1 – lõik 1 a (uus)
Kehtiv tekst
Muudatusettepanek
Kui hääletusele pannakse algatusraport, välja arvatud artikli 48 lõike 2 viimases lauses osutatud algatusraportid, võib nimelist hääletust taotleda ainult lõpphääletuse puhul.
SELETUSKIRI
Esimeeste konverents kiitis 7. aprilli 2011. aasta koosolekul heaks terve rea fraktsioonide koordineerimisüksuse teates esitatud soovitusi algatusraportite käsitlemise kohta.
Algatusraportite käsitlemise tõhustamiseks eelkõige täiskogu etapis otsustas esimeeste konverents, et iga-aastaste seire- ja tegevusraportite põhjal koostatud algatusraporteid (mis on loetletud kodukorra XVIII lisa 1. ja 2. lisas) tuleks käsitleda nagu strateegiaraporteid kodukorra artikli 48 lõike 2 viimase lause tähenduses.
Lisaks otsustas esimeeste konverents samal koosolekul paluda meie komisjonil uurida, kas kodukorra viimaste vastavasisuliste muudatuste eesmärke silmas pidades tuleks algatusraportite suhtes kohaldada kodukorra artikleid 163 ja 167.
Euroopa Parlamendi president palus 26. aprilli 2011. aasta kirjas meie komisjonil tagada kõnealuste otsustega seoses asjakohaste järelmeetmete võtmine.
Kuna esimeeste konverentsi poolt heaks kiidetud soovituste kohaselt otsustab esimeeste konverents loa andmise etapis esimeeste konverentsi 12. detsembri 2002. aasta muudetud otsuse (kodukorra XVIII lisa) poliitilisemast tõlgendusest lähtudes, kas algatusraport on kodukorra artikli 48 lõike 2 viimase lause tähenduses strateegiaraport või mitte, on raportöör seisukohal, et kodukorra artikli 48 lõike 2 viimast lauset tuleks vastavalt muuta.
Mis puudutab küsimust, kas artikleid 163 ja 167 tuleks algatusraportite suhtes kohaldada, ollakse raportis seisukohal, et osade kaupa hääletamine peaks olema lubatud ainult artikli 48 lõike 2 viimases lauses osutatud algatusraportite puhul.
Nimelise hääletuse taotlemine peaks olema lubatud ainult lõpphääletuse puhul, välja arvatud artikli 48 lõike 2 viimases lauses osutatud raportid.
Raportöör on ühtlasi seisukohal, et kuna kodukorra XVIII lisa koosneb esimeeste konverentsi 12. detsembri 2002. aasta otsusest, on kõnealuse lisa muutmine esimeeste konverentsi pädevuses, mistõttu põhiseaduskomisjon võib üksnes tehtud otsuse teadmiseks võtta ja teha peasekretärile ülesandeks lisa vastavalt muuta.
Samuti kasutab raportöör raportis võimalust teha peasekretärile ülesandeks muuta XVIII lisa vastavalt parlamendi varasemale otsusele.
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
22.11.2011
Lõpphääletuse tulemus
+:
–:
0:
19
1
2
Lõpphääletuse ajal kohal olnud liikmed
Andrew Henry William Brons, Carlo Casini, Andrew Duff, Ashley Fox, Giuseppe Gargani, Matthias Groote, Roberto Gualtieri, Enrique Guerrero Salom, Gerald Häfner, Daniel Hannan, Stanimir Ilchev, Constance Le Grip, Morten Messerschmidt, Paulo Rangel, Algirdas Saudargas, György Schöpflin, József Szájer, Rafał Trzaskowski
Lõpphääletuse ajal kohal olnud asendusliige/asendusliikmed
John Stuart Agnew, Zuzana Brzobohatá, Dimitrios Droutsas, Marietta Giannakou, Alain Lamassoure, Íñigo Méndez de Vigo
