Telekomi pakett - õiglane konkurents ja paindlik spektri jagamine uute teenuste soodustamiseks
Tööstus
2008-09-24 - 16:09
Täiskogul võeti vastu nn “telekomi pakett”, millega reformitakse 2002. aastast pärinevaid elektroonilise kommunikatsiooni reegleid.
Saadikud otsustasid luua telekommunikatsiooni reguleerivate asutuste ameti, mis peab tagama reeglite ühesuguse täitmise kogu Euroopa Liidus.
Ka soovivad nad kasutada analoogtelevisioonilt digitaaltelevisioonile üleminekul vabanevat spektriruumi selliste uute teenuste nagu mobiiltelevisiooni ja traadita interneti ühenduse edendamiseks.
Parlament viis muudatused sisse kahte õigusakti ettepanekusse - elektrooniliste sidevõrkude ja -teenuste direktiivi eelnõusse ning eelnõusse, millega luuakse uus reguleeriv asutus.
Lisaks võeti vastu algatusraport digitaalse dividendi parima ära kasutamise kohta.
BERT peab tagama õiglase konkurentsi kogu Euroopas
Pilar del CASTILLO VERA (EPP-ED, ES) raportis toetavad saadikud Euroopa telekommunikatsiooni reguleerivate asutuste ameti (BERT) loomise mõtet.
Sõltumatu nõuandva organisatsioonina peab BERT tagama õiglase konkurentsi ja teenuste kõrge kvaliteedi kogu ELis.
BERT peab muu hulgas hoolitsema selle eest, et riiklikud reguleerivad asutused kasutavad sarnastes turusituatsioonides sarnaseid vahendeid.
Euroopa Komisjon soovis nende ülesannete täitmiseks luua Euroopa Elektroonilise Side Turu Ameti, ent parlamendi poolt välja pakutud BERT on väiksem organisatsioon.
Raporti poolt hääletas 490, vastu 105 ja erapooletuks jäi 14 saadikut.
Reguleerivate meetmete ühesugune rakendamine
Catherine TRAUTMANN i (PES, FR) raportis elektrooniliste sidevõrkude ja -teenuste ühise reguleeriva raamistiku kohta pannakse paika "kaas-reguleerimise" süsteem: riigi reguleeriv asutus peab enne reguleeriva otsuse tegemist konsulteerima komisjoniga ning BERTiga, et samad reeglid kehtiksid kogu Euroopas.
Kui BERT ei pea reguleerivat meedet sobivaks, võib Euroopa Komisjon paluda riiklikul reguleerival asutusel seda muuta.
Funktsioonipõhine eraldamine konkurentsi edendamiseks
Saadikud panevad paika, et riigi reguleeriv asutus võib funktsioonipõhist eraldamist kasutada "erakorralise meetmena".
Funktsioonipõhine eraldamine tähendab "vertikaalselt integreeritud ettevõtjatele kohustust anda paiksete juurdepääsutoodete hulgimüügiks pakkumisega seotud tegevus üle sõltumatule majandusüksusele".
Parlament rõhutab, et riigi reguleeriv asutus võib seda meedet kasutada ainult siis, kui nii BERT kui ka komisjon on nõus, et teised meetmed ei taga konkurentsi ning kui on "tõendeid, et infrastruktuurialase konkurentsi võimalus on mõistlikus ajalises perspektiivis väike või olematu".
Uute teenuste jaoks rohkem spektrit
Saadikud rõhutavad, et raadio- või televisiooniringhäälingu sisuteenuste pakkujale jääb õigus raadiosageduste selle osa kasutamiseks, mis on vajalik konkreetse üldist huvi pakkuva teenuse osutamiseks.
Sellele osale raadiosagedustest, mis ei ole enam vajalik nimetatud eesmärgi saavutamiseks, viiakse läbi uus jaotamismenetlus.
Saadikud sätestavad, et "kõikidel elektroonilisteks sideteenusteks kättesaadavatel sagedusaladel võib kasutada ükskõik milliseid elektroonilise sideteenuse jaoks kasutatavaid tehnoloogiaid kooskõlas Rahvusvahelise Telekommunikatsiooni Liidu raadioside eeskirjadega".
Raporti poolt hääletas 597, vastu 55 ja erapooletuks jäi 29 saadikut.
Raadiospektri kasutamise reform
Patrizia TOIA (ALDE, IT) raportis märgitakse, et analoogtelevisioonilt maapealsele digitaaltelevisioonile üleminekul 2012. aasta lõpuks vabaneb Euroopas suurel hulgal spektriruumi, mida saab kasutada selleks, et arendada ja laiendada pakutavaid teenuseid.
Saadikud leiavad, et spektri kasutamine peab olema ELi tasandil koordineeritud, et kodanikud saaksid kasu uutest elektroonilistest teenustest, nt lairibainternet või mobiiltelevisioon, ning et programmide edastamist ei häiritaks.
Raportis julgustatakse liikmesriike tegema omavahel ning komisjoniga koostööd digitaalse dividendi ühiste spektrivahemike määramiseks erinevate rakenduste kogumite tarbeks, mida saaks ühtlustada tehnoloogianeutraalsuse põhimõtet järgides.
Raporti poolt hääletas 551, vastu 24 ja erapooletuks jäi 38 saadikut.
Elektroonilised sidevõrgud ja -teenused
Catherine TRAUTMANN (PSE, FR)
Dokument: A6-0321/2008
Menetlus: Kaasotsustamismenetlus (***I)
Arutelu: 02.09.2008
Hääletus: 24.09.2008
Euroopa Elektroonilise Side Turu Amet
Pilar del CASTILLO VERA (EPP-ED, ES)
Dokument: A6-0316/2008
Menetlus: Kaasotsustamismenetlus (***I)
Arutelu: 02.09.2008
Hääletus: 24.09.2008
Kuidas digitaalset dividendi Euroopas täielikult ära kasutada: ühine lähenemisviis digitaalringhäälingule üleminekuga vabaneva spektriosa kasutamisel
Patrizia TOIA (ALDE, IT)
Dokument: A6-0305/2008
Menetlus: Omaalgatuslik raport
Arutelu: 02.09.2008
Hääletus: 24.09.2008
20080923IPR37898 Euroopa Parlamendi resolutsioonid leiate alates 25. septembrist siit Artikkel telekomi paketi kohta 09.07.2008
ET
1
LINK
/activities/plenary/ta.do?language=ET
-//EP//TEXT IM-PRESS 20080526FCS29861 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
