A6-0215/2008
4.6.2008
***I
RAPORT
Ettepanek võtta vastu Euroopa Parlamendi ja nõukogu direktiiv tekstiilinimetuste kohta (uuesti sõnastamine)
(KOM(2007)0870 – C6‑0024/2008 – 2008/0005(COD))
Õiguskomisjon
Raportöör:
József Szájer
(Uuesti sõnastamine – kodukorra artikkel 80 a)
PE 405.793v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artikl ites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud teksti muudatusettepanekud
Euroopa Parlamendi muudatusettepanekutes märgistatakse muudetud tekst paksus kaldkirjas .
Kui Euroopa Parlament soovib muutmisakti puhul muuta olemasolevat sätet, mida komisjoni ettepanekus ei muudeta, märgistatakse muutmata jäävad tekstiosad paksus kirjas .
Välja jäetav tekstiosa tähistatakse sümboliga [...].
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
SISETURU- JA TARBIJAKAITSEKOMISJONI KIRI..............................................................7
LISA: ÕIGUSTEENISTUSTE NÕUANDERÜHMA ARVAMUS KIRJA VORMIS..................8
MENETLUS................................................................................................................................9
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu direktiiv tekstiilinimetuste kohta (uuesti sõnastamine)
( KOM(2007)0870 – C6‑0024/2008 – 2008/0005(COD) )
(Kaasotsustamismenetlus: uuesti sõnastamine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2007)0870 );
– võttes arvesse EÜ asutamislepingu artikli 251 lõiget 2 ja artiklit 95, mille alusel komisjon esitas ettepaneku Euroopa Parlamendile ( C6‑0024/2008 );
– võttes arvesse 28. novembri 2001. aasta institutsioonidevahelist kokkulepet õigusaktide uuesti sõnastamise tehnika süstemaatilise kasutamise kohta
EÜT C 77, 28.3.2002, lk 1. ;
– võttes arvesse kodukorra artikleid 80 a ja 51;
– võttes arvesse õiguskomisjoni raportit ja siseturu- ja tarbijakaitsekomisjoni arvamust ( A6‑0215/2008 ),
A. arvestades, et Euroopa Parlamendi, nõukogu ja komisjoni õigusteenistuste nõuanderühma arvamuse kohaselt ei sisalda kõnealune ettepanek muid sisulisi muudatusi kui need, mis on ettepanekus sisuliste muudatustena märgitud, ning arvestades, et mis puudutab olemasolevate tekstide muutmata sätete kodifitseerimist, siis sisaldab ettepanek ainult kehtivate tekstide otsest kodifitseerimist ilma mingite sisuliste muudatusteta,
1. kiidab heaks komisjoni ettepaneku Euroopa Parlamendi, nõukogu ja komisjoni õigusteenistuste nõuanderühma soovitustega kohandatud kujul;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile.
SELETUSKIRI
Nõukogu 28. juuni 1999. aasta otsust 1999/468/EÜ, millega kehtestatakse komisjoni rakendusvolituste kasutamise menetlused
EÜT C 203, 17.7.1999, lk 1. , muudeti nõukogu 17. juuli 2006. aasta otsusega 2006/512/EÜ
ELT L 200, 22.7.2006, lk 11. .
Muudetud otsuse 1999/468/EÜ artiklis 5a on sätestatud uus kontrolliga regulatiivmenetlus, mida kasutatakse üldmeet mete puhul, mille eesmärk on muuta kaasotsustamismenetluse korras vastuvõetud põhiaktide vähemolulisi sätteid, sealhulgas mõningaid selliseid sätteid välja jättes või uusi vähemolulisi sätteid juurde lisades .
Pärast kehtivate õigusaktide ja käimasolevate menetluste sõelumist
KOM(2007)0740 . esitas komisjon muu hulgas selle ettepaneku, mille kodifitseerimine muudeti uuestisõnastamiseks, et lisada muudatused, mis on vajalikud kontrolliga regulatiivmenetlusega kohandamiseks.
Esimeeste konverentsi 12. detsembri 2007. aasta otsusega määrati õiguskomisjon kõnealust komiteemenetlusega kohandamist juhtivaks komisjoniks ning erikomisjonid nõuandvateks komisjonideks.
Komisjonide esimeeste konverents jõudis 15. jaanuaril 2008. aastal kokkuleppele õiguskomisjoni ja teiste asjaomaste komisjonide koostööviiside üle.
Arvestades asjaolu, et kavandatud kontrolliga regulatiivmenetlusega kohandamine on lõpule viidud, ning olles konsulteerinud antud dokumendi puhul vastutavate valdkondlike komisjonidega, ei tee õiguskomisjon mingeid muudatusettepanekuid peale tehniliste kohanduste, mis on esitatud õigusteenistuste nõuanderühma poolt.
SISETURU- JA TARBIJAKAITSEKOMISJONI KIRI
Hr Giuseppe GARGANI
Õiguskomisjoni
esimees
ASP 09E206
Brüssel
Teema: siseturu- ja tarbijakaitsekomisjoni arvamus ettepaneku kohta võtta vastu Euroopa Parlamendi ja nõukogu direktiiv tekstiilinimetuste kohta (uuesti sõnastamine), KOM(2007)0870 – COD 2008/0005
Austatud esimees,
Ülalnimetatud ettepanek saadeti siseturu- ja tarbijakaitsekomisjonile arvamuse esitamiseks.
18. veebruari 2008. aasta koosolekul tutvus komisjon ettepanekuga, eriti direktiivi parandusettepanekutega, mis puudutavad komiteemenetlust.
Kuna see viib komiteemenetluse sätted täielikult vastavusse kontrolliga regulatiivmenetlusega, on siseturu- ja tarbijakaitsekomisjon Euroopa Komisjoni ettepanekutega nõus.
Heakskiitev otsus võeti vastu ühehäälselt (19 häälega).
Lugupidamisega
Arlene McCARTHY Manuel MEDINA ORTEGA
arvamuse koostaja
cc. hr József SZAJER, raportöör
LISA: ÕIGUSTEENISTUSTE NÕUANDERÜHMA ARVAMUS KIRJA VORMIS
Brüssel, 11. veebruar 2008
ARVAMUS
EUROOPA PARLAMENDILE
NÕUKOGULE
KOMISJONILE
Ettepanek võtta vastu Euroopa Parlamendi ja nõukogu direktiiv tekstiilinimetuste kohta
KOM(2007) 870 lõplik, 11.1.2008 - 2008/0005 (COD)
Võttes arvesse 28. detsembri 2001. aasta institutsioonidevahelist kokkulepet õigusaktide uuesti sõnastamise tehnika süstemaatilise kasutamise kohta ja eriti selle punkti 9, tuli 22. jaanuaril 2008. aastal kokku Euroopa Parlamendi, nõukogu ja komisjoni õigusteenistuste nõuanderühm, et muu hulgas kontrollida komisjoni esitatud eelmainitud ettepanekut.
Sellel koosolekul
Nõuanderühma käsutuses olid ettepaneku inglis-, prantsus- ja saksakeelne versioon.
Töörühm töötas ingliskeelse versiooni põhjal, mis on antud teksti originaalversioon. , kontrollides ettepanekut võtta vastu Euroopa Parlamendi ja nõukogu direktiiv, millega sõnastatakse uuesti Euroopa Parlamendi ja nõukogu 16. detsembri 1996. aasta direktiiv 96/74/EÜ tekstiilinimetuste kohta, jõudis nõuanderühm üksmeelselt järeldusele, et artiklis 19 kasutatav sõnastus („Käesolev direktiiv jõustub 3. veebruaril 2008. aastal.”) tuleks asendada standardsõnastusega, mida üldiselt kasutatakse kodifitseerimise ettepanekutes: „Käesolev direktiiv jõustub kahekümnendal päeval pärast selle avaldamist Euroopa Liidu Teatajas ”.
Ettepaneku läbivaatamine võimaldas nõuanderühmal üksmeelselt järeldada, et ettepanekus ei ole sisulisi muudatusi peale nende, mis on sisuliste muudatustena märgitud.
Samuti tegi töörühm järelduse, et pidades silmas varasemate õigusaktide muutmata sätete kodifitseerimist koos sisuliste muudatustega, sisaldab ettepanek ainult kehtivate tekstide kodifitseerimist sisuliste muudatusteta.
C. PENNERA J.-C. PIRIS C.-F.DURAND
jurist jurist peadirektor
MENETLUS
Pealkiri
Tekstiilinimetused (uuesti sõnastamine)
Viited
KOM(2007)0870 – C6-0024/2008 – 2008/0005(COD)
EP-le esitamise kuupäev
11.1.2008
Vastutav komisjon
istungil teada andmise kuupäev
JURI
19.2.2008
Arvamuse esitaja(d)
istungil teada andmise kuupäev
IMCO
19.2.2008
Raportöör(id)
nimetamise kuupäev
József Szájer
19.12.2007
Vastuvõtmise kuupäev
28.5.2008
Lõpphääletuse tulemused
+:
–:
0:
15
Lõpphääletuse ajal kohal olnud liikmed
Marek Aleksander Czarnecki, Bert Doorn, Giuseppe Gargani, Lidia Joanna Geringer de Oedenberg, Katalin Lévai, Hartmut Nassauer, Aloyzas Sakalas, Francesco Enrico Speroni, Diana Wallis, Jaroslav Zvěřina, Tadeusz Zwiefka
Lõpphääletuse ajal kohal olnud asendusliige/asendusliikmed
Sharon Bowles, Brian Crowley, Gabriele Stauner, József Szájer
