A7-0296/2011
31.8.2011
***
SOOVITUS
Nõukogu otsuse eelnõu, mis käsitleb Euroopa Liidu ja Austraalia vahelise kirjavahetuse vormis lepingu sõlmimist vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII seoses kontsessioonide muutmisega Bulgaaria Vabariigi ja Rumeenia loendis nende Euroopa Liiduga ühinemise käigus
(06603/2011 – C7‑0144/2011 – 2011/0032(NLE))
Rahvusvahelise kaubanduse komisjon
Raportöör: Vital Moreira
PE 465.058v02-00
Kasutatud tähised
* nõuandemenetlus
*** nõusolekumenetlus
***I seadusandlik tavamenetlus (esimene lugemine)
***II seadusandlik tavamenetlus (teine lugemine)
***III seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
SISUKORD
EUROOPA PARLAMENDI SEADUSANDLIKU RESOLUTSIOONI PROJEKT,...................5
SELETUSKIRI............................................................................................................................6
PARLAMENDIKOMISJONIS TOIMUNUD LÕPPHÄÄLETUSE TULEMUS.........................9
EUROOPA PARLAMENDI SEADUSANDLIKU RESOLUTSIOONI PROJEKT,
mis käsitleb nõukogu otsuse eelnõu Euroopa Liidu ja Austraalia vahelise kirjavahetuse vormis lepingu sõlmimise kohta vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII seoses kontsessioonide muutmisega Bulgaaria Vabariigi ja Rumeenia loendis nende Euroopa Liiduga ühinemise käigus
(06603/2011 – C7‑0144/2011 – 2011/0032(NLE) )
(Nõusolek)
Euroopa Parlament ,
– võttes arvesse ettepanekut võtta vastu nõukogu otsus (06603/2011),
– võttes arvesse kirjavahetuse vormis lepingut Euroopa Liidu ja Austraalia vahel vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII seoses kontsessioonide muutmisega Bulgaaria Vabariigi ja Rumeenia loendis nende Euroopa Liiduga ühinemise käigus (06604/2011),
– võttes arvesse nõusoleku taotlust, mille nõukogu esitas vastavalt Euroopa Liidu toimimise lepingu artikli 207 lõike 4 esimesele lõigule ja artikli 218 lõike 6 teise lõigu punkti a alapunktile v ( C7-0144/2011 ),
– võttes arvesse kodukorra artiklit 81 ja artikli 90 lõiget 8,
– võttes arvesse rahvusvahelise kaubanduse komisjoni soovitust ( A7-0296/2011 ),
1. annab nõusoleku lepingu sõlmimiseks;
2. teeb presidendile ülesandeks edastada Euroopa Parlamendi seisukoht nõukogule, komisjonile, liikmesriikide valitsustele ja parlamentidele ning Austraalia valitsusele ja parlamendile.
SELETUSKIRI
Kui Bulgaaria ja Rumeenia liiduga ühinesid, laienes ka ELi tolliliit.
Sellest tulenevalt oli Euroopa Liit WTO eeskirjade (GATTi XXIV artikli lõige 6) alusel kohustatud alustama läbirääkimisi WTO liikmetega, kellel on läbirääkimisõigus mis tahes liituva riigi loendite suhtes, et leppida kokku kompenseerivas täpsustuses.
Selline täpsustus on vajalik juhul, kui ELi välise tollitariifirežiimi vastuvõtmise tulemusena ületab tariif taseme, millega liituv riik on ennast WTOs sidunud, kusjuures tuleb „kohaselt arvesse võtta tollimaksude vähendamist ühel ja samal tariifireal, mida on teinud tolliliidu loomisel selle teised osalised”.
Vajalik on järgida GATTi XXVIII artiklis
WTO ANALÜÜTILINE INDEKS: GATT 1994, 1994. aasta üldine tolli- ja kaubanduskokkulepe 1994, XV.
XIV artikkel (
http://www.wto.org/english/res_e/booksp_e/analytic_index_e/gatt1994_06_e.htm#article14 ) sätestatud korda, mida on täpsustatud 10. novembril 1980. aastal vastuvõetud juhendis (BISD 27S/26-28)
5. novembri 1980. aasta üldine tolli- ja kaubanduskokkulepe C/113, võetud nõukogu poolt vastu 10. novembril 1980, XXVIII artikli alusel toimuvate läbirääkimiste protseduurid ja käsitusleppes GATT 1994 XVIII artikli tõlgendamise kohta
WTO, Uruguai vooru kokkulepe: Käsituslepe 1994. aasta üldise tolli- ja kaubanduskokkuleppe XXIV artikli tõlgendamise kohta (
http://www.wto.org/english/docs_e/legal_e/10-24_e.htm ). .
Eesmärk on leppida kokku vastastikku rahuldavas kompenseerivas täpsustuses, et tasakaalustada seotud maksude suurenemist.
Kokkuleppele soovivad jõuda mõlemad pooled.
Kui kokkulepet ei saavutata, võivad tolliasutused siiski kontsessioone muuta või tühistada, kuid mõjualused liikmed võivad siis GATTi XXVIII artikli kohaselt vabalt tühistada sisuliselt samaväärsed kontsessioonid (mis ei pea olema samal tariifireal).
Menetlus algab sellega, kui lepinguosaline, kes soovib kontsessiooni muutmise või tühistamise suhtes läbi rääkida, edastab WTO sekretariaati vastava teate.
Nimetatud lepinguosaline peaks ka esitama kõik asjaomased dokumendid, et teavitada WTO sekretariaati asjassepuutuvatest tariifiridadest, kõige olulisematest kaubanduspartneritest ning asjaomastest kaubakogustest ja -väärtustest.
Iga lepinguosaline, kes on seisukohal, et tal on oluline tarnimishuvi või oluline huvi kontsessioonis, mille suhtes GATTi XXVIII artikli kohaselt läbi rääkida kavatsetakse, peaks oma nõude kontsessiooni muutvale riigile esitama 90 päeva jooksul alates teatest.
EL edastas Bulgaariat ja Rumeeniat käsitleva teate 27. septembril 2006 ning järgnev menetlus hõlmas Bulgaariasse ja Rumeeniasse importijate poolt enne ja pärast Bulgaaria ja Rumeenia ELiga liitumist makstud ja makstavate tollimaksude võrdlemist.
Võrdluse aluseks võeti nende kolme aasta keskmine, mille kohta olid olemas kõige värskemad andmed.
Laienemisaasta 2007 suhtes võeti võrdlusperioodina aluseks aastad 2002–2004.
Arvutatud tollimaksumäärad on seotud tollimaksud, mitte kohaldatavad määrad.
Arvesse võetav import puudutab enamsoodustusrežiimi alusel (mitte sooduskohtlemise alusel) imporditud kaupa.
Kompenseerimine toimub samal tariifireal, millel tariifi täpsustamise tõttu vähenesid kolmanda riigi tulud.
29. jaanuaril 2007 andis nõukogu komisjonile loa alustada läbirääkimisi GATT 1994 artikli XXIV lõike 6 alusel riikidega, kellel on õigus kompensatsioonile.
Austraaliaga sõlmitav leping parafeeriti 15. juunil 2011.
Nõukogu kiitis lepingule allakirjutamise heaks 11. aprillil 2011.
Lepingule Austraaliaga kirjutati alla 24. mail 2011
ELT L 104, 20.4.2011 .
Varem olid lepingud sõlmitud Kuuba ja Brasiiliaga, kuid nende lepingute jaoks ei vajatud Euroopa Parlamendi nõusolekut, sest need sõlmiti vastavalt 2008. ja 2009. aastal.
Peale nende kahe riigi (Brasiilia ja Kuuba) ning Austraalia, Uus-Meremaa ja Argentina peab EL läbirääkimisi veel Ameerika Ühendriikide ja Hiinaga, kuid need ei ole veel lõpule viidud.
WTO nõuete täitmiseks käsitletakse lepingutes kaht küsimust.
Esiteks suurenenud tariifide kompenseerimise küsimus.
Kõige sagedamini kasutatav vahend on tariifikvoodi avamine asjaomasele riigile või kehtiva kvoodi suurendamine.
Teiseks tuleb ka Bulgaaria ja Rumeenia liitumiseelsed erga omnes tariifikvoodid (mitte riigile eraldatud, vaid kogu maailmale avatud kvoodid) lisada ELi kehtivatele erga omnes tariifikvootidele.
Käesolevas lepingus on asjaomasteks toodeteks lamba- ja kitseliha.
Komisjon võtab seejärel vastavalt 22. oktoobri 2007. aasta ühise turukorralduse ühtse määruse (EÜ) nr 1234/2007 artiklile 144 vastu rakendusmääruse.
Nimetatud määrus on praegu läbivaatamisel.
Euroopa Liidu lepingu artiklites 290 ja 291 sätestatud delegeeritud ja rakendusakte käsitleva menetluse käimasolevale kohandamisele vastavalt teeb komisjon ettepanekus võtta vastu uus ÜTK määrus (KOM(2010)799) ettepaneku, et „tariifikoodid (…) avab ja neid haldab komisjon delegeeritud õigusaktide ja rakendusaktidega”.
Raportööri tähelepanekud
Raportöör tunneb heameelt Austraaliaga sõlmitava lepingu üle ja on kindel, et Euroopa Parlament peaks sellele heakskiidu andma.
Austraalial on õigus sellele, et taastataks tema kaubandusõigused, mis seoses ELi tolliliidu laienemisega Rumeenia ja Bulgaaria liitumise tõttu veidi nõrgenesid.
GATTi XXIV artikli lõikes 4 on õigusega rõhutatud, et tolliliidu või vabakaubanduspiirkonna eesmärk peaks olema hõlbustada osalisterritooriumide vahelist kaubandust ja mitte tekitada kaubandustõkkeid teiste lepinguosaliste ja nende territooriumide vahel.
Käesolev leping on veel üks märk sellest, et EL soovib austada mitmepoolse kaubandusrežiimi eeskirju ja loodab anda oma panuse ühisesse soovi saavutada Doha arenguvoorus kõikehõlmav kokkulepe.
Üldiselt on ELi laienemine mõjunud WTO liikmetele positiivselt.
Juhul kui ELiga liituvatel riikidel olid kõrgemad tariifid kui ELi tariif, said WTO liikmed sellest kasu.
Vastupidisel juhul, kui ELiga liituvatel riikidel olid ELi tariifidest madalamad tariifid ja nad peavad nüüd oma tariife tõstma, hüvitab EL vahe.
WTO liikmed võidavad mõlemal juhul.
Komisjon on teinud õige valiku, otsustades hüvitusvahendina suurendada Austraalia asjaomaste toodete tariifikvooti, sest see on hüvitamise õigust omavate riikide puhul kõige otsesem hüvitamise moodus.
Kuigi komisjon ei ole ametlikku mõjuhinnangut andnud, on uuringud ja arutelud sidusrühmadega kinnitanud, et asjaomane leping ei kahjusta ELi põllumajanduse huve, sest sellega ainult taastatakse Austraalia varasemad õigused.
EL ja Austraalia teatavad üksteisele lepingu jõustumiseks vajalike siseriiklike menetluste lõpuleviimisest.
Leping jõustub 14 päeva möödumisel alates viimasest teavitamisest ning raportöör loodab, et ka meie partnerriik viib oma sisemenetlused viivituseta lõpule, et tootjad saaksid juba varsti turulepääsust kasu.
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
31.8.2011
Lõpphääletuse tulemus
+:
–:
0:
27
Lõpphääletuse ajal kohal olnud liikmed
William (The Earl of) Dartmouth, Kader Arif, David Campbell Bannerman, Daniel Caspary, Yannick Jadot, Metin Kazak, Bernd Lange, David Martin, Vital Moreira, Paul Murphy, Franck Proust, Godelieve Quisthoudt-Rowohl, Niccolò Rinaldi, Helmut Scholz, Peter Šťastný, Robert Sturdy, Gianluca Susta, Keith Taylor, Paweł Zalewski
Lõpphääletuse ajal kohal olnud asendusliige/asendusliikmed
Catherine Bearder, George Sabin Cutaş, Mário David, Albert Deß, Salvatore Iacolino, Maria Eleni Koppa, Elisabeth Köstinger, Marietje Schaake
Lõpphääletuse ajal kohal olnud asendusliige/asendusliikmed (kodukorra art 187 lg 2)
Patrice Tirolien
