04.-07. mai täiskogu olulised teemad:
2009. aasta valimised
Institutsioonid
2009-05-04 - 18:51
Käesoleval nädalal päevakorras olevatest teemadest on ühed olulisemad: elektroonilise side pakett, rasedus- ja sünnituspuhkuse ning isapuhkuse ettepanek ja varjupaigapakett.
Majanduskriisiga seotult arutatakse kapitalinõuete direktiivi ettepanekut, globaliseerumisega kohanemise fondi kasutamise tingimusi ning majanduse elavdamise kava.
Lisaks hääletavad saadikud hülgetoodetega kauplemise keelustamise ning Moldova resolutsiooni üle.
Elektroonilise side pakett
Tööstuskomisjon ja nõukogu jõudsid elektroonilise side paketi osas mitteametlikule kokkuleppele, mille nüüd peab heaks kiitma ka täiskogu.
Kokkuleppe kohaselt peavad kasutajate internetile juurdepääsu mõjutavad meetmed austama põhiõigusi.
Kokkulepe puudutab ka raadiospektri strateegilist planeerimist ning liikmesriikide reguleerivaid asutusi ühendava asutuse loomist.
Lisaks käsitletakse eraelu puutumatuse ja tarbijakaitse küsimusi elektroonilise sidega seoses.
Rasedus- ja sünnituspuhkuse pikendamine ja isapuhkus
Naiste õiguste ja soolise võrdõiguslikkuse komisjoni liikmed soovivad, et rasedus- ja sünnituspuhkus oleks vähemalt 20 nädalat, millest 6 nädalat pärast sünnitust oleks kohustuslik.
Sünnituspuhkuse kohustusliku osa jooksul tuleks maksta hüvitist, mis on võrdne 100% palgast ning ülejäänud aja jooksul ei tohi hüvitis olla väiksem kui 85% palgast.
Saadikud soovivad, et direktiiv näeks samuti ette kohustusliku kahenädalasele isapuhkuse.
Kapitalinõuete direktiiv
Täiskogul tuleb arutusele kapitalinõuete direktiivi eelnõu, millega ajakohastatakse krediidiasutuste kapitalinõudeid, et suurendada järelevalve ja kriisijuhtimise tõhusust, vältida riskide suurt kontsentreerumist ning saavutada parem kontroll väärtpaberistamise üle.
Hetkel käivad eelnõu osas veel läbirääkimised nõukoguga.
Hülgetoodetega kauplemise keelustamine
Parlament ja nõukogu jõudsid mitteametlike läbirääkimiste käigus kokkuleppele, mille kohaselt keelustatakse hülgetoodete turuleviimine ning import.
Erand tehakse siiski inuiti või muude põliselanike kogukondadele.
Samuti on lubatud selliste hülgetoodete turuleviimine, mis on saadud riiklike seadustega kooskõlas peetud jahil, mille ainuke eesmärk on mereressursside jätkusuutlik juhtimine.
Globaliseerumisega Kohanemise fondi paindlikum kasutamine
Tööhõivekomisjon kiitis heaks Euroopa Komisjoni ettepaneku, millega laiendatakse Globaliseerumisega Kohanemise Euroopa Fondi kasutusala, vastamaks ülemaailmsele finants- ja majanduskriisile.
Parlament ja nõukogu jõudsid mitteametlikule kokkuleppele, mistõttu menetlus peaks lõppema esimese lugemisega.
Majanduse elavdamise kava: abi energeetikaprojektidele
Majanduse elavdamiseks nähakse ette abikava, mille raames investeeritakse Euroopa energeetikaprojektidesse 3,98 miljardit eurot.
Nabucco gaasijuhtmele nähakse ette 200 miljonit eurot ning Soomet ja Eestit ühendav Estlink-2 saab 100 miljonit eurot.
Tööstuskomisjoni esindajad jõudsid nõukoguga eelnõu osas kokkuleppele.
Kui täiskogu kokkuleppe heaks kiidab, lõpeb menetlus esimese lugemisega.
Toodete energiatõhususe märgistamine
Kodumasinate konkreetseid mudeleid reklaamivates materjalides tuleb edaspidi kohustuslikus korras ära tuua teave toote energiatarbimise kohta, ütlevad tööstuskomisjoni liikmed.
Samuti tuleb ära tuua toote energiaklass skaalal A-G.
Varjupaigapakett
Täiskogul tuleb arutusele varjupaigapakett, mille eesmärgiks on parandada Euroopa Liidu varjupaigasüsteemi toimimist ning tugevdada varjupaigataotlejate õigusi.
Kodanike õiguste komisjoni liikmed võtsid vastu muudatused, millega suurendatakse liikmesriikidevahelist solidaarsust varjupaigataotluste käsitlemisel.
Lissaboni leping
Täiskogul arutatakse Lissaboni lepinguga seotud raporteid, mis käsitlevad parlamendi uut rolli Lissaboni lepingu rakendamisel, lepingu mõju ELi institutsionaalsele tasakaalule, Euroopa Parlamendi ja riikide parlamentide vaheliste suhete arendamist, Lissaboni lepingu finantsaspekte ning kodanikualgatuse rakendamist.
Tööaja direktiivi osas ei jõutud kokkuleppele
Parlamendi ja nõukogu delegatsioonid ei jõudnud lepitusmenetluse raames kokkuleppele tööaja direktiivi kolme olulise punkti osas: erandite tegemise, valvekorra aja ning mitme töölepingu puhul kehtivate reeglite sätetes.
Seetõttu jäävad kehtivad õigusaktid jõusse ka edaspidi.
Euroopa Komisjon teeb menetluse kohta avalduse.
Moldova resolutsioon
Lisaks hääletavad saadikud resolutsiooni olukorra kohta Moldovas.
20090424IPR54437
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
