LÕPLIK
A6-0072/2007
22.3.2007
*
RAPORT
Ettepanek võtta vastu nõukogu määrus, millega avatakse tariifikvoodid rafineerimistehastesse tarnitava toor-roosuhkru importimiseks Bulgaariasse ja Rumeeniasse turustusaastatel 2006/2007, 2007/2008 ja 2008/2009
(KOM(2006)0798 – C6‑0003/2007 – 2006/0261(CNS))
Põllumajanduse ja maaelu arengu komisjon
Raportöör:
Friedrich-Wilhelm Graefe zu Baringdorf
PE 384.212v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................7
MENETLUS................................................................................................................................8
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu määrus, millega avatakse tariifikvoodid rafineerimistehastesse tarnitava toor-roosuhkru importimiseks Bulgaariasse ja Rumeeniasse turustusaastatel 2006/2007, 2007/2008 ja 2008/2009
( KOM(2006)0798 – C6‑0003 – 2006/0261(CNS) )
(Nõuandemenetlus)
Euroopa Parlament ,
– võttes arvesse komisjoni ettepanekut nõukogule ( KOM(2006)0798 )
ELTs seni avaldamata. ;
– võttes arvesse EÜ asutamislepingu artikli 37 lõiget 2, mille alusel nõukogu konsulteeris Euroopa Parlamendiga ( C6‑0003/2007 );
– võttes arvesse kodukorra artiklit 51;
– võttes arvesse põllumajanduse ja maaelu arengu komisjoni raportit ( A6‑0072/2007 ),
1. kiidab komisjoni ettepaneku muudetud kujul heaks;
2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;
3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5. teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek
Euroopa Parlamendi muudatusettepanekud
Muudatusettepanek
1
Artikli 1 lõige 3 a (uus)
3 a.
Alates turustusaastast 2009/2010 ei anta täiendavaid tariifikvoote väljaspool nõukogu 10. detsembri 2001. aasta määrust (EÜ) nr 2501 üldiste tariifsete soodustuste kava kohaldamise kohta ajavahemikus 1. jaanuar 2002 – 31. detsember 2004 (määrus "Kõik peale relvade") ja AKP riikide privilegeeritud turulepääsu.
Selgitus
See erand tuleb ajaliselt selgelt piiritleda, et oleks võimalik saavutada suhkruturu korralduse reformiga seatud eesmärk koguseid vähendada.
SELETUSKIRI
2006. aasta juulis vastuvõetud uue ELi suhkruturu korralduse (nõukogu määrus 318/2006/EÜ) peamine eesmärk on vähendada ELi suhkrukoguseid, kohanduda liidusisese suhkrutarbimisega ja saavutada seeläbi suhkruturu parem tasakaal.
ELis toodetava suhkru kogust tuleb vähendada nii palju, et AKP riikidest, Indiast ja Lääne-Balkani maadest pärit privilegeeritud impordi kõrval saaks tollivabalt importida suhkrut ka 2009. aastal jõustuva algatuse "Kõik peale relvade" raames nii, et tarbimist ei ületataks.
Siiani ei ole seda eesmärki rahuldavalt saavutatud.
Ümberkorralduskava raames ette nähtud ümberstruktureerimisfondist, mille ülesanne on lisatasudega motiveerida suhkrutööstust kvoote tagastama, on seni kasutatud vaid üks kolmandik.
Komisjon peab nüüd kaaluma edasisi haldusmeetmeid suhkruturureformi eesmärkide saavutamiseks.
Sellises olukorras tuleb rangelt reguleerida selliseid erandeid, mis võivad mõjutada ELis toodetava suhkrukoguse tõusu, nagu nt toor-roosuhkru import kolmandatest riikidest soodustingimustel.
Bulgaaria ja Rumeenia suhkrutööstusele tuleb komisjoni arvates võimaldada vastavalt nende tavapärasele tarbimisvajadusele kaheaastane tähtaeg suhkru impordile soodustollitariifiga 98 eurot tonnilt, et vältida pärast ühinemist mõlema uue liikmesriigi ebasoodsasse olukorda seadmist ja anda nende riikide suhkrutööstusele võimalus end siseturul tasakaalustada.
Vähendatud tollimaksumäär põhineb Soome ühinemisläbirääkimiste käigus kokkulepitud CXL-kvoodi kontsessioonidel.
CXL-kvoodist tuleb aga samuti loobuda, et saavutada järjepidevus suhkruturu korralduses.
Eelmainitud põhjustel, nagu ka liidusiseses suhkrusektoris õiglase konkurentsi tagamiseks ja põhjendatud impordieeskirjade kehtestamiseks, tuleb see võimalus soodustollitariifiga suhkrut importida ajaliselt selgelt piiritleda.
Raportööri muudatusettepanekus on esitatud just säärane piirang.
MENETLUS
Pealkiri
Tariifikvoodid roosuhkru importimiseks Bulgaariasse ja Rumeeniasse
Viited
KOM(2006)0798 - C6-0003/2007 - 2006/0261(CNS)
EPga konsulteerimise kuupäev
4.1.2007
Vastutav komisjon
istungil teada andmise kuupäev
AGRI
17.1.2007
Raportöör(id)
nimetamise kuupäev
Friedrich-Wilhelm Graefe zu Baringdorf
19.12.2006
Arutamine parlamendikomisjonis
23.1.2007
26.2.2007
21.3.2007
Vastuvõtmise kuupäev
21.3.2007
Lõpphääletuse tulemused
+:
–:
0:
30
Lõpphääletuse ajal kohal olnud liikmed
Peter Baco, Sergio Berlato, Niels Busk, Luis Manuel Capoulas Santos, Giuseppe Castiglione, Dumitru Gheorghe Mircea Coşea, Albert Deß, Michl Ebner, Carmen Fraga Estévez, Jean-Claude Fruteau, Ioannis Gklavakis, Bogdan Golik, Friedrich-Wilhelm Graefe zu Baringdorf, Atilla Béla Ladislau Kelemen, Heinz Kindermann, Diamanto Manolakou, Véronique Mathieu, Neil Parish, Radu Podgorean, María Isabel Salinas García, Agnes Schierhuber, Alyn Smith, Marc Tarabella, Donato Tommaso Veraldi, Andrzej Tomasz Zapałowski
Lõpphääletuse ajal kohal olnud asendusliige/asendusliikmed
Christa Klaß, Albert Jan Maat, Zdzisław Zbigniew Podkański, Brian Simpson, Struan Stevenson
