Saadikud lükkasid tagasi terrorismi puudutava raporti
Justiits- ja siseküsimused
2008-02-19 - 13:58
Parlament lükkas täna tagasi terrorismi toetamist ja terroristide värbamist käsitleva raporti, kuna suuremad fraktsioonid ei jõudnud kokkuleppele selles osas, kuidas radikaliseerumist kõige paremini ennetada.
Raport lükati tagasi 241 poolt-, 332 vastu- ja 87 erapooletu häälega.
Eelnevalt vastu võetu muudatusettepanekutes sooviti muu hulgas, et terrorismi ülistamine lisataks karistatavate kuritegude hulka, austades täielikult sõna- ja mõttevabadust.
Pärast 11. septembri rünnakuid võttis EL vastu terrorismivastase võitluse raamotsuse (2002/475/JSK), kus liikmesriike kutsuti üles ühtlustama oma seadusandlust ning panema paika miinimumkaristused terroristlike kuritegude eest karistamiseks.
Gérard DEPREZ i raporti hääletuse ajal võeti vastu muudatusettepanekud, milles parlamendiliikmed kutsusid liikmesriike üles pidama avatud arutelu raamotsuse 2002/475/JSK muutmiseks, et lisada terrorismi ülistamine selle kohaldamisalasse, sest terrorismi ülistamine võib soodustada vägivaldset radikaliseerumist.
Mitmes teises lõigus rõhutasid saadikud sotsiaalse tõrjutuse vältimise ja ennetavate meetmete tähtsust, sh ÜRO tsivilisatsioonide liidu mõistel põhinevate meetmete tähtsust.
Gérard DEPREZ (ALDE, BE)
Dokument: A6-0015/2008
Menetlus: Omaalgatuslik raport
Arutelu: 18.02.2008
Hääletus: 19.02.2008
20080219IPR21728
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
