Serbia parlamendi president: "Kosovo tulevik on suhetes ELiga olulisim teema"
Institutsioonid
2007-10-16 - 17:45
Serbia parlamendi president Oliver Dulić
Oktoobri alguses astus ametisse Serbia parlamendi kõige noorem president läbi aegade - euroopameelse Serbia Demokraatliku Partei liige Oliver Dulić on vaid 32 aastane.
Euroopa Parlamendi hiljuti korraldatud seminaril Serbia parlamendis vestlesime Dulićiga Serbia teest Euroopa integratsioonini ning rahva meeleoludest.
"Integratsiooniprotsess sujub probleemideta, kui leiame Kosovole lahenduse, vältides ühepoolset tunnustamist USA ja ELi poolt," ütles Dulić.
Euroopa integratsiooniprotsess on Serbia Parlamendis tundlik teema.
Mida selle teemaga seoses arutletakse?
Oliver Dulić: "Kosovo tulevik on suhetes ELiga olulisim teema.
Hetkel arutame ELi rolli selles protsessis.
Euroopameelse poliitikuna mul on hea meel näha, et EL mängib positiivset rolli, otsides rahvusvahelistele standarditele vastavat lahendust, austades mõlemat osapoolt.
Kompromiss on Serbiale selles protsessis väga oluline.
Me ei püüa sellega vaid oma nägu säilitada, vaid see on ka serblaste ja albaanlaste lepitusprotsessi oluline osa - see on vajalik Balkani stabiilsuseks.
Loomulikult peab rääkima ka ELi sisedebatist.
ELi poolt on püsiv nn laienemise väsimus ja kahtlused seoses sellega, kas Lääne-Balkani riigid peaksid kuuluma ELi või mitte.
Usun, et integratsiooniprotsess sujub suuremate probleemideta, kui me leiame Kosovole lahenduse, vältides ühepoolset tunnustamist USA ja ELi poolt ja tagades Serbiale selles protsessis sõnaõiguse."
Kuidas näeb Serbia rahvastik Euroopa integratsiooni?
Kuidas teie kui euroopameelne poliitik "müüte" oma hääletajatele seda teemat?
"Hiljutised uuringud näitavad, et 70% elanikkonnast toetab ELi integratsiooni, mis on meie jaoks, kes me töötame muutuste suunal, väga julgustav.
Loomulikult, sarnaselt teistele riikidele, pööravad mõned inimesed integratsiooniprotsessile selja, sest see mõjutab nende elu.
Protsessi varajases staadiumis tuntakse alati rohkem negatiivseid kui positiivseid mõjusid.
Aga strateegiliselt inimesed mõistavad, et ühinemine Euroopaga on meie saatus.
EL tagab normaalse, turvalise elu, samuti meie riigile parema majandusliku perspektiivi.
Olen Serbia rahvastiku toetuses kindel.
Samas on tegu väga erilise momendiga.
Meil on mõjuvõimas ja ohtlik segu erinevatest tunnetest - riiklikest pettumustest, seisundi keerulisusest ja väga keerulisest majanduslikust olukorrast.
Radikaalidel ja populistidel on siin maad, millel trampida.
Meie kui integratsioonimeelsed toome välja häid näiteid regioonidest, kes on oma lõppeesmärgiks valinud Euroopa integratsiooni.
Näitame, et EL on stabiliseeriv tegur ja integratsioon tagab lahendusi paljudele probleemidele meie ühiskonnas."
Serbia lähiminevik on olnud traumaatiline - 1990ndatele viidatakse kui kaotatud aastakümnele.
Kuidas hindate riigi moraali?
Kas tegu on enese- või ebakindla riigiga?
"Pigem ebakindla kui enesekindla riigiga.
Meie nõrkus on see, et tahame end näidata tugevana.
Oleme huvitavad ja andekad inimesed, kuid vahel väga destruktiivsed.
Kui Serbia ekspordib julgeolekut, stabiilsust ja häid ideid, oleme meie regioonis parimad mängijad.
Kahjuks võime me samuti eksportida hävitustööd ja ka selles oleme väga head.
Peame leidma oma rolli.
Peame mängima olulist rolli regiooni stabiliseerimisel, kasutades kõiki oma identiteediga kaasaskäivaid häid omadusi."
20071012STO11625 EP delegatsioon suheteks Kagu-Euroopaga Euroopa Komisjoni info Serbia kohta Serbia Parlament
ET
1
PHOTO
20071016PHT11743.jpg
ET
2
LINK
/intcoop/euro/id/dsee/default_en.htm#
ET
3
LINK
http://ec.europa.eu/enlargement/serbia/index_en.htm
ET
4
LINK
http://www.parlament.sr.gov.yu/content/eng/index.asp
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
