Eesistujariik Taani tööprogrammi arutelu EPs
Institutsioonid
Täiskogu istungid
2012-01-18 - 15:32
Mare HAAB Pressinõunik, Euroopa Parlamendi Infobüroo Eestis STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 Kolmapäeva hommikul esitles Taani peaminister Helle Thorning-Schmidt EP saadikutele eesistujariigi programmi "Europe at work" ja tutvustas järgmise 6 kuu prioriteete nõukogu eesistujana.
Arutelul väljendas enamus saadikuid programmile toetust ja rõhutas vajadust kindlameelselt lahendada finantskriisiga seotud probleeme.
Peaminister Thorning-Schmidt keskendus programmi esmatähtsatele küsimustele, milleks on: eelarvedistsipliin, keskkonnasäästlik majanduskasv, töökohtade loomine, kodanike julgeoleku tagamine ja Euroopa n.ö. kuuldavamaks tegemine maailmas.
"Kriisist viib välja tee, kus on rohkem Euroopat, mitte vähem," rõhutas peaminister.
Euroopa Komisjoni president José Manuel Barroso sõnas, et juhul, kui ei viida ellu läinud oktoobris teetähistena esitletud põhimõtteid, siis "ei teostu meie väljavaated kasvu osas".
Fraktsioonide kõneisikud
Joseph Daul (FR) ütles Euroopa Rahvapartei fraktsiooni nimel Helle Thorning-Schmidtile: "Teil tuleb olla poliitiline eesistujariik sest praegune aeg ei oota seda, et oldaks üksnes 'rataste õlitajad' ega 'sildade ehitajad' vaid pühendunud tegijad, kes teevad end kuuldavaks."
"Oleme finantsturgude ja reitinguagentuuride ohvrid, kes otsustavad Euroopa üle rohkem kui teeme seda meie," ütles Hannes Swoboda (S&D, AT).
Ta kritiseeris samuti läbirääkimisi, mida peetakse uue rahvusvahelise finantslepingu (EuroPact) üle ning osundas ajalehele Financial Times , mis kirjeldas seda kui "ebaolulist kõrvaltegevust".
"See, mida väidab Standard ja Poor, vastab tõele," ütles Guy Verhofstadt (ALDE, BE) "ja Euroopa juhid peaksid neid raporteid lugema."
Tema hinnangul on lahendus selles, mida kõik teavad: "stabiilsuse võlakirjad, ühised võlakirjad, nime võib igaüks ise valida."
Roheliste eestkõneleja Rebecca Harms (DE) avaldas peaministrile tunnustust kriitilise hoiaku eest nn EuroPakti suhtes, mis võtab nii EPlt kui rahvusparlamentidelt mõjuvõimu.
Ta tunnustas eesistujariigi prioriteete, mis seonduvad keskkonnaga ja rõhutas vajadust "koheseks tegutsemiseks".
Martin Callanan (ECR; UK) tänas peaministrit ausa hinnangu eest, et "finantstehingute maks tooks Euroopa majandusele kahju" ning avaldas lootust, et "eesistuja lükkab tagasi ühise tulumaksu baasi ning selle asemel ergutab majanduskasvu ja ühisturu arendamist."
Søren Søndergaardi (GUE/DA) sõnul näeb eesistumise programm välja "nagu oleks selle kirjutanud Merkozy".
"Meil ei ole rohkem vaja ELi poolt ettekirjutatud kärpeid," ütles ta, "me vajame töökohti ja üldist heaolu kasvu."
Morten Messerschmidt (EFD, DA) arutles Euroopa Liidule vähese avaliku toetuse üle ja kutsus Thorning-Schmidti "tulema Brüsselisse ja Strasbourgi, misläbi väheneks oma rahvale tehtav kahju."
20120118IPR35616 Nõukogu eesistujariigi Taani kodulehekülg:
ET
1
LINK
http://eu2012.dk/en
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
