Infotunni küsimus H-000023/2011
nõukogule
2011 veebruar osaistungjärk
Kodukorra artikkel 116
Nikolaos Chountis
(GUE/NGL) Teema: Türgi hävituslennukite lennud üle Kreeka saarte
Türgit käsitlevas 2009.–2010. aasta aruandes puudub ametlik seisukohavõtt seoses Kreeka õhuruumi ja merepiiride pideva rikkumisega Türgi relvajõudude poolt – aruandes mainitakse üksnes Kreeka „kaebusi”.
Kreeka peaminister juhtis 7. jaanuaril 2011. aastal Erzurumis Türgi suursaadikute konverentsil peetud kõnes avalikult tähelepanu Türgi hävituslennukite jätkuvatele lendudele üle Kreeka saarte.
Arvestades sellega, et keegi ei sea enam rikkumisi kahtluse alla, sest NATO radarid registreerivad need täies ulatuses, kas nõukogu võiks vastata järgmistele küsimustele: Kas Kreeka valitsus on nõukogult nõudnud Türgi jätkuvate rikkumiste selgesõnalist hukkamõistmist?
Kui jah, siis millal seda tehti?
Kuidas on nõukogu väljendanud oma seisukohta korduvate rikkumiste suhtes ja missuguseid meetmeid ta Türgi suhtes võtab, et piirkonna rahu ohustavad provokatsioonid viivitamatult lõpetataks?
