P6_TA(2007)0526
Rahvusvahelised raamatupidamisstandardid (IFRS 8)
B6-0437/2007
Euroopa Parlamendi 14. novembri 2007. aasta resolutsioon komisjoni määruse eelnõu kohta, millega muudetakse määrust (EÜ) nr 1725/2003 (millega võetakse vastu teatavad rahvusvahelised raamatupidamisstandardid vastavalt Euroopa Parlamendi ja nõukogu määrusele (EÜ) nr 1606/2002) seoses tegevussegmentide avalikustamist käsitleva rahvusvahelise finantsaruandlusstandardiga IFRS 8
Euroopa Parlament
, –
võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta EÜT L 243, 11.9.2002, lk 1.
;
–
võttes arvesse komisjoni määruse eelnõu, millega muudetakse määrust (EÜ) nr 1725/2003 (millega võetakse vastu teatavad rahvusvahelised raamatupidamisstandardid vastavalt Euroopa Parlamendi ja nõukogu määrusele (EÜ) nr 1606/2002) seoses tegevussegmentide avalikustamist käsitleva rahvusvahelise finantsaruandlusstandardiga IFRS 8;
–
võttes arvesse nõukogu 28. juuni 1999. aasta otsust 1999/468/EÜ, millega kehtestatakse komisjoni rakendusvolituste kasutamise menetlused, EÜT L 184, 17.7.1999, lk 23.
artiklit 8;
–
võttes arvesse nõukogu 17. juuli 2006. aasta otsust 2006/512/EÜ, millega muudetakse otsust 1999/468/EÜ ELT L 200 , 22.7.2006, lk 11.
;
–
võttes arvesse Euroopa Parlamendi 24. oktoobri 2006. aasta resolutsioone läbipaistvuse direktiivi rakendusmeetmete kohta ELT C 313 E, 20.12.2006, lk 114.
ja prospektide direktiivi rakendusmeetmete kohta ELT C 313 E, 20.12.2006, lk 116.
;
–
võttes arvesse 25. aprilli 2007. aasta täiskogu arutelu, mille käigus otsustati rahvusvahelist finantsaruandlusstandardit 8 käsitleva resolutsiooni ettepaneku hääletamine edasi lükata, sest komisjoni talitused nõustusid viima läbi mõjuhinnangu ja esitlema seda majandus- ja rahanduskomisjonile 10. septembril 2007;
–
võttes arvesse komisjoni 3. septembri 2007. aasta aruannet "Finantsaruandlusstandardi 8 tegevussegmentide ülevõtmine – Võimaliku mõju analüüs";
–
võttes arvesse kodukorra artiklit 81,
A.
arvestades, et Euroopa Liidus börsil noteeritud ELi äriühingute raamatupidamise konsolideeritud aastaaruannete osas on otsustatud kohaldada rahvusvahelisi raamatupidamisstandardeid; arvestades, et need raamatupidamisstandardid on komitoloogiamenetluse kaudu lisatud ELi õigusesse;
B.
arvestades, et finantsaruandlusstandardite lähendamise tulemusena peab olema võimalik raamatupidamisaruannete kvaliteeti oluliselt parandada;
C.
arvestades, et raamatupidamisaruannete paremaks mõistmiseks on oluline segmendiaruandlus, k.a asjakohane geograafiline teave, vastavalt valitud ärimudelile;
D.
arvestades, et erinevate allüksuste kohta avaldatav teave peab olema võrreldav;
E.
arvestades, et kaks aastat pärast finantsaruandlusstandardi 8 ülevõtmist peab rahvusvaheliste raamatupidamisstandardite nõukogu (IASB) viima läbi asjakohase kontrolli;
F.
arvestades, et suurusest olenemata peaksid kõik Euroopa Liidus börsil noteeritud ELi äriühingud järgima ELi õigusakte, k.a Euroopa Liidu poolt üle võetud rahvusvahelisi finantsaruandlusstandardeid;
G.
arvestades, et komisjon kohustus läbi viima hinnangu rahvusvahelise finantsaruandlusstandardi 8 mõju kohta,
1.
kiidab heaks komisjoni ettepaneku võtta üle rahvusvaheline finantsaruandlusstandard 8, mille kaudu inkorporeeritakse ELi õigusesse Ameerika Ühendriikide finantsaruandlusstandard (SFAS) nr 131 ja mille kohaselt Euroopa Liidus börsil noteeritud ELi äriühingud peavad avaldama erinevate allüksuste kohta teavet nn juhtkonna seisukohal põhineva ("
through the eyes of management approach
") lähenemisviisi alusel;
2.
avaldab kahetsust, et komisjoni poolt läbi viidud mõjuhindamine ei võtnud piisavalt arvesse kasutajate huve ega ka rohkem kui ühes liikmesriigis tegutsevate väikeste ja keskmise suurusega äriühingute ning ainult kohalikul tasandil tegutsevate äriühingute vajadusi;
3.
tuletab meelde, et finantsaruandluse eeskirjade lähendamise puhul ei ole tegemist üksnes ühepoolse protsessiga, mille käigus üks pool võtab teise poole finantsaruandlusstandardid lihtsalt üle;
4.
väljendab kahtlust komisjoni analüüsi suhtes, mille kohaselt geograafiliste andmete avaldamine rahvusvahelise finantsaruandlusstandardi 8 kohaselt ei peaks praktikas vähenema rahvusvahelise raamatupidamisstandardiga (IAS) 14 võrreldes, ja peab oluliseks, et juhtkond hoolitseb ka edaspidi piisava segmendiaruandluse eest, mis võimaldab kasutajatel hinnata riske ja äri mõjutavaid geograafilisi faktoreid, vajadusel riikide kaupa, ja äriettevõtte sektoreid, ning palub komisjonil kuue kuu jooksul käesoleva resolutisooni vastuvõtmisest anda Euroopa Parlamendile aru selleteemalise arutelu tulemustest rahvusvaheliste raamatupidamisstandardite nõukoguga;
5.
täheldab, et mõistet "
chief-operating-decision-maker
" võib mõista funktsioonina ja seega võiks see tähendada, et juhtkond, kannab kollektiivset vastutust, nagu see on ELi õigusaktides ette nähtud;
6.
nõuab, et komisjon jälgiks täpselt rahvusvahelise finantsaruandlusstandardi 8 kohaldamist ja esitaks Euroopa Parlamendile sellekohase aruande hiljemalt 2011. aastaks, muuhulgas seoses aruandlusega geograafiliste segmentide, segmendi kasumi või kahjumi ning rahvusvahelise finantsaruandlusstandarditele mittevastavate meetmete kasutamise kohta; rõhutab, et kui komisjon täheldab seoses rahvusvahelise finantsaruandlusstandardi 8 kohaldamisega puudusi, peab ta hoolitsema selle eest, et need kõrvaldatakse;
7.
rõhutab, et Euroopa Parlament kavatseb oma kontrolliõigust aktiivselt kasutada; rõhutab seetõttu, et rahvusvaheliste raamatupidamisstandardite nõukogu / rahvusvaheliste raamatupidamisstandardite komitee fond (IASCF) ja eriti komisjon peavad seega suhtlema Euroopa Parlamendiga ja ELi sidusrühmadega tihedamalt kui seni, sest see on põhjustanud tõsiseid probleeme näiteks rahvusvahelise finantsaruandlusstandardi 8 puhul; on arvamusel, et Euroopa Parlament tuleks kaasata standardite määratlemise protsessi juba selle kõige varajasemates etappides, et vältida olulisi viivitusi kinnitamise protsessis;
8.
palub seetõttu, et komisjon ei piirduks ainult vabatahtlike suunistega ja toetaks asjakohase raamatupidamisstandardi väljaarendamist, mis nõuaks mäetööstusettevõtete aruandlust riikide kaupa;
9.
rõhutab, et komisjon peaks kõikidel juhtudel toimima enda parema õigusloome põhimõtete kohaselt ja peab eelkõige seoses rahvusvaheliste finantsaruandlusstandarditega tagama, et mõjuhinnangud viiakse läbi rahvusvaheliste finantsaruandlusstandardite väljatöötamise või nende tõlgendamise võimalikult varases etapis; rõhutab, et niisugune mõjuhinnang peavad sisaldama kvantitatiivset teavet ja peegeldama sidusrühmadevahelist tasakaalu;
10.
rõhutab raamatupidamisstandardite asjakohase täitmise tähtsust ja et eelkõige Euroopa Parlamendil peab olema võimalik oma kontrolliõigust korrakohaselt rakendada;
11.
teeb presidendile ülesandeks edastada käesolev resolutsioon nõukogule, komisjonile ning liikmesriikide valitsustele ja parlamentidele.
