Laienemine: Türgi ja Montenegro liitumisväljavaated
Laienemine
Täiskogu istungid
2011-03-09 - 13:34
Parlament väljendab kolmapäeval vastu võetud resolutsioonis muret, et "reformid edenevad Türgis aeglaselt".
Teises vastu võetud resolutsioonis tervitavad saadikud Montenegro ametlikku kandidaadistaatust, ehkki korruptsiooni ja organiseeritud kuritegevusega on riigil ikka veel probleeme.
Põhja-Küprose tüliküsimus, poliitilise dialoogi puudumine Türgi parteide vahel ning meediavabaduse ja teiste põhiõiguste õõnestamine Türgis on peamised faktorid, mis aeglustavad liitumisläbirääkimisi, märkis raportöör Rita Oomen Ruijten (EPP, Holland) arutelu käigus.
Saadikud väljendavad resolutsioonis heameelt põhiseadusmuudatuste vastuvõtmise üle, ent rõhutavad samal ajal siiski, et "hädasti on vaja üldist põhiseadusreformi", mis muudaks Türgi täieõiguslikuks pluralistlikuks demokraatiaks.
Resolutsioonis tervitatakse edasiminekut ELi-Türgi tagasivõtulepingu läbirääkimistes ning saadikud märgivad, et kui tagasivõtuleping jõustub, peaks komisjon algatama viisadialoogi, pöörates erilist tähelepanu eelkõige ettevõtjate ja üliõpilaste ELi sissesõidu tingimustele.
Peamistest väljakutsetest toovad parlamendiliikmed esile ajakirjandusvabaduse olukorra halvenemise ja suureneva enesetsensuuri Türgi meedias, sealhulgas internetis.
Saadikud on samuti mures naiste olukorra, aumõrvade, sundabielude ja usuvähemuste õiguste pärast.
Türgi liitumisläbirääkimisi kirjeldatakse jätkuvalt kui pikaajalist protsessi, mille tulemusi ei saa ette ennustada.
Montenegro: Saadikud toetavad liitumisläbirääkimisi, ent on mures korruptsiooni pärast
Montenegro puhul toetavad saadikud Euroopa valitsuste otsust anda riigile kandidaadistaatus ning saadikud loodavad, et läbirääkimised algavad juba käesoleval aastal.
"On kahetsusväärne, et komisjon nõuab, et kandidaadistaatuse andmise ning liitumisläbirääkimiste alustamise vahele jääks paus," ütles raportöör Charles Tannock (ECR, Ühendkuningriik).
"Montenegro osas peaks otsuse tegema vaid tulemustele, faktidele ja saavutustele põhinedes.
Montenegro peab nüüd täitma ELi ootused, eelkõige korruptsiooni ja organiseeritud kuritegevuse vastu võitlemisel.
Sellest hoolimata on Montenegro Lääne-Balkani edulugu."
Suure enamusega vastu võetud resolutsioonis tunnevad saadikud heameelt "üldise üksmeele ja selle üle, et Montenegro valitsus ja opositsioonierakonnad peavad Euroopaga integreerumist väga oluliseks", riigi õigusliku ja põhiseadusliku raamistiku loomise protsessi lõpusirgele jõudmise üle ning riigi heade tulemuste üle majandusreformide rakendamisel.
Samas väljendasid parlamendiliikmed muret korruptsiooni, organiseeritud kuritegevuse, diskrimineerimise ning pressivabaduse piiramise pärast Montenegros.
Resolutsioonis rõhutatakse, et "korruptsioon on paljudes valdkondades veel üldiselt levinud, eelkõige ehituses, erastamisel ja riigihankesektoris" ning et "organiseeritud kuritegevus ning eelkõige rahapesu ja salakaubavedu tekitavad endiselt probleeme".
Saadikud on mures, et "naised on jätkuvalt alaesindatud otsustamisprotsessides ning juhtivatel ametikohtadel".
Saadikud tunnevad heameelt "üldiselt heade rahvustevaheliste suhete ja vähemuste õiguste hea üldise kaitse üle riigis", ent märgivad, et romade, aškalide ja egiptlaste kogukondade elutingimusi tuleks parandada.
Resolutsioonis nõutakse "täiendavaid meetmeid, et tagada meediaväljaannete sõltumatus ja professionaalsus" ning juhitakse tähelepanu laimamise eest määratavatele ebaproportsionaalsetele trahvidele, mis jätkuvalt takistavad ajakirjanike vaba ja sõltumatut tööd.
Saadikud rõhutavad, et ajakirjanike ja kodanikuühiskonna aktivistide hirmutamise ja nende vastu füüsilise vägivalla kasutamise juhtumeid, millest on teada antud, tuleb täies ulatuses uurida ja vajaduse korral kõnealuste tegude toimepanijad kohtuvastutusele võtta.
20110309IPR15162 Vastu võetud tekstid leiate alates 10. märtsist siit (valida kuupäev 09. märts 2011) Vaadake arutelu videot (valida kuupäev 08. märts 2011) Raportöör Rita Oomen Ruijteni (EPP, Holland) isikuandmed Raportöör Charles Tannocki (ECR, UK) isikuandmed
ET
1
LINK
/activities/plenary/ta/calendar.do?language=ET
ET
2
LINK
/wps-europarl-internet/frd/vod/research-by-date?language=et
ET
3
LINK
/members/expert/alphaOrder/view.do?language=ET&id=1122
ET
4
LINK
/members/public/yourMep/view.do?language=ET&partNumber=1&name=tannock&id=4521
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
