Borrell tõotab “vankumatut pühendumist” Liibanonile
Välissuhted
2006-09-20 - 12:10
President Borrell vaatab Beiruti kahjustused oma silmaga üle
Oma kahepäevasel visiidil Liibanoni rõhutas Euroopa Parlamendi president Josep Borrell parlamendi toetust “jätkusuutliku rahu” tagamiseks piirkonnas.
Ta pidas kõnelusi Liibanoni peaministri Fouad Sinioraga, välisministri Tarek Mitri ja juhtivate parlamendisaadikutega.
Ta sõitis ringi ka Beiruti osades, mis olid kannatada saanud viimases konfliktis Iisraeliga.
Enne lahkumist esitas ta hr Siniorale ametliku kutse tulla 27. septembriks Strasbourgi kohtuma saadikute ja fraktsioonide juhtidega.
Josep Borrell ütles, et kutse näitas parlamendi “vankumatut pühendumust” “ELi tegevuste elustamisele” Liibanonis.
Ta jätkas, et “Euroopal on kohustus säilitada visioon Liibanoni tuleviku jaoks”.
14.-15. septembril toimuv visiit sattus ühele ajale umbes 500-liikmelise väe saabu­misega Hispaaniast, mis on osa ELi panusest ÜRO Vahejõududele Liibanonis (UNIFIL).
See suurendab sealseid ÜRO vägesid umbes 4600 liikmeni, kellele peagi lisanduvad relvajõud ka teistest Euroopa riikidest.
Relvajõud aitavad rakendada ÜRO Julgeoleku­nõukogus ühehäälselt vastu võetud Reso­lutsiooni 1701, mille eesmärgiks on Iisraeli ja Hezbollahi vahelise konflikti lõpetamine Liibanonis.
See taotleb Liibanoni armee viimist riigi lõunaosasse ja Iisraeli vägede “kohest väljaviimist” Liibanonist.
Tõotades jätkata ÜRO operatsiooni toeta­mist, ütles president Borrell, et Euroopa sõjajõudude kohaloleku eesmärgiks on “koostöö tegemine Liibanoni armeega ja Liibanoni institutsioonide täieliku suverään­suse tagamine kogu Liibanoni territooriu­mil”.
Külastus oli hästi ajastatud, sest vaid kaks nädalat tagasi meenutas hr Borrell parlamendiliikmetele septembri täiskogu­istungi avamisel, et parlament oli esimene ELi institutsioon, kes kutsus üles sõja­tegevuse kohesele lõpetamisele.
Ka 20. juuli avaldus rõhutas vajadust Euroopa tugevale osalusele UNIFIL missioonil.
Neid toetas ka 7. septembril vastu võetud parlamendi resolutsioon, mis kutsus üles piirkonnas saavutama igakülgset lahendust ning mis väitis, et Lähis-Ida probleemidel puudub “sõjaline lahendus”.
Resolutsioon nõudis ka abi kiiret osutamist Liibanoni valitsusele taastamistöödeks.
Seni on EL abistanud 107 miljoni euroga, mille hulka ei ole arvestatud liikmesriikide poolt eraldi tehtud annetusi.
Abi sihiks on konflikti­järgsete ulatuslike taastamistööde toeta­mine.
President Borrelli visiidi video vaatamiseks klõpsake alltoodud viidale.
20060919STO10783 President Borrell Liibanonis Resolutsioon Lähis-Idast ÜRO (UNIFIL) ÜRO Resolutsioon 1701
ET
1
PHOTO
20060919PHT10790.jpg
ET
2
LINK
/president/Presidents_old/president_borrell/press_releases/en/files/cp0168.htm
ET
4
LINK
http://www.un.org/News/dh/latest/selectunifil.asp
ET
5
LINK
http://www.un.org/News/Press/docs/2006/sc8808.doc.htm
ET
6
MULTIMEDIA
20060919MLT10784.mov
-//EP//TEXT TA P6-TA-2006-0348 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
