Suuliselt vastatav küsimus O-000318/2011
komisjonile
Kodukorra artikkel 115
Cornelia Ernst
,
Miguel Portas
,
Marisa Matias
fraktsiooni GUE/NGL nimel Teema: Kolmanda riigi õigusaktide eksterritoriaalne mõju ja ELi andmekaitsealased õigusaktid
Kolmanda riigi õigusaktidel võib olla eksterritoriaalne mõju, mis avaldub otseselt ettevõtjatele, kodanikele ja pikaajalistele residentidele ELi territooriumil.
Nimetatud õigusaktid võivad olla vastuolus ELi õigusaktidega, näiteks nendega, mis käsitlevad andmekaitset.
Nii nõutakse näiteks USA seadustega Medicare Act, FATCA, FISA ja Patriot Act Euroopas säilitatud isikuandmete esitamist USA ametiasutustele.
1.
Kas komisjoni arvates võivad kolmanda riigi õigusaktid, näiteks eelnimetatud USA seadused, osutuda ülimuslikuks asjaomaste ELi andmekaitsealaste õigusaktide ning õiguste ja tagatiste suhtes, mida need kodanikele, pikaajalistele residentidele ja ettevõtjatele ette näevad?
Kas komisjon teab mõnda muud näidet eksterritoriaalse mõjuga kolmanda riigi õigusaktide kohta, mis on vastuolus asjaomaste ELi andmekaitsealaste õigusaktide ja nendega seotud õigustega?
2.
Kas komisjon arvab, et isikuandmete edastamine kolmandatele riikidele, nagu nõutakse eelnimetatud näidetes USA seaduste kohta, kujutab endast asjaomaste ELi andmekaitsealaste õigusaktide rikkumist?
3.
Milliseid kiireloomulisi meetmeid kavatseb komisjon võtta nende probleemide lahendamiseks asjaomaste USA ametiasutustega ning mida kavatseb komisjon teha ELi kodanike, pikaajaliste residentide ja ELis asuvate ettevõtjate õiguste kaitsmiseks ja esindamiseks?
4.
Milliseid kiireloomulisi meetmeid kavatseb komisjon võtta selleks, et tagada ELi andmekaitseeeskirjade tõhus jõustamine ja et kolmanda riigi õigusaktid ei oleks ELi õigusaktide suhtes ülimuslikud, mistõttu õigusaktidega tagatud õigused ja tagatised võivad osutuda õigustühiseks?
