A6-0208/2009
2.4.2009
***I
RAPORT
Ettepanek võtta vastu Euroopa Parlamendi ja nõukogu direktiiv sõiduautode tankimisel teenindusjaamades eralduvate bensiiniaurude regenereerimise II etapi kohta
(KOM(2008)0812 – C6‑0470/2008 – 2008/0229(COD))
Keskkonna-, rahvatervise- ja toiduohutuse komisjon
Raportöör:
Dimitrios Papadimoulis
PE 418.392v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Märgitud menetlus põhineb komisjoni esitatud õiguslikul alusel.)
Õigusloomega seotud teksti muudatusettepanekud
Euroopa Parlamendi muudatusettepanekutes märgistatakse muudetud tekst paksus kaldkirjas .
Kui Euroopa Parlament soovib muutmisakti puhul muuta olemasolevat sätet, mida komisjoni ettepanekus ei muudeta, märgistatakse muutmata jäävad tekstiosad paksus kirjas .
Välja jäetav tekstiosa tähistatakse sümboliga [...].
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI..........................................................................................................................16
MENETLUS..............................................................................................................................18
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu direktiiv sõiduautode tankimisel teenindusjaamades eralduvate bensiiniaurude regenereerimise II etapi kohta
( KOM(2008)0812 – C6‑0470/2008 – 2008/0229(COD) )
(Kaasotsustamismenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2008)0812 );
– võttes arvesse EÜ asutamislepingu artikli 251 lõiget 2 ja artiklit 175, mille alusel komisjon esitas ettepaneku Euroopa Parlamendile ( C6‑0470/2008 );
– võttes arvesse kodukorra artiklit 51;
– võttes arvesse keskkonna-, rahvatervise- ja toiduohutuse komisjoni raportit ( A6‑0208/2009 ),
1. kiidab komisjoni ettepaneku muudetud kujul heaks;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile.
Muudatusettepanek
1
Ettepanek võtta vastu direktiiv
Pealkiri
Komisjoni ettepanek
Muudatusettepanek
Euroopa Parlamendi ja nõukogu direktiiv sõiduautode tankimisel teenindusjaamades eralduvate bensiiniaurude regenereerimise II etapi kohta
Euroopa Parlamendi ja nõukogu direktiiv mootorsõidukite tankimisel teenindusjaamades eralduvate bensiiniaurude regenereerimise II etapi kohta
Selgitus
Kooskõla tagamiseks direktiivi artikliga 1.
Muudatusettepanek
2
Ettepanek võtta vastu direktiiv
Põhjendus 1 a (uus)
Komisjoni ettepanek
Muudatusettepanek
(1 a) Genfi protokolliga lenduvate orgaaniliste ühendite heitkoguste või nende piiriülese leviku kontrolli kohta sätestatakse lenduvate orgaaniliste ühendite heitkoguste vähendamise eesmärgid ja Göteborgi protokolliga hapestumise, eutrofeerumise ja troposfääriosooni vähendamise kohta kehtestatakse heitkoguste ülemmäärad neljale saasteainele (vääveldioksiidile, lämmastikoksiididele, lämmastikule ja lenduvatele orgaanilistele ühenditele) ning nõutakse heitkoguste piiramiseks parimate olemasolevate tehnoloogiate kasutamist.
Selgitus
Ühinenud Rahvaste Organisatsiooni Euroopa Majanduskomisjoni (UN/ECE) 1979. aasta piiriülese õhusaaste kauglevi konventsiooni Genfi protokoll ja Göteborgi protokoll on kaks peamist õiguslikku kohustust II etapi seadmete kasutuselevõtuks.
Muudatusettepanek
3
Ettepanek võtta vastu direktiiv
Põhjendus 2
Komisjoni ettepanek
Muudatusettepanek
(2) Euroopa Parlamendi ja nõukogu 21. mai 2008. aasta direktiivis 2008/50/EÜ välisõhu kvaliteedi ja Euroopa õhu puhtamaks muutmise kohta on sätestatud õhukvaliteedi eesmärgid seoses troposfääriosooni ja benseeniga ning Euroopa Parlamendi ja nõukogu 23. oktoobri 2001. aasta direktiivis 2001/81/EÜ on sätestatud troposfääriosooni tekitavate lenduvate orgaaniliste ühendite siseriiklikud ülemmäärad.
Lenduvate orgaaniliste ühendite (sh bensiiniaurude) heited ühes liikmesriigis tekkivad mõjuvad halvasti teiste liikmesriikide õhukvaliteedile .
(2) Euroopa Parlamendi ja nõukogu 21. mai 2008. aasta direktiivis 2008/50/EÜ välisõhu kvaliteedi ja Euroopa õhu puhtamaks muutmise kohta on sätestatud õhukvaliteedi eesmärgid seoses troposfääriosooni ja benseeniga ning Euroopa Parlamendi ja nõukogu 23. oktoobri 2001. aasta direktiivis 2001/81/EÜ on sätestatud troposfääriosooni ja fotokeemilist sudu tekitavate lenduvate orgaaniliste ühendite siseriiklikud ülemmäärad.
Ühes liikmesriigis tekkivad toksilisteks ja kantserogeenseteks klassifitseeritud lenduvate orgaaniliste ühendite (sh bensiiniaurude) heitmed halvendavad teiste liikmesriikide õhu kvaliteeti .
Selgitus
Kooskõla tagamiseks direktiiviga 94/63/EÜ.
Muudatusettepanek
4
Ettepanek võtta vastu direktiiv
Põhjendus 2 a (uus)
Komisjoni ettepanek
Muudatusettepanek
(2 a) Osoon on atmosfääri soojenemise ja kliimamuutuse põhjustajana tähtsuselt kolmas kasvuhoonegaas süsinikdioksiidi ja metaani järel, mis kahjustab inimeste tervist, taimestikku ja ehitusmaterjale.
Selgitus
Päikesepaiste, tuulevaikuse ja lämmastikoksiidide olemasolu korral lenduvate orgaaniliste ühendite heitmed reageerivad, moodustades troposfääriosooni, mis kahjustab inimeste tervist, taimkatet ja ehitusmaterjale.
Muudatusettepanek
5
Ettepanek võtta vastu direktiiv
Põhjendus 4
Komisjoni ettepanek
Muudatusettepanek
(4) Bensiiniaurud eralduvad ka sõiduautode tankimisel teenindusjaamades ja neid tuleks regenereerida viisil, mis on kooskõlas direktiiviga 94/63/EÜ.
(4) Bensiiniaurud eralduvad ka mootorsõidukite tankimisel teenindusjaamades ja neid tuleks regenereerida viisil, mis on kooskõlas direktiiviga 94/63/EÜ.
Selgitus
Kooskõla tagamiseks pealkirjaga ja direktiivi artikliga 1.
Muudatusettepanek
6
Ettepanek võtta vastu direktiiv
Põhjendus 4 a (uus)
Komisjoni ettepanek
Muudatusettepanek
(4 a) Ehkki lenduvate orgaaniliste ühendite heitkoguste piiramiseks on välja töötatud ja rakendatud erinevaid ühenduse juriidilisi dokumente, on nende mõju õhusaastele komisjoni 21. septembri 2005. aasta teatise „Õhusaaste temaatiline strateegia” hinnangu kohaselt endiselt tühine ning ühenduse kuuendas keskkonnaalases tegevusprogrammis ja Euroopa Parlamendi ja nõukogu 23. oktoobri 2001. aasta direktiivis 2001/81/EÜ teatavate õhusaasteainete siseriiklike ülemmäärade kohta 1 sätestatud pikaajalisi tervise- ja keskkonnaeesmärke praeguse poliitikaga 2020. aastaks ei täideta.
1 EÜT L 309, 27.11.2001, lk 22.
Selgitus
Temaatilises strateegias pakuti välja mitmed meetmed, millega aidata saavutada täiendavat edu pikaajaliste eesmärkide poole liikumisel, kaasa arvatud täiendav kontroll mootorsõidukite tankimise üle teenindusjaamades.
Muudatusettepanek
7
Ettepanek võtta vastu direktiiv
Põhjendus 6
Komisjoni ettepanek
Muudatusettepanek
(6) Selleks et suurendada keskkonnakasu ja hõlbustada bensiiniaurude regenereerimise seadmete müüki, on asjakohane kehtestada bensiiniaurude regenereerimise miinimumtase.
(6) Mootorsõidukite tankimisel teenindusjaamades eralduvaid bensiiniaurusid praegu ühenduse tasandil ei reguleerita, kuigi mitmes liikmesriigis kehtivad bensiiniaurude regenereerimise II etapi eeskirjad.
Selleks , et suurendada keskkonnakasu ja hõlbustada bensiiniaurude regenereerimise seadmete müüki, on seetõttu asjakohane kehtestada bensiiniaurude regenereerimise ühtne miinimumtase.
Selgitus
Siseriiklike eeskirjade kohaldamisala on erinev, eriti mis puudutab hõlmatud tanklate minimaalset suurust, aurude kogumise nõutavat tõhusust ja paigaldamisjärgset nõuetele vastavuse järelevalve režiimi.
Muudatusettepanek
8
Ettepanek võtta vastu direktiiv
Põhjendus 7
Komisjoni ettepanek
Muudatusettepanek
(7) Kõiki paigaldatud bensiiniaurude regenereerimise II etapi seadmeid tuleks korrapäraselt kontrollida selle tagamiseks, et bensiiniaurude regenereerimise seadmed aitaksid heitkoguseid tõhusalt vähendada.
(7) Kõiki paigaldatud bensiiniaurude regenereerimise II etapi seadmeid tuleks korrapäraselt kontrollida selle tagamiseks, et bensiiniaurude regenereerimise seadmed aitaksid heitkoguseid tõhusalt vähendada.
Liikmesriigid peavad tagama kontrollimiste läbiviimise kooskõlas Euroopa Parlamendi ja nõukogu 4. aprilli 2001. aasta soovitusega 2001/331/EÜ, milles sätestatakse liikmesriikides teostatava keskkonnajärelevalve miinimumnõuded 1 .
1 EÜT L 118, 27.4.2001, lk 46.
Selgitus
Tõhus järelevalve on tähtis käesoleva direktiivi edu saavutamiseks.
Seetõttu on vaja kohaldada soovituse 2001/331/EÜ sätteid.
Muudatusettepanek
9
Ettepanek võtta vastu direktiiv
Põhjendus 7 a (uus)
Komisjoni ettepanek
Muudatusettepanek
(7 a) Bensiiniaurude regenereerimise II etapi seadmeid tuleks korrapäraselt kontrollida ning kontrollimine peaks hõlmama nii bensiiniaurude regenereerimise tulemuslikkust tankuri juures kui ka kogu bensiiniaurude regenereerimise II etapi süsteemi ülerõhku ja aurutõkestust.
Selgitus
Kõiki aurude regenereerimise seadmeid tuleks nõuetekohaselt hooldada, et hoida need lekkevabad ja aurukindlad.
Muudatusettepanek
10
Ettepanek võtta vastu direktiiv
Põhjendus 8
Komisjoni ettepanek
Muudatusettepanek
(8) Liikmesriigid peaksid kehtestama eeskirjad käesoleva määruse sätete rikkumise korral kohaldatavate karistuste kohta ja tagama nende rakendamise.
Need karistused peaksid olema tõhusad, proportsionaalsed ja hoiatavad.
(8) Liikmesriigid peaksid kehtestama eeskirjad käesoleva määruse sätete rikkumise korral kohaldatavate karistuste kohta ja tagama nende rakendamise.
Need karistused peaksid olema tõhusad, proportsionaalsed ja hoiatavad , kuna nõuete eiramine võib tuua kaasa inimeste tervise ja keskkonna kahjustamise .
Teave käesoleva direktiivi sätete rikkumiste kohta tuleks avalikustada.
Selgitus
Nõuete eiramise eest kohaldatavate karistuste osas tuleks kehtestada toimiv ja läbipaistev menetlus.
Lisaks tagab süüdlaste avalikustamine käesolevas direktiivis sätestatud eeskirjade täitmise.
Muudatusettepanek
11
Ettepanek võtta vastu direktiiv
Artikkel 2 – lõige 1
Komisjoni ettepanek
Muudatusettepanek
1. „bensiin” – bensiin, nagu on määratletud Euroopa Parlamendi ja nõukogu direktiivi 98/70/EÜ artikli 2 punktis 1 1 ;
1. „bensiin” – bensiin, nagu on määratletud Euroopa Parlamendi ja nõukogu direktiivi 1994/63/EÜ artikli 2 punktis a 1 ;
1 EÜT L 350, 28.12.1998, lk 1.
1 EÜT L 365, 31.12.1994, lk 24.
Selgitus
Siin peab olema sama määratlus, nagu on „I etapi" direktiivis (lenduvate orgaaniliste ühendite (LOÜ) heitkoguste kontrollimise kohta).
Kuivõrd tulevikus kehtivad need kaks õigusakti korraga ning ühtede ja samade tanklate suhtes, siis on õigusliku lähenemise järjekindlus väga tähtis.
Muudatusettepanek
12
Ettepanek võtta vastu direktiiv
Artikkel 3 – lõige 2
Komisjoni ettepanek
Muudatusettepanek
2.
Liikmesriigid tagavad, et kõigisse olemasolevatesse teenindusjaamadesse, mille läbilaskevõime on üle 500 m 3 aastas ja mida renoveeritakse märkimisväärselt, paigaldatakse renoveerimise ajal bensiiniaurude regenereerimise II etapi süsteem.
2.
Liikmesriigid tagavad, et kõigisse olemasolevatesse teenindusjaamadesse, mille läbilaskevõime on üle 500 m 3 aastas ja mida renoveeritakse märkimisväärselt, paigaldatakse renoveerimisel bensiiniaurude regenereerimise II etapi süsteem.
Samas paigaldatakse kõigisse sellistesse teenindusjaamadesse, mis asuvad alaliste elu- või tööruumidega samas hoones ja mida märkimisväärselt renoveeritakse, renoveerimise ajal bensiiniaurude regenereerimise II etapi süsteem, olenemata nende teenindusjaamade tegelikust või kavandatavast läbilaskevõimest.
Selgitus
Kooskõla tagamiseks lõikega 1.
Muudatusettepanek
13
Ettepanek võtta vastu direktiiv
Artikkel 3 – lõige 3
Komisjoni ettepanek
Muudatusettepanek
3.
Liikmesriigid tagavad, et üle 3000 m 3 aastase läbilaskevõimega olemasolevatesse teenindusjaamadesse paigaldatakse bensiiniaurude regenereerimise II etapi süsteem hiljemalt 31. detsembriks 2020 .
3.
Liikmesriigid tagavad, et kõigis üle 3000 m3 aastase läbilaskevõimega olemasolevas teenindusjaamades paigaldatakse bensiiniaurude regenereerimise II etapi süsteem hiljemalt 31. detsembriks 2018 .
Muudatusettepanek
14
Ettepanek võtta vastu direktiiv
Artikkel 3 – lõige 3 a (uus)
Komisjoni ettepanek
Muudatusettepanek
3 a.
Lõikeid 1, 2 ja 3 ei kohaldata nende teenindusjaamade suhtes, mis on seotud uute sõiduautode tootmise ja tarnimisega.
Selgitus
Siin esildatud definitsioon hõlmab autotootjaid, kes täidavad auto kütusepaagi esimest korda.
Kuivõrd need paagid on uued ja seal sees ei ole veel bensiini olnud, siis nendest bensiinauru ei lendu, mistõttu oluliste lisakulude tegemine bensiiniaurude regenereerimise seadmete paigaldamiseks ei annaks mingit lenduvate orgaaniliste ühendite heitkoguste vähendamist.
Muude, teenindusjaamade suhtes, kes jaemüügiga ei tegele, kehtivad kavandatud koguste piirmäärad ja neid käesolev õigusakt seega ei puuduta.
Muudatusettepanek
15
Ettepanek võtta vastu direktiiv
Artikkel 4 – lõige 1
Komisjoni ettepanek
Muudatusettepanek
1.
Liikmesriigid tagavad, et bensiiniaurude regenereerimise II etapi süsteemi puhul on süsivesinike kogumise tõhusus vähemalt 85 % .
1.
Liikmesriigid tagavad, et bensiiniaurude regenereerimise II etapi süsteemi puhul on süsivesinike kogumise tõhusus vähemalt 90 % .
Muudatusettepanek
16
Ettepanek võtta vastu direktiiv
Artikkel 5 – lõige 2 a (uus)
Komisjoni ettepanek
Muudatusettepanek
2 a.
Teenindusjaamakäitajad registreerivad kõik II etapi seadmete juures läbi viidud hooldus-, kontrollimis-, katsetus-, paigaldus- ja remonttööde üksikasjad.
Selgitus
Et täielikult veenduda II etapi süsteemi nõuetekohases toimimises.
Muudatusettepanek
17
Ettepanek võtta vastu direktiiv
Artikkel 5 – lõige 2 b (uus)
Komisjoni ettepanek
Muudatusettepanek
2 b.
Kui teenindusjaama on paigaldatud bensiiniaurude regenereerimise II etapi süsteem, paneb teenindusjaamakäitaja välja sildi, kleebise või muu teate selle kohta, et teenindusjaam on varustatud bensiiniaurude regenereerimise II etapi seadmetega.
Selgitus
On ütlematagi selge, et teenindusjaama tuleb üles panna sertifikaat näitamaks, et jaam on varustatud bensiiniaurude regenereerimise II etapi süsteemiga.
Muudatusettepanek
18
Ettepanek võtta vastu direktiiv
Artikkel 6
Komisjoni ettepanek
Muudatusettepanek
Liikmesriigid kehtestavad eeskirjad karistuste kohta, mida kohaldatakse käesoleva direktiivi alusel vastu võetud siseriiklike õigusnormide rikkumise korral, ning võtavad kõik vajalikud meetmed, et tagada kõnealuste karistuste rakendamine.
Ettenähtud karistused peavad olema tõhusad, proportsionaalsed ja hoiatavad.
Liikmesriigid teatavad komisjonile nendest sätetest hiljemalt artikli 7 lõike 1 esimeses lõigus sätestatud kuupäevaks ning teatavad viivitamatult nende kõigist järgnevatest muudatustest.
Liikmesriigid kehtestavad eeskirjad karistuste kohta, mida kohaldatakse käesoleva direktiivi alusel vastu võetud siseriiklike õigusnormide rikkumise korral, ning võtavad kõik vajalikud meetmed, et tagada kõnealuste karistuste rakendamine.
Ettenähtud karistused peavad olema tõhusad, proportsionaalsed ja hoiatavad.
Teave käesoleva direktiivi sätete rikkumiste kohta avalikustatakse.
Liikmesriigid teatavad komisjonile nendest sätetest hiljemalt artikli 7 lõike 1 esimeses lõigus sätestatud kuupäevaks ning teatavad viivitamatult nende kõigist järgnevatest muudatustest.
Selgitus
Nõuetele mittevastavuse eest kohaldatavate karistuste jaoks tuleks kehtestada teostatav ja läbipaistev menetlus.
Lisaks tagab süüdlaste avalikustamine käesolevas direktiivis sätestatud eeskirjade täitmise.
Muudatusettepanek
19
Ettepanek võtta vastu direktiiv
Artikkel 6 a (uus)
Komisjoni ettepanek
Muudatusettepanek
Artikkel 6 a
Aruandlus ja läbivaatamine
24 kuu jooksul alates artikli 7 lõikes 1 osutatud kuupäevast ning seejärel iga kolme aasta järel esitavad liikmesriigid komisjonile aruande käesoleva direktiivi rakendamise kohta.
Nimetatud aruannete alusel vaatab komisjon direktiivi läbi, võttes eelkõige arvesse ühtlustatud meetodite loomist süsivesinike kogumise tõhususe mõõtmiseks.
Selgitus
Liikmesriigid juba esitavad aruandeid bensiiniaurude regenereerimise I etapi rakendamise kohta.
Mõõtmismeetodite erinevus võib tuua kaasa käesoleva direktiivi ebaühtlase rakendamise.
Komisjon peab kaaluma ühtlustatud süsteemi võimalikult kiiret kasutuselevõtmist.
Muudatusettepanek
20
Ettepanek võtta vastu direktiiv
Artikkel 7 – lõige 1
Komisjoni ettepanek
Muudatusettepanek
1.
Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt [30. juuniks 2012] .
Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
1.
Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. juuniks 2011 .
Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
Liikmesriigid kohaldavad neid norme alates [1. juulist 2012] .
Liikmesriigid kohaldavad neid norme alates 1. juulist 2011 .
Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile.
Sellise viitamise viisi näevad ette liikmesriigid.
Kui liikmesriigid need meetmed vastu võtavad, lisavad nad meetmetesse või meetmete ametliku avaldamise korral nende juurde viite käesolevale direktiivile.
Sellise viitamise korra kehtestavad liikmesriigid.
Selgitus
Teeme ettepaneku määrata tähtajaks 2010. aasta, mis on kooskõlas liikmesriikide kohustustega LOÜ heitkoguste vähendamiseks vastavalt ELi heitkoguste siseriiklike ülemmäärade direktiivile ja UN/ECE Göteborgi protokollile.
SELETUSKIRI
Sissejuhatus
Bensiin sisaldab lenduvaid orgaanilisi ühendeid, mis muutuvad bensiinipaagis auruks, täites paagis kütuse kohal asuva tühja ruumi.
Kui sõidukit tangitakse, surub sissevoolav kütus auru paagist välja, ja kui seda kinni ei püüta, eraldub aur sõiduki täitetoru kohalt atmosfääri.
Pärast atmosfääri vabanemist reageerivad lenduvad orgaanilised ühendid päikesevalguse käes lämmastikoksiididega ja moodustavad troposfääriosooni.
See on inimeste tervist, taimi ja ehitusmaterjali kahjustava fotokeemilise sudu üks koostisosa.
Osoon on äärmiselt ärritav riigipiire ületav gaasiline õhusaasteaine ning sellega kokkupuude võib avaldada kahjulikku mõju inimeste tervisele.
Osoonitaseme tõusuga on seostatud suremuse üldist tõusu ning hingamisteede haigustest tingitud haiglaravi sagenemist.
Lisaks inimeste tervisele kahjustab osoon teadaolevalt ka taimi ja viljasaaki.
Osoon avaldab kahjulikku mõju ka sellistele materjalidele nagu looduslik ja sünteeskautšuk, pinnakatted (nt värv ja lakk) ning tekstiil.
Koos teiste saasteainetega on osoon avaldanud kahjulikku mõju metallidele ja kividele.
Benseen on lenduv orgaaniline ühend ja bensiini koostisosa.
Benseen on ka tuntud kui inimesele ohtlik genotoksiline kantserogeen ja sellega seostatakse kõrgenenud riski niisuguste haiguste suhtes nagu leukeemia.
Inimesed puutuvad benseeniga kokku peamiselt tubakasuitsu, bensiiniaurude ja sõidukite heitgaaside kaudu.
Lisaks sellele tunnistab komisjon, et biokütuste, eriti bensiinis bioetanooli kasutuselevõtmine võib suuremast aururõhust tingitud segude tõttu suurendada bensiiniaurude heitkoguseid (benseen, osoon ja teised lenduvad orgaanilised ühendid).
Komisjoni ettepanek
Puhtama õhu tagamise vajadust on tunnustatud mitme aastakümne jooksul riiklikul ja ELi tasandil võetud meetmete ja rahvusvaheliste konventsioonide kaudu.
Välisõhu kvaliteedi tõstmine on jätkuvalt üks suurim lahendust vajav probleem.
Õhusaaste probleemi saab lahendada üksnes pikaajaliste meetmetega ning üleeuroopalises raamistikus, edendades iseäranis piiriüleseid meetmeid.
Varasemate otsustega vastu võetud pikaajalisi tervise- ja keskkonnaeesmärke praeguste poliitikate abil ei saavutata, ja seda isegi mitte aastaks 2020, nagu selgub hiljutistest järeldustest.
2005. aasta õhusaastet käsitlevas temaatilises strateegias ja sellest tulenevates õigusaktides (eriti direktiivis 2008/50) nähti ette mitmesuguseid, sealhulgas kohapealseid meetmeid, näiteks bensiiniautode tankimise kontrollimine teenindusjaamades, et edendada pikaajaliste eesmärkide saavutamist.
Komisjoni ettepaneku eesmärk on teenindusjaamades sõiduautode tankimisel atmosfääri eralduvate bensiiniaurude regenereerimine.
Kehtivas direktiivis (1994/63) käsitletakse juba bensiini hoidmise ja terminalidest teenindusjaamadesse jaotamise käigus tekkivate lenduvate orgaaniliste ühendite heidet.
Sõiduautode tankimisel eralduvaid bensiiniaure praegu ELi tasandil ei reguleerita, ehkki bensiiniaurude regenereerimise II etapi seadmeid kasutatakse paljudes liikmesriikides.
Riiklikel õigusaktidel on erinevad reguleerimisalad, eriti hõlmatud teenindusjaama minimaalse suuruse, nõutava bensiiniaurude kogumise tõhususe ja paigaldamisjärgse nõuete täitmise korra osas.
Sellest tulenevalt on oluline teha õigusakti ettepanek ELi tasandil.
Teenindusjaamades bensiiniaurude regenereerimise II etapi süsteemi kasutuselevõtmise eesmärk on vähendada sõidukite tankimisel eralduvate lenduvate orgaaniliste ühendite heidet ning vastavalt komisjoni ettepanekule regenereerida vähemalt 85 % eraldunud aurust.
Raportööri seisukoht
Raportöör on seisukohal, et komisjoni ettepanek on vajalik, pidades silmas vajadust käsitleda lenduvate orgaaniliste ühendite küsimust põhjalikumalt, et parandada õhukvaliteeti ja üldist heaolu nii piirkondlikul kui ka kohalikul tasandil, soodustada kogu maailmas bensiiniaurude regenereerimise II etapi süsteemide kasutuselevõtmist ning tehnoloogilisi võimalusi, et vähendada tankimisel tekkivat heidet 95 % võrra.
Raportööri muudatusettepanekud on suunatud komisjoni ettepaneku toetamisele, võttes arvesse järgmist:
– lenduvate orgaaniliste ühendite heitkoguste tase teenindusjaamades on seotud kütuse läbilaskevõimega ning inimeste kokkupuude nendega oleneb inimese lähedusest heiteallikale.
Seega mida suurem on teenindusjaam ja mida lähemal sellele inimene töötab või elab, seda suurem on tõenäosus puutuda kokku välisõhuga, mis sisaldab palju lenduvaid orgaanilisi ühendeid.
Väiksemates bensiinijaamades on eralduvate heitkoguste hulk proportsionaalselt väiksem kui muu läbilaskevõimega kategooria jaamades;
– paigaldamise kulu.
Kui mis tahes II etapi süsteemi kasulikkus määratakse tavaliselt kindlaks ühiskonna kui terviku tasandil, on huvitav täheldada, et regenereeritud bensiiniaurude majanduslikust väärtusest tingitud müügimõjud on märkimisväärsed.
Aurude regenereerimine ja bensiinina realiseerimine võib aja jooksul kõnealused kulud korvata.
Hiljuti Ühendkuningriigis läbiviidud uuringust selgus, et seadmete kasutusiga arvestades on regenereeritud aurude müük teenindusjaamadele majanduslikult kasulik.
Raportööri muudatusettepanekud
a.
Laiendada direktiivi reguleerimisala kõigile mootorsõidukitele.
b.
Tugevdada kaitsetaset, kehtestades bensiiniaurude regenereerimise minimaalseks lubatud tasemeks 95 % või rohkem.
c.
Kaasata ettepaneku reguleerimisalasse läbilaskevõimest sõltumata kõik olemasolevad teenindusjaamad, mille läheduses asuvad alalised eluasemed või töökohad ja milles viiakse läbi ulatuslikku renoveerimist.
d.
Vähendada olemasolevate teenindusjaamade läbilaskevõime künnist ning lühendada nende jaoks nõuete jõustumise tähtaega.
e.
Parandada nõuete täitmist testimise, järelevalve ja teenindusjaamade päevaraamatute kontrollimise teel ning kehtestada liikmesriikidele aruandluskohustus.
f.
Kehtestada toimiv ja läbipaistev sanktsioonide rakendamise kord nõuete eiramise eest, hakates süüdlasi avalikustama, mis tagab direktiivis sätestatud eeskirjadest kinnipidamise.
g.
Kehtestada läbivaatamisklausel, et komisjon võtaks võimalikult kiiresti kasutusele ühtlustatud meetodid süsivesinike kogumise tõhususe mõõtmiseks.
h.
Kehtestada varasem ülevõtmiskuupäev (aastaks 2010), et tunnustada liikmesriikide kohustust vähendada Göteborgi protokolli ja saasteainete riiklike ülemmäärade direktiivi kohaselt lenduvate orgaaniliste ühendite heidet.
MENETLUS
Pealkiri
Sõiduautode tankimisel eralduvate bensiiniaurude regenereerimine
Viited
KOM(2008)0812 – C6-0470/2008 – 2008/0229(COD)
EP-le esitamise kuupäev
4.12.2008
Vastutav komisjon
istungil teada andmise kuupäev
ENVI
15.12.2008
Arvamuse esitaja(d)
istungil teada andmise kuupäev
ITRE
15.12.2008
Arvamuse esitamisest loobumine
otsuse kuupäev
ITRE
19.1.2009
Raportöör(id)
nimetamise kuupäev
Dimitrios Papadimoulis
12.1.2009
Arutamine parlamendikomisjonis
16.2.2009
Vastuvõtmise kuupäev
31.3.2009
Lõpphääletuse tulemused
+:
–:
0:
42
1
4
Lõpphääletuse ajal kohal olnud liikmed
Adamos Adamou, Georgs Andrejevs, Margrete Auken, Liam Aylward, Pilar Ayuso, Irena Belohorská, Maria Berger, Johannes Blokland, Frieda Brepoels, Hiltrud Breyer, Martin Callanan, Dorette Corbey, Magor Imre Csibi, Chris Davies, Avril Doyle, Edite Estrela, Anne Ferreira, Matthias Groote, Françoise Grossetête, Gyula Hegyi, Marie Anne Isler Béguin, Dan Jørgensen, Christa Klaß, Urszula Krupa, Jules Maaten, Marios Matsakis, Linda McAvan, Péter Olajos, Miroslav Ouzký, Vladko Todorov Panayotov, Vittorio Prodi, Dagmar Roth-Behrendt, Guido Sacconi, Daciana Octavia Sârbu, Amalia Sartori, Bogusław Sonik, María Sornosa Martínez, Thomas Ulmer, Anja Weisgerber, Åsa Westlund, Glenis Willmott
Lõpphääletuse ajal kohal olnud asendusliige/asendusliikmed
Iles Braghetto, Nicodim Bulzesc, Christofer Fjellner, Johannes Lebech
Lõpphääletuse ajal kohal olnud asendusliige/asendusliikmed (kodukorra art 178 lg 2)
Christopher Heaton-Harris, Søren Bo Søndergaard
Esitamise kuupäev
2.4.2009
