Biokütused võivad olla nii head kui halvad
Keskkond
2008-03-06 - 16:58
Biokütus - keskkonnasõbralik või mitte?
"Mõned aastad tagasi nähti biokütuseid kui kliimaprobleemi lahendust.
Täna ütlevad mõned, et biokütused ei ole lahendus, vaid osa probleemist."
Selliste sõnadega kirjeldas Hollandi parlamendiliige Dorette Corbeys (PSE) teisipäeval kokkutulnud töögrupi arutelu, mis keskendus küsimusele, kuidas toota keskkonda säästvaid biokütuseid.
Mis on biokütused?
Tavaliselt biodiisel ja bioetanool, mis on tehtud taimedest nagu mais, soja, suhkruroog, raps ja palm.
Kasutatakse peamiselt transpordi kütuseks.
Biokütused võivad olla puhtad, millegagi kokkusegatud või millegi lisandid.
Miks me neid kasutame?
Esiteks energiajulgeoleku pärast, et sõltuda vähem gaasi ja nafta impordist.
Teiseks kliima pärast, et atmosfääri eralduks vähem kasvuhoone heitgaase - taimed nimelt imevad endasse CO2 ning nendest valimistava kütuse kasutamisel eralduks õhku vaid see kogus CO2, mida nad algselt endasse imesid.
2007. aasta märtsis toimunud Euroopa Liidu tippkohtumisel seati kõikidele liikmesriikidele aastaks 2020 10%line miinimumeesmärk biokütuste osakaalul transpordis.
Mis siis muret teeb?
Kasvuhoone heitgaaside tasakaal: Viimaste aastate jooksul on teadlased tähelepanu pööranud sellele, et biokütuste tootmine ise võtab palju energiat; et põllumajandus eraldab palju lämmastikoksiidi.
Keskkonnamõju: Tööstuslikul põllumajandusel on oma kõrvalmõjud; bioloogilise mitmekesisuse kaotamine; kõrge veekasutus tootmises; metsade langetamine, sest vaja on põllumaad.
Sotsiaalsed mõjud: arengumaade maakonfliktid; toidunappus ja -kallidus (biokütused võivad toidu hinda tõsta)
Kas energiajulgeolek suureneks?
Neil Parish, parlamendi põllumajanduskomisjoni esimees ütles kohtumisel, et biokütuste üks eeliseid on energiajulgeolek.
"Aga kui ainus võimalus eemärkideni jõudmiseks on biokütuste importimine, siis on varustamine selgelt sama haavatav kui nafta ja gaasi puhul."
Kohtumisel osalenud ei jõudnud selgusele, kuidas kõikidest nendest probleemidest jagu saada ilma keskkonda ohustamata ja leidsid, et see on õige saagi, õige koha ja õige mahu küsimus.
Bas Eickhout Hollandi Keskkonna Hindamise Agentuurist teatas, et küsimus ei ole must-valge.
"Biokütustesse puutuv on hall tsoon."
Corbey: head ja halvad biokütused
Raportöör Corbey ütles lõpetuseks, et kuigi biokütused võivad tõsta toidu hinda, aidata kaasa hinnatud loodusvarade ja bioloogilise mitmekesisuse kadumisele ning isegi suurendada kasvuhoone heitgaaside hulka, lootus ikkagi jääb.
"Tuleb teha vahet heade ja halbade biokütuste vahel.
Head biokütused on parema keskkonna hüvanguks."
Töögrupi täisraport ilmub peagi EP veebilehe rubriigi "Tegevus" all (komisjonide ja uuringute sektsioonis).
Hetkel räägivad nõukogu ja parlament läbi kütuste kvaliteedi direktiivi osas.
Juhul, kui saadakse kokkuleppele, läheb Corbey raport täiskogule.
20080229STO22603 Corbey raport ELi uhiuus energia- ja kliimakava - mida kostsid parlamendiliikmed?
Thomseni raport Brasiilia president Lula külastas Euroopa Parlamenti
ET
1
PHOTO
20080305PHT22983.jpg
-//EP//TEXT REPORT A6-2007-0496 0 NOT XML V0//ET
-//EP//TEXT IM-PRESS 20080121STO19278 0 NOT XML V0//ET
-//EP//TEXT TA P6-TA-2007-0406 0 NOT XML V0//ET
-//EP//TEXT IM-PRESS 20070703STO08738 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
