Infotunni küsimus H-000102/2011
nõukogule
2011 märts osaistungjärk
Kodukorra artikkel 116
Zigmantas Balčytis
(S&D) Teema: Teenuste direktiiviga ettenähtud ühtsete kontaktpunktide loomine liikmesriikides
2006. aastal vastuvõetud teenuste direktiiviga nähakse ette ühtsete kontaktpunktide loomine liikmesriikides.
Tegemist on ühe olulisima aspektiga direktiivi tõhusal rakendamisel ning peamise teabeallikaga teenuseosutajatele, kes soovivad osutada piiriüleseid teenuseid või tegutseda teises liikmesriigis.
Eelkõige puudutab see väikesi teenuseosutajaid, kellel puuduvad sageli rahalised vahendid, et konsulteerida mõnes teises Euroopa Liidu liikmesriigis kohaldatava töö- ja maksuõiguse, tegevuse alustamise menetluse vms küsimuses.
Teatavates liikmesriikides ei ole ühtseid kontaktpunkte üldse loodud või ei toimi nad piisavalt hästi ehk ei anna teenuseosutajatele kogu vajalikku teavet.
Kas nõukogu ei arva, et kõnealuste ühtsete kontaktpunktide loomisega seotud hilinemine takistab põhimõtteliselt teenuseosutajaid ühisturu pakutavate võimaluste kasutamisel ning väikestel ja keskmise suurusega ettevõtetel ei ole seetõttu võimalik osutada teenuseid teistes Euroopa Liidu liikmesriikides?
