A7-0441/2011
8.12.2011
***I
RAPORT
Ettepanek võtta vastu Euroopa Parlamendi ja nõukogu määrus, millega muudetakse 13. juuli 2009. aasta määrust (EÜ) nr 810/2009, millega kehtestatakse ühenduse viisaeeskiri (viisaeeskiri)
(KOM(2011)0516 – C7‑0226/2011 – 2011/0223(COD))
Kodanikuvabaduste, justiits- ja siseasjade komisjon
Raportöör: Louis Michel
PE 475.875v02-00
Kasutatud tähised
* nõuandemenetlus
*** nõusolekumenetlus
***I seadusandlik tavamenetlus (esimene lugemine)
***II seadusandlik tavamenetlus (teine lugemine)
***III seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
Õigusakti eelnõu muudatusettepanekud
Euroopa Parlamendi muudatusettepanekutes märgistatakse õigusakti eelnõusse tehtud muudatused paksus kaldkirjas.
Tavalises kaldkirjas märgistus on mõeldud asjaomastele osakondadele ja tähistab neid õigusakti eelnõu osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
Kui õigusakti eelnõus soovitakse muuta kehtivat õigusakti, märgitakse muudatusettepaneku päises kolmandale reale viide kehtivale õigusaktile ning neljandale reale viide muudetavale sättele.
Kui Euroopa Parlament soovib muuta kehtivat sätet, mida õigusakti eelnõus ei muudeta, märgistatakse muutmata jäävad tekstiosad paksus kirjas .
Väljajäetav tekstiosa tähistatakse sümboliga [...] .
SISUKORD
lk
EUROOPA PARLAMENDI SEADUSANDLIKU RESOLUTSIOONI PROJEKT....................5
SELETUSKIRI............................................................................................................................7
MENETLUS................................................................................................................................9
EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, millega muudetakse 13. juuli 2009. aasta määrust (EÜ) nr 810/2009, millega kehtestatakse ühenduse viisaeeskiri (viisaeeskiri)
( KOM(2011)0516 – C7‑0226/2011 – 2011/0223(COD) )
(Seadusandlik tavamenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2011)0516 ),
– võttes arvesse Euroopa Liidu toimimise lepingu artikli 294 lõiget 2 ja artikli 77 lõike 2 punkti a, mille alusel komisjon esitas ettepaneku Euroopa Parlamendile ( C7‑0226/2011 ),
– võttes arvesse Euroopa Liidu toimimise lepingu artikli 294 lõiget 3,
– võttes arvesse kodukorra artiklit 55,
– võttes arvesse kodanikuvabaduste, justiits- ja siseasjade komisjoni raportit ( A7-0441/2011 ),
1. võtab vastu allpool toodud esimese lugemise seisukoha;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle muu tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.
Muudatusettepanek
1
Ettepanek võtta vastu määrus
Põhjendus 10
Komisjoni ettepanek
Muudatusettepanek
(10) Küprose puhul on käesolev määrus akt, mis põhineb Schengeni acquis’l või on muul viisil sellega seotud 2003. aasta ühinemisakti artikli 3 lõike 2 tähenduses.
(10) Küprose puhul on käesolev määrus akt, mis põhineb Schengeni acquis’l või on muul viisil sellega seotud 2003. aasta ühinemisakti artikli 3 lõike 1 tähenduses.
Selgitus
Põhjendused 10 ja 11 peavad järgima sama loogikat, mida järgitakse viisaeeskirja põhjenduses 38, ning nendes tuleb vastavalt osutada 2003. aasta ühinemisakti artikli 3 lõikele 1 ja 2005. aasta ühinemisakti artikli 4 lõikele 1, kuna lennujaama transiidiviisasid käsitlevad sätted on siduvad ning neid kohaldatakse Küprose, Rumeenia ja Bulgaaria suhtes alates ühinemiskuupäevast.
Muudatusettepanek
2
Ettepanek võtta vastu määrus
Põhjendus 11
Komisjoni ettepanek
Muudatusettepanek
(11) Käesolev määrus on akt, mis põhineb Schengeni acquis’l või on muul viisil sellega seotud 2005. aasta ühinemisakti artikli 4 lõike 2 tähenduses,
(11) Käesolev määrus on akt, mis põhineb Schengeni acquis’l või on muul viisil sellega seotud 2005. aasta ühinemisakti artikli 4 lõike 1 tähenduses,
Selgitus
Põhjendused 10 ja 11 peavad järgima sama loogikat, mida järgitakse viisaeeskirja põhjenduses 38, ning nendes tuleb vastavalt osutada 2003. aasta ühinemisakti artikli 3 lõikele 1 ja 2005. aasta ühinemisakti artikli 4 lõikele 1, kuna lennujaama transiidiviisasid käsitlevad sätted on siduvad ning neid kohaldatakse Küprose, Rumeenia ja Bulgaaria suhtes alates ühinemiskuupäevast.
SELETUSKIRI
Ettepaneku eesmärk on muuta määrust (EÜ) nr 810/2009, millega kehtestatakse ühenduse viisaeeskiri (viisaeeskiri), et täpsustada lennujaamade rahvusvaheliste alade transiidieeskirju õiguskindluse ja läbipaistvuse tagamiseks.
Määrust (EÜ) nr 810/2009 kohaldatakse alates 5. aprillist 2010.
Kõnealuse määruse sätete praktilise kohaldamise juhised on koostatud vastavalt viisaeeskirjale komisjoni otsusega, mis on vastu võetud 19. märtsil 2010 ja millega kehtestatakse viisataotluste menetlemise ja välja antud viisade muutmise käsiraamat.
Käsiraamatu koostamise ajal ilmnes, et artikli 3 lõike 5 punktide b ja c sõnastus lennujaama transiidiviisa nõudest vabastamise kohta on ebaselge.
Kuna käsiraamatuga ei saa kehtestada liikmesriikide jaoks siduvaid kohustusi, tuleb siiski muuta viisaeeskirja, et tagada õiguskindlus ja eeskirja ühtlane kohaldamine.
Lisatav täpsustus on nii reisijate kui ka lennuettevõtjate jaoks praktilise tähtsusega.
Käesolevas ettepanekus käsitletavaid küsimusi on arutanud viisakomitee ja viisatöörühm ning komisjon on saanud liikmesriikide toetuse viisaeeskirja piiratud muutmise algatamiseks.
Määruse (EÜ) nr 810/2009 kohaselt on kolmandate riikide kodanikud, kellelt nõutakse lennujaama transiidiviisat, kõnealusest nõudest vabastatud, kui neil on liikmesriigi, Kanada, Jaapani või Ameerika Ühendriikide kehtiv viisa või liikmesriigi, Andorra, Kanada, Jaapani, San Marino või Ameerika Ühendriikide kehtiv elamisluba.
Käesolev ettepanek piirdub tehnilise muudatusega, mis täpsustab järgmist:
· kolmandate riikide kodanikud peavad olema lennujaama transiidiviisa nõudest vabastatud juhul, kui neil on sellise liikmesriigi kehtiv viisa või elamisluba, kes ei kohalda Schengeni acquis ' sätteid veel täies mahus;
· kõnealused isikud on kehtiva viisa olemasolu korral lennujaama transiidiviisa nõudest vabastatud juhul, kui nad reisivad viisa andnud kolmandasse riiki või muusse kolmandasse riiki ning kui nad saabuvad pärast viisa kasutamist kolmandast riigist, kes viisa andis.
Raportööri seisukoht
Raportöör tuletab meelde, et tegemist on lennujaama transiidiviisat käsitlevate sätete tehnilise parandusega.
Selle parandusega ei muudeta viisi, kuidas liikmesriigid kõnealuseid sätteid rakendavad.
Määruse muudatusega nähakse ette, et kolmandate riikide kodanikud on lennujaama transiidiviisa nõudest vabastatud ka juhul, kui neil on sellise liikmesriigi kehtiv viisa või elamisluba, kes ei kohalda (või veel ei kohalda) Schengeni acquis ' sätteid täies mahus (Ühendkuningriik, Iirimaa, Küpros, Bulgaaria, Rumeenia).
Raportööri hinnangul on muudatus loogiline: on tõepoolest tarbetu kontrollida veel kord isikut, kellel on juba viisa või elamisluba, kuna teda on juba eelnevalt kontrollitud ning ta on selle põhjal juba tunnistatud ebaseadusliku sisserände sisukohast ohtu mitte kujutavaks isikuks.
Lisaks peaks ettepanek vähendama ka liikmesriikide halduskoormust.
Raportöör esitab kaks tehnilist muudatusettepanekut, mille eesmärk on parandada ettepaneku põhjendusi 10 ja 11.
Raportöör toetab ettepanekut ja soovitab kodanikuvabaduste, justiits- ja siseasjade komisjonil käesolev resolutsioon vastu võtta.
MENETLUS
Pealkiri
13. juuli 2009. aasta määruse (EÜ) nr 810/2009 (millega kehtestatakse ühenduse viisaeeskiri) muutmine
Viited
KOM(2011)0516 – C7-0226/2011 – 2011/0223(COD)
EP-le esitamise kuupäev
19.8.2011
Vastutav komisjon
istungil teada andmise kuupäev
LIBE
13.9.2011
Raportöör(id)
nimetamise kuupäev
Louis Michel
11.10.2011
Arutamine parlamendikomisjonis
7.11.2011
29.11.2011
5.12.2011
Vastuvõtmise kuupäev
5.12.2011
Lõpphääletuse tulemus
+:
–:
0:
39
2
Lõpphääletuse ajal kohal olnud liikmed
Jan Philipp Albrecht, Emine Bozkurt, Simon Busuttil, Philip Claeys, Carlos Coelho, Agustín Díaz de Mera García Consuegra, Tanja Fajon, Kinga Gál, Kinga Göncz, Nathalie Griesbeck, Sylvie Guillaume, Anna Hedh, Salvatore Iacolino, Sophia in ‘t Veld, Teresa Jiménez-Becerril Barrio, Juan Fernando López Aguilar, Véronique Mathieu, Louis Michel, Jan Mulder, Antigoni Papadopoulou, Georgios Papanikolaou, Carmen Romero López, Judith Sargentini, Csaba Sógor, Rui Tavares, Axel Voss, Renate Weber, Tatjana Ždanoka, Auke Zijlstra
Lõpphääletuse ajal kohal olnud asendusliige/asendusliikmed
Edit Bauer, Ioan Enciu, Nadja Hirsch, Iliana Malinova Iotova, Ádám Kósa, Raül Romeva i Rueda, Marie-Christine Vergiat
Lõpphääletuse ajal kohal olnud asendusliige/asendusliikmed (kodukorra art 187 lg 2)
Veronica Lope Fontagné, Barbara Matera, Licia Ronzulli, Marina Yannakoudakis, Anna Záborská
Esitamise kuupäev
8.12.2011
