Elu varjupaigataotlejate keskuses: Zina Rasam räägib oma loo
Sisseränne
2008-04-16 - 12:41
Zina Rasam abikaasa ja tütrega
Elu varjupaigataotlejate keskuses on paljude jaoks raske kogemus, arvestades seda, et töötada ei tohi ning tulevik on hägune.
10. aprillil kogunesid valitsusvälised organisatsioonid Euroopa Parlamendi Kopenhaageni infobüroosse, et rääkida Taani pagulaspoliitikast.
Kohtumisel esines Sandholmi varjupaigataotlejate keskuses viimased kolm aastat elanud Zina Rasam.
Küsisime temalt mõned küsimused.
Zina Rasam elab Sandholmi varjupaigas koos 10aastase tütre ja abikaasaga.
Naine on pärit Iraagist.
Tema esimene varjupaigataotlus lükati tagasi, kuid nüüdseks on avatud uus menetlus.
Rasam ootab positiivset vastust.
Naine võrdleb elutingimusi keskuses vanglaga.
"Raskeim osa on see, et me ei tea, millal lahkume," ütles ta.
Aastaid kestev elu keskuses põhjustab stressi, närvilisust, pealvalusid, kõrvetisi ja kõrgevererõhutõbe - kõik need probleemid või tõved on elanike seas levinud.
Psühhiaater Bente Reich, kes osales kohtumisel, kinnitas, et varjupaigataotlejatele elu asüülikeskustes võib olla keeruliste füüsiliste ja vaimsete tagajärgedega.
Rahvusvahelised uuringud näitavad, et keskustes toimub suitsiidikatseid kuus korda rohkem kui tavaelus.
Rasami jaoks on kõige murettegevam asi see, et ta ei tohi töötada ning kasutada oma akadeemilisi võimeid.
Tal on ehitusinseneri kraad.
"Minu suurim soov oleks ühel päeval jälle ühiskonna arengusse panustada," ütles ta.
Naine soovib jääda koos perega Taani, sest Iraagis ei oleks temal oma sõnul mingit tulevikku.
"Loodan peagi taani keele ära õppida.
Minu väike tütar juba räägib taani keelt väga hästi ning ta soovib ka siia jääda."
Kui 2006. aastal andis Taani riik välja 1095 elamisluba varjupaigataotlejatele, siis 2007. aastal kasvas see 1275ni.
20080415STO26611 Taani immigratsiooniteenistus Sandholmi asüülikeskus Saadikud külastasid immigratsioonikeskusi Poolas Kodanike õiguste, justiits- ja siseasjade komisjon
ET
1
PHOTO
20080414PHT26520.jpg
ET
2
LINK
http://www.nyidanmark.dk/en-us/frontpage.htm
ET
3
LINK
http://drk.dk/sw39749.asp#
ET
4
LINK
///news/public/story_page/018-25228-168-06-25-902-20080331STO25215-2008-16-06-2008/default_et.htm
ET
5
LINK
/activities/committees/homeCom.do?body=LIBE&language=ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
