A7-0243/2010
2.9.2010
***I
RAPORT
Ettepanek võtta vastu Euroopa Parlamendi ja nõukogu määrus, millega muudetakse nõukogu määrust (EÜ) nr 1215/2009, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes
(KOM(2010)0054 – C7‑0042/2010 – 2010/0036(COD))
Rahvusvahelise kaubanduse komisjon
Raportöör: Vital Moreira
PE 442.986v02-00
Kasutatud tähised
* nõuandemenetlus
*** nõusolekumenetlus
***I seadusandlik tavamenetlus (esimene lugemine)
***II seadusandlik tavamenetlus (teine lugemine)
***III seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
Õigusakti eelnõu muudatusettepanekud
Euroopa Parlamendi muudatusettepanekutes märgistatakse õigusakti eelnõusse tehtud muudatused paksus kaldkirjas .
Tavalises kaldkirjas märgistus on mõeldud asjaomastele osakondadele ja tähistab neid õigusakti eelnõu osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
Kui õigusakti eelnõus soovitakse muuta kehtivat õigusakti, märgitakse muudatusettepaneku päises kolmandale reale viide kehtivale õigusaktile ning neljandale reale viide muudetavale sättele.
Kui Euroopa Parlament soovib muuta kehtivat sätet, mida õigusakti eelnõus ei muudeta, märgistatakse muutmata jäävad tekstiosad paksus kirjas .
Väljajäetav tekstiosa tähistatakse sümboliga [...] .
SISUKORD
lk
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI..........................................................................................................................14
MENETLUS..............................................................................................................................17
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, millega muudetakse nõukogu määrust (EÜ) nr 1215/2009, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes
( KOM(2010)0054 – C7‑0042/2010 – 2010/0036(COD) )
(Seadusandlik tavamenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2010)0054 );
– võttes arvesse Euroopa Liidu toimimise lepingu artikli 294 lõiget 2 ja artikli 207 lõiget 2, mille alusel komisjon esitas ettepaneku Euroopa Parlamendile ( C7‑0042/2010 );
– võttes arvesse Euroopa Liidu toimimise lepingu artikli 294 lõiget 3;
– võttes arvesse kodukorra artiklit 55;
– võttes arvesse rahvusvahelise kaubanduse komisjoni raportit ( A7‑0243/2010 ),
1. võtab vastu allpool toodud esimese lugemise seisukoha;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule, komisjonile ja liikmesriikide parlamentidele.
Muudatusettepanek
1
Ettepanek võtta vastu määrus – muutmisakt
Põhjendus 7 a (uus)
Komisjoni ettepanek
Muudatusettepanek
(7 a) Komisjonile tuleks anda delegeeritud õigusaktide vastuvõtmise volitused vastavalt Euroopa Liidu toimimise lepingu artiklile 290, et võtta vastu:
a) asjakohased meetmed juhul, kui põllumajandus- ja kalandustoodete import põhjustab tõsiseid häireid ELi turgudel ja nende reguleerimismehhanismides,
b) kaupade koondnomenklatuuri koodide ja TARICi alamrubriikide muutmisest tulenevad muudatused ja vajalikud tehnilised kohandused ning ELi ja artiklis 1 osutatud maade ja territooriumide vahel sõlmitud lepingutest tulenevad vajalikud kohandused.
On eriti oluline, et komisjon viiks oma ettevalmistava töö käigus läbi asjakohased konsultatsioonid, sealhulgas ekspertide tasandil.
Selgitus
Selle põhjendusega viidatakse määruse 1215/2009 artikli 3 lõikele 4 ja artiklile 7.
Mõlemas artiklis viidatakse delegeeritud õigusaktidele, mille menetlused on kehtestatud artiklites 7 a, 7 b, 7 c ja 7 d.
Muudatusettepanek
2
Ettepanek võtta vastu määrus – muutmisakt
Põhjendus 7 b (uus)
Komisjoni ettepanek
Muudatusettepanek
(7 b) Käesolev määrus esitati Euroopa Parlamendile ja nõukogule ajal, mil ei olnud veel algatatud Euroopa Liidu toimimise lepingu artikli 291 lõike 2 kohaste rakendusvolitustega seotud vahendite läbivaatamist.
Määrusega (EÜ) nr 1215/2009 ette nähtud otsustusprotsess viiakse automaatselt kooskõlla asjaomaste sätetega määruses, millega kehtestatakse eeskirjad ja üldpõhimõtted, mis käsitlevad liikmesriikide läbi viidava kontrolli mehhanisme, mida kohaldatakse komisjoni rakendamisvolituste teostamise suhtes ( KOM(2010)0083 – C7-0073/2010 – 2010/0051(COD) ).
Selgitus
Selle põhjendusega viidatakse otsustusprotsessi vajalikule kohandamisele pärast seda, kui on jõustunud määrus, millega kehtestatakse eeskirjad ja üldpõhimõtted, mis käsitlevad liikmesriikide läbi viidava kontrolli mehhanisme, mida kohaldatakse komisjoni rakendamisvolituste teostamise suhtes.
Muudatusettepanek
3
Ettepanek võtta vastu määrus – muutmisakt
Artikkel 1 – punkt 2 a (uus)
Määrus (EÜ) nr 1215/2009
Artikkel 2 – lõige 2 – lõik 2
Komisjoni ettepanek
Muudatusettepanek
(2) Artikli 2 lõike 2 teine lõik asendatakse järgmisega:
Kui nimetatud tingimused ei ole täidetud, võivad Euroopa Parlament ja nõukogu [...] võtta [...] asjakohaseid meetmeid vastavalt seadusandlikule tavamenetlusele .
Selgitus
Artikli 2 lõike 2 teises lõigus on sätestatud meetmed, mis võimaldab määruse nr 1215/2009 artiklis 1 kehtestatud sooduskorra kasutamise õigust muuta või katkestada.
Need meetmed on laiaulatuslikud ja võivad viia sooduskorra osalise peatamiseni ning seetõttu ulatub nende mõju kõnealuse alusmääruse muutmisest kaugemale.
Muudatusettepanek
4
Ettepanek võtta vastu määrus – muutmisakt
Artikkel 1 – punkt 3
Määrus (EÜ) nr 1215/2009
Artikkel 3 – lõige 2 – lõik 2
Komisjoni ettepanek
Muudatusettepanek
Kõnealuse kvoodi alla kuuluvat importi käsitlevatele taotlustele tuleb lisada ekspordipiirkonna pädeva asutuse väljastatud autentsussertifikaat, mis tõendab, et kaubad pärinevad asjaomaselt territooriumilt ja vastavad käesoleva määruse II lisas esitatud määratlusele.
Autentsussertifikaadi koostab komisjon nõukogu määruse ( EÜ) nr 1234/2007 ( millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus ) ), artikli 195 lõikes 2 osutatud korra kohaselt .
Kõnealuse kvoodi alla kuuluvat importi käsitlevatele taotlustele tuleb lisada ekspordipiirkonna pädeva asutuse väljastatud autentsussertifikaat, mis tõendab, et kaubad pärinevad asjaomaselt territooriumilt ja vastavad käesoleva määruse II lisas esitatud määratlusele.
Autentsussertifikaadi koostab komisjon vastavalt nõuandemenetlusele, mis on sätestatud nõukogu otsuse 1999/468/EÜ (millega kehtestatakse komisjoni rakendusvolituste kasutamise menetlused ) artiklis 3 ja 7 .
Selgitus
The amending regulation proposes to amend Article 3(2) of regulation 1215/2009.
This provision provides for the competent authorities of the exporting countries to issue an authenticity certificate in cases of requests for imports within the quota.
The Commission "shall draw up that certificate".
While the Regulation is not very clear, the Rapporteur's understanding is that the Commission prepares some kind of templates for the certificate.
Given that the template is more a tool for implementation rather than a measure of general application which would "supplement" or "amend" the basic act, it is recommended to consider them as implementing acts according to Article 291 TFEU.
Muudatusettepanek
5
Ettepanek võtta vastu määrus – muutmisakt
Artikkel 1 – punkt 4 a (uus)
Määrus (EÜ) nr 1215/2009
Artikkel 3 – lõige 4
Komisjoni ettepanek
Muudatusettepanek
(4 a) artikli 3 lõige 4 asendatakse järgmisega:
4.
Olenemata käesoleva määruse muudest sätetest, eelkõige artiklist 10, võib komisjon, arvestades põllumajandus- ja kalandustooteturu erilist tundlikkust ning juhul kui põllumajandus- ja kalandustoodete import põhjustab tõsiseid häireid ELi turgudel ja nende reguleerimismehhanismides, võtta vastu delegeeritud õigusakte, et võtta asjakohaseid meetmeid kooskõlas artikliga 7 a ja artiklites 7 b, 7 c ja 7 d sätestatud tingimustel.
Selgitus
Määruse 1215/2009 artikli 3 lõiget 4 kohaldatakse meetmete kohta, mida komisjon võib võtta siis, kui põllumajandus- või kalandustoodete import tekitab ELi turgudele ja nende reguleerimismehhanismidele tõsiseid häireid.
Artiklis on komisjonile antud väga laialdane otsustamisõigus ning see meede võib kaasa tuua määruse 1215/2009 nö muutmise.
Delegeeritud õigusaktid on sobivam meede, kuna Euroopa Liidu toimimise lepingu artikli 290 nõutud kriteeriumid („üldkohaldatavad meetmed” ja alusmääruse „muutmine”) ühtiksid sellega.
Muudatusettepanek
6
Ettepanek võtta vastu määrus – muutmisakt
Artikkel 1 – punkt 5
Määrus (EÜ) nr 1215/2009
Artikkel 4
Komisjoni ettepanek
Muudatusettepanek
Komisjon kehtestab „baby-beef” toodete tariifikoodide üksikasjalikud rakenduseeskirjad nõukogu määruse ( EÜ) nr 1234/2007 ( millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) ) artikli 195 lõikes 2 osutatud korras .
Komisjon kehtestab „baby-beef” toodete tariifikoodide üksikasjalikud rakenduseeskirjad nõukogu otsuse 1999/468/EÜ (millega kehtestatakse komisjoni rakendusvolituste kasutamise menetlused ) artiklis 3 ja 7 osutatud nõuandemenetluse kohaselt .
Selgitus
Muutmismääruse II lisas on kehtestatud „baby-beef”-toodete mõiste ning alusmääruse artikli 3 lõikes 2 määratletakse selle impordi ja aastase tariifikvoodi määrale kohaldatavad tollimaksud.
Komisjon sätestab vastavalt rakendusaktid / ühtsed tingimused, et liikmesriigid saaksid kvoote / tollimaksusid nõuetekohaselt rakendada.
Üksikasjalike eeskirjade eesmärk on luua rakendamise süsteem, mille komisjon peaks vastu võtma vastavalt nõuandemenetlusele.
Muudatusettepanek
7
Ettepanek võtta vastu määrus – muutmisakt
Artikkel 1 – punkt 5 a (uus)
Määrus (EÜ) nr 1215/2009
Artikkel 7
Komisjoni ettepanek
Muudatusettepanek
(5 a) Artikkel 7 asendatakse järgmisega:
Artikkel 7
Volituste üleandmine
Komisjon võtab vastu delegeeritud õigusaktid kooskõlas artikliga 7 a ja artiklites 7 b, 7 c ja 7 d sätestatud tingimustel, et lisaks artikli 4 sätetele võtta vastu sätted käesoleva määruse kohaldamiseks, eelkõige:
a) kaupade koondnomenklatuuri koodide ja TARICi alamrubriikide muutmisest tulenevad muudatused ja vajalikud tehnilised kohandused,
b) ELi ja artiklis 1 nimetatud maade ja territooriumide vahel sõlmitud lepingutest tulenevad vajalikud kohandused.
Selgitus
Article 7 provides for the Commission to introduce "amendments and technical adjustments necessary following amendments to the Combined Nomenclature code and to the TARIC subdivisions" and "necessary adjustments following the conclusion of the other agreements between the Community and the countries and territories referred to in Article 1".
The Rapporteur assumes that, in practice, this provision implies that the Commission can amend the annexes as well as the articles of the regulation themselves.
Since the result of these measures is the production of "amendments" to the basic regulation, in particular its annexes, "delegated acts" should apply.
Muudatusettepanek
8
Ettepanek võtta vastu määrus – muutmisakt
Artikkel 1 – punkt 5 b (uus)
Määrus (EÜ) nr 1215/2009
Artikkel 7 a (uus)
Komisjoni ettepanek
Muudatusettepanek
(5 b) Lisatakse uus artikkel 7 a:
Artikkel 7 a
Delegeeritud volituste rakendamine
1.
Komisjonile antakse kuni 31. detsembrini 2015 õigus võtta vastu artikli 3 lõikes 4 ja artiklis 7 osutatud delegeeritud õigusakte.
Komisjon esitab delegeeritud volituste kohta aruande hiljemalt kuus kuud enne selle ajavahemiku lõppu.
2.
Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.
3.
Komisjonile antud õiguse suhtes võtta vastu delegeeritud õigusakte kohaldatakse artiklites 7 b ja 7 c sätestatud tingimusi.
4.
Edasilükkamatutel juhtudel kohaldatakse artiklis 7 d sätestatud menetlust.
Selgitus
Selle artikliga kehtestatakse delegeeritud volituste rakendamise eeskirjad.
Muudatusettepanek
9
Ettepanek võtta vastu määrus – muutmisakt
Artikkel 1 – punkt 5 c (uus)
Määrus (EÜ) nr 1215/2009
Artikkel 7 b (uus)
Komisjoni ettepanek
Muudatusettepanek
(5 c) Lisatakse uus artikkel 7 b:
Artikkel 7 b
Delegeerimise tagasivõtmine
1.
Euroopa Parlament ja nõukogu võivad artiklis 7 a osutatud volituste delegeerimise igal ajal tagasi võtta.
2.
Institutsioon, kes on algatanud sisemenetluse, et otsustada, kas volituste delegeerimine tuleks tagasi võtta, püüab sellest teavitada teist institutsiooni ja komisjoni mõistliku aja jooksul enne lõpliku otsuse tegemist, nimetades delegeeritud volitused, mille suhtes võidakse kohaldada tagasivõtmist, ja tagasivõtmise võimalikud põhjused.
3.
Tagasivõtmise otsusega lõpetatakse otsuses nimetatud volituste delegeerimine .
Otsus jõustub kohe või otsuses nimetatud hilisemal kuupäeval.
See ei mõjuta juba jõustunud delegeeritud õigusaktide kehtivust.
Otsus avaldatakse Euroopa Liidu Teatajas.
Selgitus
Selle artikliga kehtestatakse delegeerimise tagasivõtmise menetlus .
Muudatusettepanek
10
Ettepanek võtta vastu määrus – muutmisakt
Artikkel 1 – punkt 5 d (uus)
Määrus (EÜ) nr 1215/2009
Artikkel 7 c (uus)
Komisjoni ettepanek
Muudatusettepanek
(5 d) Lisatakse uus artikkel 7 c:
Artikkel 7 c
Delegeeritud õigusaktide suhtes vastuväidete esitamine
1.
Euroopa Parlament ja nõukogu võivad delegeeritud õigusakti suhtes vastuväiteid esitada kahe kuu jooksul alates õigusakti teatavakstegemisest.
Euroopa Parlamendi või nõukogu algatusel võib seda tähtaega pikendada kahe kuu võrra.
2.
Kui pärast selle tähtaja möödumist ei ole Euroopa Parlament ega nõukogu delegeeritud õigusakti suhtes vastuväiteid esitanud, avaldatakse see Euroopa Liidu Teatajas ning see jõustub õigusaktis sätestatud kuupäeval.
Delegeeritud õigusakti võib avaldada Euroopa Liidu Teatajas ja see võib jõustuda enne nimetatud tähtaja lõppu, kui nii Euroopa Parlament kui ka nõukogu on komisjonile teatanud, et nad ei kavatse vastuväiteid esitada.
3.
Kui Euroopa Parlament või nõukogu esitab delegeeritud õigusakti suhtes vastuväiteid, õigusakt ei jõustu.
Vastuväiteid esitanud institutsioon põhjendab delegeeritud õigusakti suhtes esitatud vastuväiteid.
Selgitus
Selle artikliga kehtestatakse delegeeritud õigusaktide suhtes vastuväidete esitamise eeskirjad.
Muudatusettepanek
11
Ettepanek võtta vastu määrus – muutmisakt
Artikkel 1 – punkt 5 e (uus)
Määrus (EÜ) nr 1215/2009
Artikkel 7 d (uus)
Komisjoni ettepanek
Muudatusettepanek
(5 e) Lisatakse uus artikkel 7 d:
Artikkel 7 d
Kiirmenetlus
1.
Käesolevas artiklis sätestatud korras vastuvõetud delegeeritud õigusaktid jõustuvad viivitamata ja neid kohaldatakse seni, kuni nende suhtes ei esitata lõike 2 kohaselt vastuväiteid.
Kui käesoleva artikli kohaselt vastu võetud delegeeritud õigusakt Euroopa Parlamendile ja nõukogule teatavaks tehakse, tuleb ühtlasi põhjendada kiirmenetluse rakendamist.
2.
Euroopa Parlament ja nõukogu võivad käesoleva artikli kohaselt vastu võetud delegeeritud õigusakti suhtes vastuväiteid esitada artikli 7 d lõikes 1 osutatud menetluse korras.
Sellisel juhul õigusakti kohaldamine peatatakse.
Institutsioon, kes niisuguse delegeeritud õigusakti suhtes vastuväite esitab, peab seda ka põhjendama.
Selgitus
Selle artikliga kehtestatakse reeglid delegeeritud õigusaktide vastuvõtmiseks kiirmenetlusega.
SELETUSKIRI
Määrusega (EÜ) nr 2007/2000
EÜT L 240, 23.9.2000, lk 1. on Euroopa Liit andnud erandliku piiramatu tollivaba sissepääsu ELi turule peaaegu kõikidele stabiliseerimis- ja assotsieerimisprotsessi alusel soodustatud maadest või territooriumidelt pärit toodetele.
Nimetatud meetmete peaeesmärk on taaselustada Lääne-Balkani riikide majandust eelistatud juurdepääsu kaudu ELi turule.
Majanduslik areng omakorda peab tugevdama poliitilist stabiilsust kogu piirkonnas.
Kuna nõukogu määrust (EÜ) nr 2007/2000 on korduvalt oluliselt muudetud, kodifitseeriti see nõukogu 30. novembri 2009. aasta määrusega (EÜ) nr 1215/2009
ELT L 328, 15.12.2009, lk 1. .
Nimetatud kaubandussoodustused anti ajavahemikuks, mis lõppeb 31. detsembril 2010, ja neid kohaldatakse praegu Bosnia ja Hertsegoviina, Serbia ja Kosovo suhtes (ÜRO Julgeolekunõukogu resolutsiooni 1244/99 määratluse järgi) määruse (EÜ) nr 1215/2009 reguleerimisalasse kuuluvate toodete puhul.
Albaaniast, Horvaatia Vabariigist, endise Jugoslaavia Makedoonia Vabariigist või Montenegrost pärinevate toodete suhtes jäävad jätkuvalt kehtima määrusega (EÜ) nr 1215/2009 ettenähtud soodustused, kui nii on osutatud, või määruses (EÜ) nr 1215/2009 sätestatud meetmed, mis on Euroopa Liidu ja kõnealuste riikide vaheliste kahepoolsete lepingutega ettenähtud kaubandussoodustustest soodsamad.
Kuna konkreetsete kaubandust ja kaubandusküsimusi käsitlevate vahelepingute / stabiliseerimis- ja assotsiatsioonilepinguga antakse Bosnia ja Hertsegoviinale ning Serbiale kaubandussoodustusi samade toodete suhtes, mis on kindlaks määratud ühepoolsete kaubandussoodustustega, tuleb need nõukogu määrusest (EÜ) nr 1215/2009 välja jätta.
Need käsitlevad „baby-beef”-toodete, suhkru ja suhkrutoodete, teatavate veinide ning ka teatavate kalatoodete soodustariifikvoote.
Oma 26. novembri 2009. aasta Lääne-Balkani riikide, Islandi ja Türgi 2009. aasta laienemisstrateegiat käsitlevas resolutsioonis kutsus Euroopa Parlament komisjoni üles tegema kõik endast oleneva, et leevendada majanduskriisi mõju Lääne-Balkani aladele.
Praeguste kaubandussoodustuste lõppemise korral kaotaksid soodustuse saajad objektiivse majandusliku eelisolukorra oma kaubavahetuses ELiga.
Sellega võivad kaasneda negatiivsed tagajärjed Lääne-Balkani riikide kogu majandustegevusele, mis omakorda mõjutaks negatiivselt kõnealuste maade sisereforme ja üleminekuprotsesse.
Lisaks sellele võib kõnealuste riikide majanduse elavdamine sattuda tõsisesse ohtu.
Seetõttu toetab raportöör kindlalt määruse (EÜ) nr 1215/2009 teatavate osade muutmist, et võimaldada selle kehtivuse pikendamist 31. detsembrini 2015 ning teha teatavaid kohandusi Bosnia ja Hertsegoviina ning Serbiaga sõlmitud kahepoolsete lepingute jõustumise jaoks.
Delegeeritud ja rakendusaktid
Alusmääruse artikli 2 lõike 2 teises lõigus on sätestatud meetmed, mis võimaldavad määruse nr 1215/2009 artiklis 1 kehtestatud sooduskorra saamise õigust muuta või katkestada.
Need meetmed on laiaulatuslikud ja võivad viia sooduskorra osalise peatamiseni ning seetõttu ulatub nende mõju kõnealuse alusmääruse muutmisest kaugemale.
Alusmääruse algupärase versiooni artikli 2 lõike 2 teises lõigus on sätestatud nõukogu õigus „kvalifitseeritud häälteenamusega võtta komisjoni ettepanekul asjakohaseid meetmeid”.
See kaugeleulatuva mõjuga säte saab mõistetavaks ainult ajaloolises kontekstis, kui pöörata tähelepanu alusmääruse üle läbirääkimiste pidamise ja selle vastuvõtmise kuupäevadele.
Nõukogu võttis kuni 1. detsembrini 2009 endise EÜ asutamislepingu artikli 133 põhjal vastu otsuseid ilma Euroopa Parlamendiga konsulteerimata.
Lissaboni lepingu jõustumisest saadik tegutsevad Euroopa Parlament ja nõukogu ühiselt ning võtavad seadusandliku tavamenetluse kohaselt vastu meetmeid, millega määratletakse ühise kaubanduspoliitika rakendamise raamistik.
Seetõttu tuleks artikli 2 lõike 2 teine lõik viia selle uue olukorraga kooskõlla.
Määruse (EÜ) nr 1215/2009 artiklid 3 ja 7 sisaldavad teatavaid rakendusvolitusi, mis põhinevad nõukogu otsusel 1999/468/EÜ, millega kehtestatakse komisjoni rakendusvolituste kasutamise menetlused.
Muutmismäärusega tehakse ettepanek muuta määruse 1215/2009 artikli 3 lõiget 2.
Selles sättes on sätestatud, et „kõnealuste kvootide alla kuuluvat importi käsitlevatele taotlustele tuleb lisada ekspordimaa pädeva asutuse väljastatud autentsussertifikaat”. „Autentsussertifikaadi koostab komisjon”.
Määruse sõnastus ei ole eriti selge, kuid raportöör saab sellest aru nii, et komisjon peab koostama sertifikaadi jaoks mingisugused näidisvormid.
Arvestades, et vorm on rohkem rakendamise vahend kui üldrakendatav meede, mis alusmäärust „täiendaks” või „muudaks”, ei ole soovitatav muuta sellist meedet Euroopa Liidu toimimise lepingu artikli 290 kohase delegeeritud õigusakti suunas, vaid lugeda see Euroopa Liidu toimimise lepingu artikli 291 kohaselt rakendusaktiks.
Määruse 1215/2009 artikli 3 lõiget 4 kohaldatakse meetmete kohta, mida komisjon võib võtta siis, kui põllumajandus- või kalandustoodete import tekitab ELi turgudele ja nende reguleerimismehhanismidele tõsiseid häireid.
Artiklis on komisjonile antud väga laialdane otsustamisõigus ning see meede võib kaasa tuua määruse 1215/2009 „muutmise”.
Näiteks: komisjon võiks vähendada artikli 3 eelmistes lõikudes kehtestatud kvoote.
Seetõttu on delegeeritud õigusaktid sobivam meede, kuna Euroopa Liidu toimimise lepingu artikli 290 nõutud kriteeriumid („üldkohaldatavad meetmed” ja alusmääruse „muutmine”) ühtiksid sellega.
Muutmismääruses tehakse ka ettepanek artikli 4 muutmiseks.
Muutmismääruse II lisas on kehtestatud "baby-beef"-toodete mõiste ning alusmääruse artikli 3 lõikes 2 määratletakse selle impordi ja aastase tariifikvoodi määrale kohaldatavad tollimaksud.
Komisjon sätestab niisiis rakendusaktid / ühtsed tingimused, et liikmesriigid saaksid kvoote / tollimaksusid nõuetekohaselt rakendada.
Üksikasjalike eeskirjade eesmärk on luua rakendamise süsteem, mille komisjon peaks vastu võtma vastavalt nõuandemenetlusele.
Artiklis 7 on sätestatud, et komisjon võtab vastu „kaupade koondnomenklatuuri koodide ja TARICi alamrubriikide muutmisest tulenevad muudatused ja vajalikud tehnilised kohandused” ja „ühenduse ja artiklis 1 osutatud maade ja territooriumide vahel sõlmitud lepingutest tulenevad vajalikud muudatused”.
Raportöör on arvamusel, et tegelikult antakse nende sätetega mõista, et komisjon võib muuta nii määruste lisasid kui ka artikleid.
Kuna nende meetmete tulemus on alusmääruse ja eriti selle lisade „muutmine”, tuleks siin kohaldada „delegeeritud õigusakte”.
Delegeeritud õigusaktide täitmise, kontrolli ja võimaliku tagasivõtmise eeskirjade kehtestamiseks on lisatud artiklid 7 a, 7 b, 7 c, ja 7 d.
MENETLUS
Pealkiri
Nõukogu määruse (EÜ) nr 1215/2009 (millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes) muutmine
Viited
KOM(2010)0054 – C7-0042/2010 – 2010/0036(COD)
EP-le esitamise kuupäev
22.2.2010
Vastutav komisjon
istungil teada andmise kuupäev
INTA
11.3.2010
Arvamuse esitaja(d)
istungil teada andmise kuupäev
AFET
11.3.2010
Arvamuse esitamisest loobumine
otsuse kuupäev
AFET
17.3.2010
Raportöör(id)
nimetamise kuupäev
Vital Moreira
19.4.2010
Arutamine parlamendikomisjonis
28.4.2010
1.6.2010
22.6.2010
Vastuvõtmise kuupäev
30.8.2010
Lõpphääletuse tulemus
+:
–:
0:
20
1
Lõpphääletuse ajal kohal olnud liikmed
William (The Earl of) Dartmouth, Kader Arif, Daniel Caspary, Marielle De Sarnez, Christofer Fjellner, Metin Kazak, Bernd Lange, David Martin, Emilio Menéndez del Valle, Vital Moreira, Niccolò Rinaldi, Tokia Saïfi, Helmut Scholz, Robert Sturdy, Keith Taylor, Iuliu Winkler, Pablo Zalba Bidegain
Lõpphääletuse ajal kohal olnud asendusliige/asendusliikmed
George Sabin Cutaş, Carl Schlyter, Jarosław Leszek Wałęsa
Lõpphääletuse ajal kohal olnud asendusliige/asendusliikmed (kodukorra art 187 lg 2)
Edit Bauer
