A6-0121/2009
6.3.2009
*
RAPORT
Ettepanek võtta vastu nõukogu direktiiv, millega muudetakse direktiive 92/79/EMÜ, 92/80/EMÜ ja 95/59/EÜ tubakatoodete suhtes kohaldatava aktsiisimaksu struktuuri ja määrade osas
(KOM(2008)0459 – C6‑0311/2008 – 2008/0150(CNS))
Majandus- ja rahanduskomisjon
Raportöör:
Zsolt László Becsey
PE 415.319v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Märgitud menetlus põhineb komisjoni esitatud õiguslikul alusel.)
Õigusloomega seotud teksti muudatusettepanekud
Euroopa Parlamendi muudatusettepanekutes märgistatakse muudetud tekst paksus kaldkirjas .
Kui Euroopa Parlament soovib muutmisakti puhul muuta olemasolevat sätet, mida komisjoni ettepanekus ei muudeta, märgistatakse muutmata jäävad tekstiosad paksus kirjas .
Välja jäetav tekstiosa tähistatakse sümboliga [...].
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI..........................................................................................................................17
MENETLUS..............................................................................................................................20
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu direktiiv, millega muudetakse direktiive 92/79/EMÜ, 92/80/EMÜ ja 95/59/EÜ tubakatoodete suhtes kohaldatava aktsiisimaksu struktuuri ja määrade osas
( KOM(2008)0459 – C6‑0311/2008 – 2008/0150(CNS) )
(Nõuandemenetlus)
Euroopa Parlament ,
– võttes arvesse komisjoni ettepanekut nõukogule ( KOM(2008)0459 );
– võttes arvesse EÜ asutamislepingu artiklit 93, mille alusel nõukogu konsulteeris Euroopa Parlamendiga ( C6‑0311/2008 );
– võttes arvesse kodukorra artiklit 51;
– võttes arvesse majandus- ja rahanduskomisjoni raportit ( A6‑0121/2009 ),
1. kiidab komisjoni ettepaneku muudetud kujul heaks;
2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;
3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5. teeb presidendile ülesandeks edastada Euroopa Parlamendi seisukoht nõukogule ja komisjonile.
Muudatusettepanek
1
Ettepanek võtta vastu direktiiv – muutmisakt
Põhjendus 2
Komisjoni ettepanek
Muudatusettepanek
(2) Et tagada siseturu nõuetekohane toimimine ning samal ajal ka EÜ asutamislepingu artikliga 152 nõutav kõrgetasemeline tervisekaitse, ja pidades silmas, et ühendus on Maailma Tervishoiuorganisatsiooni tubakatoodete tarbimise piiramise raamkonventsiooni osapool , tuleks teha erinevaid muudatusi.
Need muudatused peaksid arvesse võtma iga tubakatoote puhul valitsevat olukorda.
(2) Et tagada siseturu nõuetekohane toimimine ning samal ajal ka EÜ asutamislepingu artikliga 152 nõutav kõrgetasemeline tervisekaitse, ja pidades silmas, et ühendus on Maailma Tervishoiuorganisatsiooni tubakatoodete tarbimise piiramise raamkonventsiooni osaline , tuleks teha erinevaid muudatusi.
Need muudatused peaksid vajaduse korral arvesse võtma suitsetamiskeeldu ja iga tubakatoote puhul valitsevat olukorda ning peaksid täiendama tubakatoodete reklaami keeldu ja koolituskampaaniate käivitamist .
Arvesse tuleks võtta ka vajadust võidelda salakaubaveoga kolmandatest riikidest ja organiseeritud kuritegevusega ning Schengeni piirkonna loomist ja laiendamist.
Selgitus
Liialdatud on öelda, et maksustamine mõjutab tugevalt suitsetamise vähenemist.
Seda võivad oluliselt mõjutada ka muud elemendid, nagu haridus, keeld või sotsiaalsete harjumuste muutumine.
Uute liikmesriikidega piirnevates naaberriikides kehtivate madalate hindade tõttu on vaja mõõdukat hinnatõusu, mis miinimumist kõrgemal tasemel mõjutab siseturgu.
Schengeni ala sujuvat toimimist ei tohiks häirida piiriregioonides toimuvad politsei- ja tollikontrollid, mille ainus eesmärk on kaitsta siseriiklikku tarbimist eratarbimise arvel.
Muudatusettepanek
2
Ettepanek võtta vastu direktiiv – muutmisakt
Põhjendus 3
Komisjoni ettepanek
Muudatusettepanek
(3) Sigarettide puhul tuleks korda lihtsustada, et luua tootjate jaoks neutraalsed konkurentsitingimused, vähendada tubakaturu osadeks jaotatust ning rõhutada tervishoiueesmärke.
Selleks tuleks loobuda levinuima hinnakategooria põhimõttest , võtta hinnaga seotud miinimumnõude aluseks kaalutud keskmine jaemüügihind ning kohaldada fikseeritud minimaalset maksu kõigi sigarettide suhtes .
Samadel põhjustel peaks kasutama kaalutud keskmist jaemüügihinda etalonina ka koguselise aktsiisimaksu osakaalu arvutamisel maksude kogusummast.
(3) Sigarettide puhul tuleks korda lihtsustada, et luua tootjate jaoks neutraalsed konkurentsitingimused, vähendada tubakaturu osadeks jaotatust , tagada kõikide liikmesriikide, ELi tubakakasvatajate ja tubakatööstuse võrdne kohtlemine, rõhutada tervishoiueesmärke ning täita makromajanduslikke eesmärke, nagu madal inflatsioon, arvestades euroala laienemist ja hindade lähenemist .
Selleks tuleks loobuda levinuima hinnakategooria põhimõttest ; kõikide tubakatoodete aktsiisimaksu miinimumnõuet tuleks kõikides liikmesriikides 1. jaanuariks 2012 väljendada ainult igale tubakaühikule kehtestatud koguselise komponendina .
Kaalutud keskmist jaemüügihinda peaks kasutama ainult etalonina koguselise aktsiisimaksu osakaalu arvutamisel maksude kogusummast.
Liikmesriigid, kus tubakatoodetele kehtib kõrge aktsiisimaks, peaksid olema maksude suurendamisel mõõdukad, võttes arvesse maksumäärade ühtlustamise tähtsust siseturul.
Selgitus
Tuleb kaotada üleminekuperiood pärast nn uute liikmesriikide ühinemist ja seega nn vanade liikmesriikide võimalus diskrimineerida eratarbeks toimuva tubakatoodete piiriülese veo korral.
Kui nendes liikmesriikides tõusevad järsult aktsiisimaks ja seega seaduslikud tarbijahinnad, viiakse toortubaka tootmine ja seega tarnimine EList välja naaberriikidesse.
Muudatusettepanek
3
Ettepanek võtta vastu direktiiv – muutmisakt
Põhjendus 5
Komisjoni ettepanek
Muudatusettepanek
(5) Sigarettide keeramiseks mõeldud peeneks lõigatud tubaka puhul tuleks ühenduse miinimumnõuded kehtestada viisil, mis annab sigarettidele esitatavate nõuetega sarnased tulemused.
Selleks tuleks sätestada, et riiklikud maksustamistasemed peavad vastama jaemüügihinna protsendina väljendatud miinimumsummale ja kindlaksmääratud summana väljendatud miinimumsummale.
(5) Sigarettide keeramiseks mõeldud peeneks lõigatud tubaka puhul tuleks ühenduse miinimumnõuded kehtestada viisil, mis annab sigarettidele esitatavate nõuetega sarnased tulemused.
Selleks tuleks sätestada, et riiklikud maksustamistasemed peavad 1. jaanuariks 2012 vastama igale tubakaühikule kehtestatud kindlaksmääratud summana väljendatud miinimumsummale.
Selgitus
Nii sigarettide kui ka peeneks lõigatud tubaka puhul on eurodes väljendatud minimaalse aktsiisimaksu määra muutmise tõttu liigne määrata kindlaks jaemüügihinna protsendina väljendatud minimaalne aktsiis.
Muudatusettepanek
4
Ettepanek võtta vastu direktiiv – muutmisakt
Põhjendus 7
Komisjoni ettepanek
Muudatusettepanek
(7) Samuti aitaks maksumäärade suurem ühtlus tagada inimeste tervise kõrgetasemelise kaitse.
Maksustamistase on peamine tegur tubakatoodete hinnas, mis omakorda mõjutab tarbijate suitsetamisharjumusi.
Pettused ja salakaubandus õõnestavad sigarettide ja sigarettide keeramiseks mõeldud peeneks lõigatud tubaka maksudest tulenevaid hinnatasemeid ning ohustavad seega tubakatoodete tarbimise piiramise eesmärgi saavutamist.
(7) Samuti aitaks maksumäärade suurem ühtlus tagada inimeste tervise kõrgetasemelise kaitse.
Pettused ja salakaubandus õõnestavad sigarettide ja sigarettide keeramiseks mõeldud peeneks lõigatud tubaka maksudest tulenevaid hinnatasemeid ning ohustavad seega tubakatoodete tarbimise piiramise eesmärgi saavutamist.
Selgitus
Vt muudatusettepanekut 1.
Muudatusettepanek
5
Ettepanek võtta vastu direktiiv – muutmisakt
Põhjendus 8
Komisjoni ettepanek
Muudatusettepanek
(8) Et saavutada maksumäärade suurem ühtlus ja vähendada tarbimist, tuleks tõsta ühenduse sigarettide ja sigarettide keeramiseks mõeldud peeneks lõigatud tubaka maksustamise miinimummäärasid.
(8) Et saavutada maksumäärade suurem ühtlus ja vähendada tarbimist, tuleks mõõdukalt tõsta ühenduse sigarettide ja sigarettide keeramiseks mõeldud peeneks lõigatud tubaka maksustamise miinimummäärasid.
Selgitus
Nii sigarettide kui ka peeneks lõigatud tubaka puhul on eurodes väljendatud minimaalse aktsiisimaksu määra muutmise tõttu liigne määrata kindlaks jaemüügihinna protsendina väljendatud minimaalne aktsiis.
Muudatusettepanek
6
Ettepanek võtta vastu direktiiv – muutmisakt
Põhjendus 10
Komisjoni ettepanek
Muudatusettepanek
(10) Ühtse ja õiglase maksustamise huvides tuleks vastu võtta sellised sigarettide , sigarite, sigarillode ja muu suitsetamistubaka määratlused, et tubakarulle, mida vastavalt nende pikkusele saab kohelda kahe või enama sigaretina, koheldaks aktsiisimaksuga maksustamisel kahe või enama sigaretina ; sellist tüüpi sigarit, mis on paljude omaduste poolest sarnane sigaretiga, koheldaks aktsiisimaksuga maksustamisel sigaretina ning et suitsetamistubakat, mis on paljude omaduste poolest sarnane sigarettide keeramiseks mõeldud peeneks lõigatud tubakaga, koheldaks aktsiisimaksuga maksustamisel peeneks lõigatud tubakana.
(10) Ühtse ja õiglase maksustamise huvides tuleks vastu võtta sellised sigarettide ja muu suitsetamistubaka määratlused, et tubakarulle, mida vastavalt nende pikkusele saab käsitada kahe või enama sigaretina, käsitataks aktsiisimaksuga maksustamisel kahe või enama sigaretina ning et suitsetamistubakat, mis on paljude omaduste poolest sarnane sigarettide keeramiseks mõeldud peeneks lõigatud tubakaga, käsitataks aktsiisimaksuga maksustamisel peeneks lõigatud tubakana.
Selgitus
Liigitada tuleks tubakatoote tegeliku koostise põhjal, mitte selle välimuse või tootmisviisi järgi.
Muudatusettepanek
7
Ettepanek võtta vastu direktiiv – muutmisakt
Artikkel 1 – punkt 1
Direktiiv 92/79/EMÜ
Artikkel 2 – lõige 1
Komisjoni ettepanek
Muudatusettepanek
1.
Liikmesriigid tagavad, et sigarettide aktsiisimaks (koguseline maks ja väärtuseline maks) moodustab vähemalt 57 % müüdud sigarettide kaalutud keskmisest jaemüügihinnast.
Olenemata kaalutud keskmisest jaemüügihinnast ei tohi see aktsiisimaks olla väiksem kui 64 eurot 1000 sigareti kohta.
1.
1. jaanuariks 2012 tagavad liikmesriigid , et aktsiisimaks on kõikide sigaretitüüpide puhul vähemalt 64 eurot 1000 sigareti kohta.
Liikmesriigid, kes määravad kaalutud keskmise jaemüügihinna alusel 1000 sigareti kohta vähemalt 101 euro suuruse aktsiisimaksu, ei pea siiski esimeses lõigus sätestatud 57 % nõuet täitma.
Liikmesriigid, kes määravad kaalutud keskmise jaemüügihinna alusel 1000 sigareti kohta vähemalt 101 euro suuruse aktsiisimaksu, ei pea siiski esimeses lõigus sätestatud 57 % nõuet täitma.
Selgitus
Siseturul tuleks miinimummäär esitada ainult iga tubakaühiku kohta kehtestatud kindlaksmääratud summana.
(Vt muudatusettepanekut 3).
Muudatusettepanek
8
Ettepanek võtta vastu direktiiv – muutmisakt
Artikkel 1 – punkt 1
Direktiiv 92/79/EMÜ
Artikkel 2 – lõige 2
Komisjoni ettepanek
Muudatusettepanek
2.
Alates 1. jaanuarist 2014 tagavad liikmesriigid, et sigarettide aktsiisimaks (koguseline maks ja väärtuseline maks) moodustab vähemalt 63 % müüdud sigarettide kaalutud keskmisest jaemüügihinnast.
Olenemata kaalutud keskmisest jaemüügihinnast ei tohi see aktsiisimaks olla väiksem kui 90 eurot 1000 sigareti kohta.
2.
Alates 1. jaanuarist 2014 tagavad kõik liikmesriigid, et kõikide sigaretikategooriate aktsiisimaks on vähemalt 75 eurot 1000 sigareti kohta ehk 1. jaanuari 2010. aasta tasemest 8 euro võrra kõrgem .
Liikmesriigid, kes määravad kaalutud keskmise jaemüügihinna alusel 1000 sigareti kohta vähemalt 122 euro suuruse aktsiisimaksu, ei pea siiski esimeses lõigus sätestatud 63% nõuet täitma.
Muudatusettepanek
9
Ettepanek võtta vastu direktiiv – muutmisakt
Artikkel 1 – punkt 1
Direktiiv 92/79/EMÜ
Artikkel 2 – lõige 3
Komisjoni ettepanek
Muudatusettepanek
3.
Kaalutud keskmine jaemüügihind määratakse kindlaks iga aasta 1. jaanuaril n-1 aasta andmetest lähtudes, võttes aluseks tarbimiseks ringlusse lubatud kogutoodangu ja kõiki makse sisaldava hinna.
3.
Kaalutud keskmine jaemüügihind määratakse kindlaks iga aasta 1. märtsil n-1 aasta andmetest lähtudes, võttes aluseks turule viidud koguhulga ja kõiki makse sisaldava hinna.
Selgitus
Arvestades andmete kogumiseks vajalikku aega, on 1. jaanuar eelmise aasta (jaanuarist detsembrini) kaalutud keskmise hinna arvutamiseks liiga vara.
Soovitame seepärast määrata kuupäevaks iga aasta 1. märtsi.
Nii jääb liikmesriikidele kaks kuud aega turuandmete kogumiseks.
Muudatusettepanek
10
Ettepanek võtta vastu direktiiv – muutmisakt
Artikkel 1 – punkt 1
Direktiiv 92/79/EMÜ
Artikkel 2 – lõige 5
Komisjoni ettepanek
Muudatusettepanek
5.
Liikmesriigid tõstavad aktsiisimakse järk-järgult, et saavutada lõikes 2 osutatud nõuete täitmine vastavalt lõigetes 2 ja 4 sätestatud kuupäevadeks .
5.
Liikmesriigid tõstavad aktsiisimakse järk-järgult, et saavutada lõikes 1 osutatud nõuete täitmine 1. jaanuariks 2012 .
Liikmesriigid, kus mõnele jaemüügi hinnakategooriale 1. jaanuaril 2009 kehtiv aktsiisimaks on kõrgem kui 64 eurot 1000 sigareti kohta, ei vähenda oma aktsiisimaksu määra.
Selgitus
Nende meetmete võtmine on hädavajalik, et vältida jaemüügihinna protsendina väljendatud minimaalse aktsiisi kaotamise ja aktsiisimaksu miinimummäära mõõdukama tõusu kuritarvitamist ning et vältida naaberliikmesriikide vaheliste hinnanerinevuste edasist suurenemist.
Muudatusettepanek
11
Ettepanek võtta vastu direktiiv – muutmisakt
Artikkel 1 – punkt 1
Direktiiv 92/79/EMÜ
Artikkel 2 – lõige 6 – esimene a lõik (uus)
Komisjoni ettepanek
Muudatusettepanek
Komisjon arvutab ja avaldab samal ajal teavitamise eesmärgil sigarettide Euroopa miinimumhinna, mis on väljendatud eurodes või mõnes muus liikmesriikide vääringus, liites aktsiisimäärad ja käibemaksu, mida kohaldatakse ühele teoreetilisele sigaretipakile, mille väärtus ilma maksudeta on 0 eurot.
Selgitus
Et tagada maksimaalne läbipaistvus kodanike, ettevõtjate ja liikmesriikide seisukohalt, on oluline, et sigarettide Euroopa minimaalne maksumäär avaldatakse ametlikult lihtsal ja täpsel viisil.
Muudatusettepanek
12
Ettepanek võtta vastu direktiiv – muutmisakt
Artikkel 1 – punkt 2
Direktiiv 92/79/EMÜ
Artikkel 2a
Komisjoni ettepanek
Muudatusettepanek
artikkel 2a asendatakse järgmisega:
välja jäetud
„Artikkel 2a
1.
Kui liikmesriigis muutub sigarettide kaalutud keskmine hind, viies aktsiisimaksu allapoole vastavalt artikli 2 lõigetes 1 ja 2 osutatud taset, võib kõnealune liikmesriik loobuda selle aktsiisimaksu kohandamisest kuni hiljemalt muutumisele järgneva teise aasta 1. jaanuarini.
2.
Kui liikmesriik suurendab sigarettide käibemaksumäära, võib ta langetada aktsiisi taset summani, mis kaalutud keskmise jaemüügihinna protsendina väljendatuna võrdub samuti kaalutud keskmise jaemüügihinna protsendina väljendatud käibemaksumäära suurenemise tasemega, isegi juhul, kui sellise kohanduse mõjul langeb aktsiisi tase allapoole vastavalt artikli 2 lõigetes 1 ja 2 sätestatud kaalutud keskmise jaemüügihinna protsendina väljendatud taset.
Liikmesriik tõstab siiski asjaomast aktsiisimaksu uuesti, et jõuda nende tasemeteni hiljemalt vähendamisele järgneva teise aasta 1. jaanuariks.”;
Selgitus
Kaalutud keskmise jaemüügihinna ajakohastamise aja kohta vt muudatusettepanekut 7.
Muudatusettepanek
13
Ettepanek võtta vastu direktiiv – muutmisakt
Artikkel 2 – punkt 1
Direktiiv 92/80/EMÜ
Artikkel 3 – lõige 1 – kaheksas ja üheksas lõik
Komisjoni ettepanek
Muudatusettepanek
Alates 1. jaanuarist 2010 peavad liikmesriigid kohaldama sigarettide keeramiseks mõeldud peeneks lõigatud tubaka suhtes aktsiisimaksu, mis võrdub vähemalt 38 %ga kõiki makse sisaldavast jaemüügihinnast ja vähemalt 43 euroga kilogrammi kohta.
Alates 1. jaanuarist 2014 peavad liikmesriigid kohaldama sigarettide keeramiseks mõeldud peeneks lõigatud tubaka suhtes aktsiisimaksu, mis on vähemalt 50 eurot kilogrammi kohta või 1. jaanuari 2012. aasta määrast 6 % kõrgem.
Alates 1. jaanuarist 2014 peavad liikmesriigid kohaldama sigarettide keeramiseks mõeldud peeneks lõigatud tubaka suhtes aktsiisimaksu, mis võrdub vähemalt 42 %ga kõiki makse sisaldavast jaemüügihinnast ja vähemalt 60 euroga kilogrammi kohta.
Alates 1. jaanuarist 2012 kohaldavad liikmesriigid sigarettide keeramiseks mõeldud peeneks lõigatud tubaka suhtes aktsiisimaksu, mis on vähemalt 43 eurot kilogrammi kohta või 1. jaanuari 2010. aasta määrast 20 % kõrgem.
Muudatusettepanek
14
Ettepanek võtta vastu direktiiv – muutmisakt
Artikkel 2 – punkt 1
Direktiiv 92/80/EMÜ
Artikkel 3 – lõige 1 – kümnes ja üheteistkümnes lõik
Komisjoni ettepanek
Muudatusettepanek
Liikmesriigid tõstavad aktsiisimakse järk-järgult, et jõuda üheksandas lõigus osutatud uute nõueteni 1. jaanuariks 2014 .
Liikmesriigid tõstavad aktsiisimakse järk-järgult, et jõuda nende uute miinimumnõueteni .
Alates 1. jaanuarist 2010 peab aktsiisimaks, mis on väljendatud protsendina , summana kilogrammi või kindla arvu ühikute kohta, võrduma vähemalt järgmisega:
Alates 1. jaanuarist 2012 peab aktsiisimaks, mis on väljendatud summana kilogrammi või kindla arvu ühikute kohta, võrduma vähemalt järgmisega:
a) sigarite ja sigarillode puhul: 5 % kõiki makse sisaldavast jaemüügihinnast või 12 eurot 1000 ühiku või kilogrammi kohta;
a) sigarite ja sigarillode puhul 12 eurot 1000 ühiku või kilogrammi kohta;
b) muu suitsetamistubaka kui sigarettide keeramiseks mõeldud peeneks lõigatud suitsetamistubaka puhul: 20 % kõiki makse sisaldavast jaemüügihinnast või 22 eurot kilogrammi kohta.
b) muu suitsetamistubaka kui sigarettide keeramiseks mõeldud peeneks lõigatud suitsetamistubaka puhul: 22 eurot kilogrammi kohta.
Muudatusettepanek
15
Ettepanek võtta vastu direktiiv – muutmisakt
Artikkel 3 – punkt 4 a (uus)
Direktiiv 95/59/EÜ
Artikkel 9 – lõige 1 – kolmas lõik
Komisjoni ettepanek
Muudatusettepanek
(4 a) artikli 9 lõike 1 kolmas lõik asendatakse järgmisega:
Teises lõigus sätestatu ei takista siiski hinnataseme kontrolli ja fikseeritud hindasid käsitlevate siseriiklike süsteemide rakendamist ega liikmesriigi pädeva asutuse poolt asjakohaste künnishinna meetmete rakendamist, mida kohaldatakse antud liikmesriigi tervishoiupoliitika raames kõigi tubakatoodete suhtes tubakatarbimise vähendamiseks, eriti noorte seas, , tingimusel et see on kooskõlas ühenduse õigusaktidega.
Selgitus
Muudatuse eesmärk on viia nõukogu soovituses 2003/54/EÜ esitatud tubakatarbimise ennetamise poliitika kooskõlla direktiiviga 95/59, et paremini piirata tubakatoodete tarbimist.
Muudatusettepanek
16
Ettepanek võtta vastu direktiiv – muutmisakt
Artikkel 3 – punkt 5
Direktiiv 95/59/EÜ
Artikkel 16 – lõige 1
Komisjoni ettepanek
Muudatusettepanek
1.
Aktsiisi koguseline komponent peab moodustama vähemalt 10 % ja kõige rohkem 75 % maksude kogusummast, mille moodustavad järgmised elemendid:
1.
Aktsiisi koguseline komponent peab moodustama vähemalt 10 % alates 1. jaanuarist 2012 ja kõige rohkem 55 % maksude kogusummast, mille moodustavad järgmised elemendid:
a) koguseline aktsiisimaks;
a) koguseline aktsiisimaks;
b) väärtuseline aktsiisimaks ja kaalutud keskmise jaemüügihinna suhtes kehtestatud käibemaks.
b) väärtuseline aktsiisimaks ja kaalutud keskmise jaemüügihinna suhtes kehtestatud käibemaks.
Kaalutud keskmine jaemüügihind määratakse kindlaks iga aasta 1. jaanuaril n-1 aasta andmetest lähtudes, võttes aluseks tarbimiseks turustatava kogutoodangu ja kõiki makse sisaldava hinna.
Kaalutud keskmine jaemüügihind määratakse kindlaks iga aasta 1. märtsil n-1 aasta andmetest lähtudes, võttes aluseks tarbimiseks turustatava kogutoodangu ja kõiki makse sisaldava hinna.
1 a.
Aktsiisi koguseline komponent peab moodustama vähemalt 10 % alates 1. jaanuarist 2014 ja kõige rohkem 60 % maksude kogusummast, mille moodustavad järgmised elemendid:
a) koguseline aktsiisimaks; ning
b) väärtuseline aktsiisimaks ja kaalutud keskmise jaemüügihinna suhtes kehtestatud käibemaks.
Kaalutud keskmine jaemüügihind määratakse kindlaks iga aasta 1. märtsil n-1 aasta andmetest lähtudes, võttes aluseks tarbimiseks turustatava kogutoodangu ja kõiki makse sisaldava hinna.
Selgitus
Määrates aktsiisimaksu koguselise komponendi alam- ja ülemmääraks vastavalt 10 % ja 55 % maksude kogusummast, saame täita kaks eesmärki: (1) saavutada aktsiisimaksu struktuuri mõõdukas lähenemine ning (2) säilitada kaheosaline aktsiisimaks kõikides liikmesriikides ja vältida sigaretitootjate vahelise konkurentsiolukorra muutumist.
SELETUSKIRI
Komisjoni ettepaneku kokkuvõte
Komisjoni ettepanek esitatakse kehtivate tubaka aktsiisimaksu käsitlevate ELi õigusaktide muudatusena.
Direktiivi eelnõus nähakse ette ELi maksustamise miinimummäärade järkjärguline tõstmine sigarettide ja peeneks lõigatud tubaka puhul kuni aastani 2014.
Samuti ajakohastatakse selles eri tüüpi tubakatoodete määratlusi.
Komisjoni väitel vähendab ettepanek erinevusi liikmesriikides kehtivate tubaka maksustamismäärade vahel ja aitab võidelda ELi-sisese tubaka salakaubandusega.
Ettepanekuga loodab komisjon anda panuse ka tubakatarbimise vähendamisse 10 % võrra järgmise 5 aasta jooksul.
Lühidalt kokku võetuna teeb komisjon järgmised ettepanekud:
– loobuda levinuima hinnakategooria kasutamisest etalonina ELi aktsiisimaksude miinimumnõuete määramisel ning koguselise aktsiisimaksu osakaalu mõõtmisel maksude kogusummast.
Komisjoni väitel ei ole levinuim hinnakategooria miinimummäärade etalonina kooskõlas siseturu eesmärkidega, kuna kätkeb liikmesriikide tubakaturgude osadeks jaotamist;
– suurendada järk-järgult sigarettidele kehtestatud maksude miinimummäärasid kooskõlas siseturu eesmärkide ja tervishoiuaspektidega;
– tagada liikmesriikidele suurem paindlikkus koguseliste maksude kohaldamisel ning sigarettide minimaalsete aktsiisimaksude kehtestamisel .
Komisjon on seisukohal, et vältimaks olukorda, kus ühes liikmesriigis kasutatakse ainult koguselist ja naaberliikmesriigis ainult väärtuselist maksu, mis tooks kaasa kallimate markide piiriülese liikumise esimesest liikmesriigist teise ja odavama hinnaklassi markide liikumise vastupidises suunas, on teatud järjekindlus aktsiisimaksu struktuuris siiski soovitav.
Seetõttu tehakse ettepanek asendada vahemik 5 %–55 % vahemikuga 10 %–75 % kogu maksukoormusest;
– ühtlustada sigarettide keeramiseks mõeldud peeneks lõigatud tubaka minimaalne maksumäär järk-järgult sigarettide maksumääraga ;
– kohandada muude tubakatoodete kui sigarettide ja sigarettide keeramiseks mõeldud peeneks lõigatud tubaka miinimumnõudeid vastavalt inflatsioonile .
Komisjoni hinnangul on inflatsioon umbes 2 % aastas või 8 % kogu perioodil.
Nimetatud protsendimäära rakendamine koguselise maksu miinimumsummade suhtes ning ümardamine lähima täisühikuni annab sigarite ja sigarillode puhul tulemuseks 12 eurot ja muu suitsetamistubaka puhul 22 eurot;
– muuta sigarettide, sigarite ja muu suitsetamistubaka praegusi määratlusi .
Raportööri hinnang ja soovitused
Kuigi raportöör tunnistab vajadust püüelda õigustatud tervishoiueesmärkide poole kõikides ELi sekkumise valdkondades, soovib ta rõhutada, kui tähtis on võtta õigusloometegevuses aktsiisimaksude valdkonnas arvesse liidu teisi samavõrra õigustatud eesmärke.
Kõik muudatused ELi kõnealuse valdkonna õigusaktides peavad võtma arvesse iga tubakatoote puhul valitsevat olukorda ning peaksid täiendama tubakatoodete reklaami keeldu ja koolituskampaaniate käivitamist.
Arvesse tuleks võtta ka vajadust võidelda salakaubaveoga kolmandatest riikidest ja organiseeritud kuritegevusega, Schengeni piirkonna laiendamist ja vajadust laiendada euroala.
Sigarettide puhul jagab raportöör komisjoni seisukohta, et korda tuleks lihtsustada.
Sellepärast teeb raportöör ettepaneku lihtsustada oluliselt aktsiisimaksude struktuuri, et saavutada järgmised eesmärgid:
- luua tootjate jaoks neutraalsed konkurentsitingimused;
- vähendada tubakaturu osadeks jaotatust;
- tagada kõikide liikmesriikide võrdne kohtlemine;
- rõhutada tervishoiueesmärke ning
- täita ka makromajanduslikke eesmärke, eriti mis puudutab madalat inflatsiooni.
Peale selle tuleks aktsiisimaksu miinimumnõuete kindlaksmääramisel võtta arvesse ELi tubakakasvatajate ja tubakatööstuse huvisid.
Selleks tuleks aktsiisimaksu miinimumnõuet kõikide toodete puhul ja kõikides liikmesriikides 1. jaanuariks 2014 väljendada ainult igale ühikule kehtestatud koguselise komponendina.
Alates nimetatud kuupäevast tuleks seetõttu kaotada aktsiisimaksu miinimumnõuded, mis on väljendatud protsendina jaemüügihinnast.
Kõikidele toodetele ja kõikides liikmesriikides kehtib ainult üks minimaalne aktsiisimaks.
Mis puudutab sigarette, siis ei tohi liikmesriigid, kus mõnele jaemüügi hinnakategooriale 1. jaanuaril 2009 kehtiv aktsiisimaks on kõrgem kui 64 eurot, seda aktsiisimaksu vähendada.
Selleks et muuta hinnatõusu kõrgete maksumääradega riikides mõõdukamaks ja soodustada lähenemist, teeb raportöör ettepaneku säilitada aktsiisimaksu kaheosaline olemus ning mitte tõsta väärtuselise komponendi maksimummäära kõrgemaks kui 55 % jaemüügihinnast.
Samal põhjusel ei saa minimaalne aktsiisimaks (kui see on olemas) olla kõrgem kui 100 % kaalutud keskmisest jaemüügihinnast.
Allpool on toodud kokkuvõte raportööri ettepanekust minimaalsete aktsiisimaksude kohta, mis kehtiks kõikidele samasse tootekategooriasse kuuluvatele toodetele ja kõikidele liikmesriikidele ning mis oleks alates 1. jaanuarist 2014:
sigarettide puhul
64 eurot 1000 sigareti kohta,
sigarettide keeramiseks mõeldud peenekslõigatud suitsetamistubaka puhul:
43 eurot kilogrammi kohta või 1. jaanuaril 2010 kehtinud määrast 12 % kõrgem;
alates 1. jaanuarist 2010:
sigarite või sigarettide puhul
12 eurot 1000 ühiku või kilogrammi kohta, aga 1. jaanuariks 2014 maksimaalselt 130 % 1. jaanuaril 2010 kehtinud siseriiklikust maksumäärast,
muu suitsetamistubaka kui sigarettide keeramiseks mõeldud peeneks lõigatud suitsetamistubaka puhul
22 eurot kilogrammi kohta.
Lisaks teeb raportöör ettepaneku mitte kiita heaks sigarite ja sigarillode määratluse muutmist, kuna ta ei ole veendunud selles, et toote maksustamine peaks põhinema tubakatoote välimusel, mitte selle tegelikul koostisel.
MENETLUS
Pealkiri
Tubakatoodete suhtes kohaldatava aktsiisimaksu struktuur ja määrad
Viited
KOM(2008)0459 – C6-0311/2008 – 2008/0150(CNS)
EPga konsulteerimise kuupäev
11.9.2008
Vastutav komisjon
istungil teada andmise kuupäev
ECON
23.9.2008
Arvamuse esitaja(d)
istungil teada andmise kuupäev
ENVI
23.9.2008
Arvamuse esitamisest loobumine
otsuse kuupäev
ENVI
10.9.2008
Raportöör(id)
nimetamise kuupäev
Zsolt László Becsey
24.9.2008
Arutamine parlamendikomisjonis
5.11.2008
2.12.2008
20.1.2009
Vastuvõtmise kuupäev
2.3.2009
Lõpphääletuse tulemused
+:
–:
0:
16
2
9
Lõpphääletuse ajal kohal olnud liikmed
Mariela Velichkova Baeva, Paolo Bartolozzi, Zsolt László Becsey, Pervenche Berès, Sharon Bowles, Manuel António dos Santos, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Gunnar Hökmark, Karsten Friedrich Hoppenstedt, Sophia in ‘t Veld, Gay Mitchell, Sirpa Pietikäinen, John Purvis, Eoin Ryan, Antolín Sánchez Presedo, Olle Schmidt, Margarita Starkevičiūtė
Lõpphääletuse ajal kohal olnud asendusliige/asendusliikmed
Mia De Vits, Harald Ettl, Werner Langen, Klaus-Heiner Lehne, Gianni Pittella
Lõpphääletuse ajal kohal olnud asendusliige/asendusliikmed (kodukorra art 178 lg 2)
Françoise Castex, Hans-Peter Mayer
