8.4.2010 B7-0231/2010 RESOLUTSIOONI ETTEPANEK vastavalt kodukorra artiklile 120
Euroopa sotsiaalse solidaarsuse fond
Salvador Garriga Polledo
PE439.730v01-00 B7‑0231/2010 Euroopa Parlamendi resolutsiooni ettepanek Euroopa sotsiaalse solidaarsuse fondi kohta
Euroopa Parlament ,
– võttes arvesse kodukorra artiklit 120,
A. arvestades, et suur hulk ELi tööealisi inimesi on tööta ning nad ei leia võimalust pühendada oma aega millelegi kasulikule või olulisele;
B. arvestades, et meie kõigi kohus on aidata sellistel töötajatel kasutada oma vaba aega võimalikult kasulikult;
C. arvestades, et neid võiks aidata praktikakohtade ostmise teel nende valitud ettevõtetes mis tahes liikmesriigis;
D. arvestades, et ettevõtted, mis on välja valitud ELis tööta olevatele inimestele nende tavapärase töövaldkonnaga seotud praktikat läbi viima, võiksid selle eest saada hüvitist, müües nimetatud praktikakohti, mille rahastamine toimuks Euroopa sotsiaalse solidaarsuse fondist,
1. nõuab, et loodaks Euroopa sotsiaalse solidaarsuse fond, mille põhieesmärk oleks osta töötutele praktikakohti mis tahes ettevõttes ja liikmesriigis;
2. nõuab, et nimetatud fondi vahendid koosneksid sissemaksetest, mida saadakse nii ELi eelarvest kui ka liikmesriikidelt;
3. nõuab, et ELi ettevõtted, olenemata liikmesriigist, tagaksid sellised praktikakohad vähemalt minimaalses ulatuses, mis moodustab teatava protsendi töötajate arvust.
