P6_TA(2008)0005
Ohtlike kemikaalide eksport ja import ***I
A6-0406/2007
Euroopa Parlamendi 15. jaanuari 2008. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu määrus ohtlike kemikaalide ekspordi ja impordi kohta ( KOM(2006)0745 – C6-0439/2006 – 2006/0246(COD) )
(Kaasotsustamismenetlus: esimene lugemine)
Euroopa Parlament
, –
võttes arvesse komisjoni ettepanekut Euroopa Parlamendile ja nõukogule ( KOM(2006)0745 );
–
võttes arvesse EÜ asutamislepingu artikli 251 lõiget 2 ja artikli 175 lõiget 1, mille alusel komisjon Euroopa Parlamendile ettepaneku esitas ( C6-0439/2006 );
–
võttes arvesse kodukorra artiklit 51;
–
võttes arvesse keskkonna-, rahvatervise- ja toiduohutuse komisjoni raportit ning tööstuse, teadusuuringute ja energeetikakomisjoni arvamust ( A6-0406/2007 ),
1.
kiidab komisjoni ettepaneku muudetud kujul heaks;
2.
võtab teadmiseks lisatud komisjoni avalduse;
3.
palub komisjonil ettepaneku uuesti Euroopa Parlamenti saata, kui komisjon kavatseb seda oluliselt muuta või selle teise tekstiga asendada;
4.
teeb presidendile ülesandeks edastada Euroopa Parlamendi seisukoht nõukogule ja komisjonile.
P6_TC1-COD(2006)0246
Euroopa Parlamendi seisukoht, vastu võetud esimesel lugemisel 15
.
jaanuaril 2008. aastal eesmärgiga võtta vastu Euroopa Parlamendi ja nõukogu määrus (EÜ) nr .../2008 ohtlike kemikaalide ekspordi ja impordi kohta
(Kuna Euroopa Parlament ja nõukogu jõudsid kokkuleppele, vastab Euroopa Parlamendi esimese lugemise seisukoht lõplikule õigusaktile, määrusele (EÜ) nr 689/2008.)
Lisa
Komisjoni avaldus elavhõbeda ja arseeni liigitamise kohta PIC määruses
Komisjon rõhutab, et vastavalt määruse (EÜ) nr 304/2003 artikli 22 lõikele 3 tehakse juhul, kui arseeni (metalli) kasutamine on ühenduses keelatud või rangelt reguleeritud, ettepanek asjakohase lisa parandamiseks.
Komisjon märgib samuti, et nõukogus ja parlamendis koostatakse praegu ettepanekut keelata elavhõbeda eksport ühenduse territooriumilt, minnes seega kaugemale, kui Rotterdami konventsioonis esitatud eelnevalt teatatud nõusoleku protseduuri nõude ja seda rakendava ühenduse määrusega ette nähakse.
