Ülekaalulisus suurendab eurooplaste terviseriske
Rahvatervis
2007-01-22 - 19:36
Rasvarikas toit tekitab ülekaalulisust
Euroopa Liidus elab 17 miljonit ülekaalulist või rasvunud last.
Veebruarikuus hääletatav parlamendi raport ütleb, et ülekaalulisus on suur probleem Euroopa Liidus, mis levib nagu epideemia, nakatades esmajoones lapsi ja teismelisi ning peites endas mitmeid tõsiseid terviseriske.
Ülekaalulisuse vastuabinõudeks oleksid parem tarbijainformatsioon, kvaliteetsemad koolilõunad, haridus ja sporditegemine.
Põhjus, miks eurooplased rasvuvad, on lihtne - me sööme liiga palju ja teeme liiga vähe sporti.
Rasvumine aga võib põhjustada mitmeid tõsiseid tervisehädasid nagu südamehaigused, diabeet, vererõhutõbi, rabandus ja teatud tüüpi vähihaigused.
Arvatakse, et 7% tervisekulutustest saab seostada ülekaalulisusega.
Osades Euroopa Liidu piirkondades on 27% meestest ja 38% naistest rasvunud.
EP "vormis" eurooplaste nimel
Veebruarikuus Strasbourgis toimuval täiskogu istungil tuleb hääletusele belglane Frédérique Riesi (ALDE) raport ülekaalulisuse vastu võitlemise kohta Euroopas.
Raport kutsub üles liikmesriike teadvustama ülekaalulisust kui kroonilist haigust ning teavitama tarbijaid juba lapseeast alates toidus sisaldavatest ainetest.
Samuti ütleb raport, et lastele peab tagama head sporditegemise ning koolisööklatele hea toidu pakkumise võimalused.
Tervis ja toitumine olid parlamendi teemad ka eelmisel aastal, kui parlamendisaadikud võtsid vastu raporti (Poli Bortone, UEN) toidu märgistuse kohta.
Raporti hinnangul ei tohiks palju suhkrut, soola ja rasva sisaldavaid tooteid märgistada näiteks järgmiselt: "kalorivaene", "lahja", "kiudainerikas" ja "langetab kolesteroolitaset".
Selle aasta keskel jõustuv regulatsioon tahab tõhustada seda, et valed märgid ei jõuaks pakenditele.
Kõik uued märgistused tuleb registreerida Euroopa Toiduohutuse Ametis.
Arutelud rasvumise teemadel
Ähvardav ülekaalulisuse probleem Euroopas sundis tervise ja tarbijakaitse volinik Markos Kyprianout 2005. aastal alustama laiapõhjalist arutelu, kuidas 21. sajandi Euroopas tulla toime toitumise, füüsilise aktiivsuse ja tervise küsimustega.
Samuti avaldas komisjon 2005. aastal rohelise raamatu rasvumisprobleemidega võitlemise kohta.
Toitumine, füüsiline aktiivsus ja rasvumine on samuti ELi 2003.-2008. aasta tervisepoliitika prioriteedid.
20070122STO02302 Riesi raport Karmimad reeglid toiduohutusse Komisjoni roheline raamat
ET
1
PHOTO
20070122PHT02328.jpg
ET
2
LINK
/oeil/file.jsp?id=5386462
ET
4
LINK
http://eur-lex.europa.eu/LexUriServ/site/et/com/2005/com2005_0637et01.pdf
-//EP//TEXT IM-PRESS 20060512IPR08047 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
