P7_TA(2011)0060
Kaasatud komisjonidega menetlus ja tagasisaatmine komisjonile (kodukorra artiklite 50 ja 56 tõlgendamine)
Euroopa Parlamendi 16. veebruari 2011. aasta otsus kaasatud komisjonidega menetluse ja komisjonile tagasisaatmise kohta Euroopa Komisjoni ettepaneku tagasilükkamise korral (Euroopa Parlamendi kodukorra artiklite 50 ja 56 tõlgendamine)
Euroopa Parlament
, –
võttes arvesse põhiseaduskomisjoni esimehe 15. veebruari 2011. aasta kirja,
–
võttes arvesse kodukorra artiklit 211,
1.
võtab vastu kodukorra artikli 50 järgmise tõlgenduse:
Esimeeste konverentsi otsust kaasatud komisjonidega menetluse kohta kohaldatakse kõnealuse menetluse kõigis etappides.
Vastutava komisjoni staatusega seotud õigusi teostab juhtiv komisjon.
Oma õiguste teostamisel tunnustab juhtiv komisjon kaasatud komisjoni eriõigusi, eelkõige lojaalse koostöö kohustust seoses ajakavaga ning kaasatud komisjoni õigust teha otsus muudatusettepanekute osas, mis tema ainupädevuse raames esitatakse täiskogule.
Kui juhtiv komisjon ei tunnusta kaasatud komisjoni eriõigusi, jäävad juhtiva komisjoni otsused kehtima, kuid kaasatud komisjon võib esitada muudatusettepanekud oma ainupädevuse raames otse täiskogule.
2.
võtab vastu kodukorra artikli 56 lõike 3 järgmise tõlgenduse:
Kui ettepanek on vastavalt artikli 56 lõikele 3 saadetud tagasi komisjonile, võimaldab juhtiv komisjon artikli 50 kohaselt kaasatud komisjonil enne kasutatavat menetlust käsitleva otsuse langetamist otsustada, millised muudatusettepanekud kuuluvad kaasatud komisjoni ainupädevusse, eelkõige need muudatusettepanekud, mis tuleb uuesti täiskogule esitada.
Lõike 3 teise lõigu kohaselt määratud tähtaega kohaldatakse vastutava komisjoni poolt suulise või kirjaliku aruandmise suhtes.
See ei piira täiskogu otsustamast jätkata sobival hetkel kõnealust menetlust.
3.
teeb presidendile ülesandeks edastada käesolev otsus teavitamise eesmärgil nõukogule ja komisjonile.
