A7-0188/2011
6.5.2011
***I
RAPORT
Ettepanek võtta vastu Euroopa Parlamendi ja nõukogu määrus Euroopa püsikultuuride statistika kohta
(KOM(2010)0249 – C7‑0129/2010 – 2010/0133(COD))
Põllumajanduse ja maaelu arengu komisjon
Raportöör: Mariya Nedelcheva
PE 445.697v02-00
Kasutatud tähised
* nõuandemenetlus
*** nõusolekumenetlus
***I seadusandlik tavamenetlus (esimene lugemine)
***II seadusandlik tavamenetlus (teine lugemine)
***III seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
Õigusakti eelnõu muudatusettepanekud
Euroopa Parlamendi muudatusettepanekutes märgistatakse õigusakti eelnõusse tehtud muudatused paksus kaldkirjas.
Tavalises kaldkirjas märgistus on mõeldud asjaomastele osakondadele ja tähistab neid õigusakti eelnõu osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
Kui õigusakti eelnõus soovitakse muuta kehtivat õigusakti, märgitakse muudatusettepaneku päises kolmandale reale viide kehtivale õigusaktile ning neljandale reale viide muudetavale sättele.
Kui Euroopa Parlament soovib muuta kehtivat sätet, mida õigusakti eelnõus ei muudeta, märgistatakse muutmata jäävad tekstiosad paksus kirjas .
Väljajäetav tekstiosa tähistatakse sümboliga [...] .
SISUKORD
lk
EUROOPA PARLAMENDI SEADUSANDLIKU RESOLUTSIOONI PROJEKT....................5
SELETUSKIRI..........................................................................................................................21
MENETLUS..............................................................................................................................22
EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus Euroopa püsikultuuride statistika kohta
( KOM(2010)0249 – C7‑0129/2010 – 2010/0133(COD) )
(Seadusandlik tavamenetlus: esimene lugemine)
Euroopa Parlament,
– võttes arvesse komisjoni ettepanekut Euroopa Parlamendile ja nõukogule ( KOM(2010)0249 );
– võttes arvesse Euroopa Liidu toimimise lepingu artikli 294 lõiget 2 ja artikli 338 lõiget 1, mille alusel komisjon esitas ettepaneku Euroopa Parlamendile ( C7‑0129/2010 );
– võttes arvesse Euroopa Liidu toimimise lepingu artikli 294 lõiget 3;
– võttes arvesse kodukorra artiklit 55;
– võttes arvesse põllumajanduse ja maaelu arengu komisjoni raportit ( A7-0188/2011 ),
1. võtab vastu allpool toodud esimese lugemise seisukoha;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.
Muudatusettepanek
1
Ettepanek võtta vastu määrus
Põhjendus 3 a (uus)
Komisjoni ettepanek
Muudatusettepanek
(3 a) Vaja on tugevdada Euroopa statistika koostamises ja avaldamises osalevate asutuste koostööd.
Muudatusettepanek
2
Ettepanek võtta vastu määrus
Põhjendus 3 b (uus)
Komisjoni ettepanek
Muudatusettepanek
(3 b) Euroopa statistika ettevalmistamisel ja koostamisel tuleks arvesse võtta rahvusvahelisi soovitusi ja parimate tavade näiteid.
Muudatusettepanek
3
Ettepanek võtta vastu määrus
Põhjendus 12
Komisjoni ettepanek
Muudatusettepanek
(12) Komisjonile tuleks anda lisade muutmise eesmärgil volitused delegeeritud õigusaktide vastuvõtmiseks Euroopa Liidu toimimise lepingu artikli 290 kohaselt.
(12) Majanduslike ja tehniliste arengute arvesse võtmiseks on asjakohane anda komisjonile volitused delegeeritud õigusaktide vastuvõtmiseks Euroopa Liidu toimimise lepingu artikli 290 kohaselt , et teha II ja III lisas muudatusi .
On eriti oluline, et komisjon viiks läbi asjakohaseid konsultatsioone, sealhulgas ekspertide tasandil.
Komisjon peaks delegeeritud õigusaktide koostamisel ja ettevalmistamisel tagama vajalike dokumentide üheaegse, õigeaegse ja asjakohase edastamise Euroopa Parlamendile ja nõukogule.
Selgitus
Euroopa Liidu toimimise lepingu artikli 290 kohaselt määratakse seadusandlikes aktides selgesõnaliselt kindlaks volituste delegeerimise eesmärgid, sisu, ulatus ja kestus.
Delegeeritud õigusakte puudutavate raportööri formuleeringute aluseks on komisjonide esimeeste konverentsi 15. veebruari 2011. aasta koosolekul heaks kiidetud kokkulepe.
Muudatusettepanek
4
Ettepanek võtta vastu määrus
Artikkel 1
Komisjoni ettepanek
Muudatusettepanek
1.
Käesoleva määrusega kehtestatakse I lisas loetletud püsikultuuride Euroopa statistika süstemaatilise koostamise ühine raamistik .
Käesoleva määrusega kehtestatakse järgmiste püsikultuuride Euroopa statistika süstemaatilise koostamise ühine raamistik :
a) lauaõunu kandvad õunapuud;
b) tööstuslikuks töötlemiseks mõeldud õunu kandvad õunapuud (vabatahtlik);
c) lauapirne kandvad pirnipuud;
d) tööstuslikuks töötlemiseks mõeldud pirne kandvad pirnipuud (vabatahtlik);
e) aprikoosipuud;
f) virsikupuud;
g) apelsinipuud;
h) väikeseviljalised tsitrusepuud;
i) sidrunipuud;
j) oliivipuud;
k) lauaviinamarjadeks ette nähtud viinamarjasordid;
(l) muuks otstarbeks kui lauaviinamarjadeks ette nähtud viinamarjasordid.
Selgitus
Loend püsikultuuridest, mille suhtes käesolevat määrust kohaldatakse, kujutab endast õigusakti olulist osa (kohaldamisala), mis tuleks määratleda seadusandliku aktiga ning mida ei tohiks delegeeritud õigusaktidega muuta.
Muudatusettepanek
5
Ettepanek võtta vastu määrus
Artikkel 2 – punkt 6
Komisjoni ettepanek
Muudatusettepanek
6. „tavapärane istutusperiood” – periood aastas, millal tavaliselt püsikultuure istutatakse ja mis algab kesksügisel ja lõpeb järgmise aasta kevade keskpaigas;
(Ei puuduta eestikeelset versiooni.)
Muudatusettepanek
6
Ettepanek võtta vastu määrus
Artikkel 3 – lõige 1 – lõik 2
Komisjoni ettepanek
Muudatusettepanek
Välja võib jätta põllumajandusettevõtted, kui nende maaala on väiksem kui 0,1 hektarit ja nad toodavad ainult või peamiselt asjaomase püsikultuuri turu jaoks asjaomases liikmesriigis ning kui nende ala kogusuurus hõlmab vähem kui 5% ühe kultuuri kogu istutusalast.
Välja võib jätta põllumajandusettevõtted, kui nende maaala on väiksem kui 0,2 hektarit ja nad toodavad ainult või peamiselt asjaomase püsikultuuri turu jaoks asjaomases liikmesriigis ning kui nende ala kogusuurus hõlmab vähem kui 5% ühe kultuuri kogu istutusalast.
Selgitus
Muudatusettepanekuga tahetakse vähendada väikeste põllumajandusettevõtete halduskoormust.
Muudatusettepanek
7
Ettepanek võtta vastu määrus
Artikkel 3 – lõige 3
Komisjoni ettepanek
Muudatusettepanek
3.
Ilma et see piiraks käesoleva määruse artikli 4 lõike 4 kohaselt vastuvõetud delegeeritud aktide kohaldamist, kasutatakse I lisa punktis 12 osutatud kultuuride statistika esitamiseks andmeid, mis on saadud määruse (EÜ) nr 1234/2007 artikli 185a kohaselt loodud istandusregistrist, kõigi kõnealusesse registrisse kantud põllumajandusettevõtete puhul komisjoni määruse (EÜ) nr 436/2009 artikli 3 lõikes 1a määratletu kohaselt.
3.
I lisa punktis 12 osutatud kultuuride statistika esitamiseks kasutatakse andmeid, mis on saadud määruse (EÜ) nr 1234/2007 artikli 185a kohaselt loodud istandusregistrist, kõigi kõnealusesse registrisse kantud põllumajandusettevõtete puhul komisjoni määruse (EÜ) nr 436/2009 artikli 3 lõikes 1a määratletu kohaselt.
Selgitus
Viinamarjakasvatuse statistika tuleks koostada üksnes istandusregistris olevate andmete põhjal.
Muudatusettepanek
8
Ettepanek võtta vastu määrus
Artikkel 4 – lõige 4
Komisjoni ettepanek
Muudatusettepanek
4.
Komisjon võtab artikli 10 kohaselt vastu delegeeritud õigusaktid I lisas esitatud loetelu ning II ja III lisas sätestatud statistika muutmiseks .
4.
Komisjonil on õigus võtta artikli 10 kohaselt vastu II ja III lisa muutmist puudutavaid delegeeritud õigusakte vaid juhul, kui see ei too kaasa olulist täiendavat halduskoormust liikmesriikidele ja artiklis 1 osutatud kultuure viljelevatele põllumajandusettevõtetele .
Selgitus
Euroopa Liidu toimimise lepingu artikli 290 kohaselt määratakse seadusandlikes aktides selgesõnaliselt kindlaks volituste delegeerimise eesmärgid, sisu, ulatus ja kestus.
Delegeeritud õigusakte puudutavate raportööri formuleeringute aluseks on komisjonide esimeeste konverentsi 15. veebruari 2011. aasta koosolekul heaks kiidetud kokkulepe.
Muudatusettepanek
9
Ettepanek võtta vastu määrus
Artikkel 5 – lõige 3
Komisjoni ettepanek
Muudatusettepanek
3.
Esitatav statistika käsitleb istutusala pärast tavapärast istutusperioodi.
(Ei puuduta eestikeelset versiooni.)
Muudatusettepanek
10
Ettepanek võtta vastu määrus
Artikkel 6 – lõige 1
Komisjoni ettepanek
Muudatusettepanek
1.
Kõnealuse statistika eesmärgil valikuuringuid teostavad liikmesriigid võtavad vajalikud meetmed tagamaks, et andmed vastaksid järgmistele täpsusnõuetele: esitatud andmete variatsioonikordaja ei ületa riiklikul tasandil 3% I lisa punktides 1–11 osutatud iga kultuuri ja 1% punktis 12 osutatud kultuuri all oleva haritava maa puhul.
1.
Kõnealuse statistika eesmärgil valikuuringuid teostavad liikmesriigid võtavad vajalikud meetmed tagamaks, et andmed vastaksid järgmistele täpsusnõuetele: esitatud andmete variatsioonikordaja ei ületa riiklikul tasandil 3% artiklis 1 osutatud iga kultuuri all oleva haritava maa puhul.
Selgitus
Muudatusettepaneku eesmärk on vähendada liikmesriikide asutuste halduskoormust.
Muudatusettepanek
11
Ettepanek võtta vastu määrus
Artikkel 8 – lõige 1
Komisjoni ettepanek
Muudatusettepanek
1.
Liikmesriigid edastavad komisjonile (Eurostatile) II ja III lisas sätestatud andmed hiljemalt vaatlusperioodile järgneva aasta 31. juuliks .
1.
Liikmesriigid edastavad komisjonile (Eurostatile) II ja III lisas sätestatud andmed hiljemalt vaatlusperioodile järgneva aasta 30. septembriks .
Selgitus
Senised andmete esitamise tähtajad on kooskõlas tegelike oludega ja on end õigustanud; neid ei tohiks lühendada, vaid need tuleks ka uues määruses endiseks jätta.
Muudatusettepanek
12
Ettepanek võtta vastu määrus
Artikkel 8 – lõige 2
Komisjoni ettepanek
Muudatusettepanek
2.
Komisjon võtab artikli 10 kohaselt vastu delegeeritud õigusaktid II ja III lisas esitatud andmeedastustabelite kohandamiseks.
välja jäetud
Selgitus
Artikli 4 lõike 4 kohta esitatud muudatusettepanek muudab selle lõike tarbetuks.
Muudatusettepanek
13
Ettepanek võtta vastu määrus
Artikkel 9 – lõige 2
Komisjoni ettepanek
Muudatusettepanek
2.
Liikmesriigid esitavad komisjonile (Eurostatile) 31. juuliks 2013 ning seejärel iga viie aasta tagant aruande edastatud andmete kvaliteedi ja kasutatud meetodite kohta.
2.
Liikmesriigid esitavad komisjonile (Eurostatile) 30. septembriks 2013 ning seejärel iga viie aasta tagant aruande artikli 1 punktides a–k nimetatud kultuure käsitlevate edastatud andmete kvaliteedi ja kasutatud meetodite kohta.
(Vt muudatusettepanekut artikli 9 lõike 2 a (uus) kohta.)
Selgitus
Senised andmete esitamise tähtajad on kooskõlas tegelike oludega ja on end õigustanud; neid ei tohiks lühendada, vaid need tuleks ka uues määruses endiseks jätta.
Muudatusettepanek
14
Ettepanek võtta vastu määrus
Artikkel 9 – lõige 2 a (uus)
Komisjoni ettepanek
Muudatusettepanek
2 a.
Liikmesriigid esitavad komisjonile (Eurostatile) 30. septembriks 2016 ning seejärel iga viie aasta tagant aruande artikli 1 punktis l nimetatud kultuure käsitlevate edastatud andmete kvaliteedi ja kasutatud meetodite kohta.
Selgitus
Senised andmete esitamise tähtajad on kooskõlas tegelike oludega ja on end õigustanud; neid ei tohiks lühendada, vaid need tuleks ka uues määruses endiseks jätta.
Muudatusettepanek
15
Ettepanek võtta vastu määrus
Artikkel 10
Komisjoni ettepanek
Muudatusettepanek
1.
Komisjonile antakse määramata ajaks õigus võtta vastu artikli 4 lõikes 4 ja artikli 8 lõikes 2 osutatud delegeeritud õigusakte.
1.
Õigus võtta vastu delegeeritud õigusakte antakse komisjonile käesolevas artiklis sätestatud tingimustel .
1 a.
Artikli 4 lõikes 4 osutatud volituste delegeerimine komisjonile toimub viieks aastaks alates …*.
Hiljemalt üheksa kuud enne viieaastase ajavahemiku lõppu koostab komisjon aruande delegeeritud volituste kasutamise kohta.
Volituste delegeerimist uuendatakse vaikimisi samaks ajavahemikuks, välja arvatud juhul, kui Euroopa Parlament või nõukogu esitab uuendamise suhtes vastuväite vähemalt kolm kuud enne iga sellise ajavahemiku lõppu.
1 b.
Euroopa Parlament või nõukogu võivad artikli 4 lõikes 4 osutatud volituste delegeerimise igal ajal tagasi võtta.
Tagasivõtmise otsusega lõpetatakse otsuses nimetatud volituste delegeerimine.
Tagasivõtmise otsus jõustub järgmisel päeval pärast selle avaldamist Euroopa Liidu Teatajas või otsuses osutatud hilisemal kuupäeval.
See ei mõjuta juba jõustunud delegeeritud õigusaktide kehtivust.
2.
Kohe pärast delegeeritud õigusakti vastuvõtmist teatab komisjon sellest samal ajal Euroopa Parlamendile ja nõukogule.
2.
Kohe pärast delegeeritud õigusakti vastuvõtmist teatab komisjon sellest samal ajal Euroopa Parlamendile ja nõukogule.
3.
Õigus võtta vastu delegeeritud õigusakte antakse komisjonile artiklites 11 ja 12 sätestatud tingimustel.
välja jäetud
3 a.
Artikli 4 lõike 4 kohaselt vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole esitanud selle suhtes vastuväiteid kahe kuu jooksul pärast nende teavitamist asjaomasest õigusaktist või kui Euroopa Parlament ja nõukogu on enne selle ajavahemiku möödumist komisjonile teatanud, et ei kavatse vastuväiteid esitada.
Euroopa Parlamendi või nõukogu algatusel võib seda ajavahemikku kahe kuu võrra pikendada.
* Käesoleva määruse jõustumise kuupäev.
(Vt muudatusettepanekut artiklite 11 ja 12 kohta.)
Selgitus
Euroopa Liidu toimimise lepingu artikli 290 kohaselt määratakse seadusandlikes aktides selgesõnaliselt kindlaks volituste delegeerimise eesmärgid, sisu, ulatus ja kestus.
Delegeeritud õigusakte puudutavate raportööri formuleeringute aluseks on komisjonide esimeeste konverentsi 15. veebruari 2011. aasta koosolekul heaks kiidetud kokkulepe.
Muudatusettepanek
16
Ettepanek võtta vastu määrus
Artikkel 11
Komisjoni ettepanek
Muudatusettepanek
Artikkel 11
välja jäetud
Delegeerimise tühistamine
1.
Euroopa Parlament ja nõukogu võivad artikli 4 lõikes 4 ja artikli 8 lõikes 2 osutatud delegeerimise tagasi võtta.
2.
Institutsioon, kes algatab sisemenetluse, et otsustada, kas volituste delegeerimine tuleks tagasi võtta, teatab sellest teisele seadusandjale ja komisjonile hiljemalt üks kuu enne lõpliku otsuse tegemist, nimetades delegeeritud volitused, mida ta soovib tagasi võtta, ja esitades tagasivõtmise põhjused.
3.
Tagasivõtmise otsusega lõpetatakse kõnealuses otsuses osutatud volituste delegeerimine.
Otsus jõustub kohe või otsuses osutatud hilisemal kuupäeval.
See ei mõjuta juba jõustunud delegeeritud õigusaktide kehtivust.
Otsus avaldatakse Euroopa Liidu Teatajas.
(Vt muudatusettepanekut artikli 10 kohta.)
Muudatusettepanek
17
Ettepanek võtta vastu määrus
Artikkel 12
Komisjoni ettepanek
Muudatusettepanek
Artikkel 12
välja jäetud
Delegeeritud õigusaktide suhtes vastuväidete esitamine
1.
Euroopa Parlament või nõukogu võivad kahe kuu jooksul alates teatamiskuupäevast esitada delegeeritud õigusakti suhtes vastuväiteid.
Euroopa Parlamendi või nõukogu algatusel pikendatakse kõnealust perioodi ühe kuu võrra.
2.
Kui pärast selle tähtaja möödumist ei ole Euroopa Parlament ega nõukogu delegeeritud õigusaktile vastuväiteid esitanud või kui nad on enne seda tähtpäeva komisjonile teatanud, et nad on otsustanud vastuväiteid mitte esitada, jõustub delegeeritud õigusakt selles sätestatud kuupäeval.
3.
Kui Euroopa Parlament või nõukogu esitab vastuvõetud delegeeritud õigusakti suhtes vastuväite, siis õigusakt ei jõustu.
Asjaomane institutsioon põhjendab oma vastuväiteid delegeeritud õigusakti kohta.
(Vt muudatusettepanekut artikli 10 kohta.)
Muudatusettepanek
18
Ettepanek võtta vastu määrus
I lisa
Komisjoni ettepanek
Muudatusettepanek
Lisa jäetakse välja.
Selgitus
Loend püsikultuuridest, mille suhtes käesolevat määrust kohaldatakse, kujutab endast õigusakti olulist osa (kohaldamisala), mis tuleks määratleda seadusandliku aktiga ning mida ei tohiks delegeeritud õigusaktidega muuta.
Muudatusettepanek
19
Ettepanek võtta vastu määrus
II lisa – punkt 5
Komisjoni ettepanek
5.
Kokkuvõte
Esitatavad andmed (hektarites) on järgmised:
Liikmesriik:
Piirkond:
Liik:
Rühm:
Vanuseklass 1
Vanuseklass 2
Vanuseklass 3
Vanuseklass 4
Vanuseklass 5
Tihedusklass 1
Tihedusklass 2
Tihedusklass 3
Tihedusklass 4
Tihedusklass 5
Muudatusettepanek
välja jäetud
Muudatusettepanek
20
Ettepanek võtta vastu määrus
III lisa – tabel 1 – tabel 1.1
Komisjoni ettepanek
Muudatusettepanek
Tabel jäetakse välja.
Selgitus
Selle tabeliga kehtestatakse täiendavad kohustused, mida praegune õigusraamistik ette ei näe, eelkõige mis puudutab andmete liigitamist NUTS 3 piirkondade järgi.
Nii üksikasjalike andmete esitamine piirkonna tasandil paneb vastajatele suure halduskoormuse, samas kui ei ole selge, kuidas neid kasutatakse.
Muudatusettepanek
21
Ettepanek võtta vastu määrus
III lisa – tabel 2 – tabel 2.1
Komisjoni ettepanek
Tabel 2.1.
Viinamarjakasvatusettevõtted viinapuude all oleva kogupindala suurusklasside järgi, viinamarjakasvatuse koguala
Suurusklassid (ha)
Ettevõtete arv
Mtk-de arv
Pindala (ha)
Toodang (hl või 100 kg)
< 0,10 *
0,10 - < 0,50
0,50 - < 1
1 - < 3
3 - < 5
5 - < 10
> 10
* Üksnes asjaomase riigi / asjaomaste riikide kohta
Muudatusettepanek
Tabel 2.1.
Viinamarjakasvatusettevõtted viinapuude all oleva kogupindala suurusklasside järgi, viinamarjakasvatuse koguala
Suurusklassid (ha)
Ettevõtete arv
Pindala (ha)
< 0,10 *
0,10 - < 0,50
0,50 - < 1
1 - < 3
3 - < 5
5 - < 10
> 10
* Üksnes asjaomase riigi (või asjaomaste riikide ) kohta
Selgitus
Nende tunnuste lisamine tähendab seni viinamarjakasvatusalade kohta kogutud andmestiku laiendamist, kuigi reguleerimis- või viinamarjakasvatuspoliitika seisukohast vajadus nende andmete järele puudub.
Pealegi ei ole neid andmeid täies mahus olemas mitte iga liikmesriigi istandusregistris, kuid käesoleva määruse artikli 3 lõike 3 järgi saadakse andmed viinamarjakasvatuse kohta nimelt istandusregistrist.
Muudatusettepanek
22
Ettepanek võtta vastu määrus
III lisa – tabel 3 – tabel 3.1
Komisjoni ettepanek
Tabel 3.1.
Viinamarjakasvatusettevõtted spetsialiseerumisastme ja suurusklasside järgi ja NUTS1/NUTS 2 kaupa (määrab kindlaks liikmesriik)
Spetsialiseerumisaste
< 0,10 ha 4
…
Ettevõ-tete arv
Pindala
(ha)
Too - dang (hl või 100 kg)
Ette-võtete arv
Pindala
(ha)
Too - dang (hl või 100 kg)
Viinapuid kasvatavad ettevõtted
Ettevõtted, mille viinamarjakasvatusalad on ette nähtud üksnes veini tootmiseks
sealhulgas ettevõtted, millel on viinamarjakasvatusalasid, mis on ette nähtud üksnes KPN-i ja KGT-ga veinide tootmiseks
– sealhulgas üksnes KPN-iga
– sealhulgas üksnes KGT-ga
– sealhulgas KPNi ja KGT-ga
sealhulgas ettevõtted, millel on viinamarjakasvatusalasid, mis on ette nähtud üksnes KPN-i ja/või KGT-ta veinide tootmiseks
sealhulgas ettevõtted, millel on viinamarjakasvatusalasid, mis on ette nähtud eri liiki veinide tootmiseks
Ettevõtted, mille viinamarjakasvatusalasid, mis on ette nähtud üksnes kuivatatud viinamarjade tootmiseks
Ettevõtted, millel on viinapuude all muid alasid
Ettevõtted, millel on mitmesugust liiki tootmiseks ettenähtud viinamarjakasvatusalasid
Muudatusettepanek
Tabel 3.1.
Viinamarjakasvatusettevõtted spetsialiseerumisastme ja suurusklasside järgi ja NUTS1/NUTS 2 kaupa (määrab kindlaks liikmesriik)
Spetsialiseerumisaste
< 0,10 ha 4
…
Ettevõtete arv
Pindala
(ha)
Ettevõtete arv
Pindala
(ha)
Viinapuid kasvatavad ettevõtted
Ettevõtted, mille viinamarjakasvatusalad on ette nähtud üksnes veini tootmiseks
sealhulgas ettevõtted, millel on viinamarjakasvatusalasid, mis on ette nähtud üksnes KPN-i ja KGT-ga veinide tootmiseks
– sealhulgas üksnes KPN-iga
– sealhulgas üksnes KGT-ga
– sealhulgas KPNi ja KGT-ga
sealhulgas ettevõtted, millel on viinamarjakasvatusalasid, mis on ette nähtud üksnes KPN-i ja/või KGT-ta veinide tootmiseks
sealhulgas ettevõtted, millel on viinamarjakasvatusalasid, mis on ette nähtud eri liiki veinide tootmiseks
Ettevõtted, millel on viinamarjakasvatusalasid, mis on ette nähtud üksnes kuivatatud viinamarjade tootmiseks
Ettevõtted, millel on viinapuude all muid alasid
Ettevõtted, millel on mitmesugust liiki tootmiseks ettenähtud viinamarjakasvatusalasid
Selgitus
Nende tunnuste lisamine tähendab seni viinamarjakasvatusalade kohta kogutud andmestiku laiendamist, kuigi reguleerimis- või viinamarjakasvatuspoliitika seisukohast vajadus nende andmete järele puudub.
Pealegi ei ole neid andmeid täies mahus olemas mitte iga liikmesriigi istandusregistris, kuid käesoleva määruse artikli 3 lõike 3 järgi saadakse andmed viinamarjakasvatuse kohta nimelt istandusregistrist.
Muudatusettepanek
23
Ettepanek võtta vastu määrus
III lisa – tabel 3 – tabel 3.2
Komisjoni ettepanek
Spetsialiseerumisaste
< 0,10 ha 4
…
Ette-võtete arv
Pindala
(ha)
Too - dang (hl või 100 kg)
Ette-võtete arv
Pindala
(ha)
Toodang (hl või 100 kg)
Nagu tabelis 3.1
Muudatusettepanek
Spetsialiseerumisaste
< 0,10 ha 4
…
Ette-võtete arv
Pindala
(ha)
Ette-võtete arv
Pindala
(ha)
Nagu tabelis 3.1
Selgitus
Nende tunnuste lisamine tähendab seni viinamarjakasvatusalade kohta kogutud andmestiku laiendamist, kuigi reguleerimis- või viinamarjakasvatuspoliitika seisukohast vajadus nende andmete järele puudub.
Pealegi ei ole neid andmeid täies mahus olemas mitte iga liikmesriigi istandusregistris, kuid käesoleva määruse artikli 3 lõike 3 järgi saadakse andmed viinamarjakasvatuse kohta nimelt istandusregistrist.
SELETUSKIRI
Raportöör on rahul komisjoni ettepanekuga, mille eesmärk on ajakohastada üleeuroopalise püsikultuuride statistika õigusraamistikku kooskõlas kasutajate ja turu praeguste nõuetega.
Raportöör rõhutab lihtsustamise eesmärki ja tunnustab komisjoni pingutusi andmete esitajate halduskoormuse vähendamiseks.
Eesmärk on kasutada püsikultuuride statistikat usaldusväärse andmebaasina, mille põhjal langetada mõistlikke otsuseid tootmise ja Euroopa turu kohta.
Siiski peab raportöör vajalikuks mõningaid muudatusi, et saavutada parem tasakaal kasutajate vajaduste ja andmete esitamisest põhjustatud halduskoormuse vahel.
Raportööri arvates saab halduskoormust vähendada eelkõige sellega, et vähendatakse nõutavate andmete täpsust, kohaldamisalast jäetakse välja kõik väikesed (alla 0,2 ha suurused) põllumajandusettevõtted ning ei nõuta muuks otstarbeks kui lauaviinamarjadeks ette nähtud viinamarjasorte puudutavate teatavate andmete liigendamist NUTS 3 piirkondade järgi.
Seoses sellega, et komisjonile antakse õigus muuta delegeeritud õigusaktidega käesoleva määruse mõningaid sätteid, nõuab raportöör Euroopa Parlamendi 5. mai 2010. aasta resolutsiooni (õigusaktide delegeerimise volituste kohta) ( 2010/2021(INI) ) ranget kohaldamist.
Raportöör rõhutab, et nimetatud resolutsioonis sätestatakse, et Euroopa Liidu toimimise lepingu artikli 290 kohaselt määratakse seadusandlikes aktides selgesõnaliselt kindlaks volituste delegeerimise eesmärgid, sisu, ulatus ja kestus.
Selles vaimus teeb raportöör mitmed muudatusettepanekud seoses delegeeritud õigusaktidega.
Kasutatud formuleeringute puhul lähtutakse Euroopa Parlamendi, nõukogu ja komisjoni õigusteenistuste koostatud ning 15. veebruaril 2011 toimunud komisjonide esimeeste konverentsi koosolekul heaks kiidetud kokkuleppest.
MENETLUS
Pealkiri
Euroopa püsikultuuride statistika
Viited
KOM(2010)0249 – C7-0129/2010 – 2010/0133(COD)
EP-le esitamise kuupäev
21.5.2010
Vastutav komisjon
istungil teada andmise kuupäev
AGRI
15.6.2010
Raportöör(id)
nimetamise kuupäev
Mariya Nedelcheva
2.6.2010
Arutamine parlamendikomisjonis
29.9.2010
28.3.2011
Vastuvõtmise kuupäev
2.5.2011
Lõpphääletuse tulemus
+:
–:
0:
33
1
Lõpphääletuse ajal kohal olnud liikmed
John Stuart Agnew, Luis Manuel Capoulas Santos, Vasilica Viorica Dăncilă, Michel Dantin, Paolo De Castro, Albert Deß, Herbert Dorfmann, Hynek Fajmon, Iratxe García Pérez, Béla Glattfelder, Esther Herranz García, Peter Jahr, Elisabeth Jeggle, Jarosław Kalinowski, Elisabeth Köstinger, Agnès Le Brun, George Lyon, Gabriel Mato Adrover, Mariya Nedelcheva, Rareş-Lucian Niculescu, Wojciech Michał Olejniczak, Georgios Papastamkos, Marit Paulsen, Britta Reimers, Ulrike Rodust, Giancarlo Scottà, Csaba Sándor Tabajdi, Marc Tarabella, Janusz Wojciechowski
Lõpphääletuse ajal kohal olnud asendusliige/asendusliikmed
Salvatore Caronna, Marian Harkin, Giovanni La Via, Milan Zver
Lõpphääletuse ajal kohal olnud asendusliige/asendusliikmed
(kodukorra art 187 lg 2)
Eider Gardiazábal Rubial
Esitamise kuupäev
6.5.2011
