SUULINE KÜSIMUS H-0221/10
Küsimuste tunniks osaistungjärgul - mai 2010
vastavalt kodukorra artiklile 116
esitaja:
Estelle Grelier
Euroopa Komisjonile
Teema: Avamere tuuleturbiinid Natura 2000 aladel
Säästliku energiatootmise tagamiseks ja selle keskkonnamõju piiramiseks on liikmesriigid seadnud endale eesmärgiks rahuldada 2020. aastaks 20% kogu energiavajadusest taastuvenergia abil.
Selle eesmärgi täitmisel on oluline vahend avamere tuuleturbiinide arendamine.
Lisaks aitab see luua asjaomastes piirkondades töökohti, mis on praegusel kriisiperioodil oluline kaalutlus.
Sellegipoolest on kõnealuse vahendi kasutamise kohta tekkinud palju vastamata küsimusi, mis selle arendamist takistavad.
Esitasin komisjonile sel teemal kirjalikult vastatava küsimuse ( P-1381/10 ) käesoleva aasta 26. veebruaril, aga pole veel vastust saanud.
Üks tekkinud küsimustest on selline: kas on võimalik (ja kui, siis millistel tingimustel) viia ellu taastuvenergia tootmise võimaluste arendamisele suunatud projekte maal või merel asuvatel Natura 2000 aladel?
