A7-0357/2011
17.10.2011
*
RAPORT
Ettepanek võtta vastu nõukogu määrus, millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Kanaari saartele.
(KOM(2011)0259 – C7‑0146/2011 – 2011/0111(CNS))
Regionaalarengukomisjon
Raportöör: Danuta Maria Hübner
(Lihtsustatud menetlus – kodukorra artikkel 46 lõige 1)
PE 470.077v03-00
Kasutatud tähised
* nõuandemenetlus
*** nõusolekumenetlus
***I seadusandlik tavamenetlus (esimene lugemine)
***II seadusandlik tavamenetlus (teine lugemine)
***III seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
Õigusakti eelnõu muudatusettepanekud
Euroopa Parlamendi muudatusettepanekutes märgistatakse õigusakti eelnõusse tehtud muudatused paksus kaldkirjas.
Tavalises kaldkirjas märgistus on mõeldud asjaomastele osakondadele ja tähistab neid õigusakti eelnõu osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
Kui õigusakti eelnõus soovitakse muuta kehtivat õigusakti, märgitakse muudatusettepaneku päises kolmandale reale viide kehtivale õigusaktile ning neljandale reale viide muudetavale sättele.
Kui Euroopa Parlament soovib muuta kehtivat sätet, mida õigusakti eelnõus ei muudeta, märgistatakse muutmata jäävad tekstiosad paksus kirjas .
Väljajäetav tekstiosa tähistatakse sümboliga [...] .
SISUKORD
EUROOPA PARLAMENDI SEADUSANDLIKU RESOLUTSIOONI PROJEKT....................5
SELETUSKIRI............................................................................................................................6
MENETLUS................................................................................................................................7
EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu nõukogu määrus, millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Kanaari saartele.
( KOM(2011)0259 – C7‑0146/2011 – 2011/0111(CNS) )
(Seadusandlik erimenetlus – konsulteerimine)
Euroopa Parlament ,
– võttes arvesse komisjoni ettepanekut nõukogule ( KOM(2011)0259 ),
– võttes arvesse Euroopa Liidu toimimise lepingu artiklit 349, mille alusel nõukogu konsulteeris Euroopa Parlamendiga ( C7‑0146/2011 ),
– võttes arvesse kodukorra artiklit 55 ja artikli 46 lõiget 1,
– võttes arvesse regionaalarengukomisjoni raportit ( A7-0357/2011 ),
1. kiidab komisjoni ettepaneku heaks;
2. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
3. palub nõukogul Euroopa Parlamendiga uuesti konsulteerida, kui nõukogu kavatseb Euroopa Parlamendi poolt heaks kiidetud teksti oluliselt muuta;
4. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.
SELETUSKIRI
Euroopa Komisjon teavitab oma seletuskirjas nõukogu ja parlamenti, et Hispaania Kuningriigi valitsus on Kanaari saarte autonoomse piirkonna ametiasutuste nimel taotlenud ühiste tollimaksumäärade ajutist peatamist teatavatele Kanaari saartele imporditavatele toodetele, et suurendada kohalike ettevõtjate konkurentsivõimet ja stabiliseerida tööhõivet nendes liidu äärepoolseimates piirkondades.
Selleks et tollimaksuvabalt imporditavad tooted, olgu tegemist toormaterjalide, varuosade, osiste või kapitalikaupadega, ei moonutaks konkurentsi, tuleb sisse seada nende lõppkasutuse kontroll, et tagada nende kasutamine Kanaari saarte kohalike ettevõtjate poolt.
Kapitalikaupu peavad saarte kohalikud ettevõtjad kasutama vähemalt kaks aastat, enne kui neid võib vabalt müüa liidu teistes osades asuvatele ettevõtetele.
Peale selle tuleb tooraineid, varuosi ja osiseid kasutada Kanaari saarte tööstuse ümberkujundamiseks ja säilitamiseks, et tollimaksu peatamisest kasu saada.
Nende meetmete mõju ei ole võimalik hinnata, kuna need on osa paljudest meetmetest, mis on kohandatud Kanaari saartele eriomaste probleemide lahendamiseks.
Nendel meetmetel on aga mõju liidu omavahenditele ja tuludele.
Kavandatav tollimaksu peatamine mõjutab ainult mainitud piirkondi ja aitab kohalikel väikestel ja keskmise suurusega ettevõtjatel ning põllumajandustootjatel investeerida ja luua töökohti nendes liidu äärepoolseimates piirkondades.
Erimeetmete võtmist majanduse ergutamiseks ja tööhõive stabiliseerimiseks keskmise tähtaja jooksul võib praeguses majanduslanguse olukorras pidada kokkusobivaks Euroopa majanduse taastamiskavaga ja meetmetega, mis on vajalikud liidu äärepoolseimate piirkondade probleemide lahendamiseks.
Arvestades eelöeldut ja vajadust rakendada kõiki meetmeid, mis võiksid aidata majandust elavdada, teeb raportöör ettepaneku: määruse ettepanek muudatusteta vastu võtta.
MENETLUS
Pealkiri
Ühise tollitariifistiku ühepoolsete maksumäärade kohaldamise ajutine peatamine teatavate tööstustoodete impordi suhtes Kanaari saartele
Viited
KOM(2011)0259 – C7-0146/2011 – 2011/0111(CNS)
EPga konsulteerimise kuupäev
30.5.2011
Vastutav komisjon
istungil teada andmise kuupäev
REGI
7.6.2011
Arvamuse esitaja(d)
istungil teada andmise kuupäev
BUDG
7.6.2011
IMCO
7.6.2011
Arvamuse esitamisest loobumine
otsuse kuupäev
BUDG
23.5.2011
IMCO
11.7.2011
Raportöör(id)
nimetamise kuupäev
Danuta Maria Hübner
21.6.2011
Lihtsustatud menetlus - otsuse kuupäev
5.10.2011
Arutamine parlamendikomisjonis
5.10.2011
Vastuvõtmise kuupäev
5.10.2011
Esitamise kuupäev
17.10.2011
