Saadikud arutasid kriisis vaevleva Euroopa autotööstuse tulevikku
Tööstus
2009-03-25 - 17:44
Autotöösturid oletavad, et 2009. aasta lõpuks on tootmismahud vähenenud 20% Ülemaailmne finantskriis on valusalt löönud Euroopa autotööstust, mis vaevleb tellimuste vähesuses ning ekspordinumbrite kokkukuivamises.
Mis saab edasi?
Sel nädalal võtsid parlamendiliikmed vastu resolutsiooni Euroopa autotööstuse tuleviku kohta, milles saadikud märgivad, et ehkki esmane kohustus kriisiga tegeleda lasub tööstusel, on kriisi lahendamiseks vaja liikmesriikide sidusaid ja kooskõlastatud algatusi.
2008. aastal langesid autotööstuse müügiarvud 8%.
Sama halvad näitajad olid viimati 1993. aastal.
Lisaks on drastiliselt langenud ekspordimahud, mis sunnib autotööstureid ennustama, et 2009. aasta lõpuks on tootmismahud langenud 20%.
Saadikud märkisid kolmapäeval vastu võetud resolutsioonis, et autotööstuse jaoks on vaja tõelist Euroopa tegevusraamistikku, milles nähakse ette konkreetsed sammud vajalike otsustavate meetmete võtmiseks nii ELi kui ka liikmesriikide tasandil.
Saadikud juhivad tähelepanu sellele, et Euroopa autotööstus, mis annab otseselt ja kaudselt tööd 12 miljonile töötajale ehk 6 protsendile Euroopa Liidu töötavast elanikkonnast, on hetkel väga raskes olukorras.
Resolutsioonis avaldatakse muret, et mõned liikmesriikide tasandil võetud lühiajalised meetmed võivad pikaajalist konkurentsivõimet kahjustades moonutada konkurentsi ühtsel turul, ning seetõttu palutakse liikmesriikidel tagada edasiste meetmete sidusus, tõhusus ja kooskõlastatus.
Euroopa Komisjonil ja nõukogul palutakse kiirendada, lihtsustada ja suurendada finantsabi andmist autotööstusele, eriti Euroopa Investeerimispanga (EIP) kaudu, ning madala intressiga laenudele riiklike garantiide andmisega.
Komisjonil palutakse koostada suunised ja soovitused autopargi uuendamist toetavate meetmete jaoks, nagu autolammutuskavad ja muud turustiimulid, mis kiirelt ja positiivselt mõjutavad tarbijate nõudlust uute autode järele ning aitavad sõidukite liisinguturgu taaselavdada.
ELi autööstus
Aastas toodetakse 19 miljonit uut autot
Autotööstuses on hõivatud 12 miljonit inimest
Autotööstus panustab eraettevõtetest enim raha (20 miljardit eurot) teadusuuringutesse
Autotööstus ekspordib ELi kuuenda suurima sektorina
20090320STO52238 Resolutsiooni ettepanek Pressiteade
ET
1
PHOTO
20090325PHT52598.jpg
-//EP//TEXT MOTION P6-RC-2009-0152 0 NOT XML V0//ET
-//EP//TEXT IM-PRESS 20090324IPR52481 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
