Täiskogu istungi kokkuvõte: 4.-5. juuni 2008
Institutsioonid
2008-06-09 - 14:11
Päevakavas oli ühine välis- ja julgeolekupoliitika Kahepäevasel lühikesel osaistungil Brüsselis arutasid saadikud mitmeid erinevaid teemasid, millest olulisem oli ELi ja USA tippkohtumine Sloveenias järgmisel nädalal ja parlamendi huvid sellel.
Lisaks lahkasid saadikud kaht väliskomisjonis ette valmistatud raportit Euroopa ühise välis- ja julgeolekupoliitika kohta.
Istungil oli kohal Javier Solana.
Neljapäeval arutasid saadikud Barcelona protsessi uue etapi esitlemist.
Uue etapi ehk Vahemeremaade Liidu idee esimene tippkohtumine peaks leidma aset 13. juulil Pariisis, millel pandaks paika struktuur, toimimisviis ning peamised eesmärgid.
Hõlmates 750 miljonit inimest ning 39 Vahemereäärset valitsust, saab Barcelona protsessist tõenäoliselt Prantsusmaa eesistumise prioriteet.
Lugege pikemalt täiskogul toimunust altpoolt.
20080605FCS30922
Kolmapäevasel istungil: ELi ja USA suhted, ELi ühine välispoliitika
ELi kõrge esindaja Javier Solana istungil Kolmapäevasel lühikesel osaistungil Brüsselis arutasid saadikud mitmeid erinevaid teemasid, millest olulisem oli ELi ja USA tippkohtumine Sloveenias järgmisel nädalal ja parlamendi huvid sellel.
Lisaks lahkasid saadikud kaht väliskomisjonis ette valmistatud raportit Euroopa ühise välis- ja julgeolekupoliitika kohta.
Istungil oli kohal Javier Solana.
Järgmine ELi-USA tippkohtumine toimub 9.-10. juunini Sloveenias ning selle põhiteemaks on atlandiülene partnerlus, ülemaailmsed väljakutsed ning julgeolekuküsimused.
Arutelus rõhutasid osa kõnelejaist parlamentaarse dimensiooni olulisust, seda, et seadusloojad mõlemat poolt ookeani saaksid koostöös ühiste probleemidega tegeleda.
Soovitakse atlandiülest assambleed "Meil on vaja ühist lähenemist julgeolekuküsimustele," rääkis parlamendiliige James Elles (PPE-DE, UK), viidates Euroopa julgeolekustrateegia ühildamisele USA omaga.
"Meil on vaja atlandiülese assamblee plaani, milles mõlema poole seadusandjad räägiksid omavahel ning tuleksid välja algatustega".
Ka parlamendiliige Cem Özdemir (Greens/DE) rõhutas parlamentaarse dimensiooni tähtsust, täpsemalt USA kongressi ja Euroopa Parlamendi koostööd.
ELi julgeolekupoliitikat käsitlenud debatis arutati kaht väliskomisjoni raportit: esimene neist puudutas ühist välis- ja julgeolekupoliitikat (raportöör Jacek Saryusz-Wolski), teine Euroopa julgeolekustrateegiat (raportöör Helmut Kuhne).
ELi kõrge esindaja Javier Solana võttis selles arutelust osa.
Solana ootab lepingu ratifitseerimist Paljud kõnelejad rõhutasid Lissaboni lepingust tulenevat edasiminekut ELi välispoliitikas, suurendades välistegevust ning tõhusust ja usaldatavust.
"Lepingu peamine mõte on EL toimima panna," ütles Solana.
"Tõhusalt ja nähtavalt, eriti välis- ja julgeolekupoliitikas.
Meie kõigi esimene prioriteet on lepingu ratifitseerimine."
Euroopa julgeolekustrateegia puhul nõustus Solana, et uusi teemasid nagu kliimamuutuse mõju rahvusvahelisele julgeolekule, energiajulgeolek, ebaseaduslik ränne ja infojulgeolek tuleb edaspidi tõsisemalt arvestada.
Arutelu käigus rõhutasid paljud saadikud Lääne-Balkani stabiilsuse olulisust ning vajadust tugevdada Euroopa naabruspoliitikat.
Täiskogu kokkuvõte pressiteenistuselt
Neljapäevasel istungil: Vahemeremaade Liit
Saadikud Barcelona protsessi taaselustamist arutamas Rahu, julgeolek, õitseng Vahemere piirkonnas oli saadikute mõttes neljapäeval, kui nad arutasid Barcelona protsessi uue etapi esitlemist.
Uue etapi ehk Vahemeremaade Liidu idee esimene tippkohtumine peaks leidma aset 13. juulil Pariisis, millel pandaks paika struktuur, toimimisviis ning peamised eesmärgid.
Hõlmates 750 miljonit inimest ning 39 Vahemereäärset valitsust, saab Barcelona protsessist tõenäoliselt Prantsusmaa eesistumise prioriteet.
Volinik Benita Ferrero-Waldner rääkis Vahemereäärsete riikide väljakutsetest ja võimalustest.
Tema sõnul on initsiatiivil kolm eesmärki: poliitilise partnerluse tugevdamine, parem vastutuse jagamine mitmepoolsetes suhetes ning regionaalsete projektide edendamine.
Enamik saadikuid tervitas Barcelona protsessi uut etappi, kutsudes üles keskenduma inimestele ning vältima ennast kordavaid bürokraatlikke struktuure.
Parlamendiliikmed rõhutasid Euromedi assamblee tähtsust ning 9. juunil Sloveenias avatud Euro-Vahemere ülikooli loomist.
"President Sarkozy väärib aplausi," ütles saadik Vito Bonsignore (PPE-DE), tervitades protsessi kui Prantsusmaa eesistumise prioriteeti.
Ta tuletas meelde pingeid Lääne-Saharas ja Lähis-Idas ning rääkis mitmepoolsete projektide tähtsusest ning aastaks 2010. vajaminevast vabakaubandusalast.
Martin Schulz (PSE) joonis alla kolm väljakutset: sotsiaalne stabiilsus kui rahu eeltingimus, mitmepoolsus ning paralleelsete protsesside mittevajalikkus.
Graham Watson (ALDE) kutsus üles tegema ühist investeeringut infrastruktuuri ja inimestesse, et tuua viimased üksteisele lähemale.
Watson märkis, et selleks on vaja adekvaatset rahastamist ilma bürokraatlike struktuurideta, lisaks võiks maha kanda põllumajanduse tollimaksud.
Täiskogu kokkuvõte pressiteenistuselt
ET
1
PHOTO
20080605PHT31007.jpg
ET
2
PHOTO
20080603PHT30732.jpg
ET
4
PHOTO
20080605PHT31011.jpg
-//EP//TEXT IM-PRESS 20080603BRI30698 FULL-TEXT NOT XML V0//ET
-//EP//TEXT IM-PRESS 20080603BRI30698 FULL-TEXT NOT XML V0//ET
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
