Täiskogu istungi kokkuvõte : 14.-17. jaanuar 2008
Institutsioonid
2008-01-21 - 17:41
Sloveenia peaminister Janez Janša istungitesaalis
Uue aasta esimesel istungil arutasid parlamendiliikmed autotööstuse tulevikku, lennujaamamaksudega seonduvat, uusi reegleid tarbijalaenudele, laste õigusi puudutavat raportit, olukorda Keenias ja Pakistanis.
Parlamendi president tutvustas Pöttering uut aastat kui kultuuridevahelise dialoogi aastat.
Saadikud võtsid vastu resolutsioonid Egiptuse, Kongo ja Hiina inimõiguse eest võitleja Hi Jia kohta.
Saadikutele olid külla tulnud Süüria ülemmufti Ahmad Bader Hassoun ja Sloveenia peaminister Janez Janša, kes esitles Sloveenia kava ELi eesistumisele.
Lugege täpsemalt täiskogul toimunust altpoolt.
20080111FCS18375
Esmaspäevasel täiskogul: lennujaamamaksud, autotööstus
Lennujaamamakse saadikute pilgu all Uue aasta esimese istungi esimesel päeva avades tutvustas parlamendi president Pöttering uut aastat kui kultuuridevahelise dialoogi aastat.
Samuti rõhutas Pöttering parlamendi eelseisvate kuude prioriteete nagu Lissaboni lepingu ratifitseerimine.
Parlamendiliikmed arutasid autotööstuse tulevikku ning lennujaamamaksudega seonduvat.
Istungi avamisel tervitas president Pöttering ka Küprose ja Malta liitumist ELi ühisraha euroga ning nimetas Lissaboni lepingu ratifitseerimist kõikide liikmesriikide poolt kui 2008. aasta peamiseks prioriteediks.
Konkurentsivõimeline Euroopa, kus on turvalised töökohad ja mis hoolib kliimaküsimusest - need on samuti alanud aasta olulised teemad.
Pöttering mõistis hukka Hiina küberdissidendi Hu Jia vahistamise Hiina võimude poolt.
Hu Jia oli möödunud aasta Sahharovi auhinna üks kandidaate.
Lennujaamamaksud Saadikud arutasid lennujaamamaksude direktiivi eelnõu, milles pannakse paika lennujaamamaksude kogumise ühtsed eeskirjad ELi suuremates lennujaamades.
Eesmärgiks on ära hoida turgu valitseva seisundi võimalik kuritarvitamine üksikute lennujaamade poolt ning panustada seeläbi Euroopa lennundussektori tasakaalustatud arengusse.
Saksamaalt valitud saadiku Ulrich Stockmanni (PSE, DE) raportis pannakse ette kehtestada piiriks 1 miljon reisijat või 15% selle asukohaliikmesriigi aastastest reisijatevedudest.
Transpordikomisjon leiab, et nii säästetakse väiksemaid lennujaamu, mis ei ole turul domineerivad.
Transpordikomisjoni seisukoht puudutaks 67 lennujaama Euroopa Liidus, sh Tallinna lennujaama.
Autotööstuse tulevik Teiste teemade seas arutasid saadikud ka autotööstuse tulevikku.
Raportis leitakse, et CO2 heitkoguste siduvaks muutmisel tuleb suurendada autotööstuse teadus- ja arendustegevuse rahastamist.
Komisjoniliikmed märgivad samuti, et autotootjaid ei tohiks trahvida ühenduse tasandil kehtestatud õiguslikult siduvatest ohutusmeetmetest tingitud täiendavate heitkoguste eest.
Täiskogu kokkuvõte pressiteenistuselt
Teisipäevasel täiskogul: tarbijalaen, laste õigused, Süüria ülemmufti
Laste õigused - hunnikus või aukohal?
Teisipäevasel istungil arutasid parlamendisaadikud tarbijalaenude teemat, millele soovitakse luua üle-euroopaline turg.
Ühisturu puhul saab laenuhuviline võtta parima pakkumise ükskõik millisest liikmesriigist.
Samuti oli saadikute pilgu all laste õigusi puudutav raport.
Saadikutele oli külla tulnud Süüria ülemmufti Ahmad Bader Hassoun, kes pidas parlamendi ees mõjuva kõne.
Tarbijalaenuturg Euroopas on piisavalt suur - kas teie teadsite, et kaks kolmandikku eurooplastest ei osta uut televiisorit või pesumasinat säästude eest, vaid võtab pangast tarbijakrediiti.
Krediidiasutused annavad laenu kergelt - asi on läinud nii kaugele, et piisab vaid telefoni teel saadetud tekstisõnumist.
Tarbijalaen tulevikus odavamalt Teisipäeval arutasid parlamendiliikmed direktiivi, mis soovib avada ELi tarbijakrediidi turu.
Saadikute erinevatest fraktsioonidest rõhutasid uute reeglite vajadust, et tagada läbipaistev ja võrdlev teave tarbijatele piiriüleses tarbijalaenu turul.
Raportöör Kurt Lechneri sõnul on laenu võtmine hoopis teine teema kui asjade ostmine.
"Õiguslik keerukus on suurem (...) ja seetõttu tarbijate usaldus on selles vallas otsustav," märkis ta täiskogul peetud sõnavõtus.
Saadikud hääletavad raporti üle kolmapäeval.
Laste õigused Teisipäeva pärastlõunal arutasid saadikud itaalia parlamendiliikme Roberta Angelilli (UEN) raportit laste õiguste kohta, mis on vastus komisjoni laste õiguste strateegiale.
Dokument kutsub üles looma tugevamaid meetmeid küberpedofiilia, laste seksuaalse kuritarvitamise ning seksturismi vastu.
Roberta Angelilli märkis arutelul lasteporno hulk internetis vaid suureneb.
Ülemmufti märkimisväärne kõne Euroopa Parlamendi presidendi kutsel viibis eile parlamendis Süüria ülemmufti Ahmad Bader Hassoun, kes parlamendis peetud kõnes kutsus üles saavutama maailmas rahu, rõhutades tsivilisatsiooni ühendatust.
Tema sõnul ei paku usk kui selline rahule jalgealust.
"Me usume erinevatesse religioonidesse.
Aabraham, Mooses, Jeesus ja Muhamed - nad kõik tulid religiooniga. (...)
Pole olemas sellist asja nagu püha sõda.
Vaid rahu saab püha olla," rääkis ülemmufti Strasbourgis saalitäiele parlamendiliikmetele.
Ülemmufti sõnul ei saa religioon ka poliitilise organisatsiooni alustalaks olla: "Riike peame looma me tsiviilbaasil, mitte religioossel."
Saadikud hääletasid lennujaamatasude üle ja tuleviku autosid puudutava raporti üle.
Täiskogu kokkuvõte pressiteenistuselt
Kolmapäevasel istungil: eesistumise kava, rahutused Keenias, Pakistan
Keenia rahutused pärast presidendivalimisi Kolmapäevasel istungil kuulasid parlamendiliikmed Sloveenia peaminister Janez Janša kava Sloveenia 6kuulisele ELi eesistumisele.
Muude teemade hulgas rõhutas Janša lahenduse leidmise vajalikkusele Kosovo olukorrale.
Parlamendiliikmed arutasid olukordi Keenias ja Pakistanis ning hääletasid tarbimislaenu direktiivi poolt.
Janez Janša ütles Sloveenia eesistumise kava tutvustades, et tähtsaim on Lissaboni lepingu ratifitseerimine enne 1. jaanuarit 2009.
Sloveenia prioriteedid Samuti märkis ta prioriteetidena kliimamuutuste vastu võitlemist ja energiapoliitika tähtsustamist.
Peaministri sõnul on oluline ka investeerimine teadmistesse - teadusuuringud ja innovatsioon, tööjõuturgude moderniseerimine.
Janša keskendus ka Lääne-Balkani regioonile, rääkides nii kiiresti kui võimalik lahenduse leidmise vajalikkusest Kosovo küsimusele.
Globaalsetest prioriteetidest märkis ta kultuuridevahelist dialoogi, võitlust vaesusega, seda peamiselt hariduse pakkumise läbi.
Uued valimised Keenias?
Teise olulise teemana arutasid saadikud olukorda Keenias, pärast seda, kui oldi kuulatud nõukogu ja komisjoni sellekohaseid avaldusi.
Saadikud mõistsid hukka vägivallaaktid pärast presidendi valimisi 27. detsembril ja avaldasid kahetsust Keenias tekkinud humanitaarkriisi suhtes ning palusid uute valimiste korraldamist.
Saadikute hinnangul peaksid kõikide osapoolte poliitilised juhid püüdma leidma lahendust olukorrale.
ELi ja ÜRO võiksid saadikute meelest läbirääkimistele kaasa aidata.
Ebastabiilsus Pakistanis Lisaks Keeniale arutlesid saadikud ka olukorra üle Pakistanud, kus 27. detsembril tapeti endine peaminister Benazir Bhutto.
Parlamendiliikmed mõistsid hukka Bhutto tapmise ja kutsusid üles pidama vabasid, ausaid ja läbipaistvaid valimisi.
Pakistani valimised leiavad aset 18. veebruaril.
EL saadab sinna oma vaatlemisdelegatsiooni.
22. jaanuaril tuleb parlamendi väliskomisjonile külla Pakistani president Musharraf, et saadikutega mõtteid vaheda.
"Jah" tarbimislaenu ühisturule Täiskogu kiitis teisel lugemisel heaks tarbijakrediidi direktiivi eelnõu, millega luuakse tingimused tõelise siseturu tekkimiseks tarbijakrediidi valdkonnas ning tagatakse samas tarbijakaitse kõrge tase.
Lugege täpsemalt kolmapäevasel istungil toimunud pressiteenistuse leheküljelt.
Täiskogu kokkuvõte pressiteenistuselt
Neljapäevasel istungil: naised tööstuses, interneti valitsemine ja resolutsioonid
Vabastage Hu Jia!
Saadikud arutasid naiste rolli tööstuses.
ELis töötab tööstustes ligi 14% naistest.
Portugali saadik Ilda Figueiredo (GUE/NGL) ette valmistatud raporti sõnum oli, et tuleb rohkem tähelepanu pöörata naiste palgale, töötingimustele, karjäärivõimalustele ja täiendõppele.
Diskrimineerida ei tohi - meetmed.
"Mõnedes sektorites nagu tekstiil ka toiduainetööstus on naised üleesindatud, samas tehnoloogiasektoris alaesindatud," ütles raportöör.
Interneti valitsemine
Saadikud arutasid 12.-15. detsembril Rio de Jaineros toimunud teist interneti valitsemise foorumi tulemusi, kus osales ka delegatsioon parlamendisaadikuid.
11 saadikut kuuest erinevast fraktsioonist tegi internetivalitsemise kohta resolutsiooni, mis kutsub üles kaitsma interneti turvalisust ja vabadust; muutma interneti kasutamist inimestele rohkem kättesaadavamaks ning organiseerima enne 2009. aastat Euroopa interneti valitsemise foorumi.
Kolm resolutsiooni
Samuti võtsid saadikud vastu kolm resolutsiooni.
Esimene neist puudutas Hiina inimõiguste eest võitlejat Hu Jiad, kelle puhul Euroopa Parlament nõuab, et Hiina võimud ta viivitamatult vabastaksid ning pööraks inimõigustega seotud muredele Pekingi olümpiamängudeks valmistumise ajal palju rohkem tähelepanu.
Teine resolutsioon puudutas Kongo Demokraatlikku Vabariiki ning seal toimuvad seksuaalkuritegusid, täpsemalt vägistamist.
2007. aastal toimus Kongos (vähemalt) 32 353 vägistamisjuhtumit ja vägistamise ohvritest naised ja tüdrukud satuvad sotsiaalse põlu alla.
Tihti väldivad neid ka nende perekonnad.
Saadikud kutsuvad rahvusvahelist kogukonda sundima Kongot võtma vastu karistused seksuaalkurjategijatele.
Kolmas resolutsioon puudutas olukorda Egiptuses - parlamendiliikmed kutsuvad Egiptuse valitsust üles asutama inimõigusi.
Saadikud kutsuvad Egiptuse valitsust üles lõpetama kõik ahistamise vormid, sealhulgas kohtulikud meetmed, ajakirjanike ja üldisemalt inimõiguste kaitsjate ja reforme nõudvate aktivistide kinnipidamine, ning täielikult austama sõnavabadust.
Saadikud nõuavad samuti piinamise ja halva kohtlemise kõigi vormide lõpetamist ning uurimiste algatamist, ning kohtuvõimu sõltumatuse tagamist.
Täiskogu kokkuvõte pressiteenistuselt
ET
1
PHOTO
20080121PHT19135.jpg
ET
2
PHOTO
20080115PHT18567.jpg
ET
4
PHOTO
20080116PHT18801.jpg
ET
6
PHOTO
20080116PHT19038.jpg
ET
8
PHOTO
20080121PHT19137.jpg
-//EP//TEXT IM-PRESS 20080111BRI18238 FULL-TEXT NOT XML V0//ET
-//EP//TEXT IM-PRESS 20080111BRI18238 FULL-TEXT NOT XML V0//ET
-//EP//TEXT IM-PRESS 20080111BRI18238 FULL-TEXT NOT XML V0//ET
-//EP//TEXT IM-PRESS 20080111BRI18238 FULL-TEXT NOT XML V0//ET
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
