SUULINE KÜSIMUS ARUTELUGA O-0064/10
vastavalt kodukorra artiklile 115
esitaja:
Corinne Lepage
ALDE fraktsiooni nimel
Euroopa Komisjonile
Teema: ELis asuvate avamere naftaplatvormide ohutus- ja ennetusmeetmed
Naftaplatvormi uppumine 22. aprillil Ameerika Ühendriikides Louisiana ranniku lähedal on erakordse ulatusega tööstuskatastroof.
Arvestades, et Põhjamere naftat puuritakse samuti avamerel, on ELi institutsioonidel kohustus ära hoida sellise katastroofi toimumine Euroopa ranniku lähedal.
Milliseid meetmeid kavatseb komisjon lähitulevikus võtta, et tugevdada ELi territoriaalvetes asuvate naftaplatvormide ohutust ja hoida ära õnnetused?
Kas komisjonil on süsteem täpse teabe kogumiseks ELi ranniku lähedal toimunud õnnetuste kohta?
Kuna naftaettevõtted puurivad naftat järjest sügavamalt ja see muudab sekkumise õnnetuse puhul järjest raskemaks ja asetab ohtu merekeskkonna, siis millised meetmed on ette nähtud reguleerimaks nafta puurimist suurtes meresügavustes?
